
Nesukobljavam sejashistorijom. Historija 
se, u bavljenju muslimanskim narodima, na 
svakom koraku sukobljava sa sobom. To se 
krajnje tegobno očituje i na primjeru Bosne 
i Bošnjaka, odnosno bosanskih muslimana. 
Oni su i previše bili žrtve u prošlosti. Ali, 
drugi i to, a i sve ostalo, naknadno prikazuju 
drukčijim. Na jednake probleme nailazi se i 
kad se zadubi u prošlost i drugih krajeva u 
kojima su živjeli ili žive muslimani. Bio to 
Endelus ili, evo, život sultana Fatiha, Bosne 
i Bošnjaka. | 

Prolog 


HARFOVI SU ZDJELE SVJETLOSTI 


Počinjem spominjući Boga i oslanjanjem na Njegovo 
sveopće dobročiniteljstvo i milostivost, a potom na svoje 
zavještanje da mi namjere nisu nečasne, svjestan da je ljudsko 
krhko. 


Kad bi putujući tumači znanja došli u neko mjesto i kazivali 
ono šta su kazivali, pa produžili svojim putem, za njima bi se 
govorilo: "Eno, Enjo pobudalio" A nije, nego bi Enis razabirao 
između onoga šta bi kazivači rekli i šta bi mogli kad bi mogli, 
pa pronosio naokolo ono kako bi i oni da su mogli. 

Putujućim govornicima nije bilo nepravo kad bi saznali šta 
Enjo za njima govori o njihovim riječima, a njemu i takvima 
kao on ne prigovora se i odbija im se na mazlumluk. Ima onih 
koji će razdvojiti šta jest, a šta ne bi moglo biti, pa će doturiti 
onima koji bi bolje razumjeli. 

Zna se da je Božiji poslanik Muhammed svoje govore znao 
završiti riječima: ,Prenesite ispravno onima koji nisu bili 
prisutni, možda će oni bolje razumjeti". 

Pametnome dosta i dvije. 

TI ja tako. 

Gonetam prašnjave slike o zbivanjima davno minulih 
godina, mjeseci, dana i noći, otimajući zaboravu tmurnih 
dana, tmina mjeseci i mrakova stoljeća preostala svjedočenja 
i ono šta je ostalo iza izuvijanih linija harfova na memljvim 
smotuljcima kože i smotanim listovima papira, zaturenim po 
magazama, sklonjenim u drvene sanduke ili poredanim po 
paučinastim stalažama. Nastojeći i između redova gizdavo 
ukoričenih knjiga kršćanskih zabilježivača proniknuti krije 
li se pokoji istinit podatak, pa razabirem i nastojim pamtiti, 
nešta-te-nešta iz toga prepisujući ili praveći zabilješke o 
pročitanom. Drukčije se ne bih mogao iskobeljati i razdvojiti 
važno od manje važnog, pa ne bi ni bilo kraja ovome pisanju. 

Pri tome sam iznova i iznova otkrivao jednostavnu tajnu o 
pismu kao ponajvećem dostignuću i uviđajući da su harfovi 
zdjele svjetlosti. 

Bljeskaju harfovi iz davnina i probijaju se na površinu još 
od onih zbivanja koja su najavila sultanovo rođenje, pa ga u 
životu čuda pratila kao vladara predodređenog da dosegne 
nezaborav, koji je stekao velika znanja, najveća zvanja i 
priznanja. Njemu bi najpravije bilo da je — i pored svih tih 
događaja, koje je on činio takvima -— kakogod mogao biti samo 
siromah i ponizni Božiji rob. 


Slaganje riječi jazijom u ovoj knjizi zbilo se sa mnom 
kad sam se naputovao svijetom i suočio s nemogućnošću 
nastavljanja putovanja. Bi duša, a ne da tijelo. Tješio sam se 
saznanjem da sam, podjednako kao i putovanja opisanih u 
mojih deset knjiga, ostao nezasit pisanja. 

Davno je bilo. Sanjao sam sebe sa Božijim poslanikom 
Muhammedom i grupom bogougodnika u maloj džamiji u 
mojoj mahali Kasim-paša. 

Ispričao sam san tumaču snova koji je živio u našoj mahali. 
Rekao mi je da o pojedinostima iz sna ne pričam drugima, a 
ja da ću se cijelog života baviti pisanjem. Toliko ću pisati da će 
mi se cijeli moj život učiniti kao samo jedno dugo putovanje. I 
dorekao da su istiniti snovi u kojima se sanja Božijeg poslanika 
Muhammeda. 

Je li odatle poteklo uvjerenje o nastavljanju pisanja i ovome 
šta se pred vašim očima tek počinje otpetljavati i zapetljavati? 

Na ovo sam nadošao boraveći po treći put u Bosni. Kako 
me pogodila pomisao da je završeno s mojim putovanjima, 
spasila me misao o gonetenju međusobnosti ove male, lijepe 
i daleke zemlje i bošnjačkog naroda sa životom najvećeg 
sultana. To je značilo donošenje odluke o ovoj knjizi. 


Odnekle treba početi... 

Jedino Bog daje pravu pomoć! 

Na zapovijed časnog uzvišenog sultanskog znaka, 

svijetle tugre osvajača svijeta. 

Ja, veliki padišah, 

sultan Mehmed han, 

sin sultana Murata hana, 

Božija sjena na zemlji, 

siromah i Njegov ponizni rob, 

koji sam ponio najčasnije ime Muhammed, 

po imenu Posljednjeg pejgambera, 

a on je najbolji uzor, 

u sedmom koljenu potomak gazi Osmanov, 

koji je na vlasti bio pola lunarnog stoljeća i zasnovao 
Sultanat, 

po njemu prozvan Osmanlijskim, 

sedmi po redu sultan iz ove familije, 

vođa pravovjernih, 

vladar istoka i zapada, 

uskoro vladar Rima, 

prozvan Fatihom, 

jer sam osvojio Konstatiniju/ Carigrad, grad svih 
gradova, 
_ dvije carevine: Bizant i Trapezunt,, } 

četrnaest kraljevina: Moreja, Srbija, Albanija, Bosna, 
Kastmona, Karaman, Negropont, Moldavija, Kefalonija, 
Lezbos, Lemnos, Tendos, Imbros i Tasos, 

osvajač više gradova nego što pokazuje broj od nekoliko 
stotina, 

dajem na znanje cijelom Dunjaluku, 

narodu i odličnicima, 

i kunem se najtežim zakletvama: 

Tako mi Stvoritelja i Gospodara Zemlje i nebesa, 

Koji hrani sva stvorenja, 

i tako mi sedam Mushafa, 

i tako mi velikog Božijeg poslanika Muhammeda, | 
itako mi stotinu dvadeset četiri hiljade Božijih poslanika; 
koliko ih je kroz vrijeme poslano svim narodima na 


Dunjaluku, 


kunem se svojom glavom 

i glavama mojih vojnika, 

i tako mi sablje kojom se opasujem, 

niko se neće protiviti nojim zapovjedima 
i onome šta je ovjereno mojim časnim pečatom, 
niti će to poreći moje Visoko Veličanstvo 
sve dok se bude pokorno mojoj službi 

i odano mojim naredbama, 

osim ako Svemogući Bog 

ne odluči onako kako On odlučuje. 
Jedino On svodi sve račune. 


PRVI 
DIO 

Vi 


Žute makaze 


Berber Hazir desnim dlanom načini strehu sebi nad očima. 
Zagledao je po nebu neće li ugledati potvrdu onoga čega se 
posljednjih dana i mjeseci nagledao na zemlji. 

Opet mu ništa nije privuklo pogled, ali su njegovim 
tijelom treperili žmarci i bilo je zategnuto poput kože na 
talambasu. Radost se miješala s još većom zebnjom i — kao 
mnoge i nadaleko od ovoga sela sa zakučitim imenom Suladža 
Kapaojuk — obuzimala ga neizvjesnost. 

Moćni nagovještaji. 

Šta li je? Šta ima biti? 


Zaredala su se neviđena čuda. Jesenas su se grane na 
voćkama spavitile pod težinom krupnih plodova. U zimu 
su sjanjne ovce janjile po dvoje. Ždrjebne kobile se bliznile. 
Steone krave telile po dvoje teladi, mahom voliće. Kako se 
primicalo premaljeće, iz stabljika ozime pšenice izbijala su po 
dva klasa. 

Niti je pamćeno da je bilo više bremenitih žena. I još, kako 
se koja porodi, već sviknuti svijet začudio bi se ako bliznaci ne 
bi bili muškarčići, a dječica bila krupnija nego što je uobičajeno 
za samo jedno novorođenče. 

U čudu je pribjegavano svakakvim tumačenjima. Neko 
vrijeme je prestrašeni narod to pripisivao pojavljivanju zvijezde 
Repatice. Govorilo se da se nadvila baš nad Konstantinijom. 
Dok šejh Hadži Bajram Veli, iz tekije u njihovom selu, na 
butbi ne kaza da i on misli da bi ova čuda na Zemlji mogla biti 
propraćena i neouobičajenim znakovima na nebu, ali da to 
nije ta zvijezda. Odavno je utvrđena ravnomjernost ukazivanja 
Repatice. I ranije se pojavljivala i opet će se pojavljivati kao 
što je i sada i da nije ovih čuda. Zvijezdi je bilo vrijeme da 
bude viđena, a nad kojim gradom i kojim krajem se nadvila, 
to zavisi odakle se gleda. 

Šejh je rekao da se velike dobrote Božijeg davanja 
međusobno upotpunjuju i nadovezuju zato da bi bile znak. 
Čemu vakat tome dođe i vrijeme. Ono se prikučilo. 

Šejh Hadži Bajram Veli podsjetio je da su djeca najvažnija 
blagodat. I da muška novorođenčad zaredaju dok je rat u 
toku, pa da bi se, poslije, kad bitke prestanu, mogla postignuti. 
uravnoteženost zato što muškinje gine u ratovima. Sada se u 
ovoj zemlji ne ratuje. Zato bi sve moglo biti nagovještaj nečega 
što će potrajati i iziskivati velike potrebe u ljudstvu i hrani. 
Možda bi se moglo i dokučiti kad bi se to moglo zbiti. Jer, 
najbolji za vojnike su u dobi kad momčićima iznad nausnica 
počnu izbijati dlačice. U toj dobi tijelo ima najviše snage, a 
razum najlakše podnosi okrutnost askerske zbilje. Zato, ako 
zemlja sada daje dvostruko, treba toliko puta više sijati da 
bi hrane bilo dovoljno onda kad muškinje bude dignuto na 
vojsku i ne mogne se ko brinuti o sjetvi i žetvi. Dotad će se 

stoke namnožiti i neće usfaliti najpouzdanije hrane, mesa, bit 
će volova za tegljenje, a kobile naždrijebe dovoljno konja koji 
će nositi konjanike. 

Ne zna se da ima učenijeg od ovoga šejha. On nije mnogo 
govorio ni na hutbama. Rekao bi šta bi rekao. Najmanje je 
sumnjano u njegovo rasuđivanje. 


Kako Hazir obori pogled prema selu, na kraju njegovog 
vidokruga ukaza se derviš Gafur. Približavao se okrajkom 
puta kojim je opasano selo Suladža Kapaojuk. 

U selu je postojao red i mimo muhtarovog staranja. Sarjan 
se više kočoperio kako se ne bi smetnulo s uma da se i njegova 
pita, ali se prava uređenost prenosila iz tekije. 

Prema tekijskom rasporedu, bila je Gafurova reda za 
mjesečno dotjerivanje u berbernici. 

Svakom dervišu iz tekije znalo se kad mu je šta po redu. 
Podrazumijeva se da su u svemu uredni, od glave do pete, 
od čistih nogu i obuće i odjeće, pa sve do kape, ili od kape 
nadolje. Nije bilo potrebe remetiti ni taj red među brojnim 
adetima poretka koji podrazumijeva tekija na kraju sela. 

Selo se dobro odnosi prema dervišima. Svi odrasliji mušarci 
smatraju sebe muridima i tekijskim hizmećarima. Iz tekije im 
se uzvraća. U nju narod zalazi i kad nisu namazi ili na džumu 
petkom. Tako im tekija višestruko dobro dođe. Kad bi klanjali 
za svojim hodžom, trebali bi mu svakog mjeseca između sebe 
namicati hodžarinu, za hranu, ogrjev i ukupno izdržavanje. 
Oslobođeni su i razmirica i prepirki s hodžom ili oko hodže, 
čega uvijek ima, a pogotovo što to nikako ne valja na takvom 
mjestu gdje tome nikako nije mjesto, u džamiji. 

Dok se pričanje ove knjige nije zahuktalo, dužan sam koju i 
o sebi i ovome pisanju. 

Ja, siroti Božiji rob s imenom Derviš, sin Mehmedov, od 
roda Zilli - moj prapredak Mula Zilli živio je u gradu Kutahiji, 
u Anadoliji, a njegov sin i moj pradjed, poslije osvajanja 
Konstatinije naseljen je u predjelu ovoga grada zvanom Un- 
Kapan. Tu, u mahali Kasim-paša, rođen sam mubarek dana 
10. muharrema godine 1020. po Hidžri, a 25. marta 1611. 
godine po Miladu. Stekao sam nemjerljivo iskustvo s ljudima 
i s pripovijedanjem dok sam proputovavao šesnaest svjetskih 
carevina i to opisao u podebelim knjigama. Izvještio sam 
razdvojiti šta jest, a šta nije i u onome šta sam od drugih čuo 
ili o tome pročitao od onoga šta bih sam vidio. Nešta sam i 
propustio, a nešta i svoje pridodao, pa se onda podrazumijeva 
da se ponekom ponešta može učiniti i pretjeranim ili 
nepouzdanim. To je zato što se ne može opisivati samo 
suhoparna stvarnost. Koga bi to zanimalo? 

Ionako je sve drukčije nego što mi mislimo. 

Proplanak sa stablom hrasta na osami svaki vičniji pisac 
opisat će na svoj način. Ili čak neće ni spomenuti hrast. Ili će 
pisati o homori koje nejma na tom proplanku. To je zato što 
mu smeta hrastovo stablo, a tu mu treba homora. 

Toliko su bila čudna ova čuda u Anadoliji da bih i ja, iako 
sam se svega i svačega nagledao i naslušao, ostao u čudu i 
samo bih se iščuđavao, da o tome i u vremenu u kome je meni 
zapalo živjeti nisu očuvani tadašnji spisi i zapisi. Prenošenjem 
od usta do usta, uščuvala su se i sjećanja, a ta pričanja se 
uglavnom međusobno ne razilaze. Svi se slažu i u nabrajanju 
čudnih zbivanja, pa i u njihovom potankom opisivanju, tako 
da ukupno ne ostavljaju sumnju da nije bilo tako. 


Ž, 

Meni izgleda kao da se zbiva pred mojim očima. 

Prenosioci predaja ponešta izostave, odbace i doubace, ali 
su živa govorenja o ovim čudima dotekla do mene podudarna 
sa zapisima neposrednih svjedoka prije nego što su se pisanja 
o tome dograbili oni koji ispisuju historiju i preinačuju istinu 
prema potrebama. 

Historija ne prihvata nijedan opis onog proplanka, sa 
stablom ili bez stabla. Ode dotle da ni proplanak ne ostane. 
Samo šuma ili samo poljana. To je zato što bi svaki upotpunjeni 
opis mogao biti tačan. 


Dobri Hamzudin-paša, u čiju  čestitost pisanja i 
nepotpadanje pod uticaje vlasti ne treba sumnjati, jer je pisao 
za sebe, napisao je u tom vremenu da se narod brzo svikao na 
sva neobična događanja. 

Čovjek je biće navike. 

Ako ćemo pošteno, zapisuje plemeniti Hamzudin, nije ništa 
manje čudo kako potok žubori onako kako žubori ili kako 
jasikini listovi trepere bez i daška vjetra, ili kako sparušene 
travke na livadi s proljećem iznova zazelene, kako zumbul 
može mirisati onako kako miriše. I niko se ovome ne iščuđava 
i živi se s time kao s nečim što se podrazumijeva i ne misleći 
da su to velika, najveća moguća čuda. Zbivaju se bez zora, kao 
što dan zamijeni noć, a dan se nastavlja novom noći. 

Božije davanje. 


Kako Hazir ugleda Gafura, uđe u dućan. Da se pripremi. 
Čekale su ga i druge obaveze. Amidžiću treba osunetiti sinove 
blizance, potom i u komšijskoj kući, i u još jednoj. 

Dućan i majstorluk naslijedio je od oca. 

Uz šišanje i brijanje te sunećenje muške djece, bio je, kako je 
i pristojilo berberima, vješt i čupanju zuba. Za veliku nevolju, 
pristajao je i na hidžamu — puštanje krvi, uz tvrdo obećanje 
nevoljnikovih ukućana da neće biti prokazan vlastima. Muhtar 
Sarjan strogo se protivio tome. Lično mu je priprjećivao. 
Strogo mu je ponavljao da je njihovo selo nadomak grada 
Kršehera, koji je nadomak još većega grada Ankare, i da oni 
kojima to treba, takvu pomoć trebaju potražiti od onih koji su 
izučeni toj posebno važnoj medicini. 

Hazir je znao kako se naziva prvi bliži, a i prvi veliki grad, a 
znao je i da je muhtar takav kakav je. Sarjanu se, kao što to biva 
i s velikom većinom takvih kao on, dopadalo što predstavlja 
vlast, a nije pokazivao ni da mu smeta što šejh iz tekije uživa 
veće poštovanje. 

Nije samo u njihovom selu, šejh je nadaleko poštovan, baš 
širom Sultanata. Do njeg se drži i u samom vrhu vlasti. I da 
mu, i iz Kršehera i iz Ankare, i nije više puta ponavljano da i 
ne pomišlja drznuti se i dirnuti u šejha, muhtar to ni sam ne 
bi. Ne bi se ni upetljao u vlast da mu nije bilo bilo jasno ono 
šta treba biti jasno. Ali je, u svakoj prilici i svemu drugome 
svima izvan tekije stavljao na znanje svoju važnost. Ni Hazira 
nije zaobilazio. Ne bi propustio skraćivanje svoje kose i brade 
da ne pritvrdi berberu kako su mu dosta tri posla i da se i 
ne usudi stavljati pijavice i galončiće na nečija leđa i izvlačiti 
potkožnu krv. 

Da se ne bi posumnjalo u njegovu revnosnost, Sarjan je 
berberu redovno plaćao usluge, ponekad ostavljao i bakšiš. 

Ali, dogodi se da muhtar propusti svoju redu, a po berbera 
i njegov pribor poslane su zaptije. Hazir je zatekao Sarjana u 
sjedećem stanju, poduprtog jastucima u postelji. Nije micao i 
nijedne nije progovarao. Samo je kolutao očima. 

Hazir strese svoju bijelu plahtu i primaknu je njegovom 
vratu. Muhtar prevrnu očima nagore. Berber se osmjehnu. 
Pomisli na to da se i vlast, pogotovo ona, boji smrtnog časa i 
da muhtar bijelu krpu dovodi u vezu s ćefinima. Zato posegnu 
za sivim makazama. Sarjan kolutnu očima prema Hazirovom 
kuferu. Berber se napravi nevještim. Bio je siguran da muhatr 
traži da upotrijebi žute makaze. 

Najstariji među okupljenim sinovima pojasni da nije 
potrebno šišanje, ni skraćivanje brade. Muhatara probadaju 
sandžije. Samo što čuje i vidi. I da je berber pozvan da bi mu 
pustio krv. Sarjan ču i potvrdno kolutnu očima. 


Hazir posegnu za kapkom sehare u ćošku dućana, napipa 
rubac i brižno ga razmota. Pred očima mu bljesnuše žute 
makaze. Dobio ih je od Cigana gurbeta koji jednom godišnje 
borave u Suladža Kapaojuku. Ostanu onoliko koliko imaju 
posla i tamam toliko da se ne bi odomoćili. Kalajišu bakreno 
suđe i oštre makaze i noževe. Uzgredno se bave svim i svačim. 
Kad nastave putovanje, za njima ostanu svakakve priče, prvo 
šapatom, pa sve glasnije, čak i da nude žene i djevojke koje 
su s njima. To, kao ni pričanja o krađama, nije dokazano. 
Muhtar Sarjan je obavljao pomne istrage. Dovodio i zaptije iz 
Kršehera. Bar bi se dalo utvrditi za krađe. Mještani bi i sami 
prijavili. Biva, samo priča. 

Muhtaru je rečeno da gurbetima progleda kroz prste na 
sitnom bavljenju trgovinom. Od njih je selo uzimalo ono 
šta se moglo iz njihovih ruku: razne predmete najrazličitijih 
svrha ili da ničemu nisu mogli poslužiti, a mogli su se otkuhati 
s lugom u kazanu uzavrele vode. Zauzvrat su Cigani primali 
namirnice koje su im potrebne. Ali su, kao što su nudili, i 

primali sve i svašta, najraznoraznije predmete, i one koje 
su mještanima utrapili ranijih godina. Negdje će se već naći 
mušterija. Ako ništa, možda će u međuvremenu zažaliti onaj 
od koga su to dobili i dogodine se s njima cjenkati da bi vratio 
to šta je njemu već pripadalo. 

Novac je bio najrjeđi način razmjene s njima, ali su 
makaze berberu ponuđene isključivo za zlato. I kao da im je 
posebno bilo stalo da ih baš njemu prodaju. Njegovo nećkanje 
potvrđivalo im je da je voljan kupiti. 

Mada su mu baš i zapele za oko, Hazir je odbio. Cigani su 
se kleli, očima i djecom, da su zlatne, da je to nova vrsta Zlata, 
tek otkrivena. Trećeg dana salijetanja, berber je bio pripravan 
na kupovinu. Ali, raspitao se među onima koji se razumiju, pa 
je crtnuo čakijom po makazama. Za svaki slučaj, nije vrhom 
ili oštricom, nego izbočinom na tupom dijelu pomoću koje se 
otvara čakija. I toliko bi bilo dovoljno da ostavi traga u mekšini 
zlata. Na makazama nije ostao trag. Dokaz da ne može biti 
nikakvo, pa ni novo zlato. Cigani su se, opet, zakleli da ne lažu. 
To je, rekli su, novoizliveni metal. Prozvan je novim zlatom, a 
pravo ime mu je mesing. 

Pojašnjavali su da su alhemičari u Nišapuru, ne odustajući 
na vještački način dobiti zlato, spravili novu leguru. Pomiješali 
su jednu i po mjeru rastopljenog bakra sa jednom mjerom 
rastopljenog cinka. Tako nastaje i zove se mesing. 

Hazir se opet raspitao. Da je u selu bio neko ko bi znao 
šta je mesing, potvrdio bi da je to tačno, ali nije bilo nikog s 
takvim znanjem. Nije pitao u tekiji; njih ne treba opterećivati 
čime ne treba. 

Dan uoči odlaska, Haziru su podastrli nove dokaze: da 
je Nišapur u Perziji, da je grad velikih učenjaka, da su oni u 
posjedu kamena mudrosti i da će jednom, kadli-tadli, otkriti 

mjeru sastojaka čijim se miješanjem dobija čisto zlato, ako im 
to u međuvremenu, otkako oni nisu bili tamo, nije i uspjelo. 

Berber se opet nećkao, ali bi sutradan, predomišljen, i 
potrčao za malim karavanom odlazećih čergi da se prva 
zaprega nije zaustavila pred njegovim dućanom. S kola u 
pročelju spustio se sam ceribaša. U rukama je držao žute 
makaze. 

Hazir je ustuknuo za korak. 

Ceribaša se zakle svojim zvanjem da su makaze mesingane, 
da su iz Nišapura i da bi ih lahko prodali već u prvom selu 
na koje će naići, ali je njemu stalo da ih ostavi baš berberu 
u ovom selu. Kaza da je posebno slab na Nišapur i da ne bi 
slagao na Nišapur. 

To je, dakako, trebalo pojasniti. 

Zato se, kao da nisu u žurbi odlaska, kao di) je sa svojima 
tek stigao, raspriča. Kaza da navraća u Nišapur otkako zna 
za sebe. Navikao se obilaziti mezar velikoga pjesnika Omera 
Hajjama. Mezar je uvijek zasut cvjetnim laticama s drveća 
koje nad njim neprestano behara. 

Hazir je jednako bio nepovjerljiv i ceribaša zakletvu za 
makaze potkrijepi time da se zna, i da je to više puta utvrđeno 
u njihovom odsustvu, da njegovi Cigani u Suladža Kapaojuku 
nikad ništa nisu ukrali, niti su i pomišljali podvoditi žene ili 
djevojke. To je iskaz njihovoga poštovanja prema šejhu Hadži 
Bajramu Veliju, koji je bio murid čuvenoga šejha Lukmana 
Perende. A daje s njima ceribašu povezao događaj iz Nišapura. 

Bilo je tako da se ceribaša zatekao u tom gradu kad je tu, na 
proputovanju s hadža, dočekan šejh Lukman Perenda. Raščulo 
bi se da nailazi, pa su mu priređivali dočeke u gradovima kroz 
koje se vraćao. Ceribaša se ili progurao ili ga je narod istisnuo 
da bude u blizini. Svojim ušima čuo je šta je čuveni šejh rekao 

kad je ugledao derviša Bajrama Velija. Potapšao ga je i kazao 
da mu je drago što se ubrzo opet sreću nakon što su se tih 
dana sreli na hadžu. 

Okupljeni su pouzdano znali da derviš Bajram Veli nije 
išao na hadž ni ranijih godina, a da se prethodnih mjeseci nije 
maknuo iz Nišapura. Šejh je podigao ruke i izgovorio dovu: 
Dragi Bože, Ti znaš šta je bilo, šta je sada i šta će biti, poznate 
su Ti sve tajne. Znaš i deredže Svojih dobrih robova. Od 
tebe tražim zaštitu od svoga pogleda i svojih riječi!" Onda je 
okupljenima rekao da će njega kao šejh naslijediti ovaj Bajram 
Veli i da njegovo ime od sada treba biti Hadži Bajram Veli. On 
ga je, dok je boravio na hadžu u Mekki, viđao kako klanja uz 
Kabu. 


Hazira je dozbunila ceribašina priča. Više nego prvoga 
dana, kad su ga Cigani počeli salijetati za makaze, odavao ga 
je izgled nepovjerljive mušterije. 

— Vaš šejh zna da sam tada bio tamo, među onima koji 
su šejha Lukmana Perendu dočekali u Nišapuru na putu iz 
Mekke. A mi odosmo svojim putem. Ako u dućanu držiš 
Mushaf, a trebao bi, jer se čestito baviš najhalalnijim poslom, 
iznesi Kitab, stavit ću ruku na njeg i zakleti se. 

— Imam. 

Samo što je kazao, Hazir se dozvao da mu je to izletjelo. U 
zabunluku mu je naumpalo da se Cigani kunu stavljajući ruku 
na Mushaf. 

Ceribaša nije odustao: 

— Možda nećeš zato što si čuo da se Cigani kunu stavljajući 
ruku na Mushaf. Jesi li se zapitao, ili u tekiji pitao, je li to nama 
dozvoljeno? 

U tome je ceribaša Haziru u ruke tutnuo makaze. 

—- Čudiš se ti meni, čudim se ja tebi. Jedan drugome se 
iščuđavamo, a oko nas se događaju velika čuda i spremaju još 
veća — kazao je ceribaša. 

Mladog berbera popustila je zblahnutost tek kad se ceribaša 
ispeo na kola, podigao ruku i ispružio je u stranu. Znak za 

okret ostalim čergarima u kočijama iza njegovih. Zatim je 
uporedo podviknuo i pucnuo bičem po zraku. 

Berber nije poskočio unatrag, istupio je naprijed, ne bi li 
zauzdao konja upregnutog s njegove strane. Zavikao je: 

- Kupujem! Ne sumnjam u tvoju priču! Ja bih makaze kupio 
po svaku cijenu! Sustigao bih vas! Ako bi trebalo, obigrao bih 
Anadoliju i našao vas! 

Uzaludno se nadvikavao s nastalom larmom i galamom 
pokreta. Cvandrljali su točkovi, revali upregnuti magarci, 
njištale mršave kobile, zveketale potkovice po drumu, a za 
njima se dizala bugija prašine. 

Od zavitlane prašine nije se moglo razaznati ni koliko 
je Hazir uznastojao trčati ne bi li se primakao čelnoj čergi. 
Jednako je trčao i kad su ga prestigla i posljednja ciganska 
kola. Za njima je, svezan, poskakivao šepavi pas rundov i po 
cesti landarale garave tave, kanafom zavezane za vintu. 

U rukama su mu bile žute makaze. 
| Dogodine su Cigani došli s novim ceribašom. Taj je prvoga 
dana posjetio Hazira. Podsjetio ga je da makaze nisu plaćene i 
da je, kao što je dogovarano, nadoknada moguća samo u zlatu. 
Stajat će ga tuce dukata. Tolika je cijena. A to je tačno dvanaest. 
On, novi ceribaša, onako od sebe, prepolovljuje iznos. 

—- Nije malo, pogotovo nije mnogo. Platit ćeš kad se 
htjednemo pokrenuti iz vašeg sela. Ne mislim da ćemo oduljiti. 
U vrh glave, šest dana, a ja ću doći po dukate. 

Došao je četvrtog dana i preduhitrio berbera: 

— Tri. Naš ceribaša je zacijenio šest, a ja prepolovljujem. 

— Zar ti nisi rekao tuce? To je dvanaest. 

- Tri! 

— U redu — kazao je Hazir i brzo odbrojao, a novi ceribaša 
mu vrati jedan dukat. — Neka bude ovako. Jesi li zadovoljan? 

— Ne pogovaram. 

— Nisi nezadovoljan? 

— Halalim! 

— Pošteno. Kad je pošteno, i ja ću biti pošten. Stari ceribaša 
bio je drugog reda i rasporeda. Drukčije smo živjeli s njim. 
Pokazao je da Cigani mogu živjeti i tako. On je imao svoje 
navade i pridržavao ih se. S njim je zakopan i njegov način 
našega života. Ukopali smo ga, ne znam ni ja gdje, kraj puta, 
uz veliki kamen. Da mu ostane biljeg. Ostavio je amanet da se 
tebi ne naplate žute makaze. Njegov dar tebi. Volio je ovo selo. 
Od mene je dosta što sam ti zacijenio tuce zlatnika, a nisam 
uzeo bar polovinu, šest. Možda je ispalo da ciganišem. Ti si 
halalio ova dva dukata. A i da nisi. Ko zna hoćemo li se još 
ikad vidjeti? Šta se tu može, de? Ne bi valjalo da svi budemo 
jednaki. 


Sutradan, čim se razjutrilo, pukle su priče o krađama po 
selu. Gomilale su se jadikovke. Kao ni ostali, muhtar Sarjan 
nije posumnjao na ciganski tabor, pa se tamo nije ni išlo u 
pretragu. 

Već se bilo dobro odanilo kad se pronijelo da ciganske čerge 
nisu osvanule na meraji. Mora da su nestali tokom noći. 

Na kraju sela, po putu, čim se maši berberski dućan, bile su 
odbačene strize kojima su uvezali točkove i kopita dok nisu 
odmakli. ' 

Dok Hazir lanenom krpom brižno utrljava mesingane 
makaze i iščekuje derviša Gafura, iz drugog pravca, cestom 
koja sa sjevera dovodi u selo, približavali su se carski izaslanici 
iz Rumelije, s osmanlijskog dvora. 

Vladarski grad, poslije Burse, sada je smješten u Edirnama. 

I takvi su, bezbeli, znali ovuda prolaziti, i kad se znalo da 
prolaze radi nečega da bi se narodu stavilo na znanje do su 
to oni, i kad su, češće, u tajnosti, pa se nije moglo ni znati da 
su takvi prošli. A da ovi nisu u prolazu i da su se zaputili u 
Suladža Kapaojuk, i još da bi bahnuli njemu u dućan, o tome 
berber nije mogao ni pomisliti. 

Prethodnica izaslanstva velikog sultana Murata naveliko je 
bila u selu. Neki su tu boravili već danima. Obavljali su svašta 
nešta svoje šta se treba obavljati, a ni sami ne znajući u šta se 
uklapa to njihovo, a kamoli da se u selu zna ko su oni i radi 
čega su. Drugi su pristizali i zamjenjivali ih, a dolazili su i još 
neki, a ti nikom nisu bili zamjena. Nepoznati su se vrzmali i 
u blizini dućana. Da je ko o njima i mislilo, ne bi se znalo ni 
ko su, ni odakle su. A i ko bi i mogli biti? Uobičajeni došljaci, 
prolaznici, možda i čudaci, svakavih redovno ima po selu koje 
je na važnom putu u dubinu Anadolije. A bilo je i onih koji su, 
i izbliza i iz daljine, dolazili mahsuzile u tekiju. 

Neki među njima bili su zaduženi motrenjem baš na 
berberski dućan, drugi su se rasporedili oko sela i po selu. 
Obavezani time da ne izazivaju podozrivost, nisu je ni izazivali. 
Njihovo je bilo da ničim ne privlače nimalo ničije pažnje. 

Bilo je raznoraznih i u izvidnici i u prethodnici, tako i u 
pozadini, te sa oba krila duž puta kojim se kretalo izaslanstvo. 

Helem, učinjeno je koliko treba i kako treba da tajno 
protekne dugo putovanje trojice izaslanika velikog sultana 

Murata. Tako treba ostati i dok se budu vraćali. A i nakon što 
se vrate u Edirne. To su takva posla. 

Samo se trojica izaslanika i još jedan, koji im je bio glavni . 
putovođa, nisu smjenjivali. 


Koliko su god brižljivo odabrani, trojica sultanovih 
izaslanika nisu znali nimalo više od onoga koliko su trebali 
znati. Svaki od njih samo je znao da treba predati to šta nosi. 

Unaprijed je brižno isključena mogućnost da se i ta trojica 
međusobno poznaju. Prvi put su se i vidjeli kad su okupljeni 
u glavnoj sultanskoj palači u Edirnama. O pojedinostima su 
obavještavani tokom putovanja. Stalno im je pri ruci jedan 
doličnog položaja i ugleda. On je zadužen i on rekne kad šta 
treba. 

Svaki od trojice izaslanika dobili su po list papira ispisan s 
jedne strane. Sastavljeni, tri lista čine pismo. 

Njihovo je predati listove i, u jednako strogoj povjerljivosti, 
vratiti se s odgovorom. 


Ni sam veliki vezir Halil-paša nije upoznat s dogovorom 
da sultan konačno odvagava svoju najveću nedoumicu: Hoće 
li ponovo podignuti veliku vojsku i po drugi put udariti na 
zidine Konstantinije. Toliko visoke bedeme da — kad se ispod 
njih pogleda uz njih — izgledaju da su srasli s nebom, i sa 
duvarovima toliko širokim da su širi od carske džade, a iza 
vanjskih bedema je malo veća praznina, paje, iza nje, jednakom ; 
\, debljinom zidina, grad još jednom opasan bedemima duž, xx 
- dviju strana svoje kopnene granice prema Aziji. Zidine su i s 
. treće strane, na hridima gradske granice s morem. 

U tančine namjere bili su upućeni samo sultan Murat. hani l 
šejh Ak Šemsudin. \ 

Sin sultana Mehmeda, sultan Murat je drugi sultan s tim 
imenom i šesti po redu vladar iz porodice Osmanlija, peti 
poslije gazi Osmana. 

Šejh Šemsudin je sultanov šejh, a on sebe nikako nije 
doživljavao kao glavnog vjerskog učenjaka. Sebe je smatrao 
muridom šejha Hadži Bajrama Velija. 

Upitan šta mu je činiti, šejh Šemsudin je sultanu Muratu 
izrekao svoje jasno mišljenje: da šejh Hadži Bajram Veli 
odgovara opisu iz hadisa o evlijama — ne primjećuju se kad su 
prisutni, ne nedostaju kad su odsutni, a srca su im svjetiljke 
upute i spas zalutalim u crnim tminama. 

- Ako u ovome vremenu ima neko za koga bi se znalo da 
može dokučitijoš nedogođeno ii znati o vijestima iz budućnosti, 
onda treba čuti šta o namjeri novog osvajanja Konstantinije 
misli šejh Hadži Bajram Veli iz tekije u Suladža Kapaojuku. 

I sam veoma upućen u misticizam, sultan je prihvatio 
preporuku i odlučio: u daleko selo u blizini Ankare otići će 
posebno izaslanstvo. 


Gafur je sjeo na ovisoki tronožac u berbernici. Hazir je, 
uvježbanim naglim trzajem ruku, pucnuo plahtom kroz zrak, 
pa je razastro niz derviševa prsa i dva preostala kraja spretno 
zategnuo oko njegovog vrata. Pristupio je štricanju kose žutim 
makazama, a potom ih pljoštimice nadnosio po bradi. Zveket 
makaza bi nadjačan njiskom konja zaustavljenih ispred 
dućana. Unutra stupi asker s čelenkom zadjevenom za saruk 
na kalpaku. Perka je zlatna i doukrašena dragim kamenom. 
Znamenje visokog odličnika sa sultanovim odlikovanjem za 
gaziluk. 

Serasker nazva selam. Kaza da predvodi trojicu odabranih 
i da ih berber treba dotjerati. 

I trojica su smjerno nazvali selam, pa rukama pokazivali 
berberu da dovrši započeto. 

Hazir i nastavi. 

Dućan je obuzela tišina i samo se čulo resko šištanje 
mesinganih oštrica. Sva četverica pridošlih, pribrojavajući im 
i berbera, razgovjetno su mogli čuti Gafurov progovor: 

— Evo, dođe moje društvo po mene i evo mene u zemlji 
Bosni. Prevjerila slavenska plemena koja su pridošla uokolo 
zemlje Bosne. Prestali držati do svojih starih vjerovanja. Jedni 
se prihvatili krsta, drugi križa. Jedni su istočno od Bosne 
i upadaju preko gazova na rijeci koja je podijelila Istočno i 
Zapadno Rimsko Carstvo. Drugih ima i u Bosni, a oni, sa 
svojima preko rijeke Save i s križarima iz Rima, napadaju sa 
, sjevera na našu braću, narod Bošnjaka. Smetaju im zato što se 

— Bošnjaci drže svoje vjere i svojih narodnih običaja. I onfi oni bi 
ih istjerali iz njihove vjere i sa njihove zemlje, a Bošnjaci neće 
u njihova nevjerstva, pa ih i oni i oni namjeravaju istrijebiti. 
Jedni se odazivaju pozivima rimskog pape na križarske ratove 
protiv heretika. Drugi prihvataju poziv vođe ortodoksa, 
patrijarha iz Konstantinije. Napadaju, ubijaju, siluju, pljačkaju, 
pale, odvode u roblje, pozivajući se na svoje nevjerovanje. 
Bošnjaci se sklanjaju po planinama. Zle komšije i tamo im 
uđu u trag, nagrnu za njima, progone ih i upadaju na prepad u 
njihova naselja. Ubiju muškinje koje stignu, pljačkaju, popale. 
Na gareži raspaljuju vatru, mažu mašću uhvaćene muškarce i 
žive ih okreću na ražnju, dok njihovom ženskinju i dječacima 
udaraju na obraz, pa ih, poslije, skupa s djecom, prodaju u 
roblje... Iz jedne kuće čuje se da žena viče. Obrušila se po njoj 
nagorjela krovna greda vjenčanica. Pritisnula ženu težinom i 

vrelinom. Pod sobom, na prsima, drži dijete. Evo, pridižemo 
gredu. Izvukosmo ih. Na mene se obruši dogorjeli rog iz krova. 
Klin palamar mi se zabija kroz vrat, do samoga bila kraj grla. 

Onda Gafur reče da samo što nije ispustio dušu. 

— Selam ćeš šejhu... — jeknu iz njeg. ) 

— Ne boj se, derviš-Gafure. Nisi se pomakao s mjesta. Niti se 
odjednom može biti u mojoj berbernici i u toj dalekoj zemlji, 
j otići i vratiti se, biti živ i umrijeti, a ne maknuti se odavde 
— sokolio ga je Hazir, ali zamuknu.kad mu se pred očima, na 
derviševom čelu, ukaza znak kakav nije imao i šta ranije nije 
vidio, ni čuo da ima, a opet je čuo Gafura: 

— Reći ćeš da mi podignu turbe ispod glavice nad tekijom na 
kojoj je naumljeno da bude mezar šejhu Hadži Bajramu Veliju. 
Moj da bude ispod trešnje koja samo što nije propupala, a do 
sutra će izbeharati. I neka u turbetu za mnom budu ukopavani 
iz moje porodice. : 

U vrh bijelog berberskog platna koje ga je zastiralo, promoči 
crven iz derviševog vrata. Uvećavala se u zagasitu mrlju. 

Hazir smače bijelu plahtu ispod klonule glave. U Gafurovom 
vratu ukazala se tamna rupa. 

Lica prisutnih bila su bjelja od bijele krpe u berberovim 
rukama. 

Prikučilo se 


Na dugi put ka Edirnama zaputili su se s ranim sabahom. 

U caklini sumrklog odjutravanja, ispod glavice, zaobljenog 
uzvišenja nad tekijskim posjedom u Suladža Kapaojuku, pred 
konjanicima se ukaza gizdava krošnja izbeharale trešnje. 
Suočeni s prizorom, od jeze su se tresli oni koji su zapazili da 
su se, još jučer popodne, trešnjine grane crnile. Probeharala 
preko noći. Drugima, koji su se u to bolje razumjeli, bio je to 
pouzdan znak da je prevrijemilo i zaproljetilo. 

Šejh zastavi konja, sjaha, čučnu. Za njim su ostali pričučnuli 
uz kabur zagrnut jučer poslije ikindije. Stari šejh Hadži Bajram 
Veli izgovori zahvalnost Gospodaru svega, prouči salavat i 
nazva selam poslaniku Muhammedu, pa se oglasi dovom: 

— Gafare, Gospodaru naš, Tvoj rob Gafur je u Tvojoj 
konačnoj milosti, a mi Te molimo da budeš milostiv prema 
nama i da nas uputiš. Ti znaš sve, šta je bilo, šta jest i šta će biti 
i šta neće. I znamo da je u Tvojoj moći da i sve to promijeniš. 
A mi znamo onoliko koliko nas Ti uputiš. Ti znaš i o čemu 

mislimo i šta mislimo. Upućujući nas na ispravan put, 
molimo Te uputi nas i u ono čemu su okrenute naše misli dok 
polazimo na putovanje na koje smo krenuli... — pa šejh prouči 
Fatihu. 

Uzjahali su u tišini. Nad njima je danja svjetlost osvajala 
nebo, a zvijezde nisu gubile sjaj, jednako su se sjajtile na 
izbijedjelom nebu. Zadignute glave na konju, šejh uzdrhta. 

—- Prikučilo se — kaza. 

I kad se skroz razdanilo, a oni već bili dobro odmakli, 
zvijezde su se caklile. 

- Prikučilo se — ponovi šejh. 


Putnike za Stambol predvodio je asker sa zlatnom čelenkom 
koji je bahnuo u Hazirov dućan. On je jučerašnje popodne i 
noć probdio nad dodatnim poslovima. 

Dženaza dervišu Gafuru klanjana je ubrzo poslije događaja 
u berbernici. Šejh se pozvao na hadis da treba požuriti s 
dženazom. 

- Ida mi nije sabahile krenuti u Rumeliju, nikako ne treba 
odlagati Gafurovu dženazu. On je s velikim hajrom okončao 
svoje izbivanje na ovome svijetu. Njegova duša napustila je 
njegovo zemaljsko stanište u žudnji da se, zadovoljna, što prije 
vrati Stvoritelju, i On s njom bio zadovoljan! 

Ove šejhove riječi značile su askerskom odličniku da mu se 
pobrinuti da prije svanuća uspostavi sigurnost putovanja. Više 
se, kao u dolasku, nije trebalo brinuti samo o trojici sultanovih 
izaslanika, a oni su u najboljim godinama i mogu se nositi 
s naporima dugoga puta. Povratak će neminovno usporavati 
neočekivana šejhova odluka da i on krene u Edirne. 

Vođa puta okupio je trojicu izaslanika i pokazao im sultanov 
ukaz kojim ga je postavio za seraskera na ovom putovanju. To 

su oni i znali, a time im je dopotvrđeno da je ovo putovanje 
izjednačeno sa značajem vojnog pohoda. 

Podsjetio ih je na ono šta su i oni mogli čuti od šejha: ,,/I da 
mi nije sabahile krenuti u Rumeliju" 

Kazao im je da ne dolazi u obzir da bi se pogađalo sa 
šejhom da ne putuje. Njima je izričito naređeno da se vrate 
"s odgovorom. E, sad, drugo je to da su se možda mogli 
nadati napisanom odgovoru ili možda i izrečenom. Koliko 
god iznenađujuća, šejhova odluka da će i on s njima na put 
nije poreciva i znači odgovor po koji su doputovali, pa nagla 
promjena ne smije pokazati nespremnost. visokog izaslanstva 
i nesigurnost u putovanju. 

Potvrdi im da će on učiniti koliko god može i da se oni ne 
trebaju brinuti o povratku zajedno sa šejhom. 

Pokaza se da je šejh Hadži Bajram Veli izdržljiviji nego što 
se moglo misliti spram njegovih godina i dostojanstva koje je 
nosio sa sobom. 

Šejh je ukazao šta treba poduzimati da bi putovanje s njim 
bilo jednostavnije, proticalo bez zora i srkleta, a, opet, sigurno 
će se odmicati naprijed. Treba se ravnati prema kur'anskom 
načelu da je dan za djelovanje, a noć da je za odmor. Kaza 
da je Božiji poslanik Muhammed govorio: "Poranite, putujte i 
Allaha spominjite" 

— Ostalo nam je sve upravljati prema vremenu obavljanja 
namaza. 

Polijegali bi u postelje poslije klanjane jacije. Zamoreni 
dnevnim putovanjem, pozaspali bi kao djeca. Ranoproljetne 
noći dušu su dale za odmor: ni duge, ni kratke, tamam da se 
sutradan mogne nastaviti odmorno i horno. Ustajali bi prije 
ranog sabaha i doručkovali. Bio je mjesec rabiu'l-evel, ali 

bi pojeli kao što se uz ramazan dobro najede pred početak 
dnevnog posta. Zato se tom ranom objedovanju u ramazanu i 
rekne da je ručak. Potom bi klanjali prvi namski vakat, pa na 
konje. Pred njima je do podne-namaza bilo i sedam i osam 
sahata puta. Predjutarnji ručak mogao ih je nositi kao što su 
ih nosili i konji pod njima. Za toliko se, bez imalo galopirnja, 
tek s umjerenim kasom pogdjegdje, može preći iha-haj, a da 
nije prezamorno ljudima, ni teretli konjima. 

Ne nagonjeni u strku, konji su pružali duge iskorake, pa su 
unjihani jahači znali i odrijemati i moglo je izgledati da se više 
odmaraju nego zamaraju putovanjem. 

Abdest za podne donio bi razgalu, pa bi, obavivši namaz, 
prezalogajili i nastavili, a ručak ostavlili da bude poslije 
ikindije. Novi odmor uslijedio bi s klanjanjem akšamskog 
namaza, pa opet na konje. Večera je pred jaciju, pa konak. Do 
tada bi iza njih ostajao još jedan zamašan dio puta. 

Prethodnicaje podizala'odmorišta sčadorima na razmacima 
'' odmjerenim dokle se moglo stići. Tu bi ih čekala tek spravljena 
' okrepa: kahva, čaj i jelo. U čadorima su i konačili. Tako nisu 
zastajali po drumskim svratištima, a ona im uglavnom i nisu 
bila usputna. 

Učinak putovanja bio je još bolji time što se nisu držali 
drumova, pa uglavnom nisu ni prolazili kroz naselja. Nisu 
dangubili sa zaobilaženjima da bi se naišlo na hanove ili 
naselja. Držali su se prečica, pa je putanja bila znatno i kraća 
i nagodnija. Na drumove bi stupili u kanjonima, a kaldrma je 
opterećivala konje. 


Ja, siroti svjetski putnik Evlija, o ovome putovanju 
derviškog šejha iz sela pokraj Ankare u Anadoliji mogu 
ispravno posvjedočiti kao o dobro osmišljenom i pod dobrim 
okolnostima. 

Kad se primakao kraj putovanja Anadolijom, šejh upita 
seraskera koliko im je još konaka do Edirni. Odgovoreno mu 
je da su tri ako se ne računa ovaj koji ih čeka još na ovoj strani 
kontinenta. 

— U koja doba dana bismo stigli u Edirne? 

— Oko ikindije. 

Serasker uzdrhta. Ne mora biti dotle da muje šejh proniknuo 
u misli, pa mu sad sve batali i unosi potpuni nered u raspored. 

On je, poslije tog još jednog konaka u Aziji, pa kad se, 
jutrom, na lađi, prevezu morskim tjesnacem i pređu na kopno 
Rumelije, naumio podbosti konja i postarati se da neposredno 
nadgleda prethodnicu i uvezuje one koji će se nadalje 
priključivati pratnji. Tako ne bi usporili, a i najsigurnije je. 
Ako se dosadašnje putovanje i moglo odvijati u tajnosti i ako 
i uspije da se ne obznani, ne može faliti da veliki vezir Halil- 
paša u istočnom dijelu Sultanata ne raspolaže pojačanijim 
nadzorom nad svime. 

I još je serasker namislio da, neizostavno i to, stigne prije 
ostalih i lično javi sultanu Muratu. 

Sad mu se stari šejh miješa u naum. I pita: 

— Gdje je predviđeno današnje konačište? 

— Ako Bog Dragi dadne da bude sve kako treba, prije jacije 
nas čeka tabor na morskoj obali. S hajrom i hajirli, ujutro 
bismo na lađama prešli u Rumeliju. 

— Neka budu još ukupno tri konačenja — kaza šejh. 

- Irit Ii... 

— Nećemo zanoćiti pred Bosforom — kaza šejh. 

—? 


— Čije su lađe? 

- Đenovljani. Njihove. Oni imaju svoje naselje na drugoj 
strani prolaza. Galata. Tako se zove, Galata. S njima je 
ugovoreno. | 

— Jacija se — kaza šejh — može klanjati sve dok joj je vakta. 
Mi je nećemo odgađati. Kad pređemo tamo, klanjat ćemo 
na konjima i nastaviti jahati dok dobro ne odmaknemo u 
Rumeliju. Mjesečina je. Đenovljani će, uz doplaćivanje, pristati 
na noćnu plovidbu. Time će se potkupiti i njihova šutnja. A 
i sutra nam, nekako, prekrati put. Iznađi prečice. I sljedeću 
noć bismo mogli odgoditi jacijski namaz. Vedro je, mjesečina. 
Računaj tako da nam treće konačište bude u Edirnama. Ne 
tražim da omrknemo, ali da budemo u Edirnama prije nego 
što osvane. Makar stigli u neka doba noći. 

— Neka uvaženi šejh ne misli da se protivim. Ni dosad nismo 
mogli nabrati na putu. Razdaljine smo prekraćivali koliko se 
god moglo brže. Preostao nam je znatno kraći dio puta... 

— Pri odluci da krenem s vama, a tako je bilo i tokom 
dosadašnjeg putovanja, nisam mislio da bismo trebali stići 
u nekom roku koji nam je određen. Ili da će mi se tokom 
putovanja ukazati taj rok. Sada je drukčije. 

— Kako god razmislio da probamo, razdanilo bi se kad 
stignemo u Edirne. 

— Ne mislim se odavde vratiti tamo odakle sam krenuo s 
vama. 

— Mogao bih pokušati, ali ne znam hoće li uvaženi... 

— S Božijom pomoći, izdržat će se — kaza šejh. 

- Misli li uvaženi šejh da stignemo dok još bude trajala noć 
u kojoj se obilježava Isra i Miradž? 

-— Eh... — klimnu šejh. — Tada treba preteći sabahski ezan u 
Edirnama! Ako nam je to suđeno, uz Božiju pomoć. 

Seraskeru zatitra jabučica u grlu, ali potvrdi šejhu 
stavljanjem desnog dlana na grudi, spram srca, pa se prisage 
da bi ga poljubio u ruku. Stari alim blago otkloni izljev takve 
pokornosti. 

— Neka — kaza. — Neka. Dosta sam te naložio na vatru... 

Serasker pozva ustranu svoje pomoćnike, hitro im prenese 
šta oni trebaju u njegovom odsustvu, a on podbode konja. 


Koliko god bilo promišljeno i osmišljeno, često ne bude 
kako je naumljeno. Bude kako je suđeno. 

Spretni jahač na brzom arapskom pastuhu za dnevnog 
vidila ugledao je na zapadnom obzorju zidine Konstatinije. 
Isti prizor carsko izaslanstvo gledat će u odsjaju mjesečine sa 
lađe koja je tiho zasijecala zlataste mrežice umirenih morskih 
valova. 

Stari šejh Hadži Bajram Veli učio je: Hvaljen neka je Onaj 
Koji je u jednom času noći preveo Svoga roba iz Časnog hrama 
u Daleki hram, čiju smo okolini blagoslovili kako bismo mu 
pokazali neka Naša znamenjac. 

Na drugoj obali dočekao ih je serasker. Šejh mu se javi: 

— Sejfudine, naše nastojanje da do roka stignemo u Edirne 
sada je u ljudskim mogućnostima. 

. - Ime mije Sejfudin i neću pitati kako se to zna. 

— Eh... — potvrdi šejh. 

I/3 


Noćno putovanje 


Bila je 27. noć redžepa, sedmoga mjeseca. Godina nije 
pouzdano utvrđena. Većina učenjaka slaže se da je bilo desete 
godine Muhammedovog poslanstva. To je 620. godina po 
Miladu. Vrijeme najžešćih proganjanja Posljednjeg Božijeg 
poslanika u njegovom rodnom gradu Mekki. Tada su se zbili 
događaji Isra i Mir'adž. 

Muhammed je uranio da, neometan, dok njegovi mučitelji 
spavaju svojim snovima griješnika, uz Kabu iščeka cik zore, pa 
neometano klanja sabahski namaz. 

Uzeo je abdest i sjeo. Bilo je prohladno. Kamen je, odozdo, 
peckao hladnoćom. Naslonio se na zid Časnoga hrama. 
Granitne kocke još su držale toplotu. Pobojao se da ga umilna 
toplina ne unjiha, pa bi ga moglo uljuljkati da pridrijema. Ne 
bi li se rasanio, posegnu za preostalom vodom u testiji. Reče: 
vBismillah!x i prinese zdjelu ustima. 

Kako je zadigao desnu ruku s posudom i zaturio glavu da 
bi otpio, naviknuto, zaključi da će ubrzo rumenilo na istoku. 
Tako bude prije svanuća u Arabiji. Potom, svane najednom. 

Kako je spuštao pogled prema testiji, preko oka ugleda 
Džibrila. Pokraj meleka Objave, uz vrata Kabe bijeljelo se 
krilato stvorenje. Dotad ništa ni slično nije vidio. Ni ljepše od 
toga. | 

— Ovo je Burak. Popni se na njeg! — kaza Džibril. 

Kako se Muhammed pridizao, tako je i ispustio zdjelu s 
vodom. Ustade, priđe Buraku, pope se. Burak se vinu preko 
neba poput munje koja sine i utren se raznese nebeskim 
prostranstvom. 

Džibril sa njima. 

Iznad njih; kroz nagovještaj rumeni na istoku, samo što 
nije nahrupilo Sunce. Muhammed je vidio obrise ispod sebe. 
Prebrzo su nadišli predjele u pustinji koje je poznavao. Nove 
je razgovjetno vidio, a prije ih nije viđao. 

Kretanje prestade i javi se Džibril: 

— Bio si namjerio klanjati sabah. Priveži Buraka. Ovo je 
Daleki hram. Tu ćemo na namaz. 

Muhammed zagleda da bi što više upio. To li je mesdžid 
u Kudsu, Mesdžidu'l-aksa! Gradila su ga dvojica Božijih 
poslanika u različitim vremenima, i Jakub i Sulejman. 

Sveza Buraka za halku na ogradi. 

Ušli su u Mesdžid i Džibril mu pokaza da prođe u mihrab. 

— Ti ćeš predvoditi namaz! 


Kad se Muhammed okrenu da poravna safove, imao je šta 
vidjeti. Pred njim su stajali Ibrahim, Musa, Isa..., sve Božiji 
poslanik do Božijeg poslanika. Zanijetili su sabahski namaz za 
Muhammedom kao svojim imamom. 

Kad su otklanjali sabah, Muhammedu priđe Džibril, sada u 
ljudskom obličju. U rukama je držao po posudu: 

_ Pred Kabom si htio utoliti žeđ... Evo, sad se napij. Odaberi 
iz koje ćeš. ; 

U jednoj ruci je zdjela s vinom, u drugoj mlijeko. 
Muhammed odabra mlijeko. Džibril potvrdi: 

- Postupio si ispravno. 

Kako iziđoše iz Mesdžda, Sunce samo što nije prosinulo. 
U neposrednoj blizini bila je stijena. Nekako je posebna. Na 
nju su se ispeli. 

— Popni se na Buraka! — kaza Džibril. 

Burak se opet vinu u visine. Više nije preko neba. Samo 
uvis. Sve više u visinu. 


Prvo što je Muhammed opet mogao razabrati bilo mu je 
skroz nepoznato. 

- Nebeske kapije! — pojašnjavao je Džibril. 

Bilo je bezbroj meleka najrazličitijih izgleda, a Džibril 
objasni Muhammedu njihove osobine i zaduženja. 

Kako Džibril rekne ko je s njim, tako su propuštani uz 
najveće uvažavanje. 

Proputovali su svih sedam nebesa. Na prvom nebu 
Muhammed se sreo sa Ademom, na drugom sa Jahjom i 
Zekerijjom, na trećem s Jusufom, na četvrtom s Idrisom, na 
petom s Harunom, na šestom s Musaom, a na sedmom s 
Ibrahimom. Svaki Božiji poslanik nazva mu selam i potvrdi 
njegovo poslanstvo. 

Svih osam potvrdili su da je Muhammed najodabraniji 
i posljednji među njima, pečat Božijih poslanika, da s 
njegovim pojavljivanjem nastupa Ahiri zeman, da je njegovo 
poslanstvo prvi veliki znak najave Kijametskoga dana i 
propasti dunjalučkoga svijeta. Svaki iskaza osjećaj straha pred 

približavanjem Sudnjega dana. I svaki je — kako su s kojim 
pozastali — upitao Džibrila: 
— Zar je već poslan?! 


Pred Vratima straže bilo je dvanaest hiljada meleka. 

Džibril i Burak nisu mogli dalje. Propušten je samo 
Muhammed. Stavljeno mu je na raspolaganje potpuno 
tajnovito stvorenje, Refref. S njim je prošao kroz mnogo 
zastora, pa odustade i Refref, a Muhammed bi uzdignut do 
Božije blizine kakva nikome nije omogućena. 

Osjeti božanski nur i smirenost zaustavljenog osjećaja za 
vrijeme i prostor. I kad bi se moglo opisati šta je vidio, to 
premašuje ljudsko poimanje. U Kur'anu se kaže da je ugledao 
Njega na najvišem horizontu, na sudaljenosti od dva luka 
ili bližex i da je svidio najveličanstvenija znamenja svoga 
Gospodarac. 

Pružena mu je utjeha za patnje koje je podnosio i koje 
mu predstoje. Obećana mu je konačna pobjeda. I pobjeda 
njegovog ummeta. Propisano mu je pedeset namaza dnevno. 

— Šta ti je naređeno? — upita ga u povratku Musa, koji je 
jedini sa Zemlje razgovarao s Bogom. 

Kad ču, Musa kaza: 

— To tvoj ummet neće moći izvršavati. Vrati se Gospodaru i 
moli Ga da olakša tvom ummetu i smanji broj namaza. 

Muhammed pogleda u Džibrila, a on ga ohrabri. 

Musa ga vrati još jednom. I još jednom. 

Smanjivano je na četrdeset, pa na dvadeset pet, pa na pet 
namaza dnevno. Musa opet reče da traži još manje. 

Muhammed odgovori: 

- Gospodar je već dosta olakšao, zadovoljan sam i 
prihvatam! 

Bi odobreno glasom: 
Proveo sam Svoju naredbu i olakšao Svojim robovima! 


Vidio je i meleka Israfila, koji i ne trepće i samo gleda u 
pravcu Gospodara svjetova čekajući znak da puhne u sur, rog 
u koji će puhnuti kad nastupi Kijametski dan i Propast Ovoga 
svijeta. 

Čuvar Džehennema melek Malik pokazao je Muhammedu 
strahote Džehennema, sa različitim kaznama za različita 
nedjela. 

Pokazano mu je i kako je u Džennetu. Vidio je mnogobrojna 
vrata i pred njima one koji — predvođeni svojim poslanicima — 
čekaju da uđu. Mnogi Božiji poslanici bili su sami, za nekima 
je bio tek poneko, za nekima je više ili još više vjernika, a iza 
jednoga prostire se nepregledni red. 

— Ko su ovi, Džibrile? 

- Tii tvoj ummet! — odgovori Džibril princu svih poslanika. 

Uveden u božanske dimenzije, izvan ljudskih poimanja, 
koja se svode na prostor i vrijeme, Muhammed je — preveden 
iz zemaljskog prostora i iz vremena u svom dunjalučkom 
obličju i s dunjalučkim čulima poimanja — vidio i samoga sebe 
kao potpuno ahiretsko biće. 

On i jest ahiretski čovjek na Dunjaluku. 


Kad je Muhammed vraćen odakle je odveden, još je bio 
ulegnut pijesak na mjestu gdje je sjeo i prislonio se uz Kabu. I 
još se praznila zdjela s vodom koja se prevrnula kad je ustao 
ugledavši Džibrila s Burakom. 

Svo putovanje — s doživljajem u vremenu koje bi se 
mjerilo stotinama i hiljadama zemaljskih godina i s jednako 

nepojmljivom brzinom pređenog prostora — sve je bilo yu 
jednom času noći. 

v Hvaljen neka je Onaj Koji je u jednom času noći preveo 
svoga roba iz Časnog hrama u Daleki hram, čiju smo okolini 
blagoslovili kako bismo mu pokazali neka Naša znamenja!a 

Sunce i prosinu kroz onu rumen na istoku. Najednom 
svanu, kako to i biva kad dan smijeni noć u Arabiji. 


Kad se razdani, Muhammed prepriča doživljaje onima koji 
su se okupljali oko Kabe. 

Da ih obraduje, ispriča da je, na sedmom nebu, tačno iznad 
ove Kabe, vidio nebesku Kabu, i da oko nje svakoga trena u 
tavaf nastupi sedamdeset hiljada meleka, kojima više nikad ne 
zapadne ta čast; toliko je još meleka koji čekaju na svoj hadž. 

Kurejšije su pomislile da sada imaju dokaze da Muhammed 
izmišlja. Izvrgnuli su ga podsmijehu. Tražili da porekne šta 
govori. 

Ali: Srce nije poreklo ono šta je vidio, pa zašto se prepirete 
s njim o onome šta je vidio?e 

Muhammed im u tančine opisa i kurejšijski karavan koji 
se vraća u Mekku. Kaza i gdje ga je vidio. Iznese im procjenu 
kad će se karavan vratiti. Dodade i da je vidio devu koja je 
odbjegla od karavana. 

Oni su se grohotom smijali. 

— Vođa karavana reći će vam da sam mu doviknuo gdje mu 
je odbjegla deva, pa ćete se uvjeriti i po tome. 

Tada neki zašutiše: bilo ih je tu koji su znali da se njihov 
karavan uskoro treba vratiti... Ali, neko se sjeti da Muhammed 
nikad nije bio u Kudsu, a prepričao im je da je klanjao u 
mesdžidu Aksa. i 

— Opiši nam taj mesdžid! 

Muhammed do u sitnice opisa ruševine Sulejmanovog 
hrama i stepenice koje su zidane još u Jakubovo vrijeme. 

Opet su zašutili, ali javi se treći: 

- Ako bi se deve bez tovara natjerale u jurnjavu, trebao bi 
im i mjesec da stignu iz Mekke u Šam i još toliko dana da se 
vrate, a ti si ni za toliko prešao tamo i ovamo, i još se popeo i 
na sedam nebesa i dalje?! 

Prigovor izazva galamu odobravanja i izrugivanja. Učini 
kolebljivim i muslimane koji su se zatekli među okupljenima. 

Neki se, odmah, tu, odrekoše Muhammeda i njegovog 
učenja. Neki su otrčali Ebu Bekru i ispričali mu šta su čuli. On 
im reče: 

— To se vi samo šalite. Znate i sami da lažete. 

- Ako lažemo mi, onda laže Muhammed. 

— Šta Božiji Poslanik ima s tim? 

- Eno Muhammeda ispred Kabe i svima prepričava svoje 
putovanje. Govori da se njemu dogodilo ovo što smo mi tebi 

"ispričali. 

Ebu Bekr se ne premišlja, kaže im: 

- Kunem se Bogom, ako to govori Božiji Poslanik, onda 
je sve to istina. Zar se niste više puta uvjerili da mu je i pred 
vama, i po noći i danju, dolazila Božija objava? To su veća 
čuda od ovih koje vam je ispričao. Svi znaju da je to s Objavom 
istina i niko više i ne pomišlja da on izmišlja te riječi. Vi znate 
da Muhammed ne laže. 


Onako kako je Muhammed procijenio, karavan Kurejšija 
stigao je u Mekku. Vođa karavana raspričao se da je odnekud 
čuo Muhammedov glas. Kazao je da je Muhammedu zahvalan 

što je našao izgubljenu devu tamo gdje mu je on doviknuo da 
će je naći. 

Više nije moglo biti sumnje da Muhammed govori istinu. 
Tek mu to nikako nisu mogli oprostiti. To im bi najveći dokaz 
da ga još žešće progone. 

I/A 


Dok odlazi noć sa ove strane... 


Još je bilo noći kad je serasker u Edirne dopratio visoko 
izaslanstvo s; šejhom Hadži Bajramom Velijem. Htjede ih 
smjestiti u posebne musafirske odaje. Ali, šejh zatraži da njega 
odvede sultanu. Samo time će imati smisla njihov dodatni 
napor i svo njihovo putovanje. Sejfudin slegnu ramenima. 

— Ne bih da uvaženi šejh pogrešno shvati, ali je toliko kasno 
da je postalo rano. Šejh treba razumjeti... 

— Sultan je budan. 

Serasker prešuti pitanje o šejhovom zamoru i u mrak zovnu 
ime. 

Hamid, očito njegov povjerljiv čovjek, izmili iz sjene ispod 
strehe. Na tiho pitanje, spremno odgovori da je sultan budan. 
Samo što se vratio. 

Sultan je podugo ostao u Čaršijskoj džamiji. Poslije klanjanja 
jacije, mevludom i zikrom obilježeno je sjećanje na Noćno 
putovanje Božijeg poslanika Muhammeda. Sve je u najboljem 
redu sa sultanovim zdravljem. Dobro se osjeća i raspoložen je. 

Nije se raspremio, ne misli još leći u postelju. U svojoj je gd 
sa šejhom Šemsudinom. Lijepo je i preostali dio, posljednju 
trećinu, pogotovo ove mubarek-noći provesti u ibadetu. 


Zapovjednik straže pred vratima reče seraskeru da su naišli 
baš u pravi čas. Šejh Šemsudin samo što nije dovršio učenje 
sure Muhammed, tako da, kad uđu, neće trebati prekidati. 
učenje. Uobičajeno je da načine pauzu pred učenje sljedeće 
sure. 

Slijedeća po redu je sura Feth. Počinje ajetima: 

,Mićemotidati sigurnu pobjedu dabi ti Allah ranije i kasnije 
krivice oprostio, da bi blagodat Svoju tebi potpunom učinio, 
da bi te na Pravi put uputio i da bi ti Allah pobjedonosnom 
pomoći pomogao" 


Sultan je sjedio na minderu previjenih nogu, zagledan u 
svoju tačku na duvaru. Šejh Šemsudin bio je leđima naslonjen 
na kahve-odžak, licem okrenut vratima. Poskoči od radosti 
pred musafirom. Poljubi u desni dlan staroga šejha i prinese 
ga svom čelu. Samo što ne zarida kao dijete. 

_{, Sejfudin tiho priđe nastojeći su umiješati u sultanov pogled. 
"" Nije primijećen. 
Ona tačka na duvaru. 

Serasker kahnu. Onda uljudno pozdravi i kaza da je 
dopratio šejha Hadži Bajrama Velija. Zna da nije doba da bi se 
sijelilo. Ali, šejh iz Anadolije tražio je da bude primljen. 

Sultan kratko zasiječe desnom rukom. Znak odobravanja i 
da se ostali udalje, a šejhu Šemsudinu pokaza da i on ostane. 

— Presvijetli sultane, meni su poznate navike vas obojice, 
pa bih se pobrinuo čime ćete biti posluženi u ova doba. Ja bih 
da vama ne smetam. Uputnije je da presvijetli sultan bude 
nasamo s mojim šejhom. 

Sultan odobri očima, pridiže se i u oba obraza poljubi šejha 
iz Anadolije. 

Pošutjeli su. 

— Iskusio sam da trebam držati u najvećoj tajnosti namjeru 
da po drugi put udarim na bedeme Konstantinije. Do mene 

su došle tvoje riječi na hutbi o tumačenju čudesnih zbivanja. 
Razumio sam kao da tvoj govor odgađa moj naum, ali sam 
htio udovoljiti šejhu Šemsudinu da mi bude preneseno tvoje 
lično mišljenje. Bio sam iznenađen kad mi je javljeno da si 
krenuo ovamo. 

— Narodu se mora govoriti. Traje velika uznemirenost i duga 
napetost iščekivanja. Ljudi tumače. Svašta se nagađa... Kad je 
sultanovo izaslanstvo stiglo, javio mi se išaret da bih mogao 
odgovoriti na sultanovo pitanje ukoliko dođem ovamo. Onda 
mi se, opet, u putu, javilo da bih mogao odgovoriti ukoliko 
dođem pred sultana dok traje ova noć. Sada mi se opet MAJA 

Bi prekinut. 

- Nisam pomišljao da te podvrgnu privođenju, niti da 
ponizim Šemsudina da mi njegov šejh dođe na noge. Nije 
mi bila namjera tebe zamučiti. Mogao si napisati. Sam si to 
odabrao. Ne znam treba li mi to goditi. Nije li najboji vladar 
onaj koji sjedi u društvu s učenjacima? Misliš li da je šejh Gazali 
u svojoj knjizi u kojoj savjetuje vladarima o tome naveo samo 
prvi dio izreke radi svoje sigurnosti? — kaza sultan i zagleda se 
u staroga šejha. : 

Stari šejh je razumio. 

_ = Ne bih sebi dozvolio iznositi sudove o Gazaliju, šejhu 
šejhova, koji potiče iz Horosana. Veliki učitelj učenjaka iznio 
je, u svojoj knjizi ,Ibjau ulumiddin" i drugi dio izreke iz 
,Bagdadskog kitaba" Ahmeda ibn Ebu Tahira Tajfura — daje 
najgori učenjak koji sjedi u društvu s vladarima. 

Sultan prihvati. 

- Možda se samo čini da se isključuju prvi i drugi dio 
ove izreke. Može li se tumačiti da ta misao više škodi ugledu 
vladara nego ugledu učenjaka? Mnogo učenih izgubilo je život 
i radi iznošenja manje sumnje. 

- Ahmed ibn Ebu Tahir Tajfur i Ebu Hamid Muhammed 
el-Gazali, veliki su obojica. Šta je koji kad i gdje napisao, a 
šta nije i kako je to njihovo poslije prepisivano, kako to znati? 
Nastala je i razvila se velika znanost da se ne bi dovodili 
pod sumnju hadisi, ali i tu ima doubacivanja i gubljenja 
u prenošenju, zapisivanjima i naknadnim prepisivanjima 
i prepisivanjima. Ljudi su ranije Božije objave skrnavili i 
prilagođavali potrebama. Bilo je i bit će nasrtaja i na Kur'an, 
ali je samo ta knjiga neupitna zato što je Sami Bog naveo da 
će bdjeti nad njom. Ja sam dovoljno star da bih strijepio pred 
bilo kakvim odgovorom. Mada je nadaleko poznata mudrost 
časnog sultana Murata, njegova oštroumnost i sklonost 
sufijskom promišljanju, izražavam ponos svojim učenikom 
Šemsudinom. Usudio se velikom sultanu u cijelosti prenijeti 
tu izreku. Meni je bilo lakše kad sam tim riječima podučavao 
njega, kao što sam jednako lahko i sam primio tu poduku iz 
kitaba ,, Bagdad" 

- Tumačilo se ovako ili onako, došao si... 

— Došao sam smatrajući da bi bilo važnije od značenja te 
izreke ukoliko bi mi uspjelo odgovoriti na pitanje koje mi je 
postavljeno jazijom posredstvom visokog izaslanstva. 

-R 

- Mi znamo onoliko koliko nam je dano. Samo Bog zna. Ja 
ne znam. Osjećam da se prikučilo... 

— Šta? — pitao je sultan Murat. 

— To s ovim šta se zbiva u posljednje vrijeme. Očito je da 
se s ovim nije pojavio nered na kopnu i moru. Posrijedi je 
berićet... Bog nam šalje Svoje znakove koje treba tumačiti. 
Nesvakidašnji znakovi najavljuju nesvakidašnji događaj. Mi 
koji vjerujemo u Božiju Knjigu i ono čemu nas je podučavao 
poslanik Muhammed, znamo da nikad ništa nije slučajno. 
Kad hoće da nešta bude, Bog svemu odredi uzroke i početak... 
Sultan previše pita mene. Vijesti iz budućnosti. Zadiranje u 
gajb. Samo Allaha'ima ključeve svih tajni. Samo ih On zna... 
Šemsudin je izrastao u dobrog sufiju. Neću imati sumnje da 
na njega prenesem da me naslijedi. Ispravno je što se povukao 
iz ove odaje. Gdje se dvojica osame, Allah je treći. Vijesti 
iz budućnosti. Gajb. Koliko je nama dano znanja o tome? 
Oslanjamo se na Njega. I tražimo Njegovu pomoć. 


Ispred vrata se začu veseli žagor ženskog komešanja. Najava 
ulaska. Prvo bahnu starija žena, Hamida. Sva je usplahirena, 
ozarena. 

— Daja! — zaviknu sultan. — Šta tebe dovede?! 

— Presvijetli sultane, tebi sin, meni muštuluk! 

U sobu nahrupi mlađa žena, čije su ruke bile zauzete 
nošenjem. 

Sultan bi zatečen u radosti. 

-— Huma hatun nikako nije imala trudove. Nismo očekivale. 
Kao i ti, nadale smo se ovih dana. Vidio si Humu hatun kad 
si nam navratio iz džamije. Mirno je spavala. Ja sam bdjela uz 
nju. Onako. Da ne bude sama. Bez trudova, samo je rodila. 
Bez i najmanje muke! — isprekidano je kazivala starica, pa iz 
ruku mlađe žene nježno preuze novorođenče i, na dlanovima 
ispruženim spram svoga lica, prinese ga sultanu. — Isti svoj 

babo! Da Bog dragi dadne da bude na oca i po činjenju i po 
čuvenju! 

Jednako sjedeći, radosni sultan podiže dlanove, iskaza 
zahvalnost Bogu, pa izreče blagoslov i selam Božijem 
poslaniku Muhammedu, prouči Fatihu i izgovori dovu da 
Allah njegovog sina podari čvrstim vjerovanjem i obdari 
razumom i naklonošću vještinama. Primi dijete na dlanove, pa 
ih, s djetetom, ispruži prema staroj Hamidi. Ona preuze dijete. 
On hitro poskoči i, uspravljen, opet prihvati sina, zagleda se 
u njeg, pridiže ga spram svoga lica. Na desno uho prouči mu 
ezan, na lijevo ikamet. 

- Allah mi te podario u ovoj noći u kojoj je Svog 
najodabranijeg roba i poslanika Muhammeda uzdigao na 
najveće deredže! — kaza i tri puta pozva dijete imenom 
Muhammed. 

Stara nana ispruži svehle ruke i, brže-bolje, na prsa primi 
bebu. 

— Tisi pomagala mojoj majci dok je rodila mene i, ovako kao 
meni sada ovoga moga sina, mene si svojim rukama pružila 
na ruke mom ocu sultanu Mehmedu. Sada, hajde. Idite. Neka 
majka privije dijete na prsa... 

— Kaduna Huma je dobro. Nije osjetila tegobe. Rodila je 
kao da se samo nakašljala. I tvoja majka je rodila tebe bez 
velikog zora. 

- Za muštuluk ti sljeduje jednaka nagrada kojom te moj 
otac nagradio na dan moga rođenja. Samo me podsjeti! 

— Ja sam od sultana Mehmeda tražila da mi obećanu 
nagradu za muštuluk zamijeni time da mogu biti uz tvoju 
dojilju onoliko koliko se doji muško dijete sve dok ne napuniš 
dvadeset mjeseci. 

- Dajo li, dajo! Hajde, nosi moga sina njegovoj majci... Ja 
hoću da tebe drugi dvore, a ti... Tebi je za muštuluk kuća na 
Trgu platana. I bilo je vrijeme da tebe dvore drugi... O tome 
više nećemo razgovarati, a ti smisli čime će biti nagrađena 
žena koja mi je s tobom donijela sina. Moje je čime ću darivati 
sultaniju Humu... 

Stari šejh kao da je zapao u bunilo. Još je više mrsio 
sastavljanje riječi. Sjeckajući izgovarano, zatraži da mu sultan 
ne zamjeri, da mu dozvoli, bi da on prvi daruje dijete. Bi 
odobreno. Šejh izvadi dukat iza bensilaha, nage se i - onako 
kako i treba, jer se mala djeca ne ljube — pomirisa dječaka, 
zaturi mu zlatnik pod uzglavlje i zagleda se u njeg. Uzdrhta. 
Zatrese se. 

- Hajde, izlazite! — sultan zapljeska dlanovima prema 
ženama, koje bi, i nesvjesno, s njegovim sinom u naručju, još 
bile u sultanovoj blizini. 

Požurene, žene su izišle uz glasan smijeh i dječiju kmeku. 


Sultan nastavi pljeskati. Izgledao je da ne zna šta bi drugo s 
rukama. I šta bi sa sobom. To potraja dok mu u misli ne dođe 
da je s njim u sobi, i u čudnom stanju, šejh iz Anadolije. 

Šejh više nije drhtao. Tresao se. Sultanu se učini starijim, 
znatno starijim nego što je bio kad se maločas pojavio. 
Prestarjeli starac. 

Dok se stresao, šejhovo lice bilo je blijedo poput bijele krpe, 
a oči mu se sjajtile. 

— Šta je, šejh? Kakva je tebe nevolja spopala!? Ha?! — pitao 
je sultan veselo i zbunjeno. 

Sjaj iz očiju prenese se na šejhovo lice. I ono zablista. 
Progovori. Sultan ustuknu pred glasom koji je izbijao iz 
onemoćalog učenjaka. 

— Mala djeca! Ona najviše sliče sebi. Sama sebi. Samo sebi. 
Pogotovo tek rođena. Nagađanje o njihovoj sličnosti s nekim, 
to je naviknuto varakanje ulagivanja. A stara nana nije samo 
ugađala. Nije samo ugađala sultanu. To dijete. Ono i mene. 
neodoljivo podsjeća na svog oca... 

Govor mu pređe u sporost, kao da bi odustao od riječi. 
Sultan ga i prekide. 

— Lijepo je to čuti. Ali, nije li neobično da si prešao toliki put 
da bi me razuvjerio u tome da si dovoljno star da bi se plašio 
riječi koje izgovaraš preda mnom, a ove ti djeluju dodvornički. 

- Nisam dovršio... Ovo dijete... Doista sliči ocu. Kad sam 
ga ugledao, moj pogled se prvi put susreo sa značenjem riječi 
velikog šejha Ibnul Kajjima da su neki ljudi sličniji vremenu u 
kome će živjeti negoli što sliče svojim očevima. Ne isključuju 
se moje riječi o sličnosti sina s ocem i ove velikog šejha Ibnul 
Kajjima o sličnosti s vremenom koje čeka na to dijete. Vama 
dvojici jednak je veliki naum. 

Sultan odšuti da bi stari alim mogao nastaviti. 

— Sa sinom, sultanu i veliki muštuluk! Konstantinija će biti 
osvojena. Divan li je ovaj vojskovođa te vojske i divna li je 
vojska ta vojska! 

— Umoran si, šejh. Umoran... Svi znamo riječi časnog hadisa 
o tome. Još je ashab Muavija krenuo na Konstantiniju ne bi li 
dosegao deredžu tih riječi velikog pejgambera Muhammeda... 

— Kazao sam ovaj vojskovođa. Trebao je biti rođen ovaj sin 
sultana Murata, u ovoj noći, i da u njoj ponese ime Božijeg 
poslanika Muhammeda, koji će, čim svane ovaj dan i pročuje 
se o rođenju sultanovoga sina, namah biti prozvan drugim 
imenom. To sa rođenjem u Noći Isra i Mir'adža, s miješanjem 
i premještanjem imena, to mi se javljalo, a nisam mogao 

dokučiti razumom. To je nedostajalo u mojoj spoznaji. Sad 
sam vidim da je... 

- Šejh... 

— Još poznatiji, čuven, da ne može biti čuveniji, bit će po 
imenu koje se izvodi iz kur'anske sure koja slijedi poslije sure 
Muhammed... 

- Šejh, većina vladara zadobiju nadimke kakve sami 
priželjkuju. Neke, nazovu i drukčije, pogrdno. Ali ih ne zovu 
tako, samo njima iza leđa... 

— Neće to učiniti čestiti sultan Murat, sin sultana Mehmeda. 
Ovo dijete. On. On će osvojiti carski grad! 

— Umoran si... I ja sam umoran. I ti si. Umorni smo. Za 
tobom je dugo i naporno putovanje.. Zna se da imam 
već dvojicu sinova i da su obojica živi i zdravi. S pravom 
prvonasljeđivanja. Nek mi je zdrav i živ i ovaj treći! 

— Ja to ne znam... 
— Ne znaš? 


- Znam za tvoje sinove. Ne znam o tome šta i kako je sa. 


time. Ti ne trebaš oklijevati. Ovo dijete. Njega treba postaviti 
da bude sultan dok ti budeš još u punoj snazi. Ne treba se 
plašiti njegovih godina. Nek se obikne dok ne dođe na red 
osvajanje Konstantinije. Na te bedeme treba udariti. U tome 
i može ustrajati samo neko čija će se učenost sretno spojiti 
s najžešćim mladalačkim žarom. Sultan se ne treba bojati za 
svoju slavu. To će i velikog sultana Murata učiniti još većim u 
sjećanjima. 

— Govoriš zbrkano. Umoran si. 

— Nije me trebalo prekidati... Bojim se da ništa više i ne 
mogu reći. 

- Šejh, kako ću ja ustupiti prijestolje svom trećem sinu? 
Kako kao djetetu? Kako će on osvojiti Konstatiniju? Kako? 

Šejh iz Anadolije bio je blijed poput bijele krpe. Iz očiju mu 
nije izbijao sjaj. Oči su mu bile sklopljene. 

Iz njeg su se prestale otkidati raskomadane riječi. 

— Sultan previše pita... 

- Šejh, koliko god bio umoran, ti, neuzubillah, znaš da 
ja nisam Musa-pejgamber, a da ti nisi hazreti Hidr. Božiji 
pejgamber Muhammed posvjedočio nam je da nije dobro što 
je pejgamber Musa prekidao hazreti Hidra. Da nije, saznali 
bismo više o događanjima koja nikako ne možemo dokučiti. 
Mi se ne trebamo porediti s njima. Koliko god mi mislili o 
sebi, nije umjesno... 

— Bit će kako će biti! — kaza šejh i opet se uvuče u svoju 
neprimjetnost. 

Bio je kao da više nije ni prisutan. Riječi koje je izgovorio 
činile su se kao i da nisu doprle iz njegovih usta. Da je to bila 
samo sama jeka iz duvarova. Pu 


Zagledanom u umirućega starog šejha, a nikako mu 
drukčije nije mogao izgledati, sultanu je iz sjećanja izbijao 
susret sa šejhom Šemsudinom prije nego što odlučiti da 
pošalje upit šejhu Hadži Bajramu Veliju o svojoj namjeri da 
napadne Konstantiniju. Nije li šejh Šemsudin rekao da šejh 
Hadži Bajram Veli odgovara opisu iz hadisa o evlijama? Rekao 
je. Rekao: Ne primjećuju se kad su prisutni, ne nedostaju kad 
su odsutni, a srca su im svjetiljke upute i spas zalutalim u 
crnim tminama. 

- Šejh... — prozbori sultan. 

Šejh, ništa. 

Sultan podiže ruke: 

- Molim Dragoga Boga da ovo moje prisustvo tvojim 
riječima, ako si njima obznanio svoj evlijaluk, ne bude uzrok 

da prva noć života moga sina Muhammeda bude noć umiranja 
u mojim odajama! 

Murat-han spusti svoje usne na nadlanicu šejhove desne 
ruke, poljubi je i prinese svome čelu. " 

Šejhova ruka bila je mlitava. Nije bila hladna 

— Hvala tebi, moj Bože! — kaza sultan i pade na sedždu. 
- Subhane rabijel eala, Subhane rabijel eala, Subhane rabijel 
eala, Subhane rabijel eala... 

Kad je izgovorio i sedmi put, osjeti tapšanje po svojim 
sagetim leđima. Stari šejh sjedio je pokraj njega. Rukom muje 
dodirivao rame i bodrio ga toplinom iz očiju. Sultan uspravi 
svoj pogled. Podiže dlanove. Zajeca: 

— Hvala tebi; moj Bože! 

— Dok odlazi noć sa ove strane... — prozbori stari šejh - 
a dolazi dan sa one strane, mrak uzmiče i Sunce se sprema 
grahnuti, ima li išta preče nego podignuti ruke i zamoliti Boga 
da nam podari Svoju milost i oprost grijeha, nama, našim 
porodicama i svima koji ispravno vjeruju?! 

Sultan opet rastvori dlanove i poče aminati za šejhom. 

1/5 


Fihi ma fihi 


Šta sve nije raspredano o susretu sultana Murata i šejha 
Bajrama! I šta je još bilo među njima, a šta nije? 

Najlakše je potvrditi tačnost o zamjeni imena maloga 
princa. U osmanlijskom jeziku se arapski harfovi u imenu 
Muhammed čitaju kao Mehmed, a Muhammed se izgovara 
kad se odnosi na Božijeg poslanika Muhammeda. Uporedo, 
takav izgovor odgovara adetu Osmanlija da se djeci ne daje ime 
posljednjeg Božijeg poslanika. To je iz posebnoga poštovanja 
prema Božijem poslaniku. 


Na isti običaj sam ja, siromah Evlija, nailazio još kod 
nekih muslimanskih naroda. To je zato što se, uz riječi 
prijekora, neminovno upućivane nekome ko bi ponio takvo 
ime, izgovaraju i svakakve pogrde. Prvo u dobi neminovnih 
dječijih nestašluka, a kasnije pri ispoljavanju mahana i grijeha 
odraslih. Te: Muhamede, takav si i takav. Ili: Onaj Muhamed 
je takav i takav. Da se time ne bi diralo u očuvanje uspomene 

na poslanika Muhammeda. Koliko god bili nelijepi takvi 
izgovori riječi, kudikamo je manje nezgodno uz ime Mehmed 
pridodati i i pogrde. 

Putujući zemljom Bosnom, u nekim njezinim krajevima 
slušao sam da se, iz istoga razloga, umjesto Muhammed, djeci 
daje skraćenica ovog imena, Hamed. I da se davanje tog imena 
odnosi na poštivanje imena Božijeg Poslanika. 

Bošnjaci se pridržavaju vlastitog ponosa i prkosa i u 
davanju imena. Krate imena i svojoj djeci ih daju kao prava. 
Tako ih zovu i upisuju u knjige. Rjeđe je Zulfikar nego Zuko, 
počesto je umjesto Hasan — Haso, a Husejin je Huso, Sulejman 
- Suljo, Ramadan — Ramo, Alija — Aljo, Ahmed je Ahmo. Prije 
je Nurko nego Nurudin. Prije je Meho nego Mehmed. Počesto 
nije Abdulah, nego Avdo kao pravo ime... 

Ovako bi se moglo redati dokle god se ne bi zasitilo 
spominjanja imena. To skraćivanje narod Bošnjaka doživljava 
kao svoju odliku u poštovanju vlastitosti i čuvanja samobit- 
nosti. Ni ja u tome nisam nalazio ništa ružno. Dobronamjernik 
to može vidjeti kao doprinos obogaćivanju ummeta. I takva, 
njihova imena potpuno se razlikuju u odnosu na kaurska, a 
i to sa skraćivanjem upućuje da im je svakom i imenu korijen 
neupitno muslimanski. 


— 
- 


Ali, šta su sultan i šejh još rekli jedan drugome prije nego 
što je svanulo? 

Hoće li biti da sultan Murat nije prekidao staroga šejha 
dok mu je govorio o bezimenom šejhu, šejhu koji neće imati 
imena. 


— Fihi ma fihi. U tome je sadržano ono što je sadržano. To je 
to. Bit će kad bude. Sve bude u svoje vrijeme. Mi to ne možemo 

ni ubrzati. Ni usporiti. Ne možemo ni promijeniti. Kad bude 
vrijeme i kad se primakne to što ima biti. Kako je bilo da sam se 
ja pojavo u ovoj noći koja je iza nas, u određenom danu bahnut 
će drugi derviški šejh. On će doći iz još veće daljine. Narod će 
poći za njim. Šejhu se neće znati ime. Njemu će presuditi u 
istoj ovoj sobi... Šejh će prepoznati sadašnjeg sultana koji će 
biti bivši sultan i reći će sultanu da će opet biti sultan. On će 
sultanu biti znak, a sinu sultanu donijeti odgovore na pitanja 
kako će se domoći Konstantinije... Tražit će da vas dvojica 
ostanete sami u čadoru. Kad vas dvojica ostanete sami u 
čadoru, uprinase, i budete razgovarali u četiri oka i četiri uha, 
doći će potvrda: sultan će raskriliti čador i vidjeti da taj isti 
šejh stoji pred njim, u čadoru, i da stoji nedaleko odatle, na 
meraji. I još — da o ovome ne priča. O tome se ne priča prije 
nego što to bude. 


Je li sultan nepovezano pričanje šejha Hadži Bajrama Velija 
odbio na njegov umor? 

Kao poznavalac islamske duhovnosti, morao je čuti O 
postojanju takvih čuda — da isti čovjek odjednom može biti na 
dva mjesta. Ali, to šejhovo pričanje tada, to je bilo zbrkano. I, 
i kao takvo, zbrkano, snažno urezano u pamćenje, da bi ga se 
kasnije mogao prisjetiti? 

Hoće li biti da se tada sultanov pogled prikovao na čelu 
starog šejha iz Anadolije i da se, kao šejh ranije, i sam stresao? 
Možda je to bilo da bi otresao od sebe novu misao koja mu se 
nametala pred novim pogledom na starog šejha? Ili zato što 
više nije mogao sumnjati? 

Šta je ugledao na šejhovom čelu drugi po redu osmanlijski 
sultan simenom Murat? 


U |; 

Sultan Murat nikako nije znao da je, među okupljenim 
u maloj berbernici Suladža Kapaojuku, isti znak na čelu 
derviša Gafura vidio seoski berber. Niti je i Hazir znao šta je 
to. Mladom berberu bilo je da je to opet nešta posebno. I to 
je prešutio drugima u svom dućanu ili u golemom strahu ili 
što im nije imao kad to reći? Okupljeni u dućanu zurili su u 
probodeni vrat umirućeg derviša Gafura. 

Šejh Hadži Bajram Veli završi: 

— Da Dragi Bog bude na pomoći i sultanu Muratu, i sultanu 
Muhammedu Mehmedu, i svima koji ispravno vjeruju. Amin, 
moj Bože! 

Sultan je aminao za njim, pa u sebi izrekao dovu sličnu 
onoj kojom je već molio — da Dragi Bog učini da to što je bio 
svjedok šejhovim riječima ne bude uzrok da prvi dan života 
njegovog sina Muhammeda ne bude dan u kojem će u istoj 
palači umrijeti musafir koji je došao izdaleka. 


Je li sultan pobrkao kad je izgovarao tu dovu? Je li, u 
zabunluku, mogao pomiješati ono šta je čuo o deredži dobrih 
s onim o deredži evlija? 

Jedno je slušati o nečemu, a drugo je suočiti se, i još 
nenadano, s nečime izvan mjerila u kojima živimo svoje 
uobičajeno neobične živote. 

Niko osim Allaha, ni na nebu, ni na Zemlji, ne zna šta će 
se dogoditi. Ali, u Svojem sveopćem dobročinstvu i samilosti 
prema svojim robovima, Dragi Bog im šalje znakove i o tome, 
a treba ih tumačiti. Šalje i onima koji ostalima izgledaju kao 
najobičniji ljudi, a šalje i Svojim posebnim odabranicima. 
Kerameti, čuda Božijeg davanja. 

Misli se da posebni Božiji odabranici koji se nazivaju 
dobrima umru čim se prokažu pred drugima. Viđani su kako 

se vraćaju s bojnog polja noseći svoju glavu pod rukom i idu 
poljem sve dok ih ne sretne neko i taj neko se tome glasno 
začudi. Na tome mjestu i u tom trenu u kojem su zatečeni, 
dobri ispuste dušu. Tu im bude iskopan mezar i postave im se 
nišani, pa to narod pazi i obilazi. I naziva turbetom, bez obzira 
je li nad mezarom šta posebno izgrađeno, nastrešnica ili kao 
mala kuća uokolo. 


Da je deredža evlija drukčija, ja sam, siromah kojeg zovu 
imenom Evlija, od mnogih koji to znaju, slušao na Božijim 
putevima kojima mi je bilo suđeno kretati se. I u Bosni, 
boraveći, visoko nad rijekom Drinom, u kućici-turbetu s 
njegovim kaburom, slušao sam o šejhu Hasanu Kaimiji. Za 
njega se i u moje vrijeme znalo. Spominjan je po velikom 
znanju i kerametima kojima ga je nagradio Dragi Bog. U 
Stambolu nazvan Zerinougluom. Iz Sofije se u Bosnu vratio 
sa šejhovskim ovlaštenjima. Do toga je došlo na njegovo 
navaljivanje da se vrati u rodno Sarajevo. Odvraćan je, 
ubjeđivan da bi bilo bolje i njemu i državi da ostane ili da 
izabere drugo mjesto nastanjivanja. Samo da kaže gdje bi, i da 
tu bude namješten. Da je to dobro, svoj vatan, da ne može biti 
bolje na svijet od toga. Ama, svoji po sebi samjeravaju svoje 
ljude. I eto belaja i njima i njemu. 

Pričalo se da je Bošnjak zaguljen, na svoju ruku, tersli. On 
njima svoje te svoje, po svome. Pa mu i ostavljeno na volju. 
Kad je zavro, nek ide. 

A on je samo slijedio svoju sudbinu i neumitno išao prema 
vlastitom surgunu i svojem nišanu na Kula-Gradu iznad rijeke 
Drine i Zvornika. Tu je dospio optužbom da je predvodio bunu 
u Sarajevu, odakle je, prije, otišao u daleke gradove Konyiju, 

Istanbul i Sofiju, u njima završio najviše škole i dosegnuo veću 
svjetlost znanja. 

Smatra se da je Kaimi-baba navještao događaje. Znalo se da 
insansko nije da se to otvoreno iznosi. On je činio onako kako 
je činio. Bio je čuven šejh, liječnik i pjesnik. Pisao je i veridate. 

Kad su ga, prije nego što je prognan iz Sarajeva — mjereći 
spram sebe, jer je smetao zato što je drukčiji, a mještanin 
— htjeli opanjkati zato što se uhvatio u kolo s djevojkama i 
otvoreno se nad time zgražali, začepio im je usta riječima: 
yKad budete kao ja, hvatajte se gdje i ja!x On se uhvatio u kolo 
da bi obradovao djevojke. Veliki je sevap obradovati djevojke 
bez ružnih primisli. 

Dušebrižnici uokolo dobro su znali da se šejh Sinanove 
tekije uzdigao iznad njihovih primisli o hvatanju u djevojačko 
kolo. 

Ostalo je da se pripovijeda i kako je vjetar ugasio fenjer koji 
je Kaimija držao u ruci dok je, poslije teravije, kretao na zikr u 
tekiju Mustafa-paše silahdara. 

Bila je mrkla noć. Bilo je da se šejhu nije lomilo vrat ili noge 
po kaldrmi. Ili je samo bio zadubljen u misli? Kako god, pružio 
je ugašeni fenjer prema kandiljima na najbližoj munari. Fenjer 
je zasvijetlio. To se vidjelo. Evlija se prokazao pred drugima. 

Mislilo se da za to sljeduje smrt. Ali, njega je Dragi Bog 
obasjao Svojom milošću da i pred drugima može pokazati 
saznanja nedostupna većini. 

Kad je doživotno natjeran u surgun, šejh Kaimija nije se s 
kletvom ili bar s prezirom osvrnuo na Sarajevo. 

Kako se u narod ne bi unosila pometnja, naređeno mu je da 
ode tajno, da porani za nevidila. Nije mu se moglo uskratiti i 
da ga, po mraku, do Vratničke kapije isprate derviši iz njegove 
tekije. Sabahski ezan odozdo, iz Sarajeva, zateče ih na meraji 

visoko iznad Sarajeva. Nije bilo vode da bi uzeli abdest. Šejh 
je udari jumrukom u kamen i šiknu voda. Derviši su se mogli 
'sjetiti da je prenošeno kako je šejh Kaimija, dok se iz Stambola 
vraćao u Sarajevo, u usputnom hanu pogledom ukočio ruku 
razbojniku koji je zamahnuo da ga udari i orobi... 

I, kad, poslije tog sabahskog namaza, posljednji put zazikri 
sa svojim dervišima, u dovi je molio Dragoga Boga da sačuva 
njegov grad od najveće nesreće koja se na njega ima sručiti. Na 
kraju, iscijeđen kao krpa, izgovori: Za zemlju se izmolismo, 
za drvo i kamen ne mogosmo. Biva, doći će vakat da Sarajevo 
neće biti samo spaljeno, nego i srušeno, ali odbranjeno. 

Ostalo je da se pripovijeda i da je, bacajući zadnji pogled na 
Sarajevo, glasno izgovorio dovu da, takvo kakvo je, Sarajevo ne 
zaslužuje da njime upravlja Sarajlija. Ja, siromah Evlija, nisam 
mogao utvrditi kad je to, kašnje, pridodano. Čuo jesam da se 
govori da je bacio kletvu. I da se tako zaredalo sa Sarajevom i 
tako ostade. A takvome nikako ne priliči da kune i prokune. 
Bit će da je Sarajevo takvu sudbinu samo sebi zazivalo. I time 
što se ogriješilo o šejha Kaimiju. 


Opet, svaki sultan je sultan. Bilo je, i ranije i poslije, i 
svakakvih sultana, a drugi sultan po redu s imenom Murat 
bio je veliki sultan. I bio dobro upućen u sufijska poimanja i 
saznanja. Koliko god bio usplahiren viđenjem evlijskog znaka 
na čelu staroga šejha iz Anadolije, veliko je pitanje je li se takav 
sultan mogao zabuniti. | 


U ovo kazivanje upetljavam opet sebe. To je zato što sam ja, 
siroti knjigopisar Evlija, umiješan kao zapisivač ovoga, onaj 
koji ovo pripovijeda. Prilika mi je da to razjasnim. Ako ne 

bih, dao bih za pravo onima koji istrčavaju s primjedbama da 
znam pregoniti. Još se nije rodio ko je cijelom svijetu ugodio. 

Kazuju i da sam sebi predio ime i odabrao novo. Ili da sam 
samo prihvatio novo ime, Evlija. Kao ni drugi, nisam mogao 
uticati na izbor prvog imena. Kad sam rođen, nadjeveno 
mi je ime Derviš. Derviš, Mehmedov. Sin Mehmedov. Tako 
muslimani nose imena, iza vlastitoga se navodi očevo ime. 
Znam da drugi imaju drukčiji običaj, oni dodatak iza svojih 
imena zovu prezimenom. Meni je nadjenuto Derviš. Derviš, 
sin Mehmedov. Zvali su me i Derviš Zilli ili Derviš Zillija, jer 
sam od roda Zilli. Punim imenom Derviš, sin Mehmedov, 
Zilli. I to i jest moje pravo ime. 

Neznam jeli se meni s davanjem imena nijetilo da postanem 
derviš ili sam ga dobio zato što je bilo takvog imena u mojoj 
familiji ili što takvog imena i inače ima. Jesam, dosta vremena 
sam bio s dervišima, a nisam postao derviš. Niti imam šta 
protiv derviša da bih zato zaturao rođeno ime. Bilo je samo 
tako da sam, opet mimo svoje volje, dobio ime Evlija. Tako su 
me prozvali. Živio sam nastojeći ni mrava ne zgaziti. I nikome 
nisam, da bih toga bio svjestan, ništa učinio nažao. Je li takvo 
moje ponašanje navelo druge da me prozovu Evlijom, ja to ne 
znam. Nije moje. Htio ja to, ne htio to, odazivao se na njega, 
ne odazivao se, Evlija je potisnulo moje pravo ime. 

Na to su dodali Čelebija. Nekad su tako označavani sultanski 
sinovi. Imao je zvanje čelebija Jakub, sin prvoga sultana s 
imenom Murat, onoga sultana Murata kojeg je, muklom 
prevarom, na Kosovu pogubio nevjernik. Sultanove sinove 
poslije se prestalo nazivati čelebijama. Tako je bilo od djece 
sultana koji je prvi ponio ime Mehmed. Jezik je živ, mijenja 
se, riječi poprimaju druga značenja. Riječ čelebija poprimila 
je obilježje koje se općenito dodaje uz ime otmjenih. Iako sam 

ja samo siromah i Božiji rob, skromni potomak roda Zilli, ne 
mislim da je neskromno ako o sebi mislim da sam čitav život 
nastojao biti pažljiv i sa svakim se ophoditi pristojno. 

Ako ovo izgleda kao moje pravdanje, to mi nije namjera. 
Ne bude li da se većinu života sve nešta i nekome pravdamo ili 
dokazujemo pred drugima ili sebi pred sobom? Između toga 
dvoga može biti znak jednakosti. 


Sultana Murata i šejha Hadži Bajrama Velija prenuo je 
mujezinov poziv. Sabahski ezan. Samo što nije bilo osvanulo 
jutro 27. redžepa 835. godine, 30. dan marta 1432. godine po 
Miladu. 

II/1 


Tvrđava na litici 


Ostalo je da se prenosi da je rođenje onoga koji će ih sve 
zasjeniti i nadmašiti svojom veličinom glavom zaplatilo sedam 
velikana. 

Umrla su tri princa s osmanlijskog dvora, dvojica 
oslijepljenih, Jusuf i Mahmut. Treći, Orhan, Sulejmanov sin, a 
posebno je Orhan koji je Sulejmanov unuk i koji je, kao zalog 
tadašnjih običaja i nekog ranijeg primirja, živio na dvoru u. 
Konstantiniji. 

Umrla su trojica velikih vezira: Ajaz-paša, Čirag-beg i 
Ibrahim-paša. 

Sedmi je veliki šejh Mehmed Buhari. Živio je pola stoljeća i i, 
pod vlašću četverice sultana, bio najučeniji alim toga vremena. 

Sedam velikana. 

Prethodilo je i sedam velikih znakova u prirodi: veliki 
zemljotres, pustošenje kuge, haranje gladi, potpuno 
pomračenje Sunca, pojavljivanje zvijezde Repatice, sjajtenje 
zvijezda po danu te višestruka rodnost žena, USJEVA, voća i 
umnožavanja hajvana. 

Da nije premnogo, da nije pretjerivanje? Moglo bi biti, ali 
je bilo tako. 


I sam životopis najvećeg sultana odvijat će se u velikim 
zamasima i s velikim djelima. 

Mehmed Fatih je bio takav, poseban. Nimalo običan. 

Zašto se, onda, čuditi tome, a ne čudimo se onome kako je 
sa ostalim ljudima, s nama, za koje kažemo da smo obični i 
kakvi činimo većinu? O sebi mislimo da su naši životi izatkani 
iz malih htijenja i malih djela, a smetnemo s uma da su i u 
pozadini toga velika čuda. Nije li to tako već time što smo baš 
mi rođeni, a nije neko drugi zauzeo naše mjesto? I što samo 
mi, svaki između nas, živimo isključivo takav život koji živimo 
i koji ćemo odživjeti. Zar i to nije čudo nad čudima? 

Ne mogu iz misli smetnuti dobrog Hamzudin-pašu, u čije 
poštenje ne treba sumnjati, koji je ustvrdio da je čovjek biće 
navike. Kako ko, koliko ko i na koji način, nekako se svikne na 
sve šta se uokolo njeg i s njim događa. 

Plemeniti Hamzudin svoje tvrdnje o čudima potrkrijepio 
je navođenjima primjera žubora potoka ili neprestanog 
treperenja jasikinih listova, iznovnim  zazelenjavanjem 
trave i mirisom zumbula onako kako samo zumbul miriše, 
nadodajući da se niko tome ne iščuđava i živi se s time kao 
s nečim što se podrazumijeva i ne misleći da su to velika i 
najveća moguća čuda Božijeg davanja. 

Kao što Hamzudin-paša pridomeće da se čuda koja je 
pobrojao zbivaju bez zora, onako kao što dan zamijeni noć, a 
dan se nastavlja novom noći, tako se može misliti o svakom 
posebnom čovjeku i samo njegovom životu. A posebno o 
životu ovoga sultana koji je bio baš poseban. 

Sa sedmericom uvaženih koje sam spomenuo ja, siromah 
Evlija, bilo je tako kako je bilo. 

Tek će se ispostavljati računi o tome koliko su dvojica od 
njih uticala na zagorčavanje života trećeg po redu sina sultana 
Murata, a da na to svojom voljom više nisu mogli djelovati. To, 
su sin Sulejmanovog sina, zasužnjeni princ Orhan, i veliki vezir 
Ibrahim-paša. Iz Konstantinije će se, vukući s njime konce 
kao s crnim lutkom u pozorištu sjena karađoz, preko princa 
Orhana nastojati poigravati i sa ocem sultanom Muratom i sa 
sinom suljanom Mehmedom, a time i sa Sultanatom. 

A veliki vezir Ibrahim-paša? Njegov sin Halil-paša postao 
je najbliži saradnik sultana Murata, novi veliki vezir. Sultan 
Mehmed će ga od oca naslijediti kao velikog vezira. Njemu će 
biti veliki protivnik i umnogome će se miješati u život mladog 
sultana. 

Sa zasužnjenim princom Orhanom, sultanu Muratu bit će 
poturan svirep odnos prema rodbini. Zbog svoje nepostojeće 
krivice spram očevog amidžića Orhana, i sultan Mehmed 
ugađat će ucjenjivanjima iz Konstantinije, gdje će sve više i 
više povećavati traženi zalog za njegovo izdržavanje i prijetiti 
njegovim smaknućem ili podmetanjem pobune u Anadoliji i 
s njegovim pravom da bude sultan. 

I u kršćanskim izvorima, koji se zasnivaju na pisanjima 
njegovih žestokih neprijatelja Duke i Halkondilasa, našao 
sam da je sultan Murat bio odličnog ponašanja i blag, da je 
bio pravedan i pošten, te da je bio skrhan kad mu je poginuo 
brat Mustafa, koji je u neku bitku otišao na svoju ruku i mimo 
sultanove volje. Jednako tako, kršćanski izvori, bez imalo 
sumnji, potvrđuju i da je treći sin sultana Murata bio dijete 
kad su umrli njegov polubrat Ahmed i njegov brat i po majci 
Alaudin te da on ama baš nikako nije na to mogao uticati. 

Čim su mu se napunile dvije godine, mali princ Mehmed 
s majkom Humom i dajom Hindom preseljen je na sultanski 
posjed u Amasiji. 

U Amasiji je već boravio njegov stariji polubrat princ 
Ahmed i stariji brat i po majci Alaudin Alija. 

Takav je bio običaj na osmanlijskom dvoru još od prvog 
sultana Bajazita — da djeca ne žive u Bursi, a potom ni u 
Edirnama, nego da odrastaju u Amasiji. Najstariji princ, 
polubrat Ahmed, i rođen je u amasijskoj palači. Tu je, hiljadu 
četiristo četvrte godine po Miladu, rođen i njihov otac, sultan 
Murat. 

Kršćanski putopisci i historičari — i ne tražeći stvarne 
razloge, jer im nisu odgovarali — navode da su sultanska djeca 
sklanjana što dalje od dvora da bi bila na sigurnom mjestu 
usljed nemira po pokrajinama i mogućih pobuna u vojsci. 
To se nikako ne može dovesti u vezu sa zdravim razumom. 
Pobune nisu bile na dvoru, baš daleko od dvora, po Anadoliji, 
a od dvora nije moglo biti sigurnijeg mjesta ni u slučaju vojnih 
pobuna. Djeca su odvođena u Amasiju da bi bila izvan gradske 
prašine i galame, odrastala u tišini i na čistom, zdravom 
planinskom zraku te da bi se u unutrašnjosti zemlje učila 
jeziku kojim govori narod, a ne da progovore jezikom koji 
je iskvaren u gradovima. To je bio sunnet Božijeg poslanika 
Muhammeda. Iz istih razloga je i Božiji poslanik predan na 
njegu i čuvanje beduinskoj porodici koja je živjela na planini. 


Amasija, grad na sjeveroistoku Anadolije, starodrevno 
je stanište. Našao sam da je kršćanski putopisac, opčinjen 
ljepotom riječne kotline iznad koje se uzdiže kamena planina, 
a na njezinim padinama prema ravnici nanizane džamije s 

vitkim minaretima i načičkanim kućama, ushićeno napisao 
da je to najčudesniji i naljepši prizor koji je ikad vidio. 

Ja, siroti putnik Evlija, osim onoga šta je opisao taj moj 
prethodnik sa sjevera Evrope, vidio sam u Amasiji i prelijepe, 
j sve redom na poseban način građene — a sve te građevine 
blješte bjelinom — imarete, medrese, tekije, hanikahe, turbeta, 
kao biserje prosute nišane mezarja, hamame, korita javnih 
česmi i iznosanu, a jednako bijelu kaldrmu isprepletenih 
mahalskih sokaka. 

Kad se pogled odlijepi od opisa sadašnje Amasije — a ja 
sam je vidio kao grad ispunjen živahnošću života — ostao sam 
zatečen duboko uklesanim reljefima visoko u stijenama. To su 
pročelja grobnica vladara iz davnih vremena. Koliko god me 


se to dojmilo zadivljujućim; ne treba ni pregoniti. Ti prizori —— 


u kamenu, ipak, ne mogu se uporediti s čitavim gradom 
uklesanim u stijenama koji sam vidio u pustinji na pola puta 
između zaljeva Akaba i Mrtvog mora. Taj grad poznat je 
kao posebno čudo po vascijelom dunjaluku po starogrčkom 
imenu Petra. Kad se nije mogao nagledati veličanstvenosti 
tih rukotvorina u kamenim brdima, jedan drugi kršćanski 
putopisac uskliknuo je da je to najdivnije mjesto na svijetu. 
Petra je u tom smislu neuporediva. Mada sam znao šta me tu 
čekalo, mada sam, zapravo, samo mogao pretpostaviti, ja sam 
suočenje s tim, uz pomoć čovjekove misli i ruke, u kamenu 
izrezbarenim gradom, iako davnim, ali i dalje stvarnim, 
doživio kao najveće priviđenje pustinje, veće od svih opsjena 
i varki koje se, u najraznoraznijim oblicima i veličinama 
umišljenosti, mogu pojaviti pred očima pustinjskih putnika. 
Ovdje se dotičem tog čudesnoga grada da bih ukazao na to 
da se, u vremenu isklesavanja toga grada, ljudska mašta spojila 
sa tadašnjim mogućnostima prefinjenosti obrade kamena. Po 

tome je vidljivo da je Petra nastala — a smatra se da je to bilo 
prije dvije hiljade godina — znatno poslije klesanja također 
zadivljujućih prizora u stijenama koje sam nalazio u Perziji. 

Prema načinu obrade stijena u perzijskim pustinjama i 
njihovom poređenju s grobnicama koje lebde iznad Amasije, 
zaključuje se pak, da su stijene nad Amasijom uklesane još 
ranije. Koliko li, onda, hiljadama godina daleko?! 

Davninu staništa u Amasiji još dalje svjedoči tvrđava koja 
samuje na jednoj od planinskih litica. Oni koje se bave takvim 
poređenjima i zaključivanjima, tvrde da je ta tvrđava još 
starija, da njen nastanak seže u još dublju prošlost. 


Amasija je, svojim položajem i prepletom vrletnosti i 
pitomine svog položaja, nastavila mamiti kroz vrijeme i bivati 
utvrda i stanište mnogim Vladarima. Uz vladare su sebi dvore 
podizali i ostali viđeni i bogati, pa su se, onda, tu otvarale 
škole i dovodili učeni, koji su pristizali i iz Perzije, poslije 
šejhovi i derviši. Nije im bilo daleko. Time se ugled i izgled 
grada uvećavao. 

I u skorijem vremenu ovdje je bila tvrđava turkmenskih 
vladara. I slavnog Ertmena, i još poznatijeg Burhana ed- 
Dina, koji je zapamćeniji kao pjesnik. I u promijenjenim 
okolnostima, s turkmenskom upućenošću na saradnju s 
nadoćnijom osmanlijskom upravom, njihovi velikaši obdržali 
su običaj da ovdje imaju svoje ljetnikovce, čardake i prostrane 
palače. Imao je i Sulejman-beg, vladar iz roda Zulkadra u 
Elbistanu. Zato se nije čuditi što je i četvrti po redu osmanlijski 
sultan, Bajazit, kad je osvojio Amasiju, dao da se ovdje načini 
raskošni sultanski saraj, sa odvojenim, a opet tajnovito 
spojenim, muškim dijelom, selamlukom, i ženskim odajama, 
haremom. U blizini je još jedan saraj, nazvan djevojačkim, 

Kisler saraj. On je pripadao kćerki sultana Bajazita, sultaniji 
po imenu Sultanija. Starija kćerka mu se zvala Fatma, a sultan 
Bajazit je odredio da mlađoj, Sultaniji, pripadaju prihodi 
'Amasije i okoline. 


U pozadini saraja, iza ljetnih kuhinja, mutvaka, raprostirao 
se veliki posjed. Započinjao je pokaldrmljenom avlijom. Po 
krajevima kaldrme već je bilo lala, ali se iza kaldrme raprostirao 
komotni cvijetnjak. Čitavo polje brižno njegovanih lala! 
Najljepših. Svih boja. I u onim bojama za koje se mislilo da 
ne postoje sve dok, upornim i brižnim kalemljenjem pelcera 
različitih vrsta, nisu dobijene nove lale, u dotad neviđenim 
bojama i prelivima boja. 

Jedni kažu da su na osmanlijskom dvoru posebno držali 
do lala zato što turbani odličnika podsjećaju na njih. Drugi 
navode da su lale podsjećale na turbane. Koje god bilo od to 
dvoje, zna se da je uzgajanje tog cvijeta preneseno iz Anadolije 
u dubinu Evrope, a ima zemalja u kojima se njime — kao i 
mnogo čime drugim i važnijim — diče kao samo svojom 
baštinom. 

Na polje lala na posjedu sultanskog saraja u Amasiji 
nadovezivali su se voćnjaci. I to s roskastim beharom, šeftelije, 
bademi i poneka jabuka s takvim cvjetićima. Iza njih su bašče 
s povrtlarskim usjevima. Pa livade s čairima. A onda šume. U 
šumama i posebna šuma dudova. 

Do dudova je posebno držano, ali na poseban način. Nisu 
bili zasađeni s ostalim voćkama, iako su i oni voće i iako 
ih je bilo i s roskastim beharom. Odmaknuti su podalje od 
nastambi i od avlija. Ne znam na čemu je to temeljeno, na 
potvrđenom iskustvu ili nekoj ili nečijoj slutnji, ali se smatralo 

da će opustjeti kuća, ostati brzo bez potomstva i zatrti se, uz 
koju ima dud. Kao i što, s istim obrazloženjem, kud god sam 
proputovao, nigdje nisam naišao na muslimansku kuću uz čije 
vanjske zidove raste bršljen. U zemljama u kojima su kršćani 
u većini, opet, nisam vidio nijedan napušteni zamak a da mu 
zidine nisu opasane gustim vriježama bršljena. I, kako god se 
to moglo i drukčije tumačiti, uglavnom sam te zamkove vidio 
prazne, zapuštene, napuštene, zjapili su pusti. 


S prostranog sarajskog imanja, uz lijevu obalu rijeke po 
imenu Jeršil Imak, otvarao se vidik na stijene iznad Amasije. 
Takav nije bio dostupan oku odozdo, iz grada. Odavde se 
vidjela druga strana litice, ne ona koja se nastavljala blagom 
padinom, niz koju se prema dolini spuštao grad. Pogledu 
se otkrivala kamena planina. Odozgo se strmoglavljivala 
prema rijeci. A gore, na samom vrhu, među oblacima, isticali 
su se bedemi starodrevne tvrđave. Oni su pogotovo odavde 
zaokupljali pažnju mladoga princa Mehmeda i mamili njegovu 
maštu. 

Kad je podrastao toliko da nije morao biti samo u ženskom 
dijelu saraja, kao dječačić je zalazio i u djevojački saraj, a 
podrazumijevale su se muške odaje. Onda je i to izgustirao. 
Nemiri dječijih prohtjeva učinili su mu skučenim te prostorije. 
Normalno je bilo da ga je vuklo napolje. Avlija, zato što je 
bila pokaldrmljena, branjena mu je da se ne bi ozljeđivao pri 
trčkaranju. Tako je osvajao prostore posjeda u pozadini saraja. 
Malo-pomalo, živahnom dječačiću postalo je nedovoljno i da 
ga drugi izvode u šetnju po cvijetnjaku ili trčkaraju za njim 
dok lijeta po livadi ili bere šeftelije s povijenih grana, pa i kad 
je dozvoljeno da, uz pojačaniji nadzor, zalazi ido šume dudova 
i skuplja opale dudine. Počeo se iskradati i sam dolaziti u tu 

šumu. Ni tada nije bio sam. Kod tolike posluge i ogromne 
odgovornosti spram staranja o najmlađem princu, nije bilo ni 
govora da bude sam. Budno je na njeg motreno iz prikrajka ili 
s pristojne razdaljine. Ali, i to, kad je primjećivao ili osjećao 
da ga prate nečije oči, bilo mu je dosta da se osjeti dovoljno 
samostalnim. 

U šumi dudova zadržavao se na rubnom dijelu, spram 
rijeke, na mjestu gdje je poredak drveća remetilo jedno stablo 
duda. Odakle se god pogleda, pravo ili ukoso, ostala stabla 
bila su pod konac i, zasađena u isto vrijeme, sva podjednako 
stara. Čak približna i obimom stabala i njegovom visinom 
do račvanja prvih grana. Dok je šuma bila mlada, o tome je 
brižno vođeno računa prilikom potkresavanja grana. Samo je 
taj jedan dud iskakao iz brižno odnjegovanog poretka dudove 
šume. Remetio je uređenost rasporeda ostalih stabala. Bio jei_. 
znatno manje starosti u odnosu na ostala. Neko je nekad radi 
nečeg onemogućio vrtlare da iščupaju samoniklu mladicu ili 
je možda tu i namjerno zasađena dodatna sadnica. 

I na ovom stablu, kao i na svim ostalim, starim, nisu rađali 
ni crni, ni bijeli dudovi. I njegovi zreli plodovi, kao na ostalima, 
bili su jednako roskasti. 

Iako je visinom i obuhvatom krošnje bio manji od ostalih 
dudova, ni ovaj nije bio mali. Dugo je već davao plodove i 
imao lijepo razvijenu krošnju, pravilno razgranatu i čustu. Na 
njeg se i lakše uspeti. 

Ako mu nije bilo uživanje po travi sakupljati otpale dudine, 
mogao je sa zemlje dokučiti prve povijene grane. Ama, dječiji 
izazov je bilo grickati plodove gore, sjedeći ili stojeći na 
granama. 

Da bi umanjio napor penjanja, mali princ bi zaskočio ispod 
stabla i prihvatio se rukama, pa se hitro pogurao previjenim 

koljenima i desnom rukom hvatao dalje, za prvu granu, 
prenoseći na nju teret tijela, a lijevom narednu granu. I već bi 
mu se lijevo koljeno našlo između prve račve, a druga noga 
nalazila čvrst oslonac. Tu je bio siguran. Ispet. 

To se odvijalo hitro, tako da ga ne bi mogli preduhitriti oni 
koji su ga pratili na odstojanju, svjesni da bi ga samo preplašili 
ako bi zavikali kao opominjanje. Bilo je, pak, nezamislivo da 
princu zapovijede da siđe. Preostalo bi im da se mole Bogu za 
sebe da se dječaku ne bi šta dogodilo. Pratioci bi se iskupili 
ispod duda i tješili se da su dudove grane žilave i da se neće 
lahko očehnuti, da su položene i bez trnja, a krošnja gusta, pa 
da— i kad bi se princu noge omakle ili smakle — neće drmnuti 
o zemlju, nego bi se zadržao na granama ili bi pad bio usporen. 

Kako koji put, isprentao bi se visočije. 

Na dudu su nagodno bila raspoređene sva tri njegova debla, 
ni daleko, a ni preblizu između sebe, tako i grane, pa se — usput 
se sladeći — verao kao da je vjeverica i odmicao u visinu. Dok 
nije dospio i do samog vrha. 

Cilj mu je, kao i svoj muškoj djeci — a koji dječak ne drži 
do muškog ponosa u pentranju po drveću — bio izjednačiti se 
u visini s najgornjom mladicom ili je nadvisiti koliko za svoju 
glavu. Tome se kaže: popeti se uvrh klice! Tu, na toj visini iu tom 
položaju, tanke grane zanjihaju njegovo krhko tijelo i izgledalo 
mu je da, oslobođen težine, lebdi. Više mu nije bilo do dudina. 
Prestao ih je otkidati. Mogao ih je i samo usnama uzimati. Ali, 
nije. Zalelujan, nije obarao pogleda dolje, prema travi, ili ukoso, 
prema rijeci, nego se zagledao u staru tvrđavu na vrhu litice. 
Odavde joj se primakao najbliže što je mogao! I nije to bilo 
samo gledanje, nego baš poseban doživljaj — kao da su mu se 
spojila sva čula i u njemu pobudila čudesan osjećaj organizma 
da mu je taj prizor još odnekud ili još nekako poznat. 

Pogledu se otkrivala kamena planina koja se strmoglav- 
ljivala prema rijeci, a gore, u samom vrhu, među oblacima, 
isticali su se bedemi stare tvrđave. Srasli sa kamenom i s 
nebom. Kao izniknuli iz kamena, sami od sebe, bez uplitanja 
ljudskih ruku. Zaokupljali su pažnju mladoga princa i mamili 
njegovu maštu. 


Sliku zidina na vrhu kamene litice doživljavao je tako kao 
da to uporedo gleda na drugom mjestu, negdje, ne zna gdje, 
negdje daleko odavde. To ga je zbunjivalo i nije ga zbunjivalo. 
Ako je ovo ugledao sada i znao je da prije nigdje nešta slično 
nije vidio, nije li to bila slika koju će nekad negdje opet ugledati? 
Osjećaj je bio takav kakav je bio. I nikako drukčiji. Drukčije 
to sebi nije mogao objasniti. Možda više i ne samo čulima i 
mislima, nego je to osjećao čitavim svojim organizmom. 

Uživljen u čudesni prizor, prepuštao mu se. 

S radošću se još nekoliko puta uspentrao uvrh klice 
omiljenog stabla duda. I svaki put mu je bilo da, primaknut 
litici s tvrđavom, to što vidi, da to isto vidi na drugom mjestu. 

Punio je šest godina. Bilo je vrijeme da mu dadilju Hindu 
zamijene s učiteljem. On se zvao Ajas. Bio je derviš, dobričina 
blage naravi. Mladom princu puštao je na volju, pa dječaka 
nije bilo teško pridobiti ga da zajedno šetaju i do dudove šume, 
ai da se šejh ne usprotivi njegoj želji za veranjem. 


Bio je još jedan od ukupno tri doživljaja koji su mu se 
duboko urezali u pamćenje i ponio ih u život iz bezbrižnog 
djetinjstva. Ono je njemu potrajalo prvih sedam godina. 

Podsjećenja na te godine izgledaju lijepo. Ili je to zato što 
rijetko šta ostane zaista upamćeno iz tog doba, osim ako se o 
tome nečemu djetetu poslije uporno ponavlja, pa mu se tako 
osvježava sjećanje ili tako samo umislimo da se toga sjećamo? 

Bilo je to da je, nekako u to vrijeme, zapao u kovitlac 
događaja. Slijedili su jedan za drugim. A njih je morao 
doživljavati kao da je odrastao. Njegovo djetinjstvo preralo 
je završeno. 

Bila je 1437. godina po Miladu kad je iznenada umro princ 
Ahmed. Sultan je, da razdvoji djecu, starijeg sina Alaudina 
Alija premjestio za namjesnika u Manisu, sjeverozapadno 
od Smirne, gdje je upravo bila dovršena sultanska palača. U 
Amasiji, za sjeverni dio Anadolije, namjesništvo je prenijeto 
na princa Mehmeda. | 


Treći doživljaj u njegovom bezbrižnom djetinjstvu bila je 
— ljubav. 

Mladom princu bila su otvorena sva vrata na sarajskim 
odajama. I on ih je, da bi ispunio dane, redom otvarao. Bio 
je rado viđen gdje god bi bahnuo. Dočekivali bi ga pristojnim 
riječima i osmijehom, pa na njeg dalje nije obraćana pažnja. 
Bio je dobre naravi i premali da bi razumio ili pamtio njihova 
započeta pričanja. Bez ustručavanja su nastavljali svoje 
razgovore. Tako je bilo i u muškim sobama, i ženskim, i u 
odajama djevojačkog saraja, i u prostranoj kuhinji, u kojoj je 
uvijek bilo toplo, i u mutvaku, i u sobama u kojima je boravila 
posluga. Nije ga zanimalo da bi prisluškivao, osim što je, htio 
ili ne htio, mogao razabrati da se svuda, gdje god bi došao, 
najčešće govori o ženama. Svako na svoj način, ali najčešće je 
spominjana ta riječ. I muškarci su govorili o ženama. I sluge 
su govorile o ženama. I u ženskim odajama žene, djevojke i 
sluškinje, sve su mnogo govorile, samo što je u djevojačkim 
odajama počesto spominjana ljubav. 

— Zašto odrasli mnogo govore o ženama? — pitao je učitelja 
Ajasa zato što je osjećao da je to nešta važno, a osjećao je i da 

ga učitelj neće prekoriti, a ni odati nekom. 

— Eh... — otpuhnuo bi dobri šejh i zastao. 

To je obojici odgovaralo. I mladom princu. Njemu se žurilo 
s drugim pitanjem. I šejhu je odgovaralo da ne bi razlagao 
odgovor. 

- Šta je to ljubav? 

— Ih... — odgovorio je šejh Ajas. 


Na oba pitanja odgovorila mu je djevojčica s kojom se igrao. 

Humu hanun, majku mladog princa, često je posjećivala 
Sulejman-begovica, supruga turkmenskog vladara iz Zulkadra. 
Njihova ljetna kuća u Amasiji u blizini je sultanske palače. 
Imala je više kćerki, pet, šest ili ih je bilo i sedam. Djevojčice 
su bile sublizu po godinama, neke i blizankinje. I jednako 
odjevene. Teško ih je razlikovati. Ili i nemoguće. 

U početku su sve dolazile s majkom. Jedna je našla nešta 
zajedničko s mladim princom Mehmedom, pa su se zajedno 
igrali. Ostalim sestrama postalo je dosadno. One su i prestale 
dolaziti s majkom u saraj. Ona djevojčica je nastavila, i s 
majkom i bez majke. 

Bilo mu je neobično njezino ime. Imala je dva imena. I 
njegov stariji brat Alaudin imao je dva imena. I ime Alija. 
Zvali su ga samo Alaudin. Ali, ona je djevojčica. Nije čuo da 
još neka djevojčica ima dva imena. 

I jedno i drugo njezino ime bilo mu je neobično. Nije 
zapamtio. Nije je ni oslovljavao imenom. Nego je onako, 
neodređeno. Ona je njega u početku zvala princom, a kasnije 
Mehmed. I to je bilo tamam kako treba. 

Kad je od njeg čula o njegovoj zapitanosti, odgovorila mu 
je: 

- Žene mnogo govore. Zato i odrasli muškarci moraju 
mnogo govoriti o ženama. To je tako. A ljubav je to ako ti sad 
meni obećaš da ću ja tebi biti žena kad odrasteš. 

Nije mu ostalo u sjećanju je li joj šta odgovorio. Ni je li 
njezin odgovor i značio pitanje njemu. Davno je bilo. Ali je, od 
riječi do riječi, zapamtio oba njezina odgovorao i sjećao ih se, 

Mnogo godina poslije, dok bude ležao na svojoj samrtnoj 
_ postelji, sjetit će se i toga, a to je i dotad često prevrtao po 
3 mislima. 

Tih dana biva pozvan u Edirne, na veliku svečanost koja će 
biti upriličena povodom njegovog i sunećenja starijeg brata 
Alaudina Alije. 

Mladi princ nije ni slutio da je to rastanak od te djevojčice, 
rastanak od svoja dva najvažnija događaja u djetinjstvu. 

Ujedno je upriličena i svadba sultanove kćerke. Udaje je za 
za Ismail-bega, sina njegovog šure Isfendijara Ibrahim-bega, 
upravnika Kastamunije, u sjeverozapadnoj Anadoliji. 

Prisustvuju vladari susjednih zemalja, izaslanici s evropskih 
dvorova, najistaknutiji učenjaci i pjesnici, drže se govori. 
Posebno su upriličena slavlja za narod. To traje tri mjeseca, 
kad bi se trebao vratiti u Amasiju. 

U toku slavlja sultan Murat neočekivano mijenja 
namjesništva među sinovima: Alaudin će u Amasiju, a 
Mehmed u Manisu. 

S njim je u Manisu krenuo i njegov učitelj. 

Šejh Ajas je drugi njegov nezaboravni doživljaj iz godina 
njegovog dječaštva, nastavljen i u mladosti. 

II/2 


Šejh Ajas 


Šejh Ajas je iz Bosne. 

Zajedno su dovedeni iz Bosne Mahmut, Abdulkerim i Ajas. 

Sva trojica dodijeljena su nekom Mehmed-agi. On je bio 
pismen i često spominjan među starješinama u vojsci sultana 
Murata. 

Bilo je uređeno tako da se djeca iz Bosne daju u neku 
osmanlijsku kuću kako bi se lakše obiknula, naučila jezik i 
bila odgajana u skladu s običajima nove sredine. Za to vrijeme 
bi se uvidjelo za šta je koji obdaren i to je opredjeljivalo kako 
će dalje biti s njim. Ako bi se pokazalo da ga zanima učenje, 
davan je u škole, a odatle se, prema pokazanome, određivalo 
šta s njim i koja mu je škola dalje primjerena. Koji nije bio za 
učenja, usmjeravan je na poslove koje bi bio kadar obavljati ili 
obučavan da stupi u janičarske trupe. 

Pokazalo se da su sva trojica nadareni. Svaki drukčije. 
Jedan je bio za vojno naučavanje, drugi za tumačenje šerijata, 
a trećeg je privlačila duhovnost, U takve su škole usmjereni. 

Ko bi i tada mogao pomisliti da će svaki od njih dosegnuti 
veliko znanje i visoko zvanje, a sa time bogatstvo, moć, ugled, 
slavu, da će svojom pojavom značajno dopuniti cijeli Istok? 
Niti su o tome mogli pomisliti njihovi roditelji. Njima je 
bilo dovoljno da im se barem po jedno dijete skine s vrata, 
riješi bijednog života i proganjanja s potucanjem od nemila 
do nedraga u svojoj domovini. Dali su sinove drage volje 
akindžijama i ispratili sa željom da se domognu kakvo-takvog 
zanimanja, sa sigurnom koricom kruha, makar sredine ne 
vidjeli, i što će živjeti u drukčije uređenom svijetu. Ni njihovi 
najbliži, koji su s njima najprisnije saosjećali, nikako nisu 
mogli slutiti da je sudbina jednoga odabrala za vodećeg 
državnika i vojskovođu, drugoga za najvišeg sudiju i muftiju, 
a trećega za velikog šejha i učitelja najmoćnijem zemaljskom 
vladaru najmoćnije države na svijetu. 

Kad sudbina kome ruku pruža, ne pita čiji je, nego ga vodi 
do granice koja mu je određena u carstvu zemnih blagodati. 


Jedan od njih prometnuo se na najviši položaj koji je mogao 
zauzeti neko ko nije bio sultanski sin. Dobio je ime Mahmut, 
postao Mahmut-paša i vinuo se do pod sami vrh. O tome se 
dosta zna. I meni, sirotom Božijem robu Evliji, trebat će još o 
njemu pripovijedati u ovoj knjizi. 

Najmanje se zna da je stekao ugled velikog pjesnika. Divili— 
su mu se svi tadašnji književnici i odličnici širom Sultanata kao 
učenom veziru, dobrotvoru darovitih, državniku, vojskovođi 
i vrlom pjesniku s imenom Adni. To bi u njegovoj Bosni 
svima trebalo biti na umu i da se diče s njime. Evo dvije kitice 
Adnijeve pjesme: 

Smiluj se na moju suzu, 
Ne goni je s vrata sada. 
Ta, ona je ljudsko čedo. 
Što s očinjeg vida pada. 


Kada gledam amber-soluf, 
Što se po tvom đulu svija, 
Mislim da se što misk sipa, 
Po cvijeću plaza zmija. 


Hu 


Abdulkerim je slušao predavanja glasovitih učenjaka 
Dosije i Adžem-Sinana. Oni su u to vrijeme na Istoku slovili 
kao ponajbolji poznavaoci islamske pravne znanosti. Kad je 
završio taj dio nauka, opredijelio se za život učenjaka. Držao 
je javna predavanja na medresi u Edirnama. Kad je, godine 
1453. po Miladu, osvojena Konstantinija, imenovan je za 
prvog muderrisa na jednoj od tri visoke medrese. Tu je bio 
predavač u više znanstvenih oblasti. 

Koliko je bio učen i cijenjen pokazano je njegovom 
dnevnom plaćom od stotinu akči. 

Abdulkerim se istaknuo kao vrstan alim, pa je imao brojne 
slušaoce. Posebno je na dobar glas došao po poznavanju 
pitanja šerijata. To ga je uzdiglo na stolicu kaziaskera. Bilo 
je to godine 1468. po Miladu. To je ostao nekoliko godina i 
savjesno obavljao tešku zadaću najvišeg sudije u državi. Bio 
glavni kadija Sultanata. U to vrijeme nije bilo uvedeno zvanje 
šejhu'l-islama, a on je to bio po položaju. Za time je postao 
stambolski muftija. Koliko je do njeg držano pokazano je i 
time da se izišlo u susret njegovoj želji da stoluje u Edirnama 
kao stambolski muftija. 

Ja sam, siromah Evlija, u "Hadaikuš-Šekaiku" naišao da 
je bilo iskrsnulo neko važno šerijatsko pitanje i da na njeg 
nisu mogli odgovoriti alimi. Na to je sultan naredio da pitaju 
Abdulkerima. On je, na veliko sultanvo zadovoljstvo i divljenje 
učenog svijeta, smjesta izgovorio rješenje. 

U "Šekaiku" ima podulje pripovijedanje o tome koliko je 
mnogo ljubavi prema Abdulkerimu gajio veliki vezir Mahmut- 
paša Adni. Tu se veli da to nije bilo samo zato što su bili prijatelji 
iz rane mladosti, nego su nastavili prijateljstvo i Abdulkerim je 
uspio odvratiti Mahmuta od pijančenja. Toje probudilo u njemu 
ljubav i zahvalnost prema njemu kao spasitelju na oba svijeta. 
Duboko uvažavan, mevlana Abdulkerim preselio se na Bolji 
svijet 979. godine po Hidžri, a to je 1475. godina po Miladu. 

Koliko je meni poznato, bila su sačuvana njegova tri učena 
djela, tri šašije: "Telvih? "Mutaleu" i "Keššaf". Meni nije 
poznato kolike su vrijednosti ta djela. Nisam ih vidio, a ni 
slušao o njima. To bi moglo značiti da su zatrpana u nekoj 
stambolskoj biblioteci i pokrivena debelom prašinom. 

Ostavio je iza sebe sina Abdulvehhaba, a on je bio poznat 
kao pjesnik pod imenom Čajali. 


Najmanje se zna o skromnom šejh-Ajasu. To je zato što on 
nije bio čovjek vanjštine, a o takvima se ne govori i ne piše. On 
je živio život iznutra. 

Mnogo vremena i truda ostavio sam ja, siromah Evlija, ne 
bih li ušao u trag pouzdanim pojedinstima o njemu. A onda, 
malo-pomalo, naskupilo se i uvezalo mnogo toga o njemu. 
I, sada kad znam to šta se moglo saznati o njegovom životu, 
najčešće pomišljam na dvoje. Prvo je što mislim da je to bio 
jedan od rijetkih za koje sam čuo da je zaista dosegao tajnu 
smrti i s njome živio na ovome svijetu. To se o nekima ili 

mnogima hoće reći. Ali, majčin sine, to je brzopleto, olahko 
zaključivanje, bez poniranja u suštinu ove biti. Šejh Ajas je 
mogao jer je bio ahiretsko biće na dunjaluku. Ja istinski znam 
samo za još jednoga takvog. To je Posljednji Božiji poslanik. 
Ali, on je najodabranije Božije stvorenje. Nije uporediv ni s, 
ostalim poslanicima. Gluho bilo, ne poredim ni ja. Samo 
hoću ukazati na šejh-Ajasovu posebnost. I, drugo šta ja 
posebno mislim, to se odnosi na ovu knjigu koju sastavljam 
o sultanu Fatihu i Bosni: šejh Ajas je tajna sastavljena i od 
tajanstvene posebnosti sultana Fatiha te dosta toga izmiče 
poimanju i nama koji se godinama bavimo njegovim životom. 
To su te nesaznana mjesta koja mnogima ostaju neshvatljiva 
u ponašanju sultana Fatiha. A onda, u svojoj nemoći da 
to uznastoje dosegnuti, biografi olakšavaju sebi tako što 
nalaze grube odgovore, samjeravajući prema drugima, ali i 
prema sebi. Tu počine velike pogreške i najdobronamjerniji. 
Pogotovo oni koji to nisu. Klicu sultanovoj tajanstvenosti u 
njegovu dušu, u njegove grudi zasadio je, i poslije njegovao, 
šejh Ajas, sam uronjen u misteriju života i smrti. 

Kad mi je uspjelo ući u trag šejh-Ajasovom vanjskom 
životu i poredati te kockice, razabrao sam da je on u vremenu 
priznatiji od obojice njegovih veoma uticajnih prijatelja iz 
Bosne i odličnika cijelog Sultanata. 


Takav čovjek. 

Dosta bi bilo samo to da je bio učitelj princa Mehmeda i na 
njeg ostavio veći uticaj nego iko i išta drugo. 

Po ćudi i naravi, Ajas je naginjao više tajnama duše negoli 
pravnim i svjetovnim znanostima. To se vidi po izboru 
učitelja kad se dao na izučuvanje visokih nauka. Radi svoje 
pobožnosti i skromnosti, odabrao je nadaleko poznatog 

učenjaka Ajaslogiju. On je, udaljen od svijetske buke, držao 
predavanja u Bursi, u Agras medresi. Od ovoga muderrisa 
dobio je idžazetnamu, svjedodžbu da je postao muderris. Iz 
tih stopa nastavio je dalje. Skupa sa hadži Zadeom, pristupio 
je predavanjima glasovitog učenjaka i ponajboljeg arapologa 
Čidr-bega i uz njeg okončao svoje školovanje. Iznad toga nije 
bilo veće škole. 

Koliko god da je bio povučen, nije mogao izmaći oštrom 
oku i istančanom sluhu sultana Murata. I sam sklon sufizmu, 
sultan je njega odabrao da bude učitelj mladog princa 
Mehmeda. 

Učio gajearapskom pismuijeziku, tumačio mujeorijentalne 
znanosti i razvijao u njemu vrline tesavufskog promišljanja. Od 
njega niko više nije uticao na dječaka-namjesnika sjevernih 
krajeva Sultanata u Aziji, potom dječaka-namjesnika južnih 
krajeva Sultanata u Aziji, a onda dva puta dječaka-sultana i, na 
kraju, mladog suverenog sultana. Sve te visoke Mehmedove 
titule ubrzo će nadmašiti nadimak koji je osvojio i on mu 
potpuno zamijenio vlastito ime, čineći ga najmoćnijim i 
naslavnijim dunjalučkim velikanom savremenog doba, 
teško da će i buduća povijest naići na čuvenijeg: Fatih! To je 
nadimak onoga koji otvara... 

Toliko su ostali duboki šejh-Ajasovi tragovi da se uz 
Fatihovo spominjanje ravnopravno dodaju obilježja tajnoviti, 
tajanstveni, zagonetni sultan. U vlastitoj nedorečenosti, 
zapadnjaci bi rekli mistični sultan. 

Uticaj Ajasovog naučavanja vjere duboko je zasječen i u život, 
javni i privatni, okretnog i — kako njegovi mrski neprijatelji, 
ne razumijevajući porive iz njegovoga života i vladanja, kažu 
- mračnog sultana. Fatih kao čovjek i vladar ostaje nedokučiv. 

Ja sam, siromah Evlija, na ovome mjestu dužan ne izostaviti 
jedno upoređivanje. Ne zaboravljajući svoju daju Hindu, 
veliki sultan učinio je nju posebno povlaštenom i jednom 
_ od najbogatijih žena u Sultanatu. Toliko je darivao da je bila 
bogatija od svih žena koje nisu bile plemićkog porijekla. Ona 
je i opravdavala povjerenje svog velikog štićenika. Toliko je 
imala da je davala i šakom i kapom, podizala džamije i druge 
hajrate. Valjano se ponašala i u svojoj najdubljoj starosti, 
znatno nadživjevši štićenika, a i tada bila cijenjena i uvažavana 
širom tada još prostranijeg Sultanata. 

Spominjem se te časne hanume da bih ukazao na primjer 
šehja Ajasa. Šta je tek on mogao steći i čime biti darivan od 
bogatstva i tutula?! A, ne! Sultanovog prvog i najvažnijeg 
učitelja nije zanimao dunjalučki život. Veliki učitelj najvećeg 
učenika odabrao je tesavvuf, sufizam. 

Poštovan i kao kutub, priznati prvak tog vremena u 
naučnim oblastima kojima se bavio, nije dangubio, mnogo je 
čitao i imao veliku volju u pisanju glosa. Iščišćavao je tekstove 
tako što je zamjenjivao nedovoljno poznate izraze, dodavao 
objašnjenja i činio jezički dostupnijim i razumljivijim djela 
"Muttesara" i Mutavvela", po kojima je tada najviše predavano 
u medresama. Popravljao je i doobjašnjavao od početka do 
kraja sve tekstove koji su mu došli u ruke. Kad ne bi imao 
druge knjige pri ruci, uzeo bi onu koju je već bio obradio i 
nanovo je dorađivao. Ja, siroti ispisivač knjiga Evlija, dobro 
to razumijem iz vlastitog iskustva s pisanjem. Ne imade 
nijednoga djela koje je smišljeno ljudskim mozgom i napisano 
ljudskom rukom za koje bi se moglo ustvrditi da je potpuno 
dovršeno i da se ne bi moglo beskrajno popravljati, dodavati i 
izbacivati. Dorađivanju ne bi bilo kraja da nije jednom s time 
prestati i staviti tačku za kraj. To je poznato svakom vičnijem 

piscu, onima koji teže pisanju s pravom mjerom i koji drže 
do sebe i do toga šta će od toga njihovog konačno ostati na 
papiru. Zato me i ne čudi što je šejh Ajas jedan te isti tekst 
prepravljao i po tri puta. 

Ali, i tome se vidio kraj i trebao je staviti završnu tačku na 
svoj život u sultanovoj blizini. Skromnoj Ajasovoj ćudi nisu 
prijale dvorske prilike i burni život u Edirnama. Uvijek je 
mnogo onih koji se motaju oko skuta vlasti ne bi li zadobili 
ili sačuvali prinadležnosti i koji neprestano pletu i prepleću 
mreže ogovaranja i nipodaštavanja. 

I u sultanovoj palači i oko nje bilo ih je takvih, kojima nije 
pogodovao šejhov uticaj na mladog sultana. I ovladao je njime 
do te mjere da ga je — kad mu je trebalo proći dervišku kušnju 
i uvesti ga u tarikat — sa sobom vodio negdje daleko, i to usred 
zime. O tome se samo ispotiha priča; niti ko smije potvrditi, a 
i ne odbacuje se. 

Ali, ako se o tome nije smjelo, počelo se govorkati kako 
nije prilično, da palača nije tekija, da je tekija tekija, i da tekije 
postoje i zato da se u njima može živjeti vantjelesnim životom 
i provoditi sufizam, a palača da je palača. 

Šejh se i udaljio. Prvo je otišao u Bursu, da bi bio uz šejha 
Tadžuddina Bahšiju. Kad je od njega dobio idžazetu'l-iršad, 
odabrao je život potpunog siromaha. Povukao se u mir male 
tekije i sav se predao ibadetu. Tu je zaprimio veću moć i od 
svog velikog učenika sultana Fatiha! A kako, kad je sultan 
Fatih bio najmoćniji vladar u novom dobu? Na ovome mjestu 
nikako ne treba ispustiti da su se o sultanu Fatihu najveći 
učenjaci tog vremena, pod zakletvom da se boje Boga, a ne 
vladara na Zemlji, pa ni ovoga o kojem prosuđuju — a u tome 
ne smije biti ni primisli o krivokletstvu — usaglasili da sultan 
Fatih nesumnjivo posjeduje svojstvo evlijstva. 

Pa, kako je, onda, šejh Ajas bio moćniji i od njeg? To je tako 
što je tako bilo. Eto, kako. 

Bio je moćniji jer je posjedovao veću duhovnu moć, a tu je 
isključena mogućnost zloupotrebe. Živio je u stanju džezbe, 
u duševnom stanju posebne ponesenosti. To većina ne može 
razumjeti, a rijetki mogu dokučiti. A, onda, u tome postoje 
deredže, prva, druga, treća... Dokle se šejh Ajas vinuo, to 
dožive najodabraniji među najodabranijim. Smatra se da je 
sedam deredža, sedam nivoa na putu spoznaje Svevišnjeg 
Boga. Dalje nejma. Poslije posljednjeg Božijeg poslanstva 
Muhammedu, čovjek više ne može. Vrh vrhova. Kaže se da 
je šejh Ajas bio na toj deredži. Kad se usredsredi na misao o 
Gospodaru Arša, moglo ga se pržiti i probadati, ne bi osjetio. 
Životinje i bilje, čak i ljudi, bili su mu poslušni do krajnjih 
granica svojih od Boga ozakonjenih sposobnosti. 

Medždi bilježi predaju od Ibni Sejjidi Ahmeda čiji se sadržaj 
kreće oko toga da šejh Ajas nije bio običan smrtnik, nego više 
biće. U njemu je to nazirala okolina. Zato nije nikakovo čudo 
da su mu sa svih strana hrlili šejhovi i alimi da mu iskažu 
poštovanje i od njega uzmu idžazetu"l-iršad. 


Mladog princa Mehmeda odgajalo je više učenjaka, sve alim 
učeniji od učenijeg, među njima i čuveni Kurdistanac mula 
Kur'ani, kojem je u Misiru priznato da ima najviše znanja, 
ništa manje znani Ak Šemsudin i mula El-Kevrani. Učio je 
Kur'an itefsir o Kur'anu, izučavao hadis, fikh i noderne nauke: 
matematiku, geometriju, astrologiju, historiju, geografiju, 
književnost, a posebno, opet, vojne discipline. Naučio je tečno 
govoriti arapski i perzijski. Znao latinski i grčki. I, među 
njima, i bosanski. S maternjim, ukupno šest jezika. Volio je 
pjesništvo i i sam pisao pod imenom Avni. 

Ali, najbitniji mu je ostao šejh Ajas. Godinama poslije, kad 
god bi se uznio i silodernost mu udarila u glavu, naumpadao 
mu je šejh Ajas, pa bi moćni sultan — gdje god se zatekao — 
padao na sedždu i molio za istigfar, činio teobu, molio Boga 
da mu primi pokajanje, pa gorko, gorko plakao. Pozivao bi 
šejh-Ajasa sebi. Ne bi se odazvao. Odlazio je Fatih njemu. 
Pred šejhom bi mu se jezik zavezao. Zaplakao bi. Da je imao 
ko čuti, čulo bi se na daljinu. 

Pratnja bi ostala daleko od tekije. Ne da ne bi mogli čuti 
ili i vidjeti koliko je ponizan zemaljski gospodar, nego zato 
što sultan Fatih nije volio čuvare u svojoj blizini. Nikako nije 
dolazilo u obzir da bi ga straža dopratila pred šejh-Ajasovu 
tekiju. 

— De, ti. De. Suze su dio vjerovanja. Muški je da muško 
pusti koju suzu. Olakšaj srcu... 

Pa bi mu ponavljao o pokajanju silnika na Zemlji i 
milostivosti Gospodara na nebesima. 

Jednom mu je kazao: 

— Bosna... Lijepa... Na velikim mukama. Stalno pod 
patnjom. Nesreća. Komšije... Šta da ti pričam, znaš... Obraduj 
Bosnu berićetom koji ti je Bogom dan. 

Pa bi se dali u razgovor, sjećali se, dugo, a sultan Fatih, kad 
je odlazio, odgovorio na ono šejhovo traženje: 

- Amanet! Tvoja želja, meni zapovijest. 


Šejh je doživio godine u kojima je Bosna bila sretnija: 
njegov učenik ispunio je obećanje. Nije bio sretan time što je 
nadživio sultana. 

Na Bolji svijet šejh se preselio u početku vladavine Fatihovog 
sina Bajazita. 

Mahmut, Abdulkerim, Ajas, sva trojica Bošnjaci, došli su 
zajedno u Edirne. I to na istom konju. 

Ostalo je da se pripovijeda, a to je zapisano u "Šekaiku", da 
su na jednoj strani samara bila prva dvojica, a na drugoj sam 
Ajas. : 
I kad su Mahmut-paša i Abdulkerim bili na vrhuncu 
moći i slave, poštovali su Ajasa i svakom prigodom nastojali 
mu odavati čast kao odličnom smrtniku, koji se znanjem i 
iskrenom pobožnošću visoko diže iznad ostalih. Kazivali su 
mu: 

- I onda, na samaru na putu iz Bosne, bio si jednak obojici 
nas zajedno, a ako sada nisi ravan obojici nas, onda samo 
može biti da si nas obojicu skupa premašio u vrlinama. 

II/3 


Ptičije gnijezdo 


Sljedeće sam već napisao, a ponavljam: Mahmuta, 
Abdulkerima i Ajasa iz Bosne su odvele akindžije, njima su ih 
povjerile njihove porodice da bi djeca preživjela izvan rodnog 
kraja, a ako još šta steknu i postanu, kud će bolje na svijet! 

A Bosna kao Bosna, moglo bi se u njoj lijepog života 
provesti, svega je u izobilju, ali je narodu Bošnjaka bilo opasno 
živjeti pod stalnim napadima križara i krstaša. Osmanlijama 
su, s pobjedom na rijeci Marici — a to se zbi 1371. godine po 
Miladu, na osamnaest godina prije pobjede na Kosovu -— bili 
otvoreni putevi u Bosnu i oni su u njoj stekli teritorije koje su 
postale dio Sultanata. Zato li se i zbila nova bitka, na Kosovu, 
godine 1389. po Miladu — da se muslimani ne šire po Evropi 
i da ne bi, kao kroz Srbiju, projahavali i doprli još sjevernije. 
Bolje ih je suzbiti na tuđem, negoli na svom pragu. 

Križari iz sjevernijih krajeva priključe svojim vojskama i 
krstaše iz Srbije, iz onih krajeva koji još nisu bili u vazalskom 
odnosu s Osmanlijama. Kao, tu, na prostranom polju, braniti 


Isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 93 


gvropu ,od Muhammeda sveca i osmanlijskog polumjeseca". 
Ali, oni svi skupa.budu potučeni. I ne bi se tome ni pridavalo 
nekog značaja i značenja — toliko se tih bitaka izredalo — da ne 
bi tu ubijen prvi sultan po imenu Murat. To sam, prije, samo 
spomenuo, a da, najkraće, dopišem i kako to bi. Kad bitka bi. 
završena, sultan, po običaju, krenu obići bojište. Utom, neki 
pritajeni vojnik među mrtvima — i Albanci i Srbi vele da je bio 
njihov — skoči i mučki zbode sultana. 

Pogotovo se poslije Kosova, kao što se i ide kroz svoje, 
nesmetano prolazilo i dalje od Bosne. Zalazeći, Osmanlije su u 
Bosni lijepo primani. S dobrodošlicom. Među domaćima koji 
suih dočekivali, nailazili su ina odavno nastanjene muslimane. 
O tome se znalo na sultanskom dvoru u Bursi. Odavno je bilo 
znano da je sa Bosnom drukčije. Tamo i od davnijeh dana ima 
muslimana. I na to se nadovezivala radosna saznanja da je 
sam narod Bošnjaka svojom vjerom najpribližniji islamu. 

Ja, siromah Evlija, u prolazu kroz kasabu Kalesiju, čuo sam 
da je to od davnine muslimansko naselje. I da je tim imenom, 
još ranije, nazivano neko drugo mjesto u Bosni. To drugo daje 
na uticanju rijeke Jadar u rijeku Drinjaču, koja se ubrzo uliva 
u veliku vodu Drine. Iznenađen tim saznanjem, a da ne bude 
da zapisujem samo po onome šta sam čuo, istraživao sam o 
tome po povratku u Istanbul. 


Kasaba Kalesija dobila je ime po muslimanskom plemenu 
Kalisije. Oni su tu našli utočište nakon što su ih kršćani 
prognali iz Unđurovine kad su Ugari prevjerili i prihvatili se 
križa. Iarapskii bizantski historičari, neovisno jedni od drugih, 
navode da je bilo tako što je nekoliko hiljada muslimanskih 
porodica došlo u Panoniju zajedno sa Madžarima u devetom 
stoljeću. Već u sljedećem, križari su silom pokrštavali Madžare. 

Kalisije nisu htjele iz vjere u nevjeru. Onda im ne bilo drugog 


izbora nego se pomjeriti južnije. Naselili su predjele koji su— 


nazvani Srijem i Slavonija. Onda su i tu prisiljavani u nevjeru. 
Kud će, gdje će, jadna majko svoja? Prebjegnu u Bosnu. I tu 
naiđu na narod slične vjere, Bošnjake, i budu primljeni kao 
svoji. 

E, sada, ovo: te Kalisije nisu ni odakle s drugog nekog kraja, 
već porijeklom iz dičnog Horosana, centra islamske kuluture, 
Odatle su najveći pjesnik, znameniti astronom i matematičar, 
znani liječnik Omer Hajjam, mevlevijski šejh i veliki pjesnik 
Dželaluddin Rumi, veliki pjesnik Firduzi, veliki matematičar 
Havarizmi — uveo nulu, osnivač moderne medicine Ibn Sina, 
pa čuveni El-Biruni, sve čuveniji od čuvenijeg. 


Poslije, putujući iz Nove Kasabe prema gradu Zvorniku, 
naiđem ja, siroti putnik Bosnom Evlija, na selo Konjević. To 
je naseobina muslimana sa stotinjak kuća. Selo je zasnovao 
glasoviti Hamza-baba. On je bio musahib i šejh Njegovog 
Veličanstva sultana Fatiha. Odavde su Bošnjaci išli ina Mohač. 
Išao je i, glavom i bradom, Hamza-babin sin. To nije bio onaj 
prvi Hamza-baba, a jest njegov potomak. 

Ovo selo je bešika hamzevija. Nekad nadaleko poznati, da 
bi o njima nastao i još, i u mom vremenu, traje mukli muk 
zabrane. Ali, kad vlast učini tako, onda se zabranjeno čuva u 
samome srcu i odatle ga niko ne protjera, niti otkri dok ne 
bude bolji vakat. 

Ja, šta ću i kako ću, ali meni je časna namjera zboriti o 
njima, hamzevijama, poslije, kad bude prilika, na listovima 
ove knjige. 

I samo što sam iz Konjevića nastavio carskim drumom 

rema sjeveroistoku — njime se, u svoj vakat, i sam sultan 
Fatih kretao idući na Zvornik — iz daleka mi za oko zape 
nevjerovatno velika i visoka stijena, šiljasta kao jaje. Ništa 
joj nije slično u cijelom ovom krajoliku i, takva, djeluje. 
' uzbuđujuće. I, onda, na litici, u vrh njezinog vrha, munara 
s malom džamijom. Ovaj čudesni prizor. plijeni pažnju i 
divljenje svakog dobronamjernog putnika. To je grad Kušlat. 
Odabrano mu je prikladno ime, s lijepim i tačnim značenjem: 
ptičije gnijezdo. 
U ovaj grad ispeo sam se kamenim basamcima. Ima ih 
ravno pet stotina. Prosječeni su ferhadovskim čekićima u 
vratolomnoj stijeni. To nadmašuje ljudsku moć. Ja, siromah 
Evija, nigdje ništa slično nisam vidio. S obje strane podignuta 
je jaka ograda, korkaluk, kao da je to gradio Šedad. 
Gore me dočekaju okruglasti bedemi pokomotnog 
utvrđenja. Tu je smještena vojna posada sa građevinama 
koje su potrebne za džebhanu, hranu i spavanje. Sigurna, 
osvajaču skroz nepristupačna, tvrđava služi i da u njoj okolno 
muslimansko stanovništvo čuva svoje dragocjenosti i blago iz 
bojazni od drskih upada pravoslavnih razbojnika. 
Imaju čatrnju za sakupljanje kišnice izvan gradskih bedema. 
Njoj se prilazi strmim putom iz suprotnog pravca. lako je s 
obje strane čvrsta ograda, mnogi konji i ljudi posrnuli su na 
tome mjestu u ponor. 
Plaho sam se začudio toj zaravni gore, na vrhu, među 
zidinama. Njoj se ne može nadati zagledanjem odozdo, a 
ne naslućuje se ni izdaleka. Na jednom njezinom kraju, nad 
samom liticom, iz daljine je ta iz daleka vidljiva džamija, 
kamenom ozidana, mala, s drvenom munarom. Sva je lijepa 
i čusta. Lahko se insanu ugnijezdi u srce. Poput one iz hadisa 

trag o porijeklu neuporedivo najbrojnije vjere, nekad i jedine 
u Bosni, vjere starih Bošnjana, starosjedilaca u ovoj zemlji. 


Tolika je visina Kušlata da se, kad se popne, odozgo insan ne 
usuđuje ni pogledati ispod sebe, prema udolini, odakle, poput 
grmljavine, dopire huk vode. Dolje je naselje sa sto dvadeset 
kuća i sa baščama i vinogradima. 


Ovo i slična ovome odmorišta brzo su dobijala na značaju 
i brojnosti nastanjenih. Za raznosačima pošte, sa Orijenta su 
sve češće pristizali trgovci, za njima nahrlili pustolovi, pa se 
razmiljeli ljudi raznijeh zanimanja i namjera. Među prvima, 
derviši i derviški šejhovi. Putnička odmorišta u Bosni bila 
su sve prostranija i brojnija i bila prethodnica drumskih i 
čaršijskih hanova i karavnsaraja. 

Ovi muslimani su u bivalištima predano obavljali svoje 
molitve. I drukčije su se lijepo ponašali. Kako dolikuje 
propisima Muhammedove vjere. To je gledalo domaće 
stanovništvo i u vjeri s Istoka nalazilo mnogo podudarnog 
sa svojim vjerovanjem. To je u njima produbljivalo još veću 
provaliju koja ih je, međusobnim velikim razlikama, razdvajala 
od kršćanstva, a koje im se uporno natura. I najgorom silom. 

Meni je jasno kao vedar sunčan dan da se Muhammedova 
vjera umnogome podudarala s njihovim vjerovanjem. Oni su 
ga, zajedno sa upornošću i blagošću svoje naravi i posebnim 
običajima, uščuvali onako i onoliko koliko je bilo moguće 
prenošenjem s koljena na koljeno. 


Naselje Podkušlat je u blizini utoka omanje rijeke Jadar u. 
veću rijeku Drinjaču, a i ona se ubrzo ulijeva u rijeku Drinu. 


tsnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 99 


Kad su mi spomenuta imena rijeka, ostadoh zabezeknut. 
_'Tolije to?! Tada se ja, siroti Evlija, nađoh u čudu. Ovdje li je, 
onda, prije postojalo naselje s imenom Kalesija? Podkušlat je 
prije imao ime Kalesija! Eto ga, de. Pa ti reci šta ćeš reći?! Da 
se čudom načudim i da se načuditi ne mognem. Kao svjetski. 
putnik i siromah, dobro sam uznao da je svijet mali, a nisam 
računao da je i s Bosnom tako. Nabasah na tu raniju Kalesiju, 
o kojoj mi je govoreno u sadašnjoj Kalesiji, a ovdje sada pod 
drugim imenom. 


Bošnjaci su sebe nazivalii Bošnjanimai Dobrim Bošnjanima. 
Zasebno su pleme. Poseban narod. Od pamtivijeka u svojoj 
zemlji Bosni i u svojoj vjeri. Zemlja im je opstajala zato što 
je od ostalih krajeva, naroda i zemalja odvojena visokim 
planinama i dovoljno širokim rijekama koje su činile njezine 
prirodne granice. 

Drukčiji od onih koji ih okružuju, Bošnjaci su, kao 
poseban narod, uščuvali i svoje davno, prvotno vjerovanje. 
Bili su mu predani i nisu htjeli prevjeriti. Vremenom ponešta i 
zaboravljajući. Ono što nije zapisano, koliko god brižno gajeno 
i prenošeno, u sjećanju polahko iščili. I u neznanju ponešta 
poprimajući od nasrtljivih komšija. Ali, s očuvanom srčikom 
u narodu i vjerom koja samo što nije naskroz kao islam. 

Bošnjaci vole svoju zemlju. Po njoj sebe nazivaju i 
Bosancima. Kao što je čist njihov jezik, tako su i oni bistri i 
ispravno prosuđuju. = 

Nisu samo vjerom drukčiji od komšija. Oni su drugi narod. 
Drugi bi ih svodili samo na vjersku skupinu. Zato ih, umjesto 
imenom naroda, nazivaju te babunima, te patarenima, te 
manihejcima, te mormonima, te bogumilima, pa balijama, te 
hereticima, te jeresom. Te svakako. Samo da je više zabune i da 

ne bude kako jest. Kako mogu biti svi ti? I zašto su obilježavani 
samo vjerskim određenjem? Oni su svoj narod. I vjerom su, I 
neka su. A oni su samo to šta jesu i šta oni hoće da su. 

Kako može biti da su od tolikih naroda — da uzmem nabrajati 
samo po Rumeliji — i od Grka, i od Bugara, i Rumuna, i od 
Cincara, Vlaha i Karavlaha, od Crnogoraca, od Srba i Hrvata, 
Madžara i Slovenaca, samo Bošnjaci i Albanci prihvatili islam. 
I još milom. Da je bilo silom, postali bi muslimani svi ovi 
pobrojani. 

Zašto Bošnjaci i Albanci, i jedni i drugi poznati po čvrstom 
karakteru i da nisu prelivode? Zato što su drukčiji narodi, 
od drukčijih plemena. I Albanci su odvojeni od drugih, oni 
morem i također neprohodnim brdima, pa su mogli uščuvati 
glavna znamenja svoje stare vjere — da je Bog jedan, a i druge 
svoje odlike nađu u islamu. 


Ne može se ni znati šta je starije: ime ove zemlje, naroda 
ili rijeke Bosne. I so, i ta zemlja, i rijeka i ovaj narod, tu su od 
pamtivijeka. Ilirska riječ za zlata vrijednu so je bos, a ovdje je 
soli bilo, i ima, u izobilju. Otuda je lahko da se rijeka koja teče 
sredinom ove zemlje prozove Bosnom, a i zemlja Bosnom. Od 
toga se pretapalo ime plemena i naroda: Bošnjani i Bošnjaci; 
jezik je živ i stalno se mijenja. Što se u starim spisima može 
naići na spominjanje Dobrih Bošnjana, to ,,dobri" imalo je 
značenje vjerodostojnih svjedoka, a to, opet, vraća na sličnost 
i s imenom i značenjem plemena Bozi — Božiji ljudi, i sa 
njihovim očuvanjem vjere. Po čemu je ko dobijao ime, ovdje 
je kao sa kokoši i jajetom.. 


Ja, prekidoh se. Šta sam htio? Da su učenjaci i pjesnici šeher- 
Sarajeva napisali rječnik na bosanskom jeziku u stihovima, po 
uzoru na perzijsku knjigu ,,Šahidić 

slušao sam kako Bošnjaci na pijaci broje: jedan, dva, tri, 
četiri, pet, šest, sedam, osam, devet, deset. 


Da ne bi bilo da ja, siroti putnik Evlija, sebe ističem, da sve 
nešta svoje ili da pregonim, ovdje prenosim iz kitaba kako, 
je Bošnjake davno opisao poznati učenjak Osmanlijskog 
_ Gultanata Aali: 

togledalo njihovog značaja ima odraza u veseloj im 
naravi. Prozvali su svoju zemlju po rijeci koja teče njezinom 
sredinom. Po toj rijeci došli su na glas po toj tekućoj vodi. 
puša im je čista, a lik svijetao. Većinom su lijepog stasa 
i dobrog srca. Njihova vanjština i nutarnjost ukazuju na 
uspravnost i pravednost. Otvorenog lica i kršni momci, 
poznati su nadaleko po ponositosti, a ozbiljni su učenjaci, 
umnii promišljeni ljudi. Uzrok je to da je Bog — neka je uzvišen 
i slavljen - u Osmanlijskom Sultanatu podigao vrijednost 
ovome slavnom narodu sa službom i dostojanstvom i čast 
njihove sreće uzvisio, kao i njihov visoki rast i velikodušnost, 
što se među njima rijetko nalazi nasilnika. Oni, pak, koji 
su došli do visokih položaja u državi većinom se odlikuju 
veledušjem, to jest čašću i ponosom. Malo je Bošnjaka koji 
su tjesnogrudi, zavidni i pohlepni. Neustrašivi su u ratu i 
na mejdanu, a prijazni su u društvu i na veselju. Obično su 
prostodušni, dobre ćudi i ljubazni su. Osobito se odlikuje 
ovo preuzvišeno pleme vanrednom ljepotom i izuzetnim 
uzrastom. Bez sumnje, Bošnjaci se odlikuju kao obični vojnici 
dobrotom i pobožnošću, kao age i sandžaci obrazovanošću i 
vrlinom, a kao veliki veziri u upravi su dobre ćudi, ponosni 
i pravedni, pa ih narodni prvaci hvale i odličnici države 
slave". 

Žene im se pokrivaju. Ljepotice su i čedne poput Rabije el. 
Adevije, a ta žena je iz Basre i pročula se kao duhovnica i dobra 
spisateljica. Jedinstvene su u ljepoti i prikladnosti. Riječi su im 
odmjerene, govor divan, a zubi kao nanizeni biseri. Ove poput 
zvijezda blistave djevojke veoma su povučene i čedne. One su. 
kao nerascvjetani pupoljci i skupocjeni biser. Osim oca i djece, 
nikakav drugi muškarac ne može valjda čuti njihove riječi, 
Ženska imena su im: Saliha, Saniha, Razija, Merzija, Merjema, 
Huma, Hava, Hasna, Umihana, Nadira i druga. 


U Bosni sam slušao, i zapisao, da su, kao raja, živjeli i Bugari. 
To bi moglo imati veze sa spominjanjem bogumila u Bosni. Za 
bogumile se kaže da su svoju vjeru donijeli iz Bugarske, odatle 
da su protjerivani. Neki su dospeli i u Bosnu. Kao i Kalisije, 
sklonili se kod miroljubivih Bošnjaka. I odavde su ih drugi 
progonili. Kad ih više nije bilo, osim da je pokoja kuća ostala u 
zabiti, održalo se u narodu spominjanje na njih. Jesu li poslije 
drugi to upotrebljavali da bi rekli da su Bošnjaci bogumili? 

Spominjao sam u ovoj knjizi šejha Hasana Kaimiju. Bio je 
veoma poznat u mom vremenu. Bio je učenjak, derviški šejh, 
narodni liječnik, čuveni buntovnik, omiljen i kao pjesnik. 
Jedan od najučenijih Bošnjaka u njihovoj povijesti. U pjesmi 
koju je napisao protiv duhana, ima i ova kitica: 


I mi smo ga pili 
I u smradu bili 
Kao bogumili. 


Zar bi mnogopoštovani učenjak i pjesnik tako napisao o 
svojim pretcima? Ostao je u stihu i ,,prljavi bogumil". Napisao 
je to drugi bošnjački pjesnik alhamijado književnosti. I on 

se zatekao u vremenu u kojem se još zadržalo sjećanje na 

risustvo bogumila u Bosni. Zar bi takvi uglednici, koji su 
toliko dobro poznavali i arapski i perzijski jezik da na njima 
sastavljaju pjesme, zar bi tako napisali o svojim pretcima? 
A narod starih Bošnjaka posebno je držao do vode i pranja. 
Nasuprot njima, većina ondašnjih stanovnika Evrope držali su 
do prljavštine i smrada kao pitanja ugleda. To neki prljavo i 
smradno zamućuju vodu bošnjačke prošlosti. 

Nicolo Barbucci pisao je papi u Rimu izvještaj iz Jajca koju 
godinu prije njegovog pada u osmanlijske ruke. On navodi 
riječi kralja Tomaša da je ,stanovništvo u Bosni uglavnom 
manihejske vjere i da više vole Osmanlijama nego kršćanima". 
Tako Tomaš i Barucci. A ni manihejstva nikako nije moglo 
biti u Bosni. 


Stara bošnajčka vjera priznavala je samo jednog Boga. 
Vjerovali su da je Isa/Isus pejgamber, nikako i Božiji sin; 
začet posebno, a da nije razapet. Nikako Merjemi/Mariji nisu 
pridavali božanska svojstva. Nisu prihvatali križ/krst kao 
znamenje vjere. Prema njemu su — najblaže rečeno — imali 
odbojan odnos. Crkvena zvona nazivali su satanskim trubama. 
Nisu se obraćali kipovima i ikonama; i prema njima su imali 
odbojnost. Nisi pili alkohol i smatrali ga zabranjenim. Bili su 
protiv isposništva. Nisu imali svećenstvo kao poseban soj. 
Imali su pet molitvi u toku trajanja jednog dana: prije nego 
što će prosinuti Sunce, zatim ha se Sunce smakne s najviše 
- tačke na nebu, treća je na sredini između podneva i zalaska 
Sunca, kad im je — sa prvim sumrakom — čevrta, a peta je kad 
se već skroz zanoća. Držali su do čistote duše, ali i čistoće tijela 
i odijela. Prali su se pred svaku molitvu i posebno držali do 
vode. 

Samo same suprotnosti u odnosu na kršćanstvo. I previše 
sličnosti s islamom da bi moglo biti slučajnost. 

Ne udaljava ih od muslimana ni to što nisu jeli meso. U 
Kur'anu je izrijekom navedeno: "Dozvoljeni su vam plodovi 
' mora; apropisanoimjeda pri klanju životinja reknu:,,Počinjem 
s Božijim imenom" i ,,Bog je najveći" bez izgovaranja potpune 
Bismille, bez pozivanja na Božiju milostivost i samilosnost, a 
to im je obavezno u ostalim poslovima. I još jedan dokaz; i 
jednima i drugima zajednički simbol je polumjesec. 

Poslije bih o zvijezdi uz polumjesec. 


Ja, siroti putnik svijetom Evlija, slušao sam od drugih 
putnika dunjalukom, a i sam sam u sjevernim predjelima 
Evrope i Azije, u udaljenim krajevima, nailazio na narode s 
vjerom i običajima dosta sličnim islamu, a da oni o islamu 
ništa ne znaju. Znao sam se tome iščuđavati. Da se sada, sa 
naknadnim saznanjem o tome, ne bih pravio pametnim, 
pošteno je priznati da sam bio i zbunjen. Poslije sam se 
navikao na to. Ali je to u meni pobuđivalo znatiželju i potrebu 
da razjasnim. Debelo sam mislio i promišljao. Pomno pamtio. 
Slušao pametnije i pitao one koji više znaju. Povezivao to sa 
svojim doživljajem da bih razabrao i sebi rastabirio. Malo, po 
malo, razmotavalo se klupko i otpetljavali zapetljani konci 
povijesti. 

Uočljivo je da se to odnosi na narode koji su manje brojni 
u odnosu na susjedne. Njihove zemlje su — kao i Bosna što 
je — odvojene od drugih zemalja i naroda granicama koje su 
izrazite. Ili rijekama. Ili planininskim vijencima. Ponegdje 
jezerima. A, Boga mi, i morima. Oni se, ti narodi, obično 
graniče s narodima koji s njima nejmaju isto, niti srodno 
porijeklo i pripadaju drugim grupama naroda. Zato je 

njihovo ponašanje značajno drukčije. Nekad i izgledom. 
Nekad i drukčijim jezikom. Pogotovo po naravi i ponašanju. 
Narodi koji su nastanjeni u njihovoj blizini brojniji su od njih. 
Takvi daju sebi za pravo da podjarmljuju one manje. Nije da 
se prema njima ne odnose prijateljski, nego neprijateljski., 
_ E, sada, da bi se manji narodi obdržali, da bi opstali među 
. višebrojnijim narodima, da se ne bi izgubili i nestali, oni se 
upiru i više nego što mogu da očuvaju svoje posebnosti. Oni, 
s koljena na koljeno prenose to svoje, ono što je njihovo od 
davnine. Time se brane od nestajanja utapanjem u okolinu, 
u drugi narod. U tome im je čuvanje njihove stare vjere na 
prvome mjestu. Njome im je obilježena i glavnina ostaloga — 
običaji, kultura, ishrana, odijevanje. Uporedo sa tim njihovim 
otimanjem, bivalo je da su se narodi veći brojem odricali 
svojih obilježja. To je s njima bivalo tako što su podlijegali 
prijetnjama i stalnim napadima svojih brojnijih susjeda. Ili se 
to događalo zato da bi vjerski i ostali prvaci i vođe tih naroda 
očuvali pogodnosti koje su oni imali i koje su im obećane ako 
promijene vjerovanje. Zato su prevjeravali, a drugi, oni manji, 
pošto-poto čuvali su svoje posebnosti. 

Kao što takvih primjera s malim narodima ima na sjeveru 
Evrope i Azije, imaju i na jugu Bošnjaci. Ima i nemalo 
žalovitih stanja da su mnogi mali narodi nestali. Nije se to 
zbilo stapanjem, niti pretapanjem, nego utapanjem u brojnije. 
Tako im je i trag zameten. 

Isti razlozi navodili su i prvake pojedinih krajeva u Bosni 
da prihvate drugo vjerovanje. Bilo ih je koji i nisu. U tome 
je zanimljivo da se većina naroda nije povodila za velikašima 
koji su prevjeravali. 

Jedan među prvima zvao se Kulin. On je držao do stare 
vjere, pa prevjerio da sačuva svoje zvanje i imanje. Jednako 

su se ponijeli i neki oblasni vladari. Narod Bošnjaka uviđao i 
pamtio da su prelivode oni koji se grade da su njihovi prvaci. 
Da ti drže do vlastite koristi, zvanja, prestiža i bogatstva. Dotle 
se većina ponosnog naroda nije dala. 

Komšije s istoka i zapada postali su jedni kršćani, 
drugi hrišćani. Njihova nova vjera pocijepana je na dvije 
nepomirljive. Uzdužno razgraničenje među njima je na Bosni. 
Zato su još kivniji bili na Bošnjake. Bošnjaci su svjedoci 
njihovih prevjeravanja, a nadmoćni vole samozavaravanja i 
ne trpe svjedoke istine. 


E, onda se meni razjasni. Knjiga nas naučava da je Dragi 
Bog svakom narodu poslao poslanika: "A mi smo svim 
narodima poslali poslanika". Iz pouzdanog hadisa znano je 
da je Dragi Bog poslao sto dvadeset četiri hiljade poslanika i 
trista osamnaest vjerovjesnika. Vjerovjesnici su prenosili kraće 
upute, a poslanici su dolazili sa objavama. Toliko je Božijih 
poslanika zemljom hodilo kroz vrijeme. I svaki je svome 
narodu pravilnu vjeru prenosio. I, da se ne zagubi sjećanje, 
upućivani su novi. To je zato što je — koliko ih god ima različitih 
—- mnogo manje naroda nego što je poslano poslanika. Zato 
što je čovjek biće zaborava, pa da bude podsjećen i opomenut. 
A svaki poslanik dolazio je sa objavom koja je u najvažnijem 
bila ista, prilagođena u pojedinostima naravi i podneblju 
naroda na koji se odnosila. Odatle zaključuju oni koji kažu da 
je svima objavljivana jedna vjera. 

Ni mali narodi nisu mogli biti izuzeti od ostalih. Odatle li 
potiče govor o ,,bosanskoj bibliji"? O njoj se više šuti nego što 
se ikako spomene. Isto je i sa nekim hadisima koje je bilježio 
Ebu Davud. 

Bez potrebe da se sebi objašnjavam i da se drugima pravdam, 
ja volim svoj narod i ovaj ummet. Samo kažem, oni su ono šta 
su i šta hoće da su. Niti drugima brane da budu šta hoće. 

A kad je šejtanski vođa Iblis, s uživanjem izgonio Adema i 
Havu iz Dženneta, piše u Evanđelju koje je zapisao Barnabas;, 
a Bog se, neuzubillah, sklonio da ne gleda taj pretužni prizor, 
jer je znao šta će njihove potomke snaći, šta ljude čeka na 
Zemlji, Adem se okrenuo izlazeći iz Dženneta i vidio da 
iznad Nebeskih kapija svijetle harfovi: ,Samo je Allah Bog, a 
Muhammed je Njegov rob i Njegov poslanik" 

Harfovi su posude svjetlosti. 


Kao i nigdje dotad, islam se ni u Bosni nije širio silom. 
Zahvatao sve više krajeva u ovoj zemlji. To je bilo znatno prije 
nego što će sultan Fatih sa vojskom doći u Bosnu. 

I radi prisutnosti i omiljenosti ove vjere u narodu, i da bi 
se stekla sigurnost u Bosni, još je vladar Bosne Hrvoje Vukčić 
Hrvatinić predlagao sultanu u Bursi da se u Bosni postavi 
glavni vojni i narodni namjesnik na teritorijama koje su 
bile pod osmanlijskom upravom. U početku su to bili Foča, 
Taslidža, Čajniče, Nevesinje. Time bi se i lakše stalo ukraj 
međusobnom kavženju bosanskih velikaša. Prihvati to tek 
prvi sultan s imenom Mehmed, Fatihov djed: godine 1418. 
po Miladu, postavljen je Ishak-beg za beglerbega Bosne. 
U proljeće godine koja je slijedila izbi nova kavga među 
bosanskim velikašima i sjeverno i južno uz Drinu. I ovi i oni 
pozovu Ishak-bega da im pomogne. Ne može na dvije strane. 
Ne može i ne umiješati se. Sukob zadire u granice Bosanskog 
sandžaka. Prihvati poziv jednih. Od toga mu dopade Višegrad 
i grad Soko na utoku Lima u Drinu. 

Sandalj Hranić Kosača, moćniji i od kralja Bosne, skupa 
s Ishak-begom, godine 1426. po Miladu, osvoji Travuniju 
od Pavlovića te oni između sebe podijele Trebinje, Kotor, 
Bar, Ulcinj i nadzor nad Dubrovnikom. Sandalj se počne u 
listinama pisati: , Božijom milosti i velikoga cara Mehmed- 
bega, gospodar Zahuma..." | 

Iste godine, Ishak-beg Sandžaku pripojio i Srebrenicu i 
Zvornik. " 

U tim krajevima Bosne narod je sam od sebe, bez ikakve 
prinude, prihvatao islam. 

II/4 


Dječak sultan 


Po treći put pogazi svoju riječ i potpisano primirje Ibrahim- 
beg, zvani Veliki Karaman. Opustoši gradove Akhisar, Akšeher 
i Bejšeher te pohara zemlju od Kutahije do Ankare. Ugari su se 
primicali sa sjevera. Biva, neće njemu sultan Murat uzvratiti. 
A i zet mu je. Njegova žena je sultanova sestra. 

Jest sultan dobar, jest mu taj jolpaz šura, jest da je 
obaviješten i da su Ugari krenuli. Ama, džaba ti sva dobrota 
kad nije izbora. Ugari navaljuju ne bi li muslimane izbacili iz 
Rumelije. Ibrahim-beg bi Sultanat izbacio iz Anadolije. Ako 
bi i ovaj i oni, šta bi? Niti bi se moglo, ako bi se to i pomislilo, 
gdje pobjeći. Desno je more, lijevo su gudure Kafkaza. 


Sultan podiže vojsku iz Edirni. Sinu Alaudinu Aliji naloži 
da se zaputi s vojskom iz Amasije. Nadbiše bega Ibrahima. 
Alaudin se istaknu posebnom hrabrošću. Izazivao je divljenje 
snažnom pojavom. 

Beg traži milost. U tome mu pomože njegova žena, sultan- 
Muratova sestra. 

Bi tako. Zaključi se novi mir sa pobijeđenim vladarem 
Karamanije. 

Sultan se vraća sa sinom i vojskom. Iz Burse, stare 
prijestolnice, otac će u Edirne, sin će u Amasiju. Kako sin ode, 
tako i dođe tamo. Kako dođe, tako stiže glas da je preselio s 
Ovoga svijeta. 

Bilo je proljeće 1440. godine po Miladu. 

Mnogo godina poslije bi poturena i proturena objeda, i 
ostade, da se za njim u palaču u Amasiji ušuljao Kara Hidr- 
paša i zadavio ga u postelji. O tome ne može biti govora. Otac 
je sina Alaudina volio više nego svoje oči. Opet, zna se da je 
Hidr-paša bio u posebnoj sultanovoj milosti. Nikako se ne 
može dovesti u vezu sa ma kakvom sumnjom. 


Sultan je skrhan. Mnogo pati. 

On je dobar sultan. Sultan kakvog se samo moglo poželjeti. 
Odlučan, vojskovođa, pravedan vladar, brižan otac, graditelj, 
dobrotvor, vjernik, zaštitnik umjetnika i sam pjesnik s mjerom. 

Da ga ja, siroti Evlija, ne bih prehvaljivao, prepisujem šta je 
o njemu napisao njegov neprijatelj Grk Dukas: ,,Murat je bio 
pravedan i pošten. Držao je danu riječ i nikad nije iznevjerio 
ni dogovore koje je sklopio s kršćanima, mada su se oni znali 
krivo zakleti" A kršćanin Halkondilas napisao je: , Sultan 
Murat je volio pravdu i pravičnost i imao sreću na svojoj strani. 
On je ratovao samo da bi se branio. Nikoga nije nepravedno 
napadao. Ali, ako ga je drugi napao, onda je spremno izlazio 
na bojište. Kad je bilo potrebno zaštititi Sultanat, nije se 
ustručavao krenuti na ratni pohod ni usred zime" 

Nejma mu druge, sultan se sav okreće sinu Mehmedu. 

Čini mu se jogunastim. Kaže svom šejhu Ak Šemsudinu: 

—- Slobodno, bez ustezanja, ukori me pred Mehmedom. 

Neće li moj sin shvatiti da treba biti pokoran i ponizan, da 

nekog treba uvažavati. " 
- Mogu to učiniti. Ali, bojim se da nije naše da se u to 

miješamo. On je pokoran pred Bogom, a uvažava Božijeg 

poslanika Muhammeda. Tako i treba. Sve drugo, to su samo 

obziri koji će ga sputavati. Njega treba pustiti. Samo takav 

može postići ono šta treba postići. 


Šejh Đulani, jedan od dječakovih učitelja, ispriča sultanu 
kako mu nije promaklo da je iz noći u noć dugo upaljena 
svjetiljka u sobi u kojoj spava princ Mehmed. Da bi saznao 
šta je tome uzrok, ne boji li se neustrašivi dječak noći i mraka, 
ušao mu je u sobu i zatekao princa nadnesenog nad mapama 
Konstantinije. Pita ga: 

— Zašto ne spavaš? 

- Ne razumijem zašto dosad nije mogla biti osvojena 
Konstantinija. 

Šejh mu kaže: 

— Da bi razumio kako bi mogla biti osvojena, trebaš steći 
što više znanja. Znanje nudi izučavanje znanosti, mnogih 
znanosti. Tek će to upotpuniti tvoju odvažnost. 


— 

Sultan poziva sina. Kazuje mu: 
o — Allah je pravedan. Zato nikad ne ispuštaj pravdu iz ruku. 
Na neki način, ti si Njegov predstavnik na Zemlji. On je, 
o Svojom voljom, tebi dao prednosti i postavio te na čelo Svojih 
robova. Ne zaboravljaj, pravednost je temelj vlasti. 

A zatim: 

- I ovo moraš dobro znati i upamtiti. Velika je razlika 
između postizanja nečeg pomoću snage, mača i junaštva, na 
jednoj strani, i pameti, sabura i pronicljivosti, na drugoj strani. 
Prvo, osim što uvijek nije moguće, donosi i štete. 

Savjetuje sinu: 

— Bijes zaboravi na razum. Tvrdoglavost je teža bolest. Ponos 
se često izmetne u svadljivost. A oholost? Nije li savladavanje 
oholosti među najglavnijim uputama u Kur'anu? Jest. I bijes, 
i tvrdoglavost, i ponos, i oholost, sve to kao neprestalna 
opasnost visi nad onim ko se domogne vlasti. Pa ti dobro 
otvori oči i uši. Gledaj šta ćeš i kako ćeš činiti, a šta učiniti. Šta 
čuti, šta prečuti i šta ne reći. Kudikamo je lakše reći nego ne 
reći. 

Potom: 

— I ovo trebaš dobro znati. Na Ovome svijetu postoje tri 
vrste ljudi. Jedni su oni čija su pamet i misao na mjestu. Oni 
uglavnom gledaju u budućnost i razmišljaju o njoj i nisu 
zagonetni i čudni. Drugi su oni koji su daleko od znanja o 
pravim i krivim putevima. I, treći su oni koji sami ništa ne 
znaju, a koji ne slušaju Uputu. Sine, ako te Allah stvorio da 
budeš među osobama iz prve grupe, radujem se tome. Ako 
si kao oni drugi, savjetujem ti da poslušaš savjetnike. Čuvaj 
se da ne pripadneš trećoj grupi. Oni nisu u dobrom odnosu 
prema Allahu i ljudima. 

Nije pripadao nijednoj od tih grupa. Bio je svoj, ali se 
ravnao i prema posljednjem očevom savjetu: 

= Sine, sultani u ruci drže teraziju. Trebaš ispravno držati 
teraziju. Tada će i Uzvišeni Bog poželjeti tvoju dobrotu. Svo 
znanje je u Boga! Samo On sve zna. Boj se Boga, Mehmede. 
Sve ostalo uključeno je u to. Najvažnije je bojati se Boga. 

Svakome to treba biti najvažnije. Nemoj se osiliti ili uniziti. A 
da tebe sila ne bi unizila, boj se Boga, Mehmede. 

- I ne samo s narodom, nastupaj pravedno i prema 
protivnicima. I s onima koji su tvoji saradnici. Ne možeš 
sam vladati, nikako ne možeš sam na sve stići. Otvori četvere, 
oči kad nekog postavljaš na neko mjesto. A kad postaviš, od 
prijatelja ne pravi neprijatelje, jer će ti preostati samo stvarni 
neprijatelji s kojima ćeš sarađivati. Opomeni ih. Kad treba, i 
smijeni za grešku. A nemoj iz zavisti. Nemoj da bi ti se pojavila 
zavist prema njima. U tome imaj uvijek na umu Pejgamberov 
hadis: ,,Kad bi nešta moglo preteći Allahovu odredbu, onda bi 
to bila zavist" 

I još samo ovo: 

- Želim se uvjeriti kako će moj sin vladati dok sam još u 
dobrom životu. 

Mehmed je treći po redu njegov sin. Sada je Mehmed na 
redu. On treba zamijeniti oca. 

Proglašeno je tromjesečno veselje. Da se narod i odličnici 
vesele postavljenju novog sultana. 

Sin iz Manise u Edirne. Otac u Manisu; odabire sebi boravak 
u palači u Manisi i uživanje u namjesništvu uz Jonsko more. 


Princu Mehmedu je dvanaest godina. 

On je sultan. 

212 

Niti je kad bilo, niti je gdje bilo. Sada se zbilo s velikim 
suljanom  Muratom, sinom  Mehmedovim, unukom 
Bajazitovim, praunukom  Muratovim, čukununukom 
Orhanovim, čukunčukununukom Osmanovim, i njegovim 
sinom Mehmedom. Ovaj Mehmed je sedmi sultan iz porodice 
Osmanlija. 

Šta je bilo sultanu Muratu, drugom po redu sultanu s 
imenom Murat? Četrdeset mu je godina. Najbolje doba. U 
'toj godini je Božijem poslaniku Muhammedu počela stizati 
Objava. | 

Bivši sultan Murat je zdrav i čitav. U najboljoj snazi. 
Poštovan na svim stranama poznatog svijeta. 

Umoran od svega? 

I umoran od svega. 

Kad mu je već suđeno da ne bude siromah imetkom, svoje 
bogatstvo ne bi njime samjeravao, nego bi mjeru siromaštva 
određivao potrebom što upotpunjenije pokornosti Dragom 
Bogu. 

I to. 

I što je imao koga ostaviti da ga naslijedi? 

I što je imao koga ostaviti da ga naslijedi. 

Ali, Mehmed nije ni mladić, tek dječak, dvanaest godina... 

Baš i zato. 

Ali, kako baš zato? 

Tako. 

Ili je otac pamtio ono što su svi zaboravili? Čuda neviđena, 
velika čuda Božijeg davanja, za koja se mislilo da su predznaci 
i znaci rođenja ovoga njegovog sina. Trećeg po redu među 
sinovima koji bi mogao zamijeniti oca. Sada je prvi. 

Svakog čuda za tri dana dosta. Ko još u čuda vjeruje? 

Otac. 

I pamtio. 

Otac ko otac, i pamtio ono šta su svi već odavno zaboravili. 

I, zašto tragati za nekim drugim razlozima? 

Zašto se, a to nikad nije prestalo, nagađalo o sultanovom 
povlačenju u najboljim godinama? 

Zar nisu preveliki razlozi to što je Murata skrhala smrt 
_ dvojice sinova, prvo Ahmed, onda Alaudin? 

Ljudima nije dano da dosegnu spoznaju smrti. O njoj govore 
ispraznim pametovanjem. To su iskazi o nedoživljenom, 
ublehe umišljenih. , 

Ljudi o smrti drugih lažu upotrebljavajući velike riječi ili 
samo umišljaju. To je zato što govore o smrti onih koji se 
najprisnije ne tiču njih samih. Zato je pitanje ko zaista može 
dosegnuti pomirenje za smrću, pogotovo ako je ona iznenadna 
i brza, i ako se dogodi onome ko je blizak ili najbliži. 


Sultanu je sve prekipljelo. Dosta mu je svega. Povlači se. I 
zato da bi se — dok je još u punoj snazi — mogao uvjeriti kako 
će mu sin vladati. 

Sa sinom ostavlja velikog vezira Halil-pašu, mula Husrev 
ostaje vojni sudija, tu su i Ishak-paša i Hamza-beg. Sve očevi 
ljudi od najvećeg povjerenja. Ali, sultan je sultan. Dječak je 
sultan. 


Pronosi se glas o dječaku sultanu kod živog oca. I o očevom 
odlasku u Manisu. 

Vijest je obigrala poznati svijet. Svijet je u nevjerici. Nisu 
zapanjeni podanici novog sultana. Oni se raduju — narod voli 
što je proglašeno dugo veselje. 

Obradovan je i rimski papa Eugen Četvrti. Proglašava novi 
križarski rat. Iskoristiti priliku smjene na sultanskom dvoru i 
muslimane protjerali i sa jugoistoka Evrope! I sa jugoistoka? 
Da, i sa jugoistoka Evrope. 

Tih godina, na suprotnom kraju Evrope, na njezinom 
jugozapadu, križari su dokrajčavali s muslimanima u Iberiji. 
Gasilo se osam stotina godina blistavog sjaja Endelusa. Nove 

države Španija i Portugal nastaju na kostima i krvi muslimana 
i u mrklom mraku evropskog srednjeg vijeka. 


Uhode su izvijestile da dječak sultan na evropskom dijelu 
Sultanata ne raspolaže s više od sedam-osam hiljada vojnika. 
Ostala vojska je raspršena po Anadoliji. 

Posebnim papinim zauzimanjem, iz Venecije je krenula 
: flota brodova. Bit će stavljena na raspolaganje caru Bizanta 
Konstantinu i usidriti se u Dardanelima — da spriječi prolaz 
preko mora pojačanjima koja bi iz Azije poveo bivši sultan 
Murat. Drugi morski tjesnac svakako drže dični trgovci iz 
Đenove. 

Kršćanskim vladarima bi poručeno da dižu vojsku i da se 
kreće na jug. Kucnuo je čas: Izbaciti islam iz Evrope! 

Poruka stiže i ugarskom kralju Ladislavu. On je najvažniji. 
Odaziva se. A tek što je prošlo deset dana otkako je potpisao 
dugo pripremano primirje s Osmanlijama. Iznad njegovog 
potpisa, u ugovoru je bilo napisano čime jamči da neće 
iznevjeriti — zaklinje se Svetim trojstvom, djevicom Marijom 
i ugarskim svecima zaštitnicima Stefanom i Ladislavom. Istu 
zakletvu ponavlja pred svojim velikašima — da će krenuti na 
Edirne. Druge zakletve se držao. Prvu je pogazio uz Crkveno 
povlađivanje da nisu važeći ugovori koje kršćanski vladar 
potpiše s nevjernicima mimo papinog znanja. | 


Na Edirne kreću vojske Ugara, Leha, Vlaha, Talijana, Čeha, 
Hrvata, pa Francuzi, Nijemci, Venecijanci. Ugarski kralj na čelo 
postavlja Janosa Hunyadija. Stotinu hiljada vojnika. Najviše 
razularene mlađarije koja sniva o dobrobitima ovoga svijeta. 
To će steći pljačkom i porobljavanjem. Ni nakraj pameti im 

, nije opraštanje svih grijeha i uživanje na Onom svijetu. To im 
e ponudio Eugen iz Rima, papa. 

U Edirnama i nije trebalo biti kršćanskih uhoda. A bilo je. 
gosfor i Dardaneli su blizu. Tu obalu u svom posjedu drže 
Venecija i Đenova. I Venecijanci i Đenovljani bili su upućeni, 
kad se ko nakašlje u odajama bizantskog cara iza zidina u 
Konstantiniji. I kad se kihne u sultanskoj palači u Edirnama. 

I Osmanlije imaju svoje uhode. Raspoređeni su po 
dvorovima evropskih država i državica. Kao što je dojavljeno 
za dječaka sultana, a nije ni tajeno, tako je dojavljeno i za 
pripremanje križarske vojske. Utaborit će se ispred bugarskoga 
grada Varne. 

Mladi sultan saziva ratni medžlis. Veziri i učenjaci redom 
se izjašnjavaju šta bi poduzeli. Nijednome nije lahko. Šta 
reći na ovakvom skupu? Mora li se to razlikovati od onoga 
šta stvarno misle? Da ne bi povrijedili mladog sultana, a i da 
ne dovedu u pitanje svoj položaj pod njegovom vladavinom, 
koja tek započinje. Opasnost je velika, sultan je premlad. A 
oni okruglo, pa na ćošak. Ni toliko da se razazna treba li biti 
uključen i bivši sultan, koji je u najboljoj snazi. 

Dječak sultan sve ih pušta da reknu šta imaju. Odlučuje po 
svome. Šalje poruku ocu da se stavi na čelo vojske. 

Namjera mi je bila da se odmorim. Nisam se odmorio. 
išlo ti je potreban sultanat, čuvaj vjeru i državu! — ME 

Na takav odgovor, dječak sultan ne saziva medžlis. Možda " 
pretpostavlja kako bi se oni opet migoljili da reknu šta će reći, 
a da ne reknu. Šalje teklića s napisanom porukom, naređenje 
OCU: 

,Ako si me postavio za sultana da bi se ti odmarao, onda 
se vrati i opet budi sultan. Nije vrijeme za odmor. Ako sam ja 
zaista sultan, onda ti naređujem: Odmah da si došao u Edirne, 

preuzmi sultanske obaveze i stavi se na čelo vojske! Vojsku 
mora predvoditi iskusan vojskovođa. Ne priliči dječaku od 
dvanaest godina da se stavlja na čelo velike vojske odraslih!" 

Naređenje izvršenje. 

Bivši sultan Murat i novi sultan Murat po Anadoliji okuplja 
četrdeset hijada konjanika. Velika je hitnja. Na Dardanele će. 
Tu će se preko uskog mora prevesti iz Azije u Rumeliju. 

Dočekuje ih usidrena venecijanska ratna flota. Njome iz 
Konstatinije zapovijeda Konstantin, car Bizanta. 

Nekad moćni Bizant, sada država svedena na grad u 
zidinama, na Konstantiniju. 

Kad se u Konstantiniji nisu mogli dogovoroti između sebe 
ko će biti novi car, pozvali su, po običaju, sultana da presudi. 
Sultan Murat je odabrao ovoga, Konstantina. 

Konstantin ne dozvoljava prijelaz. 

Pokunjen, sultan s vojskom žuri prema Bosforu. Đenovljani 
su tu živjeli i ta teritorija bila je pod upravom njihovoga grada. 
Imali su svoje brodove i odavde trgovali na razne strane. 

Trgovci ko trgovci, potkupljivi. Sultan nudi po dukat za 
svakog vojnika kojeg će prevesti. Prevezli su četrdeset hiljada 
vojnika. : 

. Vojska je ubrzo u Edirnama i spaja se s vojnicima koji su 
bili u Rumeliji. Sultan se sureće sa sinom. Sin mu prenosi da 
je kršćanska vojska prodrla duboko na jug i da je nadomak 
grada Varne. Nejma se vremena Za razgovor. 


Velika bitka na Varni. . 

Kršćanski vojskovođa Hunyadi bježi sa mejdana. Kara 
Hidr-paša obezglavio je ugarskog kralja, onog koji se krivo 
zakleo. Ladislavova glava bačena je pod noge sultanu Muratu. 

Sa svojim pouzdanikom Aziz-begom, kako je bio red, sultan 
Murat obilazi bojište: polje prekriveno hiljadama mladih 
križara. Pita se naglas:. 
— Zašto su svi ovako mladi? Nigdje ne vidim sijede brade... 
Aziz-beg odgovara: J 
- Da je među njima bilo sijedih brada, ne bi se ni usudili 
zapodjenuti bitku. 


Izmoren, sultan Murat opet se vrati u mir Manise, a sina 
ostavi kao sultana u Edirnama. 

Petkom na džumi učena je dova za zdravlje i dug život 
sultana Mehmeda. U državnim kovnicama novca u Edirnama, 
Ejasoluku, Amasiji, Bursi i Seresu kovani su srebrenjaci s 
imenom sultana Mehmeda. Muslimanskim vladarima u 
drugim zemljama poslana su diplomatska obavještenja da je 
vlast preuzeo sultan Mehmed. 

Praveći se nevještima i da nije kako jest, predstavnici 
evropskih zemalja odlaze u Manisu. Bivši sultan Murat 
nije ih primao u divanhani, kako priliči sultanima, nego u 
svojim privatnim odajama. Dotle Mehmed u svojstvu sultana 
potpisuje međudražavne ugovore. Prvo s Dubrovnikom o 
visini džizje. 

11/5 


Šejh kojem se nije znalo ime 


Za njim se drumovima vitlala bugija prašine i širila 
pomama koja izaziva jezu na koži, kostriješi kosu i trese tijelo 
poput groznice pred nalet vrućice. Pred njim je putovao glas i 
raznosio se na sve strane. Kad bi se raščulo da se primiče nekom 
naselju, ustajalo se iza sofre, ostavljalo upregnute volove i plug 
na zaoranoj brazdi, popuštalo teški čekić na nakovnju kraj 
užarenoga gvožđa, ostavljalo nedopečen somun u tepsiji pod 
pekom tek dozagrnutom vrelim lugom i usitnjenim žiškama, 
ustajano iz tople postelje s ženom razbuđenom milinom ili 
obavezom, skakano iz sna... i u buljucima mu se hitalo u susret. 

- Ide! 

— Iz Alamuta! 

— Čuj, iz Alamuta!? 

— Nasljednik Hasana Sabaha! 

— Starac sa planine u podmlađenom liku! 

— Baš da je!? 

Pristajali bi za njim i prepratili ga u gomili makar dio puta, 
najčešće do usputnog odredišta, gdje će zastati radi namaza, 
otom i progovoriti koju okupljenim. Tek bi se tada, zažarenih 
očiju, vraćali svojim obavezama, a do tada bi nahrupili novi 
puljuci radoznalih. Upijali su koliko se god moglo i u njima se. 
skupljala jeka isječaka njegovih riječi i ustostručavala se. 

— Primaklo se! ; 

— Nosi radosne vijesti mladom sultanu u Edirne. 

— Iz Alamuta je. 

— Ne odriče se Starca sa planine. 

— Primaklo se! 

- Šta? 

-— Bit će šta će biti! 

Nadođu takva vremena i, kao da su niotkud, pojave se takvi 
ljudi. 

Dok ne poče i izgovaranje branjene riječi: 

— Asasin! 

- Jeli moguće?! 

— Niko drugi, asasin. 

- Može li biti da se, poslije tolikih odmazdi nad njima, 
ukazao jedan od njih? . 

— Ali, ovaj se pokazuje. Ne skriva se. Ne ide da bio ubio. Ide 
da bi obradovao. 
— Kazuje da će Konstantinija biti osvojena. 
— To se zna iz hadisa. Ali, kad i ko? 
— Šejh navodi ime mladog sultana! 
— Primaklo se! 
— Asasin je! Mora da je asasin. 


Asasini su bili strah i trepet nepravednim vladarima. 
Potvrda da je i njihovo samo prolazno. Utjeha ugnjetenim 

da se mogu svesti računice i na ovome svijetu. Vijesti 
njima proširile su se daleko od njihovih utvrda u gudurama 
sjeverozapadne Perzije. 

Strah i mržnja koji su pronošeni o njima u. potpunoj su 
suprotnosti s njihovom brojnošću. Nikad u povijesti uz nekog 
vođu nije bilo manje sljedbenika a da je o njima izrečeno 
više ostrašćene mržnje. Svašta im je pripisivano. I jednako se 
dopisuje i o njima razlaže. A sve se svodi na razglabanje koje 
je u suprotnosti sa stvarnim saznanjem o njima. Asasini su bili 
i ostali tajna. 

Asasinska misao zasnivana je na odanosti vođi, a on je 
to temeljio na prevlasti duhovnog nad tjelesnim. Iz toga se 
granalo jedinstvo dviju krajnosti, tajnog i javnog. 

Prije i poslije njih vladari su mogli umišljati da se moć 
održava bogatstvom, brojnošću dobro naoružane vojske, 
javnom i tajnom policijom, uhodama, ogovaranjima i 
podvalama. I ne bi bilo kraja njihovoj silodernosti da se nisu 
pojavili asasini. 

Njihov vođa nije mario za bogatstvom. Odanost njegovih 
sljedbenika prema njemu nije bila samjerljiva ni sa čim što se 
može čuti, opipati ili vidjeti. Ne zna se da je ikad neko nekome 
bio odaniji kao oni njemu. 

Pripovijedanje o njima može početi i kao priča o trojici 
prijatelja koji su skupa izučavali nauke u Kahiri: Nizam, Omer 
i Hasan. I 

Prvi, Nizam, postat će čuven po zvanju: mulk, veliki vezir 
Seldžučkog Sultanata. Titula će postati neodvojivi dio imena: 
Nizam Mulk. Uzeo je u službu dvojicu najboljih prijatelja. 
Omeru Hajjamu gradi opservatorije u Samarkandu, potom i u 
Isfahanu. Tu je on izračunao da je dužina godine po Sunčevom 
kalendaru trista šezdeset pet dana s dodatkom jedanaest 

decimalnih mjesta iza osnovnog broja. Ova preciznost 
ostala je nevjerovatna u vremenu koliko i tajnovitost ubrzo 
nastalog asasinskog pokreta. Ili je Hajjam, s uspostavljanjem 
načina rješavanja trostrukog matematičkog problema, bio 
još veći matematičar? Ili je u tom vremenu bio znamenitiji 
kao liječnik? A pjesnik? Može li ikako biti većeg pjesnika od 
Omera Hajjama? 

Nizam Mulkje postao i desna ilijeva ruka dvojice seldžučkih 
sultana umnogome zato što je odabrao da mu, kao prvom 
veziru, desna i lijeva ruka bude Hasan Sabah. Povjerio mu je 
vođenje tajne službe, a on mu je tako ustrojio vlast da — iako je 
vezirovao dok su se Seldžuci tek uspinjali i znatno prije pojave 
Osmanlija — neće biti većeg velikog vezira. 

Jelise Nizam Mulk nezajažljivo pretvorio u okrutnog vladara 
koji nije birao sredstva? Je li u tome zapostavio vjerska načela 
i izdao misli koje su trojicu prijatelja sjedinile u mladosti? Je li 
prezreo pravdu, a Hasan Sabah prozrio njega? Tek, grubo su 
se razišli. Pod prijetnjom da će ga ubiti, Hasan Sabah nestaje i, 
bježeći, daje riječ da će biti ubijen Nizam Mulk. 

Kad je takav izgovori, to nikako nije mogla biti samo 
prijetnja. Na sve strane tragano je za njim i nije mu se ušlo 
u trag. Kad se, poslije, saznalo gdje je, nije mu se moglo ni 
primaknuti. Smjestio se u vrletima Alamuta, iznad Kaspijskog 
mora, na visoravni smještenoj u susretu oblaka s vrhovima 
planinskih litica. Tu je okupljao sljedbenike i ustrojio svoje 
carstvo zasnovano na duhu i čvrstoj volji. U visinama 
planinskih gudura, skupa s orlovima, savio je sebi i svojim 
dervišima porodična gnijezda i učio ih čvrstom vjerovanju. 
On im je bio šejh, oni su bili njegovi muridi. Bili su mu odani 
bez ostatka. Naučio ih je kako da misao postigne potpunu 
nadmoć nad tijelom i da budu neustrašivi i nepokolebljivi. 

O toj prevlasti umnog nad čulnim saznalo se tek kad su to 
upotrijebili kao silu, kidišući na tuđe živote i prinoseći kao 
žrtvu vlastite živote. Život za život. : : 
Prvi murid koji se s takvom namjerom otputio iz Alamuta 
dohramao je u Samarkand. Plašljiv, zgrbljen, uvijen u rite, 
mutav, ispuštajući tek poneki glas, derviš skitnica bio je 
najbezazleniji stvor. U početku je izazivao odbojnost, ali je 
njegova smjernost učinila da se vanjsko podozrenje pretvori 
u sažalijevanje. Nikome nije smetao. Svakog četvrtka pred 
večer našao bi se ispred saraja velikog vezira Nizama Mulka 
i čekao. Nakon što se klanja akšamski namaz, tada, prema 
muslimanskom računanju vremena, započne novi dan, petak, 
najodabraniji dan u sedmici. Ljepotu tog dana trebaju osjetiti 
i siromašni. Tada stražari upuštaju prosjake pred Nizama 
Mulka. I taj derviš u ritama čelom mu je padao pod noge i 
ljubio mu skute, a veliki vladar bi i pred njeg ispustio akču ili 
dvije sadake. Na to bi derviš promrmljao nešta svoje, jednako 
nerazumljivo. Tako iz sedmice u sedmicu, iz sumraka u noć, 
s četvrtka na petak, punih šest mjeseci. Redovno je bio među 
okupljenom sirotinjom. Stekao je povjerenje, čak i naklonost 
krutih stražara. Digli su ruke od njeg i nisu titrali po njegovim 
bodljikavim ritama od oštre kostrijeti. Samo bi ga propuštali 
u saraj. Postao je navika i samom Nizamu Mulku. U početku 
je i njemu bio odbojan: onakav, sav nikakav, i u iskrzanoj hrki, 
podsjećao ga je na smrt. Na dronjavog derviša svikao se kao 
na nešta šta se isponova događa i obnavlja svake sedmice sa 
akšamskim završavanjem četvrtka i nastajanjem novog petka. 
Kad su se navršila sto sedamdeset dva i po dana čekanja —- 
polovina godine po izračunu Omera Hajjama, i kad je veliki 
vezir pred njeg prvi put spustio tri akče, umjesto uobičajenog 
tromog podizanja, naklona glavom i vraćanja unatraške 

prema izlazu, hromi grbavac — uobičajeno stavljajući akče u 
njedra - bodro poskoči u mjestu i uspravi se poput strjelice. 
Hitro upravi pogled i prvi put Nizama Mulka pogleda u oči. 
Je li veliki vezir imao vremena pomisliti isto — da im se 
pogledi ranije nisu sreli? i 
Zgledali su se oči u oči. Sve je bilo prebrzo. I sasvim tečni 
progovor mutavog mucavca. Mirno prenosi pozdrav: ,,Selam 
ti je Hasan Sabah!" Iz ruke koja se bila zavukla u njedra da 
strpa tri akče, sijevnuo je nož i zario se u vezirov donji stomak. 
Derviš povuče nauzgor. Sječivo se zaustavi tek pri sudaru sa 
spojem rebrenih krila. 
I stražari su bili hitri. I dovoljno sporiji da derviš obavi šta 
je naumio. Gnjevni i u golemom strahu dogođenog, sasjekli su 
ga, pa se tek onda nageli nad smrtnim tijelom Nizama Mulka. 
Nisu bile prošle dvije sunčeve godine, upravo su se bile 
napunile dvije lunarne, od razlaza dvojice prijatelja. 


Seldžuci nikad više nisu povratili moć koju su imali s 
Nizamom Mulkom. 

Hasan Sabah se tajnim vezama javljao Omeru Hajjamu. 
Bilo je smutno vrijeme i brižno ga je pozivao sebi u sigurnost 
Alamuta. To je najbolja potvrda netačnosti podmetanja o 
Hajjamovim pjesmama. Hasan Sabahje zasigurno znao o čemu, 
i o kakvom opijanju i vinu, piše u rubaijama nedosegljivog 
pjesnika iz Nišapura. Da su bile huljenje protiv vjere, još bi 
se lakše riješio i drugog prijatelja iz mladosti. Mnogo godina 
poslije, pojavit će se olajavanja, kad slava velikog pjesnika 
bude pronijeta svijetom i kad će mnogi nedaroviti pjesnik 
sročiti opskurnu rubaiju i njezin sadržaj pokušati poturiti kao 
da je to napisao Omer Hajjam. 

Hasan Sabah je nastavio slati svoje ljude iz Alamuta. Nijedan 
se nikad nije vratio. To je značilo da je ubio i da je ubijen. Ne 
zna se da je ijedan asasin odustao od izvršenja zadatka. Nekad 
je bilo da se naumljeno okonča pobrzo, i u istom danu kad 
se derviš tu pojavi. Tome je prethodilo pomno proučavanje 
žrtve, nerijetko obavljano uz pripomoć asasina koji su već 
dugo djelovali u toj sredini, a da se o njima nije znalo. 


Obiknuti jedni na druge, orlovi, ugniježdeni po liticama 
sraslim s bedemima asasinskih utvrda, bili im pouzdana 
izvidnica pred potjerama. Svaki pokret u daljini odražavao se 
na nemir njihovog leta. Sela u podnožjima bila su im saveznici. 

Niko nepoželjan nije im se mogao primaknuti, a kamoli se 
uspeti gore, pod oblake. 

Nijedan moćnik i raskolnik više nije bio siguran. Postao 
bi svjestan da je žrtva tek u trenu suočenja s bljeskom noža 
u ruci svog ubice. Zato su asasini stavljeni izvan zakona i o 
njihovom naučavanju vjere proturane najgore neistine. To 
je još više raspirivalo legendu o njima. Stalno se povećavalo 
mnoštvo njihovih sljedbenika i širilo i po okolnim zemljama, 
a najodabraniji dolazili u Alamut na naukovanje učitelju. 

Hasan Sabah je i dalje slao muride. Oni se nisu vraćali. 

Cilj su bili moćnici koji su, izvana se gradeći da vladaju u 
ime Boga, izdali vjerovanje, a svoje podanike olahko osuđivali 
na pogubljenje kao nevjernike. 


Asasini su se pojavljivali odjeveni kao trgovci i ponašali se 
rastrošno. Nekad su bili u priprostoj derviškoj halji i ničim 
nisu upadali u oči. Nekad na neki treći ili petnaesti način 
odjeveni, zavisno od toga kako će se predstaviti i nimalo ne 
izazvati sumnju. Kako kad, nekad su se mjesecima i mjesecima 

trudili da zadobiju povjerenje nove sredine, plijenili svojim 
dobročinstvima i plemenitošću. Bilo je i da su sticali naklonost 
svoje buduće žrtve, dospijevali u njezinu neposrednu blizinu i 
bili rado viđeni ili pozivani u društvo. Kad bi u tančine uznali 
šta im treba o obilježenoj osobi, čak i stekli njenu naklonosti , 
povjerenje, pa je mogli lahko otrovati ili na drugi skrovit način 
ubiti, a da ne budu otkriveni, i tada su ubijali pred mnoštvom 
svjedoka. Gledajući žrtvi u oči, prenosili su glasan pozdrav od 
Hasana Sabaha. Nisu zadavali udarac nožem s leđa, niti je bilo 
da ubod ne bude smrtan. A onda, u nastalom metežu i gnjevu 
zaduženih za sigurnost, i sami bili ubijani. Princip taliona: 
život za Život. 


Za punih pedeset godina nadživio je Hasan Sabah najboljeg 
prijatelja i smrtnog neprijatelja Nizama Mulka. Živio je toliko 
da je prozvan Starcem s planine. Njegovo učenje poprimilo 
je odlike pokreta i opstalo je stotinu četrnaest godina poslije 
njega, ali je sve ostalo odbačeno i pamćeno po ubistvima. 


Alamut su razorile mongolske horde. Hulaga-kan lično 
je došao da vidi neviđeno čudo od utvrde. Kad je zadovoljio 
radoznalost — kao što je Tigris tekao zamućen tintom s knjiga 
koje su Mongoli pobacali u rijeku i kao što su bile razvaljene 
bagdadske zidine i građevine — Hulaga-kan nije imao milosti 
ni prema Alamutu i asasinskoj knjižnici. 

Svi asasini koji su tada bili tu riješili su umrijeti u odbrani 
Alamuta. Ipak, neki su — ovako ili onako — izbjegli smrt. 
Preživjeli su i iznijeli svoje najvažnije knjige. Neznano su 
nestali. Nedostupni drugima, ostali su tajna i oni i njihove 
knjige. 

I kad ih više nije bilo — ako je bilo da ih nije bilo — svašta, 
im je pripisivano. I to da su njihovi sljedbenici bili evropski 
templari. U čemu su, onda, pogriješili crkveni vitezovi da bi 
bili iskorijenjeni? Možda zato što su i oni ubijali javno. 

Zatrvene templare naslijedili su vjerski i politički pokreti u 
_ Evropijte tajne sljedbe,s takvim ustrojem i djelovanjem. Oni 
su pomno izučavali životnu filozofiju Hasana Sabaha. 


Jesu li zato, da bi se zabacio trag, asasini prikazani samo kao 
ubice? Zanemareno je sve ostalo, ono što čini njihovu bit, a iz 
čega je proistekla vanjska predstava dvostrukog pogubljenja: 
ubiti i biti ubijen u potpunoj prevlasti duha nad tijelom. 
Potisnuto je i to da su dostignutu nadmoć umnog nad čulnim 
upotrebljavali za istjerivanje pravde. Kao što neki drugi derviši 
nadmoćnost duha nad tijelom pokazuju probadanjem koje njih 
nimalo ne boli, ili neki drugi beskonačnom vrtnjom od koje 
im se ne zamanta, ili nekim drugim načinima, asasini su svoje 
pokazivali nepostojanjem straha od smrti i činom ubijanja i 
prepuštanjem da budu ubijeni kao vanjskim odrazom onoga 
šta su u sebi uspjeli dosegnuti. 

Oljagane i kao pristalice kršćanstva, trebalo je i u sjećanje 
na njih unijeti odbojnost kao na otpadnike od vjere. Oni jesu 
ubijali. Ubijali su one koji su sebe smatrali muslimanima, ' 
vlastodršce koji su se šerijatom koristili kad i kako njima 
odgovara. Asasini su presuđivali onima za koje se znalo da su 
se izmetnuli u nevjernike. 

Da bi se upotpunila mutljaža, optužuju ih i da su ubili — 
sedmericu templara čuvara Isusovoga groba u Jerusalemu. — 
I Conrada od Montferrata, kralja Jerusalema. Ni to nije bilo 
dovoljno da bi se o njima uvijek govorilo zbrkano i bez smisla 
te je potureno da je to ubistvo naručio engleski kralj Richard 

the Lionheart. To bi, spram njegove nastranosti i njihovih 
načela, bilo izvodljivo jedino tako da ga prethodno ubiju, a 
otom pregovaraju s njim. Ali, podle niti ogovaranja zamrse 
se tako da bi bile neraspletive. 

Laži su posijane i brižljivo njegovane. Ne bez razloga. . 
Nakon što su asasini iskorijenjeni, prema njihovim pravilima 
nastavile su, napisah već, djelovati tajne sljedbe u Evropi. 


I samo njihovo ime izazivalo je i jednako izaziva nagađanja. 
Mnogima je odgovaralo da ih povežu sa uživanjem hašiša. 
Kao, ko bi drugi osim onih koji su pod djelovanjem hašiša 
pristao biti ubijen zato da bi prethodno ubio nekog? I ta, kao i 
svaka druga ljaga koja se prihvati kao tačno tumačenje, ostaje 
bez stvarnog smisla. : 

Ja, siroti putnik Evlija, nagledao sam se u životu svega 
i svačega. I pušača opijuma. I znam da se takvima ne može 
povjeriti ni da noću upadnu u nezaštićeni kokošinjac. 

Oni koji to poturaju i proturaju o asasinima znaju da 
je po srijedi laž svedena na grubo izvitoperene glasovne 
sličnosti između imena asasijun i hašišijum. Hašiš je nespojiv 
s načinom života Hasana Sabaha. I ubistva koja su počinili 
asasini jednako su nespojiva sa uživanjem hašiša. Ljudi odani 
hašišu ni u primisli se ne mogu dovesti niukakvu vezu s onim 
po čemu su se pročuli asasini, s — istrajnim iščekivanjem i 
potpunom mirnoćom u izvršenju naredbe o ubistvu u susret 
vlastitoj smrti. Prokazali bi se tek u časku koji je predsmrtan i 
njihovoj žrtvi i njima. Tada se ne bi skrivali. Podrazumijevalo 
se da to počine javno. Sve prije toga i poslije toga ostaje tajna. 
Ne zna se da je iko preživio ako je na njega asasin podigao 
ruku. Niti se zna da se, potom, ubicin život nastavio duže od 

smrtnog hropca ubijenog. Okončavali bi jedan pokraj drugog 
ili jedan preko drugog. I nije bilo da je asasin, nakon što bi 
ubio, digao ruku na sebe i sebi prekratio muke. To bi im bio 
neoprostiv grijeh. Svaki je bio ubijen na licu mjesta. Nijedan 
nije ostavljen da bi mu bilo suđeno i bio stavljen na muke da 
bi se od njeg išta saznalo. 

Jeli, osim srdžbe prisutnih, o tome odlučivao i = asasin, 
koji je, za svaki slučaj, bio tu, prisutan kao čuvar ili s nekom 
drugom obavezom? Ili je bivalo i više asasina na licu mjesta? Je 
li Hasan Sabah imao svoje ljude i tamo gdje se to ne bi moglo 

"ni zamisliti? 


Ja sam, siroti putnik Evlija, hodeći bijelim svijetom, 
čuo dvije priče o istom. Odnose se na događaj kad je veliki 
muslimanski vojskovođa Jusuf Salahuddin Ejjubija udario na 
asasinske utvrde da bi uništio šejha Hasana Sabaha. 

Obje su se odigrale u čadoru velikog vojskovođe. I ptica i 
buba bili su onemogućeni da bi se primaknuli tom čadoru. 
Toliko je to pod njim bio važan čovjek i toliko je čuvan od 
kršćanskih i ostalih urotnika. 


Usred noći trgnu se iz sna oprezni sultan i primijeti kako 
sjena promaknu iz njegovog čadora. Okrenu se oko sebe, a 
iznad uzglavlja nađe duboko zariven zatrovani nož sa porukom 
da će biti ubijen ako se ne povuče. 


Druga priča kazuje kako se u Salahuddinovu taboru pojavio 
izaslanik iz Alamuta. Rekao je da nosi pismo sultanu i tražio 
da mu ga uruči nasamo. 

Kad mu to bi dojavljeno, Salahuddin naredi da ga upuste, 
a serasker svojim rukama dodatno pretitra došljaka. Ne nađe 

se ništa. Sultan naredi da se raspusti straža i kaza da mu ga 
 upuste pod čador. Asasin uđe, vidje da ima još ljudi i reče da 
muje naređeno da poruku uruči nasamo. Salahuddin mahnu 
rukom da ostali iziđu, pa ostadoše još samo dvojica. Veliki 


sinovi i da su oni i on isto. Onda se asasin obrati toj dvojici: 

- Ako bih vam sad rekao da je moj šejh Hasan Sabah 
naredio da ubijete Salahuddina, šta biste uradili? 
Ona dvojica trgnuše sablje i, kao jedan, rekoše: 
- Naredi! 
Salahuddin ostade zaprepašten, a asasin sa sobom povede 
dvojicu sultanovih najodabranijih ljudi. 


Ja ne znam koja je priča više, a koja manje tačna. Tvrdi se da 
su obje istinite i da se nadovezuju jedna na drugu. 

I da je samo jedna, bila je dovoljno uvjerljiva. 

Tek, zna se da je Salahuddin, najednom i ne objašnjavajući, 
povukao vojsku iz blizine Alamuta nastavio živjeti u miru sa 
asasinima. Dj 

Je li šejh Hasan Sabah, iz prevelikog poštovanja prema 
oslobodiocu Kudsa, poštedio velikog vojskovođu Salahuddina 
njegovog jedinog poraza? 

Alamut se u to doba nije mogao osvojiti. 


Prozvali su ih pušačima hašiša da bi ih omalovažili. Hasan 
Sabah je svoje pristalice rado zvao asasijunima, onima koji su 
vjerni Asasu, temelju, osnovu vjere. Tu riječ, čije su glasove 
— bit će namjerno — loše razabrali, strani putnici povezali 
su sa hašišom. Orijentalisti, zapadni učenjaci koji se bave 
iskrivljivanjem istine o Orijentu, jedva su dočekali da se to 
prihvati kao tumačenje. Tako je ova riječ u nekoliko jezika 


vojskovođa objasni da u njih ima povjerenje kao da su mu. 

postala drugo ime za ubicu. Time je mit o asasinima ulivao 
veći strah. 


Kako su odlazili oni koji bi dio puta prepratili čudno 
šejha i osluhnuli o čemu govori, a u valovima ljudskih potoka 
pristizali novi radoznalci, jedan putnik se nije odvajao od 
putujućeg šejha. 

Kad je Veliki Karaman u dubini Anadolije opustošio 
gradove Akhisar, Akšeher i Bejšeher te poharao zemlju od 
Kutahije do Ankare, nije moglo proći da ne sravni sa zemljom 
mali grad Kršeher. I kraj njega selo Suladža Kapaojuk. I u selu 
tekiju. Tu tekiju je nekad čuvenom učinio rahmetli šejh Hadži 
Bajram Veli. 

Nekadašnji berber Hazir, sada zaodjeven u grubu dervišku 
halju, kad je čuo o čudnom šejhu, krenuo je za njim. Za razliku 
od ostaloga svijeta, koji je prilazio, zadržavao se neko vrijeme 
i odlazio, derviš Hazir je na šejhovom čelu prepoznao isti znak 
koji mu se ukazao u njegovom dućanu na čelu dobrog derviša 
Gafura. A bilo mu je, kad je već preživio, i da sebi nađe šejha. 
Ko nejma šejha — šejtan mu je šejh. Ali, to šta je govorio njegov 
novi šejh upućivalo ga je da je nadomak veliki događaj. I, on 
nije htio biti mimo toga. 


Neobični šejh zastao je na meraji ispred Amasije. Znalo se 
da ne zalazi u naselja, da ih zaobilazi, pa je svijet navalio na 
ledinu. Da bi ga vidjeli i čuli kako treba, naslagali su gromilu 
kamenja. Da odatle govori. 

U susret su mu — kako dolikuje kad doliss prolaze ili 
nailaze posebni gosti — izišli odabrani predstavnici grada. 
Predvodio ih je namjesnik Kara Hidr-paša. Razapeli su svoj 

čador u prikrajku meraje. Da mu ponude da predahne u hladu 
{okrijepi se. ) 

Šejh im priđe. Oni mu se predstaviše. Učinili su to naglašeno 
 |jubazno: 
- Mi smo prvaci grada i nahije. Primili smo te u miru. 
Želimo da ne unosiš nemir. Pridobijaš narod. Hrle za tobom. 
pridobijaš ih onime šta ti se ne može zamjeriti: povlađuješ 
našem vladaru i njegovim podanicima. U tome može biti i 
opasno unošenje smutnje. Ko si ti da potvrđuješ uzvišene 
riječi Božijeg poslanika Muhammeda i donosiš vijesti iz 
budućnosti? 
— Zovu me Bezimeni Šejh. Narod mi je dao to ime. 
— Govori se da ideš iz Alamuta. Slijediš li šejha Hasana 
Sabaha? 
— Ja sam šejh. I da nisam, ne može derviš slijediti mrtvog 
šejha. Slijedim učenje šejha Fazlullaha. | 
- Jesi li ti od Alamuta? 
— To je narod smislio. Tako im odgovara. Ja to nisam rekao, 
pa ih i ne odgovaram. Moglo bi se reći i da jesam. Ja sam iz 
Kazvina. Alamut je sjeveroistično od Kazvina. 
— Jesi li bio u Alamutu. 
— Jesam. 


Izvan čadora, s meraje, gdje je bio narod koji je došao 
da bi čuo šejha, oglašavao se povremeno pojačavani žŽamor 
mnogoglasja i dopirali uzvici odobravanja. 

Namjesnik Amasije obrati se šejhu: 

— Ne govoriš istinu. Alamut odavno ne postoji. 

— Ja govorim istinu. Sve da nije ostao ni kamen na kamenu 
od utvrđenja, a ostalo ih je, kao što je i tome kraju i predjeveno 
ime, vaša zapitanost potvrđuje da Alamut opstoji. 

— A Hasan Sabah? 

- Ako mislite o njemu ono što ja mogu pretpostaviti da 
mislite, mogu reći da se o Starcu s planine pronose nepotvrđene 
vijesti iz prošlosti. 

— Aha, spomenuo si šejha Fazlullaha. Hurufija. Tumačenjem 
brojeva raspaljuješ maštu ljudima. 

— Hurufije nisu što ispisivači tariha. Kao i svaku vještinu, 
treba cijeniti dovitljivost onih koji sastavljaju hronograme, 
premda je to njihovo počesto nategnuto i nesuvisla igra s 
riječima. Osim brojčane vrijednosti, harfovi kriju i tajna 
značenja. Pomoću njih se mogu saznati vijesti iz budućnosti, 
Posebno se može tumačiti Kur'an. Prvo je bila Riječ. Riječ je 
temelj Bića, a i Bitka, svega što postoji. Ali, riječ je skrivena, 
ezoterična. Da bi se javila kao egzoterična, treba biti postignut 
sudar, a porijeklo tog sudara nije izvanjski, nego unutrašnji, 
skriveni svijet. 

— Ne govoriš tako narodu. Ne bi te razumjeli... 

- Poslanik islama oporučio nam je da sa ljudima 
'razgovaramo u skladu s njihovom mogućnosti razumijevanja. 

— Već u drugoj nahiji mogu pomisliti da nosiš pobunu. Prvi 
kadija te može osuditi na smrt. Odrat će ti kožu. Ili ti neko 
može spremiti zasjedu, ubiti te. Potrebna ti je pratnja... 

— Neće! — kaza odlučno Bezimeni Šejh. 

— Ja ne bih u to bio siguran. 

— Znam da mi se to neće dogoditi dok sam s vama, ni na 
putu do Edirni. A hoće u Edirnama. 

— Šta? 

— To što sam rekao. 

— Ne razumijem. 

— Da će me ubiti. Znam. Znam da neću biti ubijen na putu 
do Edirni. Meni će tamo, u Edirnama, u sultanskoj palači, 

u najdražoj odaji sultana Murata, biti presuđeno. Potom ću 
utonuti u svoj već odsanjani san... Tako je bilo i sa šejhom 
gazlullahom... I vas, i OVO ovdje sada, i to znam kao da je već 
bilo. Ovo što sam sada s vama. 1 da je ovdje, među vama, sada, 
ivši i budući sultan Murat, znam. A on i zna da ću se pojaviti. 
S njim je i dalje razgovarao Kara Hidr-paša: 
— Ne znam kako zadobijaš narod da ti povjeruje. Tamam 
kad pomislim da mudro zboriš, a ti smakneš. Pobrkaš. Sultan 
Murat da je već dva puta bio sultat, pa će opet biti sultan. 

— Da ne biste vi svoje, a ja svoje, da skratimo... — kaza 
Bezimeni Šejh. a 

Onda će neko reći: 

- Mehmed je sultan. Zar ne znaš? 

Šejh nije zbunjen: 

- Sultan je bio Murat, pa Muhammed bio sultan, paje sultan 
bio Murat, pa je sada sultan Muhammed, i opet će Murat biti 
sultan, pa Muhammed sultan. | 

-Riječporiječ, nariječ, zariječ. Sufijskigovorusložnjavanja... 
Kako to može biti? Sultan Murat je dva puta sultan. Zašto bi i 
treći put?! — upita onaj koji se obratio Bezimenom Šejhu. 

Snađe se Kara Hidr-paša: 

— Ovo je Amasija. Bivši sultan Murat boravi na drugom 
kraju, u Manisi. U svojoj palači u Manisi. 

- Jesi li ikad vidio bivšeg sultana Murata? — upita onaj drugi. 

— Dosad ga nisam vidio. Gledam ga među vama... Nije li ti 
šejh Hadži Bajram Veli rekao o susretu sa mnom, da će te to 
iznenaditi, i da ga više ne pitaš o tome? Prošlo je dosta godina, 
u njima si se nagledao svega i svačega, bilo je dovoljno svega 
da ovaj susret dočekaš pribran. 

Nije imalo smisla pretvarati se. Javi se prokazani bivši 
sultan Murat: 

— Ako ćemo tako, ako je tako rečeno, rečeno je. Ali, šejh 
Hadži Bajram Veli rekao je da će taj pokazati neki znak. 

— Je li rekao koji znak? 

— Jest. 

— Jesi li zapamtio? 

— Zašto ja? Murat je trebao zapamtiti. 

— Jesi li zapamtio, Murate? 

— Kažu da jest. 

- Jeli to rečeno i pred Ak Šemsudinom? 

— Nije. Samo tadašnjem sultanu Muratu. 

— Ispravno si rekao. To je izgovorio Hadži Bajram Veli. I 
mogao je čuti samo sultan Murat. Hadži Bajram Veli —- da mu 
se Allah smiluje — više nije na ovom svijetu... Znaš da trebamo 
ostati nasamo. Trebaš ustati. I rekao ti je da se o tome ne priča 
drugima, da to neće biti prije nego što bude. Sada je. 

Pratnja se uskomešala. Kazivali su da njihov prijatelj ne 
može ostati nasamo s nepoznatim, da njihov prijatelj ne 
ustaje pred drugima. Ali je bivši sultan Murat poslušno ustao 
i ostalima pokazao da iziđu. 

Izišli su bez riječi. 

Spolja je dopirao pojačani žamor gomile. 

Onda mu derviški šejh reče: | 

— Razgrni krilo čadora. Pokazat će ti se. 

Razgrnuo je i brzo zagrnuo. Imao je šta vidjeti. 

Smireni bivši sultan Murat han zatresao se kao da ga je 
ošinula groznica. I plakao. Drhatao je kao prut i plakao. 

Bezimeni Šejh, koji sada stoji ispred njega, istovremeno 
stoji i na gromili kamenja usred okupljenog naroda, reda im 
riječi, a oni mu kliču. I zna da je on bivši sultan Murat. I još 
kaže da je dva puta bio sultan. Ali i da će opet biti? 

pobro, to da će opet biti, to je bulažnjenje. Ali, ovo? Ovo 

daje i tamo i ovamo i da zna sultana Murata, a priznaje da ga 

nikad nije vidio? 

I derviš i dobar poznavalac islamske duhovnosti, sultan je 

- mogao čuti da su, kao što je i poslanik Isa mogao, moguća i_, 

takva čuda da isti čovjek odjednom može biti na dva mjesta. 
Ali, to pričanje starog šejha, to je tada bilo zbrkano. Previše 
še već bilo rečeno te noći i dosta toga se izdogađalo. Ali, i 
kao takvo, zbrkano, snažno urezano u pamćenje. Da bi ga se 
kasnije mogao prisjetiti? Sada sjetiti! 

Tresao se kao prut. 

I gdje je on sada, veliki sultan Murat, bivši, budući? U svojoj 
najdražoj odaji, u kojoj one noći Azrail nije uzeo dušu starom 
šejhu i u kojoj će biti presuđeno da plati životom ovaj šejh, ili 

je pod čadorom na meraji ispred Amasije? Gdje? Kako se to 
život s nama poigrava? 

Nije se usudio podići svoj sultanski pogled da se ne bi 
suočio sa znakom na čelu i ovoga šejha, s onim znakom na 
čelu starog šejha iz Anadolije. 

Možda se trese kao prut da bi otresao od sebe novu misao 
koja bi mu se nametala pred novim pogledom na ovog šejha? 
Ili zato što više nije mogao sumnjati? 

Da se usudio pogledati, šta bi drugi po redu osmanlijski 
sultan s imenom Murat ugledao na šejhovom čelu? 

To će ostati tajna. Nije se usudio pogledati i ne zna se. 

Zna derviš Hazir. 

Ako bi ta dvojica, sultan i derviš, vidjeli podjednako? Nije 
svakome dano. Ostali ne vide šta je Hazir vidio. 

Pojavio se šejh bez imena i njemu kaže da će opet biti sultan. 
I da će njegov sin sultan osvojiti Konstantiniju. I da će njegov 
sin opet biti sultan... 

—- I da mu idem reći kako će osvojiti Konstantiniju. 

T ovo, čuje: I da mu ide reći kako će osvojiti Konstantiniju, 
I da mu ide reći kako će osvojiti Konstantiniju... I da baš ovih 
dana iz Manise doputuje u Amasiju i priključi se namjesnikyu 
Kara Hidr-paši i njegovim ljudima, s kojima je izišao u susret 
Bezimenom Šejhu? 

I zar time treba razbijati glavu? 

Treba! 

Kakva su to pitanja i kakve su to nedoumice o nemogućnosti 
onoga šta mu se pokazuje mogućim. Vidi, gleda svojim očima, 
čuje svojim ušima, ne samo da je to moguće, nego je to bivalo 
i da to biva sada, da jest. 

Ali, to je tako. 

Ništa više i ništa manje. 

Samo tako: to je tako. 

Sultan ga htjede poljubiti u ruku. 

— Neka. Nemoj — otkloni Bezimeni Šejh, pa prstima dodirnu 
sultanovu ruku i tu svoju ruku prinese na prsa. — Da Allah 
ukabuli! Slavljen neka je Allah i hvaljen onoliko koliko ima 
Njegovih stvorenja, onoliko koliko je Sam Sobom zadovoljan, 
onoliko koliko je teško Njegov prijestolje i koliko je Njegovih 
riječi! Ovo je nama, dobri sultane, bilo upisano u sudbini. 
Ništa mi tu nismo mogli drukčije. Dragi Bog upravlja našim 
sudbinama i nekad nam ukaže toliko povjerenje da nam 
otkrije naša postupanja čiji je i redosljed nama nedokučiv. 


pati 

Četiri elementa 


Znatno prije Bezimenog Šejha u Edirne, mladom sultanu 
stigla je očeva poruka da lijepo primi derviša skitnicu i da se 
jednako tako prema njemu ophodi. Da to otac duguje šejhu 
Hadži Bajramu Veliju, čiji je murid bio Ak Šemsudin. Hadži 
Bajram Veli najavio mu je njegov dolazak. To je zamršeno, ali 
neka o tome rekne šejhu Šemsudinu. Šejhu Šemsudinu bit će 
dovoljno da se spomene njegov šejh Hadži Bajram Veli. 

Mladi sultan postupio je prema očevoj preporuci bez imalo 
" suzdržanosti. Od prvog njihovog susreta,(Više se nije moglo 
razabrati koji se kojeg dopovezao: mladi sultan Bezimenog 
Šejha ili Bezimeni Šejh mladog sultana. Haman su povazdan 
skupa. 

To nije po volji velikom veziru Halil-paši i kadiji Fahrudinu. 
Njih dvojica imali su isto mišljenje o Bezimenom Šejhu, skroz 
suprotno mladom sultanu. 

Čujder, on nejma imena, a oni, hurufije, sve svode na 
tumačenja tajnih značenja riječi! I onda mladom sultanu, u 
jednom dahu, saspe pregršti besmislica. Rekao mu: 

— Komandovat ćeš brodovima s isukanom sabljom jašući 
na konju koji će plivati morem! 

Čujder! To kaže. 

Pa kaže: 

— Vodit će se borba i ispod zemlje! 

A čujder mu ovo: 

— Prevest ćeš brodove preko kopna! 

Budalaština nad budalaštinom, jedna drugu pretiču. 

Evo: 

— Pa će ti vojska hodati morem! 

Jest, ono, bio jednom jedan. Ali, poseban. On je hodio po 
vodi. Isa, sin Merjemin. Oni reknu Isus. Pejgamber poslan 
čifutima. A oni ga, zamisli ti, odali Rumima. I Rumi bi ga, što 
se rekne, stavili na Isusove muke. I ubili bi ga, da ga Bog nije 
uzdigao Sebi. Pa će proći stotine godina, a njegovu vjeru neće 
prihvatiti jevreji, kojima je poslan, nego će, zamisli ti, njegovu 
vjeru prihvatiti oni koji su ga htjeli ubiti! I još i to: Ši i misle 
da su ga ubili. I da oni, takvi, prihvate njegovu vjeru?! Zamisli 
ti da su Rumi sebe prozvali kršćanima. I tolika grdila činili, hej! 
I čine... A vjeru, zna se, može prihvatiti onaj narod od onog 
Božijeg poslanika kojem je Bog poslao tog poslanika. Nejma 
vjere ako tom i tom narodu nije poslan njegov poslanik. Eto 
ti. Pa ti reci šta ćeš reći.. E, taj je, Božijom voljom, hodao po 
vodi. I njegovi odani učenici pripisali mu to kao čaroliju. To se 
ne može čarolijom. I više nijedan nije bio da je hodao po vodi. 
A da ovdje vojska hoda morem! 

I, onda, na kraju krajeva, završno Bezimenog Šejha o 
osvajanju Konstantinije: 

_ Prolomit će se nebo pod silinom kiše, zagrmiti kako | 
ikad nije, a onda se smiriti i ukazati silna crvena svjetlost na U 
nebu. To će opkoljenim u Konstantiniji slediti krv u venama. U 
Toim je znak propasti. Neka tebi bude znak da noć koja sljedi 
retvoriš u dan. Pitaš se kako? Lahko! Samo se sjeti hazreti 
poslanika i kako je naredio da se, u noći uoči oslobođenja 
Mekke, upale vatre. Sutradan ćeš ti, s hajrom i hajirli, ujahati u 
svoju novu prijestolnicu i od tog trena bivšu prijestolnicu tad 

već nepostojećeg Bizantskog Carstva. Dotad ćeš voditi velike 
borbe, a osvojit ćeš grad tekbirima. 

Hajde-de, i to šta mu je sve pobrojao. To inekako. Pusta 
derviška naklapanja. Ko će još i takve budalaštine uzimati 
zaozbiljno? A ono, opet, hajde ga znaj, pabudi i ostani u pameti. | 
Mladi sultan i jest zavro udariti na bedeme Konstantinije. Na 
onakve bedeme, hej ti! Zavro ko nevjernik u Džehennem! 

Ama, inekako to o upravljanju brodovima s konja koji gazi 
morem, i to o brodovima koji plove po kopnu, i to s borbom 
ispod zemlje, i to, šta, ono, još bi? JA, to o hodanju po moru, 
pa noći pretvorenoj u dan. Ništa od toga svega nikome 
pametnom ne bi palo napamet. Niti bi takve budalaštine 
pamtio ko pametan. Kako na jedno ušlo, tako na drugo 
uho izišlo. Ali, to što se mladi sultan prepustio da ga zavedu 
hurufijske tlapnje. To ne valja. Nikako ne valja. Nije na dobro. 

I ne može izići na dobro. Mladi sultan se preko svake mjere 
zanio igrarijom sa slovima, njihovim značenjima i simbolima. 
I svjesno i nesvjesno, razgleda i zagleda oko sebe. Traži simbole 
i značenja u svemu u svačemu... = MA 

Napose to njihovo, hurufijsko, s brojčanim vrijednosti = 
harfova. Hurufijska posla. Da se time može proricati budućnost 
i tumačiti tajne Kur'ana!? Hurifije sebi utufile u glavu. Šta sui 
kako sebi utufili? E, brate si moj, mili i dragi! | 

Ne može tako. 
Aa-aaa. Jok! Nikako. 
Njih dvojica, glavni vezir i glavni kadija, tome će stati ukraj, 


Javile su im se sulude misli kako će dohakati hurufijskom 
šejhu i šta bi iz toga korisno moglo proisteći. Makar to izazvala 
i velike posljedice. Aha, velike posljedice! To! Treba ih izazvati, 
Umiješati se i usmjeravati događaje. 

A sultan Mehmed? 

Mladog sultana otpremiti u lov, skupa s očevim mu šejhom 
Šemsudinom. Pustahiju Bezimenog Šejha namamiti u palaču, 
Tu će ga, umjesto mladog sultana, ljubazno dočekati veliki vezir 
Halil-paša i iskazati svoje zanimanje za hurufijsko naučavanje 
vjere. Prethodno će kadiji Fahrudinu prepustiti svoje skrovito, 
tajno, najtajnije mjesto u Sultanatu. Da, neopažen, sluša 
kako Bezimeni Šejh bogohuli. Da čuje. I da mu, onda, može 
presuditi po pravdi. Da učini šta mu je po volji: ili ga objesiti, 
ili da da mu kožu živom oderu, ili mu presudi da ga živog 
spale. 

Treće bi najviše odgovaralo. Lakše se tu umiješati i 
usmjeravati događaje na svoju vodu. Proširiti vatru koja će biti 
založena pod suludim dervišom. 


Zar i požar može na svoju vodu?! Vatra i voda se traže. Dva 
od ukupno četiri elementa. I preostala dva su tu. Vjetar će 
raspiriti vatru. A zemlja? Četvrti ili prvi element, zemlja. Ona 
će još jednom sve progutati i nastaviti se okretati pod imenom 
istoimene planete Zemlje kao što se okretala i prvog dana i 
kao da se ništa nije ni dogodilo. 

Vatru na vatru. U metežu spaljivanja osuđenog nesretnika, 
poturiti požar u čaršiji. Da buknu dućani, jedan za drugim. 

redom dalje. Neka gori čaršija. Neka izgori. Proturiti da su 
ućane potpalili janičari. Janičari su uvijek pri kavgi. Ne mogu 
mirovati. I još vole Bezimenog Šejha. A i to što će znati da su 
krivo optuženi za požar! Tek će tada, kivni, zapožarati. Ima 
da izgori pola Edirni. I, onda? Onda više nejma povratka. 
Nejma druge, buknut će buna. Krkljanac. Da se ne zna ni ko 
pije; ni ko plaća. I sav taj nered će učiniti da se mladi sultan 
pošalje natrag u Manisu, a pravi sultan, sultan Murat, u svojoj 
najboljoj snazi vrati u Edirne. 

A mladi bi — hej! — na Konstantiniju. Udario! Da bude strah 
i trepet čitavom svijetu! Hej, balavac! 


Lov! Podignuti hiljadu hajkača, krenuti s hiljadu kerovođa, 
a oni sa hiljadu petsto trideset pasa na uzicama. 

A šta će se loviti? Sve. Redom. Šta god naiđe. 

A, ne, ne. Neće moći. Mladi sultan ne ubija sve. Šta ubija? 
Neće zeca, neće na srndaća, neće ptice. 

Na šta hoće? 

Na divlje svinje. 

Na divlje svinje... To se moglo i očekivati. Gdje ima divljih 
svinja? Gdje ih ima u dovoljnom brojuf 

I to je riješeno. Ima ih tu i tu. I baš narodu satiru ljetinu. 
Sultan će se iskazati u ulozi narodnog dobrotvora — lovom 
pomaže narodu i tamani mrsku krmad. Tako mu treba i 
objasniti potrebu idenja u lov. Za dobro podanika. On voli 
kad je tako. 


Mladi sultan je otpremljen u lov. I ne zna se daje i on krenuo 
u lov. Ne razglašava se da sultan ide u lov kad sultan ide u lov. 

Poslali su po Bezimenog Šejha. Da ga poziva njegov dost, 
mladi sultan Mehmed-han. 

Bezimeni Šejh se odazvao i zaputio u palaču koracima 
kakvima se odbrojavaju završni koraci hoda za svojom 
sudbinom. 

Uobičajeno, dočekali su ga stražari i prepratili do odaje u 
kojoj ga je primao mladi sultan. A primao ga je u toj prostoriji 
zato što je bila najdraža njegovom ocu, sultanu Muratu. U njoj 
je otac dobio vijest o njegovom rođenju. Tu mu je i pokazan 
on, tek rođeni, budući osvajač Konstantinije. 


Na šiljtetu u omiljenoj sultanskoj odaji sjedio je veliki vezir 
Halil-paša. Objasnio je da je sultan odsutan, otputio se u lov. 
Ispalo je na žurbu, tamo neka krmad potraše usjeve seljacima, 
pa je dobro da se mladi sultatn oglasi kao prijatelj naroda. 

Ali, time se ništa ne mijenja. I on, Halil-paša, ako mu to 
možda i nije izgledalo tako, zanima se za hurufijsku sljedbu. 
Da čuje, da sazna više, da znadne dovoljno o tome čime je 
oduševljen — on bi radije rekao, zaluđen — mladi sultan, pa da 
sa sultanom, kao njegov veliki vezir, prvi državni savjetnik, 
mogne i o tome upućeno govoriti. Pa da čuje šta bi mu šejh 
mogao reći. 


Bezimeni Šejh je prihvatio. 

Kazao je da je Allahov iskonski atribut skrivena riznica, 
tajna. Potrebno je shvatiti da se tajne odražavaju u svijetu. 
Vidljive su na svakom mjestu, u svemu, svakoj stvari, predmetu, 
u svakom čovjeku. Svijet je more tih tragova, a svaka njegova 
slana kap upućuje na tajanstvenost. Sve oko nas nosi znakove 
tajnog. Zato je ona prisutna svugdje i u svemu. Znakovi oko 
nas ukazuju na sebe i na tajanstvenost, baš kao i lice voljene 


spam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i ale (47) 

VGAZY ip = aa 
jene; biseri, slavuji, zlatnožuta kosa, čaša osvježavajućeg 
napitka, večer i plamen u pjesmi. Stvari i riječi bliske su jedne 
drugima. Ovaj svijet ne otkriva značenja na prvi pogled. To je 
zato što se stopio s tajnama.... : 

Govorio je da treba znati riješiti tajnu harfova kako bi se 
_ mogle dokučiti tajne. Svijet je prožet tajnama. 

- Zvuk je granica između postojanja i nepostojanja. Sve 
opipljivo proizvodi zvuk kad prelazi iz opipljivog u beščulni 
svijet. Dovoljno je da se sudari čak i ono 1 najtiše što je 
opredmećeno, padabudejasnodajeto zvuk Najuzvišeniji |oblik9 
zvuka je riječ. Njezina tajna sazdana je od glasova ili, zapisana, 
od slova kojima se obilježavaju glasovi. Njih je moguće jasno 
razabrati na ljudskim licima. Zato, nije dovoljno samo čitati 
Kur'an i vjerovati samo u njegova vidljiva značenja. Postoje 
i skrivena, oku nevidljiva značenja u svjetlosti koju harfovi 
nose u sebi. A istinska vjera je svjetlost. Allah je svjetlost. Nije 
li Božiji poslanik Muhammed — Allah bio zadovoljan s njim i 
na Onom svijetu — rekao da je vidio Njega kao svjetlost?! 
Halil-paša ga prekide: 

- Hoćeš li reći da je Allah u tebi? 

— Pobrkao si. Zato je nasmrt osuđen Haladž. Time bih vam 
olakšao. Imate tu fetvu. Ne biste morali smišljati obrazloženje. 
Samo biste sa te fetve otpuhnuli prašinu zaborava i imali 
opravdanje da je tome i tome, velikom Haladžu, je li, već 
presuđeno za to i to.. Ili bi me, a da vama dvojici bude 
dovoljno za smrtnu kaznu, mogao pitati je li Kur'an stvoren 
ili je objavljen! Kad nas drugi nisu ubijali, ubijali smo se 
između sebe ili smo ubijali svoje odabranike, one koji su nas 
trebali voditi. Koliko smo mi muslimani, na takvim i sličnim 
pitanjima, izgubili takvih predvodnika s kojima bi se svaka 
druga zajednica ponosila?! 


MH 

Utom se prolomio kahve-odžak, iz njega ispao i na pod 
gnjeknuo kadija Fahrudin. 

Dok kadija ne strese prašinu sa sebe i opipa se, da se uvjeri 
može li se pridignuti, jer bi moglo biti šta slomljeno ili iščašeno 
na njegovom tijelu, prilika je za koju o njemu. Pogotovo što 
će se događaji koji će uslijediti odvijati brzo i, kao posljedica 
ovoga ovdje, planuti Edirne, zatresti se Sultanat i doći do 
smjene na prijestolju. 


Ovaj nezgrapni Perzijanac bio je krajnje revnostan i krut 
činovnik. Beskrajno je mrzio sve što bi moglo biti upereno 
protiv Boga, sultana i vlasti. Bezobzirno je s time svodio 
račune. Njemu je privođeno kad treba presuditi oduzimanjem 
života. Samo je bilo pitanje načina, a on ih je uobičavao više. 

Odtogamuprečamožebitisamo mržnjaprema sunarodniku 
de se u Edirnama uzdigne i nad njim, glavnim kadijom. 
Evo ga ovaj! Taj bi! Ovaj, koji se gradi da je šejh i koji, kao, 
nejma ni imena, a podvukao se mladom sultanu pod kožu... A 
podvukao se mladom sultanu pod kožu... Jest, to je problem. 
Kako smaknuti nekog ko se podvukao mladom sultanu pod 
kožu? 

- Lahko! 

Tako mu je rekao veliki vezir Halil-paša. I dorekao: 

— Samo ti presudi prema čistoj savjesti i po pravdi. Nemoj 
da bude po nepravdi, gledaj da bude po pravdi. 

A ostalo da je njegova, Halil-pašina briga. 


Kadija Fahrudin se uspravio: 
— Prevario si se, paskoviću! Ima fetva, ima! I da je nije, Jakiko 
bismo. S ovim šta sam čuo, šta si sve nagovorio, lahko bismo 

j za novu fetvu. Ali, ima fetva, ima! Optužba za bezbožništvo. 
uvažavaš slova, pozivaš na njihovo nevidljivo značenje. Na 
skrivenost riječi u Kuranu. Svi znamo, sva ulema se slaže: 
Treba vjerovati u pravo, vidljivo značenje Kur'ana. Kur'an je 
_ jasna knjiga! 

_ Ništa ružno nisam ni pomislio, kamoli rekao. {, nije samo 
Kur'an prožet tajnama, nego i cijeli svijet. Beskraj kosmosa. 
sve je to Božije davanje. 

- Hurufije su asasini ovog vremena. Samo što ste prevlasti 
uma nad čulima dodali brojke, da zametnete trag. I vi biste sve 
tajno. I vi ubijate. Ubijate svoje u strahu da bi odali vaše tajno 
ustrojstvo. Znamo mi. Šta ti misliš, da mi ne znamo? Tabrizi... 

— Da - kazao je Bezimeni šejh. — Fazlullah Tabrizije ponosni 
_ osnivač hurufijskog tarikata. On je u Astarabadu okupio devet. 

pomoćnika. Njegovo učenje o nužnosti isplivavanja tajnog, 
skrivenog, određenog ograničenom krugu ljudi koje je nauštrb 
vidljivog i opipljivog, privuklo je veliki broj muslimana i oni 
su ga slijedili. 

— Da, da — potvrđivao je svoje kadija Fahrudin. — Tadašnji 
vladar Miran-šah, sin Timurov, objasnioje to kao neobaveznost 
pokoravanja fikhskim i akaidskim propisima. On je lično 
javno pogubio Fazlullaha. Eto tebi fetve! 

— Ali — kaza Bezimeni Šejh — razbježalo se onih devet 
učenika. Prošlo je vremena dok se jedan od njih, Ali el-Ala, 
nije pojavio u nekoj bektašijskoj tekiji u Anadoliji. Tu je 
tumačio našu glavnu knjigu ,, Džavidan'. 

— I vaša knjiga od sedam listova. Znamo mi! 

— \ Džavidan' se sastoji od šestlistova. Jedanje, na perzijskom 
jeziku, napisao Fazlullah. Ostalih pet sačinio je neki od onih 
osam preostalih njegovih učenika. 

— Sve mi znamo. Samo i dalje srljaš. I za fetvu Miran-šahovy 
sina Timurovog, znamo. ! 

- sAšiknama" je najpoznatiji i jedini dostupni list 
,Džavidana". Nju je sastavio Ibn Farištah. ,, Ašiknamaf" ničim 
ne ukazuje na neislamsko učenje hurufija. 

— Dosta! Ono što si prije rekao, dovoljno je za fetvu. Ovo je 
previše. I sam sebi presudio. Moje je da te pitam imaš li neku 
želju. ' 

— To se pita poslije izrečene presude — kaza Bezimeni Šejh. 

- Šta ti to znači?! — ciktao je kadija. 

— Meni ne znači. Tvoj vezir je rekao da treba biti po pravdi. 
Pitaš me za posljednju želju, a nisi mi presudio. 

— Sam si sebi presudio! — ciktao je. 

— Ja ovo znam. Meni je poznato ovo šta se ovdje, sa vama, 
meni događa. Jedno ne znam. To neka bude moja želja. Pitam 
velikog vezira je li kahve-odžak, sada, prvi put upotrijebljen 
s namjenom s kojom je upotrijebljen ili je i prije jednako 
korišten, da bi prisluškivao i jednog i drugog sultana. | 

— Sam sebi si presudio. Pošteno ću ti odgovoriti. Šteta je što 
nas dvojica, ti i ja, nismo bili prijatelji. Vidiš, slični smo. Tebe 
zanimaju tajna značenja slova i riječi. Meni to ne treba. To je 
kadijino. Njemu njegovi dojavljuju ko upotrebljava riječi koje 
ne treba upotrebljavati. To su kadijini poslovi. Meni treba da 
znam o čemu misle, šta misle sultani. Moj otac je bio veliki 
vezir trojici sultana. Ja sam četvrti veliki vezir iz naše familije 
Čandarlija. Nama je to s koljena na koljeno. Valja meni 
preturiti preko glave ovu dvojicu, a onda barem još jednog 
sultana, onoga koji će doći poslije njih. Zato trebam znati šta. 
oni misle. Da znam kad sultani s nekim razgovaraju bez mog 
prisustva. Ali, i šta misle. Njih da čujem kad sami sebi govore, 
kad sa sobom razgovaraju. Ne znam znaš li, jesi li dosegnuo 

tu tajnu? Ljudi na visokim položajima, da kažem sultani, oni 
yole razgovarati sami sa sobom. Zamisli, kad ostane sam, 
gultan razgovara sa sobom. To je osobina vlastodržaca. Naglas 
izgovara svoje misli o onome šta bi i šta je bilo. Rijetko ko zna 
daje to tako s njima. Samo ih treba osluhnuti. Ti kažeš, slovo, 
_ lova, riječ, riječi. Da je riječ bila prvo. A misao? Ko ili šta 
_ nagna riječ na izgovor? Misao! U tome je smisao! 

Bezimeni Šejh se usprotivi: 

- Dane govorim o zlu prisluškivanja. Da se vratimo mislima 
i riječima. U početku je bila Riječ. Ni Iblis nije lišen mišljenja. 
Ali, kad je upitan o imenima pojmova i stvari, nije Znao. Znao 
ih je izgovoriti Adem. 

- Ti bi se sa mnom nadgovarao! Šta je previše, previše je. 
Ja se malo s tobom našalio, da se udovolji propisu, da ti se 
_ udovolji posljednjoj želji, porazgovarao malo s tobom, a ti, ti 
bi... Pruži čovjeku prst, on bi se uhvatio za ruku. Ne dolikuje 
meni s tobom razgovarati. Tvoje vrijeme je isteklo. Tvoji 
govori su završeni. Šta si imao reći, rekao si. Ti već pripadaš 
vremenu koje je prošlo. 

—_ Ne, nije. Znam šta će biti sa mnom — kaza Bezimeni Šejh. 
- Po tvojoj želji, kadija Fahrudin će danas u najvećoj džamiji 
zamijeniti imama u ćursu. Prije namaza, vatreno će govoriti 
o mome bezbožništvu. Svašta će izgovoriti. Napalit će narod 
protiv mene. Kazat će da ne zaslužujem vješanje. Niti da mi 
se živom odere koža. To će ponoviti nekoliko puta. Dok tvoji 
ljudi u džamiji ne zaviču. ,Spaliti, spaliti!", uzvikivat će iz 
naroda kadijinu presudu. Narodu će biti neugodno što šuti. 1 
narod će zavikati. Jeknut će džamija istim poklicima. Masa će 
smetnuti i petak i obavezu džume i nahrupiti iz džamije kako 
bi prisustvovali izvršenju presude... Tako će sultan, kad se 
bude raspitivao, moći saznati da kadija nije presudio. Kadija 

je, mnogi će moći posvjedočiti, bio protiv pogubljenja, izričity 
je odbio dvije blaže mogućnosti smrtne kazne. Narod je. 
presudio po svome. Narod je odabrao najteži način izvršenja 
najteže kazne. Ne može se mimo naroda. Kadija nikako nije 
kriv. Niti će se i po čemu znati da veliki vezir ima ikakve VEZe 
s pogubljenjem. Veliki vezir će, kad na musali poda mnom 
bude podložena vatra, narediti svojima da poture vatru po 
dućanima u blizini. I da proture da su to janičari počinili. 
Buknut će požar. Vatra će... 

— Kako znaš? Čitač misli! Sihirbaz! 

- Moj šejh Fazlullah Tabrizi sanjao je svoju smrt, pa je u 
stvarnu smrt otišao kao da sanja. I meni je omogućeno da 
sanjam svoju smrt. Zato vi mene nikako ne možete ubiti. Ni 
spaljivanjem. Meni će to biti samo vraćanje u san koji sam 
odsanjao. 

— Kad znaš, reci šta će biti dalje. 

- Bit će ono šta vi nikako niste mogli predvidjeti... Kad vatra 
obavije moje tijelo, iz mojih očiju prokapat će elifi i lamovi iz 
riječi Allah. To će vidjeti okupljeni i skameniti se od čemera. 


Okupljeni na musali uz lomaču Bezimenog Šejha, i narod 
i janičari, preneraženi prizorom, uviđaju da je pogubljen 
nedužan čovjek. Kakav je čovjek pogubljen! Čijoj su smrti 
klicali! 

Nastaje tajac. Tišina. Tišina koja samo čeka da se raspukne. 
Tada svjetina pokida okove reda u koji je stjerana i nastupi 
razularenost. Nadvlada nered. Zakon rulje. Bijes ne zna za 
razum. 

A tek janičari! Uvijek bijesni i horni za kavgu, pod dojmom 
događaja, dodatno bjesniji što je spaljen šejh koji im je bio 

rag i što im se potura da su oni podmetnuli vatru u čaršiji, 
dva su dočekali da i oni potpaljuju. 

pale i ljudi velikog vezira, i kadijini doušnici, i narod, i 
janičari. Svako; za sebe i svi zajedno. Gore dućani pretrpani 
robom, planuli su i natkriveni bazari, buknula i Tahta-kale. 
Plameni drveni edirnski dućani. Grad na lomači. 


je 


Jedni palili, drugi gasili. Izgorje nekoliko mahala. Pola 
grada ode. Nebo se ispunilo čađavim dimom. 

Vidjelo se izdaleka. I iz lovišta. Mladi sultan je krenuo 
nazad prije nego što mu je stigao glasnik. 

Zatekao je zgarište. Zanijemjeli narod. I zapjenjene janičare, 
okupljene na uzvišenju Bučuk tepe. Odatle uzvikuju pogrde i 
prijetnje. Da zabaljuše svoj dio krivice, traže povišicu dnevne 
najamnine. Ili će... Šta bi više? Izgorjelo je šta je moglo gorjeti. 

Ama, uvijek ima gore od goreg. 


Sultan gasi tu vatru. Povlađuje janičarima. Odobrava im 
povećanje primanja za po pola akče dnevno. Potom, kad se 
smirilo, smjenjuje janičarske vođe. 

Veliki vezir misli da je trebalo obratno: Na licu mjesta 
smijeniti kolovođe i nikako ne pristati na janičarske ucjene. 
Kaže to naglas. Izriče kao otvoreno protivljenje. Ništa nije 
savjetovao prije nego što je mladi sultan tako odlučio. 


Svi su usplahireni. 
Samo jedan čovjek ostaje smiren. Halil-paša pribrano 
ponavlja pisaru u kalem hitnu poruku bivšem sultanu 
-Muratu. Piše i šta je bilo, i šta nije, i šta će tek biti. Kao da 
zna, ili i zna. Kako će se neredi prenijeti rumelijskim dijelom 
Sultanata. I da će biti pravo čudo da ne pređu more i ne 

zahvate i Anadoliju. Nisu Edirne bilo kakvo mjesto. Edirne s 
nova Bursa. U sultanski grad se gleda. I prema njemu ravn 
Neminovno će u Edirnama izbiti novi neredi. Zato što je 
kavgadžijama janičarima udovoljeno. Ionako ih ne Podnos; 
domaće stanovništvo. A svi su vidjeli da su oni zapalili šeher, E 
umjesto da ih se najstrožije kazni, mladi sultan im povlađuje, 
nagrađuje ih. Izbit će veliki neredi. Zasada protiv janičara, | 
širiti se izvan Edirni. Bezvlašće će se proširiti i teško će ga biti 
zaustaviti da ne pređe morske tjesnace i raširi se Anadolijom. 
A oni sa sjevera jedva čekaju, samo vrebaju bilo kakve slabosti, 
pa da nagrnu. Žude za osvetom svog sramotnog poraza na 
Varni. I sigurno je da golubovi njihovih uhoda naveliko lete s 
opisima velikih nereda. 

III/2 


Putnik/putovanje 


Najednom su svjetlice uzdrhtale nebom. 

A zima, snijeg. 

Gromovi raspališe. Puca, razlama se. Trese se zemlja pod 
dubokim snijegom. 

I spusti se kiša potocima. Onda svjetlica sinu nablizu. I 
osvijetli im. 

A dan. 1 snijeg. Toliko se iznebuha smračilo da im svjetlica 
osvijetli u po dana. 

On se i skloni pod lipu. Imao je toliko koliko tren da ih je 
ugledao. Dvije lipe. I da još i probere pod koju će. I šejh Ajas 
uz njeg. Za njima se pobacaše i oni iz pratnje. Neki bi i pod 
onu drugu. Ama, gdje će oni pod jednu, a da je pod drugom 
lipom taj radi kojeg su u pratnji. 

Kako je sijevnulo, tako se lipa rascijepila. Kao kad se u šumi, 
od siline studeni, raspukne smrznuta bukva. I od toga i od 
groma koji je udario, zatrešta kao da su se dva groma sastavila. 

Sila s neba pala. Otkinu se pola ogromne krošnje i muklo 
tresnu po debelom snijegu. A to je s druge lipe. I s onu stranu 
debla koje ne bi prema njima. 

Tako bi. 


Kad se na to ne gleda iz kože onih koji su to doživjeli, kad se 
iz knjige o tome čita, bi se reklo da to nikako ne može. 

Ne može se toliko toga dogoditi: i da sijevne pred njima, 
i da oni odaberu pod koju će lipu, i da se sklone, i da grom 
drmne iz sve snage, i da pola lipe padne i da — još i to — svi 
ostanu Živi. 

Može, može. Ima ljudi koji su slično doživjeli, pa mogu 
potvrditi svojim iskustvom. Ne umiju objasniti kako se tada 
njima uspori, a uokolo vrijeme teče kako teče, brzo teče. A 
bude najsličnije baš tome, usporavanju i ubrzavanju vremena, 
da bi se to nekako moglo predočiti onima koji nisu bili u 
njihovoj koži. 

Isto se rekne da zimi ne grmi. A grmi. Da neće prolom 
oblaka po dubokom snijegu. A ono bude da hoće. Da se ne 
može smrknuti u po dana, bijelog i od snijega. A bude i tako. 
Ili se rekne, kad je dubok snijeg, da ga vjetar neće otpuhati 
do ljeta. A puhne takav vjetar, i to noćni, da ujutro ni traga 
snijegu. 

I sve je to narod uzaznao i ugajgulio. U nekom selu ili u 
manjem gradu, njima je dovoljno da pogledaju u nebo i da 
znaju da će se razići kiša. Na to im se smiju oni koji nisu odatle, 
da puknu od smijeha. Nebo se nakurjačilo, pritisnulo zemlju, 
od težine se vuče po njoj. Kad, ono, u čas i po, raziđe se. 

Ili po huktanju šume predvečer znaju na šta će izići. Hoće 
li prevrijemiti kad šuma huči ovako, a kad onako. I šta će biti. 

A ako ti nisi odatle, rekao bi da šuma, i ovako i onako, huči 
jednako. A ne huči. I pokaže se da bude tako. 


Sudbina je naša kuća. U njoj boravimo. Putujuća kuća. 
promjene treba prihvatiti kao volju sudbine. 

Mevlana Dželaluddin bi rekao da se, prije nego što se uđe 
u kuću, ulazi u predsoblje. Predsoblje je naša mašta/sumnja i 
svijest. I cijeli svijet sliči jednoj kući. Sve što uđe u predvorje, 
neizbježno će se pojaviti u kući. Ta kuća u kojoj se nalazimo, 
prije nego što je postala prava kuća, bila je nacrtana u mašti 
njezinog graditelja. Zavaravanje, misao i zamisli su poput 
predsoblja te kuće. Sve što se poj avi u predsoblju, budi siguran, 
'naći ćeš i u kući. Na ovom svijetu što se događa, dobro ili zlo, 
prvo se pokaže u predsoblju. 
Kad je Uzvišeni Allah odlučio stvoriti vrtove, voćnjake, 
livade, znanosti, umjetnosti, pobudio je u srcu želju i potrebu 
za time. Sve vidljivo na ovome svijetu, postoji i na drugom 
svijetu. Sve što vidiš u jednoj kapi morske vode, postoji i u 
moru; ta kap potiče iz mora. Tako je i sa stvaranjem nebesa i 
Zemlje, Arša i drugih divota. Uzvišeni Bog je potrebu za time 
usadio u duše. Tako je nikao svijet... 

One koji kažu da je ovaj svijet vječan, njih ne treba slušati. 
Drugi kažu da je stvoren u vremenu: to su evlije i poslanici, a 
oni su stariji od svijeta. Uzvišeni Bog je usadio u njihove duše 
potrebu za stvaranjem svijeta i tada se rodio svijet. Oni zaista 
znaju, i mogu to saopćiti na osnovu svog položaja, da je svijet 
stvoren u vremenu. — | 

Mi koji smo u toj kući, stari smo toliko kolikoimamo godina. 
Ova kuća onda postoji tek nekoliko godina. Ukoliko su živa 

stvorenja rođena u vratima ili zidovima ove kuće, kao muhe 
bube i druge sićušne životinje, ona su ugledala već sagrađeni, 
kuću. Kad bi ona rekla da je ova kuća vječna, ne bismo im 
povjerovali. Mi znamo da je ta kuća sagrađena nedavna 
Poput tih malih životinja koje se promaljaju iz vrata i zidova te 
kuće, koja je za njih jedini poznati svijet, ima stvorenja koja se 
pojavljuju i iz kuće svijeta, a da u sebi nejmaju istinske suštine. 
Ona su tu rođena, tu nastaju. Ako ona svijet smatraju vječnim; 
kako bi im mogli povjerovati poslanici i evlije, koji su postojali 
stotinu miliona godina prije stvaranja svijeta? Kako govoriti o 
godinama i broju godina, kad su one beskonačne i bezbrojne, 
Oni su vidjeli stvaranje svijeta u vremenu kao što ste vi Vidjeli 
nastajanje ove kuće u vremenu. 


Haber se pronese preko otrovnih jezika. Grad je nestao i 
otvorili su se kaburovi. Sručila se poplava nade iproturječnosti, 
od ruganja, šale, ozbiljnosti, namigivanja, blagoslova... do 
čestitanja. Da ne bude da je pao s neba, pa da se valja u blatu. 

Treba omogućiti gospodstvu i dostojanstvu da što brže 
pobijede sa svojim vrlinama koje se ne mogu poreći i zauzmu 
svoje mjesto. Ostat će zavidljivaca, razočaranih i onih koje 
ponese nekakva nepoznata nada. Treba očvrsnuti, a ovo je to. 
Kušnja. Rad, sreća i Božija naklonost. To nam je imetak. 

Koliko opće, toliko je i lično pitanje da se odstrani zlo. 
Treba tako gledati, i da to daje snagu. Smirenošću, znanjem 
i ljubavlju može se postići da i u ovoj zemlji postane lijepo 
živjeti. Zapravo, ljepše. Jer, ona je postojana, a mi smo trenutak 
u njoj, i svaki trenutak je za nju bitan, bitan kao uzdah čistog 
zraka. I za ovu zemlju i čitav svijet na Zemlji. Čovjek je iz 
Dženneta protjeran na Zemlju zato što je uradio baš ono šta 
nije trebao. Poslan je na Zemlju da bi na njoj Ademovi sinovi 

m životom opet zasluži izgubljeni Džennet i, u njemu, 


svoji i 
ost bez patnje. 


yječ 


Ako se ja, siromah Evlija, nečime mogu pohvaliti, a da se 

nimalo ne pomisli da je to izliv mojih osjećanja, i ako i sa 

čim imam iskustava na osnovu kojih mogu sasvim pouzdano 

prosuđivati o nečemu, onda su to putovanja. Preputovao sam, 

nekuda i po više puta, polovinu poznatoga svijeta. Putovao 

sam svakako, kako se god putuje. Na velikim i malim lađama 
{u čunovima. U raznoraznim zapregama, na saonicama i na 
kolima najrazličitijih točkova, drvenim, okovanim lastrom 
ili čelikom, koje su vukli volovi raznih vrsta i svakakvi konji. 
Nemalo sam pješačio. Jahao na devama sa jednom i sa dvije 
grbe. I na slonu. A nisam na žirafama, niti gdje ima da sam šta 
tako zapisao. Ima ih da bi mi podmetnuli oni koji navode da 
pregonim i bezmjerno preuveličavam svoje doživljaje. 

Najviše sam jahao na konjima. I na magarcima, na mulama, 
mazgama. I na konjima koji sene mogu ubrojati uostale konjske 
vrste, a nisu ni mazge. Na takve sam naišao u Bosni. Čudio 
sam se njima više nego ijednom drugom načinu prenošenja 
ljudskog i ostalog tereta. Stanovnici Bosne, Bošnjaci, čudili su 
se meni zato što se čudim njihovim konjima. Drugi putopisci 


prijateljstvo. 
Putovao sam carskim drumovima, onih koji su davno prošli 
i onih careva koji prolaze, svakakvim džadama i bespućima. U 

svaka doba godine i svako doba dana i noći. I držeći se konju. 
za rep po sleđenim puteljcima u strminama iznad provalija, 
Konj u velikim nevoljama bude još odgovorniji i ne pamti se 
da se, sa skliske i gudurne staze, survao u provaliju ukolika 
mu se za rep pridržava čovjek, a čovjek bez konjskog repa, 
sam, ne bi prošao tuda ni za vidila, a kamoli po tmini ili y 
magli i uz mećavu ili olujnu kišu. 

Prelazio sam zaljuljanim mostovima koji, na razapetim 
upredenim čeličnim konopcima, vise nad ponorima. Kao 
pehlivani po konopcima na narodnim dernecima, prelazio 
sam po mokrim brvnima nad brzim potocima. Putovao 
po vrelini koja je, nadovezujući se na žed, raspamećivala 
i odnosila posljednju preostalu nadu da ćemo se izvući iz 
beskrajnog žutila prašnjave pustinje okovane užarenim 
nebom, pa sam nastojao kakogod usredsrediti misli i moliti 
Boga da se iskobeljam iz toga i da se dočepamo prve oaze, 
pa makar iz nje dalje ne makao i na tom kolikom-tolikom 
komadićku zelenila proveo ostatak života, ali su mi se misli 
sudarale, gubile, iščezavale i nisam uspijevao povezati ono o 
čemu bih trebao misliti, niti poredati jednu uz drugu dvije 
riječi koje sam hiljadama puta, u mislima ili naglas, izgovarao. 
Nisam umio iz sjećanja prizvati i razabrati iz razuma ni koja 
riječ slijedi poslije riječi Subhaneke, niti sam znao da sam 
o tome počeo misliti. Nisam znao misliti, niti bih više znao 
ko sam, ni gdje, ni otkud ja ovdje. Niti da sam to ja suočen s 
vrelinom i priviđenjima pustinje. 

Putovao sam po studeni od koje sam tačno osjećao gdje mi 
je šta u tijelu, gdje stoje džigerice, gdje mi vise bubrezi. I kako 
mi duša curi na nos. Hladnoća je ledila dah i držala ukočenom 
svaku misao osim uznadanja da će nekome između nas uspjeti 
toliko da bagljavim, od smrzotina ukočenim, prstima nekako 

aši niza se čakšire i da mu natuži, pa se mogne pomokriti 
ebi u šaku, ne bi li mu se prsti toliko raskravili da, u zavjetrini, 
mogne kresnuti čakmakom o kremen kamen i izmamiti iskru 
koja će se obdržati u trudu, pa će se to raspiriti i potpaliti 
 spasonosni plamenčić koji će prižegnuti vatricu na lučevim , 
triješčicama potpale, koje se obavezno nose uza se. 

I po pješčanim olujama Arabije i Ifrikije u kojima se zrak 
pretvara u pijesak i taj pijesak je, koliko god mi bili umotani, 
ispunjavao ne samo nozdrve nego i svaku nevidljivu rupicu 
na bilo kojem, i najbolje zaštićenom dijelu kože, i zasijecao se 
u preostali dah. 

I po sniježnim olujama strmoglavih litica Kafkaza. 

I pri ljetnoj ljepoti kakva bude u Bosni i koja omiljava život 
i učini da kao rukom budu odnesena sva mučna sjećanja s 
ranijih putovanja i zebnje pred putovanjima koja prethode. 

Putovao sam sam, i s pratnjom, i pod pratnjom, i u pratnji, 
i uz osobe koje su znamenite ili dragocjene, a oni oko njih 
smatrali su ih najznačajnijim mogućim, kao što su se, na moje 
oči, odnosili i prema sultanu Sulejmanu Zakonodavcu. 

Putovao sam svakad, svukud i svakako. 

Ne iznosim ovo da bih naglasio svoje trpljenje ili da 
bih isticao svoju hrabrost. Toliko da se zna s kakvim sam 
iskustvom putnik i da je u putovanjima najvažnije da je povod 
dobar, i nimalo bogohulan, pa se može osloniti na Boga, a On 
je najpouzdaniji oslonac i uvijek najbolje pomaže putnicima. 


je. 


Zimski vjetar zavijao je poput laveža oštrih pasa. 
Najednom je vjetra nestalo. Nije uminuo. Nije se smirio. 
Prestao. Nikako se ne osjeti. Šta će biti? 


162 isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 


Zašli u zavjetrinu. 

Ali, sada samo lavež. Ne zavija vjetar. Laju psi. 

Jesu li se mogli čuti i malo prije? Jesu li se mogli nadgoniti 
s vjetrom? Čuti se zajedno sa vjetrom? 

Sve jače laju. I sve više ih se oglašava. I sve bliže. 

Nije da ga je strah. Nije. Ali, da osjeti kao da mu kosa raste, 
osjeti. 

Lavež prihvata sve više pasa. Samo što nisu nahrupili. 

Nimalo ugodan osjećaj. Ovo mu nije poznato iz iskustva. 

Nepoznat doživljaj. U nepoznatoj zemlji. 

Snijeg preko pasa. Ledi se dah. Studen. 

Kad je pljunuo, čuo je kako je pljuvačka zveknula po 
skorenom snijegu. Baš, je li i to moguće? Opet će... 

Opetje pljuvačka zveknula. Preprati je pogledom: odskočila 
je i valja se kao nepravilni komadićak grada! 

— Pasjaluk! 

— Šta? 

— Pasjaluk! — potvrdi šejh Ajas. 

Da, zna i tu riječ na ovom jeziku, ali nije znao da može biti 
i doslovna. Mislio je da se upotrebljava samo u prenesenom 
značenju i da se odnosi isključivo na ljude. 

Ali, nejmaju li sve riječi ili skupovi riječi sa prenesenim 
značenjem svoje ishodište u stvarno dogođenom? 

— Pseći bezobrazluk, pasjaluk. Uznemireni što su osjetili 
naše približavanje. Jedni druge hrabre lajanjem. Po njihovom 
oštrom lajanju, bi se pomislilo da su poput lavova ili da 
su hrabri tigrovi. A oni ovim lavežom samo ispoljavaju 
kukavičluk. Hrabre se između sebe — objašnjava šejh Ajas. 


I halja ova, derviška, na njemu... Kruta. Lakše bi u boju 
podnosio zaštitnu košulju upletenu čeličnim nitima. To je 
košulja takva kakva je. A ova halja se ukrutila, zamrzla. Previje 

se gdje se ne očekuje i zasijeca na mjestima dodira sa tijelom. 
Mehke dlake se uoštrile, ujedaju, sijeku po tijelu. 

Hode proprćenom stazom, pa im snijeg ne seže preko pasa. 
Ali se i dolje, pri gazištu, snijeg skorio. Oštrice ploha zasijecaju 
po nogama pri svakom spuštanju i podizanju noge. ) 

— Ovaj lavež donosi olakšanje. U ovoj zemlji nejma divljih 
pasa. To su psi ispred kuća. Mi smo nadomak naselja. Blizu je 
tekija. 

Ako je kušnja, baš je kušnja. 

Ali, kako bi bilo da nije mjesečina, da je mrkla noć? Kako bi 
bilo da se ne vidi ni prst pred nosom? I šta bi da sada pada ovaj 
snijeg, ovaj koji je napadao i sada je smrznutiji, skoren? Šta da 
se od sniježnih zakrpa, od bjeline, ne bi vidio prst pred okom? 

U tekiji je toplo i mračno. Grlio je mrak i iščezavao u 
tekbirima. | 

Opet je bio u stanju kad ga se ne tiče dunjaluk. 

Naprosto, sretan ustajati, sretan biti i sretno razmišljati. 
Onda se zna put. Tako se — svjedoče rijetki s iskustvom, kojima 
je uspjelo preživjeti, kojima je odgođena njihova smrt, a bili su 
započeli živjeti izvan tijela i bili na samom prijelazu života i 
smrti — u tom trenutku konačno spozna odnos prema Bogu, 
prema ljudima oko sebe, prema sebi: I da je ljubav ta koja vodi 
u Božiju svjetlost, svjetlost upijajuće ljubavi i pažnje. 

Voljeti sve oko sebe. I one koji su griješni. Ni njih ne treba 
mrziti. Njih treba žaliti. Oni sebi nanesu najveći problem. 
Žaliti ih zbog njihovog vječnog trpljenja i zla koje će se njima 
vratiti. I nije to niko izvan njih, to je u njima, to zlo. Kasno 
će shvatiti, jer će prestati ovosvjetska zavaravanja i nastati 
njihova džehenemska vječnost. 

Voljeti sve oko sebe. To mogu znati oni koji čine dob 
djela, koji mogu vidjeti božansku svjetlost, Njegovu moć ;. 
osjećati prisustvo Njegovog duha. 

Zna i njegov šejh, koji je dostigao da, živ na Ovome svijetu, 
može boraviti izvan svog tijela. Znaju i oni kojima je odgođena 
njihova smrt dok su lelujali na prijelazu između života i smrti. 
Shvate da je kosmos izračun Gospodara svega stvorenog. | 
da se time nastoji uravnotežiti odnos dobrog i lošeg. Loše je 
izraženije i mizan terazija preteže na lošu stranu. U tome treba 
vidjeti razloge i ove preoštre i presnjegobne zime i, na drugom 
tasu, loš odnos ljudi jednih prema drugima. Kad je narušena 
uravnoteženost u kosmosu općenito, i u kosmosu svakoga od 
nas, kad je ta ravnoteža narušena, Priroda je neumoljiva. 

Podigao je ruke i iskazao dovu Jedinom Gospodaru svega 
da u ovoj zemlji zime budu zimom, a ljeta budu ljetom. 


Od tarikata do tarikata, od vremena do vremena, od 
šejha do šejha, a muridska kušnja pri uvođenju u tarikat 
traje ili sedam dana, ili mjesec, ili godinu življenja i bavljenja 
u derviškom ruhu. Opet, ima i da je najpravilnije hiljadu 
jedan dan. On je, računajući putovanje tamo i nazad, proveo 
ukupno tri mjeseca. Za pješačenje u jednom smjeru trebao 
mu je jedan mjesec. U tome bi istekla jednomjesečna kušnja. 
A kako će kad se treba vratiti. Još mjesec nazad. To su dva. 
A kako će tako? Nije pošao da bi išao. Nego da bi bio. Zato i 
mjesec bivanja. Tako je utanačeno sa šejhom. Opet, nije bilo 
dugo. Bilo je lijepo. Zanimljivo. Da nije bilo tako, otegnulo bi 
se kao gladna godina. 

Odlazeći, ganut je toplinom prostosrdačne dobrodošlice na 
koju je nailazio kud god je bio. 

Lijepo su ga primali i ne znajući ko je. Ali, kako su mogli 
repoznati da je on putnik bez zle namjere? Kako su to mogli 
razaznati? Nije li to neopreznost kakva može preskupo koštati? 
čta bi da je prerušeni neprijatelj? 

Vidjeli su, odgovarali su mu, po čehri da je dobar čovjek. 
Dobar čovjek. Bože mili i dragi! 

Čuj ti, dobar čovjek. 

Čudna zemlja dobrih ljudi. 

III/3 


Kako se strpiti, a ne otrpiti? 


Dok se njegov otac po treći put u životu bavi sultanskim 
obavezama, prolazi i treća godina otkako je Mehmed, opet 
kao bivši sultan, u Manisi. 

Mnogo tinte je potrošeno u nagađanjima da bi se odgovorilo 
zašto je bilo tako, zašto je Murat ponovo sultan, a Mehmed 
opet namjesnik u Manisi. 

Kako je već uobičajeno kad drugi pišu — a ni da se obrati 
pažnja da to uglavnom čine oni — o događajima iz muslimanske 
povijesti i ljudima koji su činili tu povijest, prisutni su otvoreni 
ili prikriveni, pristrasni pristupi i doobjašnjavanja kojima 
se iskrivljuje stvarno. To se skroz očituje u primjeru sultana 
Mehmeda. On je kršćanskim hroničarima trn u samom oku. 
O njemu pišu s mržnjom. Izmišljaju najpodlije i najprljavije 
pojedinosti. Sude po sebi i računaju s istim takvim čitaocima, 
onima koji će s radošću prihvatiti njihove laži kao svoju istinu. 


Muslimani o njemu pišu sa zaslijepljenom ljubavlju. 
Iznose samo same krupne pohvale. Ispisuju ih u širokim 

zamasima. Uglavnom i ne upotrebljavaju podatke i ne 
iznose pojedinosti. To bi ih samo usporavalo u veličanjima. I 
okrnjilo njihov krasnopis u nemuštom redanju krupnih riječi 
o velikim događajima i velikom sultanu. Ne znam kako i ne 
znam zašto, ali kad i ne pretjeruju s pohvalama, muslimanski 
pisci potcrtavaju tragično i potiču žalobnost. Time biva sve 
turobnija slika. Ovom ummetu treba puhnuti u jedra. Ne 
trgati propupale ruže iz cvijetnjaka. 

Ne mogu se ne upitati hoće li se muslimani ozbiljno 
latiti pera kako bi ostala ispravna svjedočanstva o njihovoj 
prošlosti. Hoće li se shvatiti da prošlost ne prolazi? Da je i 
prošlost uvog ummeta, ukupna i pojedinačna, kad je riječ i 
o narodima iz ove zajednice naroda, nastavila svoje trajanje i 
poslije života četverice velikih halifa. Da i znanje o prošlosti 
određuje budućnost. A ne da se uporno dopušta da im se 
prošlost ponavlja do zgađenosti. Na to su na mnogo mjesta 
opomenuti u Knjizi. 

Na to je trebao podsjećati i biljeg koji je sultan Fatih dao da_ 
se ukleše u kamenu nad kapijom u Jajcu. 

Dragi Bog da bude na pomoći ovoj zajednici i da i njezini 
pripadnici počnu sebi pomagati. 


Muslimani se zadovoljavaju samim isticanjem toga što 
je dječak sultan, smatrajući da je to važno već po sebi, pa 
su zapadni pisci orijentalne historije u prilici da i o tome - 
i stotinama godina poslije toga — smišljaju što veće varke. 
Najviše im odgovara da je, na Halil-pašino traženje, iskusni 
otac smijenio mladog sultana kao nesposobnog. Moglo bi 
_ čak biti i uvjerljivo. Veliki vezir je ocu mladog sultana poslao 
izvještaj o neredima u Edirnama. 

Kako oni koji naknadno pišu sa zlom namjerom unaprijed 
znaju da je to budući sultan Fatih, onda ga u ranijim 
zbivanjima treba što više obrukati i osramotiti, pokazati što 
nesposobnijim i što mračnijim, pa da se kroz to samjerava ; 
ono šta će biti poslije. 


Otac je zaista krenuo iz Manise. Ako je potreba hitna, onda 
se treba prebaciti što može brže. On se zadržavao koliko je 
god duže mogao. Kao da se kretao natraške. Boravi dugo u 
Bursi. Nadgleda završne poslove na velikoj džamiji. Lijepa je. 
Po njemu je, poslije, prozvana Muradija. Prisustvuje njezinom 
proklanjavanju. I dalje je u Bursi. Tu slijedi pisanje njegovog 
testamenta. Kao, u strahu da bi se sin mogao suprotstaviti 
svrgavanju, bivši sultan piše oporuku u prisustvu vojnog 
kadije mula Husrefa. 

Iznad džamijskih vrata tarih svjedoči o njenom završetku —- 
april 1446. godine po Miladu. 

Njegova vasijetnama je jedan od rijetkih sačuvanih 
dokumenata na papiru iz tog vremena. Nosi datum 1. august 
1446. godine po Miladu. 

Između ova dva nesporna datuma smjestila su se tri-četiri 
mjeseca Muratovog prebacivanja u Edirne. 

Putujući Anadolijom, nije nailazio na posljedice nemira. Ne 
može faliti da je sultan i drukčije obavještavan o zbivanjima. 

Kad je najzad stigao u Edirne, nije otišao o sultansku palaču. 
Odsjeo je u kući prijatelja Sarudža-paše. 

Za razliku od njega, sultan Mehmed je nestrpljiv. Ne može 
iščekati da otac prenoći, pa dođe u palaču. Susreću se iste noći. 

Otac se najpohvalnije izražava o smirivanju janičarskih 
nereda. I o naknadnom smjenjivanju njihovih predvodnika. 
Prezadovoljan je brzim obnavljanjem čaršije i olakšicama 

oje SU omogućene vlasnicima izgorjelih. dućana, Ističe 
zadovoljstvo novom, kamenom ozidanom kulom na mjestu 
izgorjele Tahta-kale. 

- U Murat-bašči iz pupoljka se rascvjetala prava 
Muhammed-ruža! — izriče pohvalu. - Želio sam se uvjeriti 
kako će moj sin vladati dok sam još u dobrom zdravlju. 

- Dobro je ako si se uvjerio u dobro, a dobro je i što si u 
dobrom zdravlju. To znači da ćeš ti zauzeti svoje mjesto, a ja 
tvoje u palači u Manisi. 

-_? 

- Učio sam se. sultanskim poslovima primanja stranih 
predstavnika, potpisivanju primirja, odluka i postavljenja, 
sastavljanju pisama i vođenju sjednica divana, odlaženju u lov 
da bi se presudilo čovjeku koji misli i izazivanju pobune da bi 
se to sakrilo, a smjenio mladi sultan. To sam naučio. Trebam 
naučiti i o onome šta će mi biti kao sultanu u vremenima koja 
neće biti samo predstave raskoši i iznuđenih pobuna. | 

—- Nisam došao iz Manise da bih opet bio sultan... 

— Meni je još rano. Šta je šejh Đulani rekao tebi o meni? 
Da treba steći što više znanja, a da znanje nudi izučavanje 
znanosti, mnogih znanosti, i da se samo tako upotpunjuje 
odvažnost. Ispravno je rekao. 


Sultanu Mehmedu je petnaesta godina. Rano sazreli dječak 
izrastao je u ozbiljnog i odgovornog mladića. Dovoljno 
je sultanovao. Tri godine, i previše, da bi se u tome i dalje 
oprobavao kod živog i zdravog oca. Uporan je u onome šta je 
naumio — želi upotpuniti znanje. Odakle ocu pravo da mu to 
uskrati? 

Mehmed u miru Manise nastavlja proučavati islamske 
znanosti. Poučne su i potrebne i historija i geografija. Ako 

ga i više privlače moderne: geometrija, vojne discipline i 
primijenjene tehničke znanosti. Uporedo, zikri, piše Pjesme, 
razmišlja, istražuje, skicira, obavlja praktične probe. 

Svakom pravom učitelju najveće je zadovoljstvo kad 
ga nadmaši učenik. To postaje i problem. Kako biti Učitelj 
učeniku koji bi da sazna još i još? To je dodatni izazov i njima 
dok ih nije nadišla starost. Sreća je što učenik nije zahvaćem 
mladalačkim ludovanjem. Upija znanje i ne umišlja da se 
čelom može dotaknuti nebo. Pogotovo ne i probiti. 

Ali, ko bi ako on ne bi? 

Hadis. Taj hadis. Čuveni hadis o Konstantiniji, divnom 
vojskovođi i njegovoj vojsci. 

Svi oko njega osjećaju da su radi toga tu gdje su. 

Što bi rekli drevni Arapi: Čovječe, ne hodaj sitan ispod 
zvijezda. : 

On se nosi i s time. Smjerno hodi, s mjerom hodi tvrdom 
zemljom, vodi računa da ne zagazi više nego što treba. 

Tajna,  tajanstvenost,  tajnovitost,  samozatajnost, 
zagonetnost. To se povezuje s njim. Kad bi se u to moglo 
proniknuti, onda to i ne bi bila tajna. 


Tri pune godine u Manisi, izuzimajući tajanstveneno 
izbivanje tokom kušnje u derviškom ruhu, i to je bila velika i 
posebna škola. 

Otac ga poziva u oktobru 1448. godine po Miladu. Nije ga 
dirao dok je završavao s borbama u Grčkoj. Niti zvao u bitke 
po gudurama Albanije. Sada okuplja pedeset hiljada vojnika. 
Poziva sina u bitku na Kosovu. 


Nova bitka na Kosovu. 


am Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 171 


ponovo Hunyadi. Sa sjevera Evrope dovodi stotinu hiljada 
križara. Opet sveti ratnici, s oproštenim grijesima i obećanim 
rajem. Papa je proglasio novi križarski rat. 

Sultan Murat vojsku razvija na tri dijela. Na dva krila, a 
on je na glavnom položaju, u sredini, zajedno sa tobdžijama i. 
topovima. Na lijevom krilu su janičari i vojska iz Rumelije. Na 
desnom je vojska iz Anadolije. Desno krilo predvodi sultanov 
sin Mehmed. 

Kivan zbog poraza kod Varne, željan osvete, Hunyadi je, što 
je mogao više u širinu, razvukao svojih četrdeset regimenti i 
žestoko navalio. 

Sve je bilo kao kod Varne. Velika bitka. Barem duplo više 
križara nego muslimana. Njihov početni uspjeh. Potpuni 
preokret na bojnom polju. Hunyadijev bijeg. Njegova vojska 
skroz potučena. 

Okićen slavom gazije s Kosova, bivši i budući sultan 
Mehmed, neokrznut u borbi, ne provodi vrijeme dangubeći 
u velikom veselju u Edirnama. Zna svoj cilj; Manisa. Tu ga, 
željnog da što više spozna, čekaju najbolji muderrisi. 


A onda je neočekivan rasplet jednog sasvim očekivanog 
događaja iz temelja uticao na još veću samozatajnost ionako 
tajnovitog bivšeg i budućeg sultana. 

Otac ga je podsjetio da mu je vrijeme ženiti se. Sedamnaest 
mu je godina. Tad se žene muškarci iz gazi Osmanovog okrilja. 
Upita ga ima li neka koja mu je posebno pri srcu. 

Sin se složi. Kaza da bi volio čuti ima li mu roditelj neku na 
umu. 

Kao da je čekao takav nagovor, otac, obradovan, kaza: 

- Znam da bi ti, onako sufijski, rekao: Uzmite siromašne, 
obogatit će vas! A znam da ti znaš i šta je rekao Božiji 

poslanik Muhammed. 1 lijepa, i bogata, i dobrog roda, i dob 
odgojena. Prva žena je prva žena. Njezino značenje i položaj o 
u odnosu na ostale. To znaš... Moj djed se oženio iz plemićke 
kuće Zulkadrovih iz Elbasana. Bilo bi mi pravo da potvrdimg 
orođavanje. Sulejman-beg, vladar Turkmenistana, ima više 

kćerki. Sve ljepša od ljepše. I princeze, kako i pristoji. Do 

mene su došle riječi da si, kao mali dječak u Amasiji, dao riječ 

jednoj njegovoj kćerki... 


Probrani šejhovi koji su učili Mehmeda bili su redom, 
bar pred njim, strpljivi i smireni. Većina ih je isticala baš 
te osobine i nastojali su ga podučiti kako da bude strpljiv i 
smiren, da ne dopusti da ga zateknu ikakve riječi ili događaji. 
Da nastoji sve primiti smireno, onako kako već jest. I da, ako 
istoga trena ne može naći ispravnije rješenje, odgodi odgovor. 
Tako je postupao i Božiji miljenik Muhammed. Nizali su pred 
njim moguće riječi ili događaje koji bi ga mogli iznenaditi 
ili uznemiriti u trenutku saznanja o njima. Navodili su 
mu načine kako se tada strpiti, ali ne i otrpiti. Da nije tako, 
vjerovatno bi ga ove očeve riječi uznemirile. Otac zna ono 
šta on nije zapamtio. Jest, pamtio je šta je djevojčica, nekad 
davno, u vrtovima sultanske palače u Amasiji, od riječi do 
riječi upamtio, šta je ona odgovorila na njegova dva pitanja, 
ali se nije sjećao je li on na to šta njoj rekao. Ili je bio samo 
zbunjen? Ili tada nije ni znao da treba odgovoriti? Ili nije znao 
šta bi odgovorio? Ili...? Bilo je onako kako je bilo. Samo, on to 
nije zapamtio. Bilo je davno. Bio je mali. Nekako je bilo da je 
zapamtio i pamtio nekoliko riječi koje mu je ona rekla. A šta 
joj je on na to rekao, toga se ne sjeća. Ali, da mu se svidjela, 
svidjela mu se. Da je poslije to premetao po mislima, mislio o 
njoj, i to je. I da mu je prva ljubav, jest. 

Ali, sad je u trenu — na primjeru, onako kako su ga učili 
šejhovi - spoznao da se sultanima prenosi sve i svašta o 
događajima kojima nisu prisustvovali. Da se prisluškuje i šta 
govore sultanova djeca. Možda i sami sultani. 

Spremno je odgovorio: I 
- Moguće je. Dobro se sjećam djevojčice. Slažemo se nas 
dvojica. Neka bude tako. Bilo je više sestara, bile su slične 
ili iste. Nisam zapamtio njezino ime. Nju sam raspoznavao 
 nepogrješivo. Ali, ni to nije teško. Ne treba biti problem. Lahko 
je utvrditi koja je. Sve njezine sestre imale su jedno ime. Ona 
je u imenu imala dva imena. Zelim da to bude ta, ona. 

Otac je potvrdio i odmah se dao na pripreme. Pozvao svog 
najbližeg saradnika, velikog vezira Halil-pašu, objasnio mu i 
s njim utanačio prosidbu. Složili su se da supruga namjesnika 
Amasije Kara Hidr-paše bude upućena u Elbasan kao 
provodadžijka. Takav je običaj, sultan ima veliko povjerenje 
u njezinog muža. Najbolje će biti da ona, za svaki slučaj, ako 
je ta djevojka s dva imena u međuvremenu — hajde znaj da 
nije — stekla neku mahanu, prošepala na nogu ili se nešta 
dogodilo s njezinim zdravljem, ko će znati šta, ali nešta bi 
i moglo biti, neka pogleda sve Sulejman-begove neudane 
kćerke. Možda ima i ljepša, možda umilnija, dostojnija, kojoj 
će bolje pristajati da bude kaduna, prva sultanova Žena, i 
prva među njegovim ženama, prvoizabrana, prva među 
najprobranijim, gospodarica sultanske palače i harema. 
Kaduna. I da treba pripremiti darove, sve kako pristoji. Da, 
obavezno, sve Sulejman-begove neudane kćerke redom budu 
jednako darovane. Tako će ih provodadžijka moći osmotriti, i 
sve zajedno i svaku pojedinačno. I da svakoj lijepu progovori. 
A odabranoj dati poseban biljeg, onako kako pristoji vjeri 
i običajima koji nisu u suprotnosti s vjerom. Ali, da žena 


174. isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bos. 


Kara Hidr-paše ima jedno na umu: Ako je ta s dva imena i 
približna nekoj drugoj koja bi bila poželjnija, ako je i samo 
bez mahane, i to je dovoljno, neka izbor bude na toj do koje 
je Mehmedu. Neka nju odabere. Samo da nije pod mahanom. 
Pa da se, ne daj Bože, ne bi pravila bruka i sramota, i djevojku 
vraćalo. O tome i otvoreno kazati Sulejman-begu. Ali, da sve 
to bude lijepo. Onako kako ona umije. Zato je, između tolikih 
žena, i odabrana da ona ide na zagled. I da kaže Sulejman. 
begu da svatova, ako Dragi Bog tako da, a sa njima i Hidr- 
_begovice, da ih eto za petnaest dana po mladu. Da će svatove 
predvoditi Sarudža-paša, kao paša od posebnog povjerenja. 
sultana Murata. A sa njim da će biti uglednici, redom, kako 
pristoji. I vojska ih prepratiti i tamo i ovamo. A da će ih u Bursi 
iščekati i dočekati preostali: veziri, kadije i najdičniji šejhovi. 
I onda će mlada, s njima u pratnji, do palače u Edirnama. Sve 
kako i dolikuje. Ja, i da će biti svima razglašeno da će svadba 
trajati tri mjeseca i veseljem biti obradovan svako živi. Da 
bude svakoraznih zabava, nadmetanja pehlivana u hrvanju, 
takmičenje u gađanju strijelom, u pjesništvu i govorništvu, 
svega i svačega drugog, da ne uzmanjka ničega čega ne treba 
uzmanjkati i da se neće štediti na raskoši i hrani. 

I da on, Halil-paša, poistilahe, sve što je do nje, razjasni 
Hidr-begovici, a da ostala zaduženja prenese ostalima kojima 
treba šta prenijeti, a oni ostalima, i sve redom, jer je mnogo 
tih obaveza, kako bi sve bilo kako treba za prosidbu i svadbu. 


Sitti Mukrima. To je ime od dvije riječi. 

Na tri mjeseca je razglašeno svadbovanje. 

Sitti Mukrima. 

Djevojka je postala žena u carskoj palači. I prve noći zanijela 
s Mehmedom. 


= Taljić Opet ćemo se vidjeti ispod crvene jabuke/ Roman o sultanu Fatihu, Bošnjacima i Bosni 175 
na! 


A onda su se, jedna za drugom, nizale supruge njezinog 
muža: Đulbehara, Đulsuma, Čiček. Sa Sitti Mukrimom, četiri 
uporedo. Onoliko koliko dozvoljava šerijat. Zatim, Helene, 
Anna, Alexias. Također po zakonu dozvoljene supruge. Zatim, 
paremske djevojke i žene. Stranci — možda da bi dočarali 
bajku ili iskazali pakost —- navode da ih je tri stotine. I dodaju 
napomenu koja je jedino ispravna: sveijedna je dovedena 
izvan granica Sultanata. 
Ipak, nije li srljao sa ženidbama i ženama? I zašto? 
Bi li bilo tako da je Sitti Mukrima postala kaduna? 
Ako joj je bilo suđeno da mu postane prva žena, nije 
joj bilo suđeno da bude kaduna — gospodarica palače i 
gospodarica sultanskog harema. Sa svom drugom pažnjom 
i prinadležnostima koje sljeduju prvu ženu, odvojena je u 
posebnu palaču u Dimitiku. Nije daleko, a nije ni u Edirnama. 
I prepuštena iskajavanju svog, većini nedokučivoga grijeha. 
Ništa ostalo nije joj bilo uskraćeno. Čak ni to da tom djetetu 
koje se zametnulo u njezinoj utrobi i sad ga nosi ispod grudi, 
bude li muško, a bude li — zvat će se Bajazit, i odraste li, neće 
biti uskraćena mogućnost da zamijeni oca kao sultan. 


Mnogo godina poslije — dok je, sa onim šta mu je još 
dopiralo u misli, ležao na samrtnoj postelji i kad je konačno 
znao i šta je i kako je bilo s njegovom prvom ženidbom — 
sultan je pomislio da bi bilo pravedno da drugi sin Džem bude 
sultan. Možda bi, da je živ, prije pomislio na sina Mustafu. Ni 
njegovom sinu, kao ni očevom bratu s istim imenom, nije se 
dalo da poživi. 

Pokretima ruku okupljenima oko sebe pokazati da poziva 
vezire i glavnog kadiju. I prenijeti im. I da se to napiše. Da se on 
potpiše. Za Džema. Učinio bi to drage volje. I ne bi pogriješio. 

Ali, ta misao mu se izgubi, kao da mu se nije javila. I da 
je ko upitao koga ostavlja kao sultana, i kad bi mogao čuti te 
pitanje, ne bi znao šta ga pitaju, ni da pitaju. Nepovratno se 
gubila povezanost između njegovog pamćenja i prisustva na 
samrtnoj postelji. 

Koji je razlog što se tada, u mladosti, ponio tako spram 
svoje prve žene? 

Treba odbaciti mogućnost otrcanih razloga. Ni govora da je. 
ona prije ili poslije počinila preljub, iskazala neposlušnost il; 
da mu nije bila nagodna u postelji. Ne, ne i ne. 

Osim nje, mogle su biti umiješane najviše još tri osobe. 
Među njima nije bio sultan Mehmed. On je nekako, možda 
svojim, njemu darovanim čulom, osjećao da nešta nije u redu. 
Možda onako kako je kao djevojčicu nepogrešivo raspoznavao 
od drugih njezinih sestara. I kad mu je to potvrdila, nije tražio 
da mu objašnjava. Možda i iz poštovanja prema iskajavanju 
koje je čeka radi toga grijeha na koji se usudila, nije tražio da 
mu pojasni. Nije pitao oca. Nije pritisnuo velikog vezira Halil- 
pašu. Nije primorao na priznanje ni Hidr-begovicu. Neko 
od njih bi i mogao znati. Ako bi. Niti je poduzimao ikakvu 
istragu. Niti se od nje razveo. Možda i radi te neke tragične 
crte koju u sebi nose takvi koji bi mogli imati šta god požele, 
a... Možda. Možda što je takav kakav je. 


Lijep, mlad, gizdav, pribran, žestok, smiren, odlučan, 
pametan, pjesnik, vojskovođa, sve to i u postelji. Slavan, 
najslavniji. I još su oni koji su ga osporavali, prezirali i mrzili 
iz dna duše, činili većom i zagonetnijom njegovu slavu. 

Naravno, ne dovodeći ni u kakvu vezu s time Božijeg 
poslanika Muhammeda, je li iko drugi na svijetu bio čuveniji i 


—am Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 177 
SNA i 


gaje do kraja bio voljen u muslimanskom svijetu? I da je neđu 

rugima beskrajno omrznut? Ali, i tako znatno, znatno više 
voljen: da se razveo, ne bi bilo djevojke ili žene na tadašnjem 
dunjaluku, vjernice ili nevjernice, muslimanke ili kršćanke, 
koja ne bi poželjela Sitti Mukrimino mjesto. 


Prihvatio je krotko to sa svojom prvom ženom. Kao išaret 
iskušenja. Šutnjom svojstvenom sebi, samo se odvojio od nje. 
Sve tri osobe, i Ona četvrta, ili koliko ih je već bilo, bile 
su obavezane međusobnom zavjerom šutnje. Svjesne da bi 
raskrinkavanje platile životom. 


Muž će saznati šta je i kako je bilo tek onda kad to, i sve 
drugo, postane predaleko i davno, kasno i bez ikakvog nadanja 
da bi se šta moglo promijeniti. Ako je i moglo ranije. 

Otac nije znao razlog sinovog odbijanja od prve supruge. 
Kao i pred prosidbu, njih dvojica su se lahko složili i u ovome 
- da je njegov privatni život njegov privatni život. I da se o 
prvoj ženi ne šire nikakve vijesti. Ni izvan palače. Nipošto 
ni u palači. To je njima dvojici, zamišljenih u tekijskoj tišini 
spoznaje bezglasnog veličanja Boga, bilo dobro znano pitanje 
tajne i tajanstva. Još jedna među tajnama u velikoj tajni života 
i beskrajnosti univerzuma, o čemu samo Gospodar Zna sve. 


Supruga u palači u Dimitiku, on u palači u Manisi. 

Ako se i moglo nabadati o tome da jogunasti princ bašii nije 
bio poslušan svojim učiteljima, nikako se nije moglo kazati da 
je landohanio. Vrijeme je raspoređivao tako da svemu odvoji 
dovoljno pažnje, a i da mu ne dojadi to da što više sazna, uzna, 
upije, da zna. 

Pogoni ga i san koji je usnio. Ne progoni ga, nego ga pogoni 

Taj san. 

Sanjao je Božijeg poslanika Muhammeda na posebnom 
uzvišenju. UZ njega su, suznih očiji, Hasan i Husein, njegovi 
unuci. Crvena mahrama preko lica Božijeg Poslanika 
Mehmed mu prilazi. Ljubi Božijeg Poslanika u ruku. Božiji 
Poslanik smaknu mahramu. Sinu nur njegovog lica. Kaza mu: 

,Prinče, uzmi Ebu Ejjubov bajrak!" 

Nije mogao iščekati da se razdani. Poslao je po... 

Ne, nije poslao ni po koga. Ustao je iz haljina i probudio 
šejha čija mu je spavaonica bila najbliža. Bilo je da to bude očey 
šejh, Ak Šemsudin. Ispričao mu je san. I zatražio tumačenje, 
Rasanjeni šejh kaza da je san dobar, da ne može biti bolji. Da 
nejma ništa bolje nego sanjati Božijeg poslanika Muhammeda. 
Tolika je to milost kad se sanja Božijeg pojlatnika; I da je takav 
san istinit, I jasan. 

Podsjeća princa da je Ebu Ejjub, da je to Halid bin Zejd 
Hazredž, poznatiji kao Ebu Ejjub Ensarija. Da je u njegovoj 
kući Božiji Poslanik odsjeo po dolasku iz Mekke u Medinu. 
I da ne nabraja. Kaza da mu govori ono šta i on, Mehmed, 
zna. Ali, uvijek je lijepo o tome ponovo čuti. Da je Ebu Ejjub 
zaslužio čast da bude bajraktar Božijeg Poslanika. I da je 
poživio dugo. I, ne bi li dosegao deredžu iz hadisa o osvajanju 
Konstantinije i blagoslovljenosti vojskovođe i vojske koja to 
postigne, i vojske — kao njezin vojnik poginuo na prilazima 
Konstantinije. Od tada je minulo sedamsto pedeset godina. 

Kaže mu šejh Ak Šemsudin: | 

- NašPoslaniktije poručio daje tebe najavio kao vojskovođu 
vojske koja će osvojiti Konstantiniju. I da će se Ebu Ejjubov 
bajrak zavihoriti na najvišoj kuli Konstantinije. To je san. 

'gporedo, išaret nama da pronađemo Ebu Ejjubov mezar, da 
_madnemo očuvati uspomenu na tog časnog bajraktara. 


Otac sultan je urijetko u sultanskoj palači. Nije ni sa 
yojskom. Trajalo je zatišje potpisanih mirovnih sporazuma. 
Tako je bolje. Veliki su troškovi kad se vojska pokrene. Kad se 
može, da se ne rasipa ono šta se mora rasipati kad se vojska 
okupi. A doći će, brzo će, kad će svega zatrebati. Njegov sin, 
i još kao već iskusan sultan, neće se skanjivati. Ozbiljan je. 
Odlučan. Čvrst. I hoće mu se i može mu se. Taj neće otrpiti. 
Oni će ga mamiti ne bi li ga iskušali. On će, kakav je, i udariti. 


Najradije je sultan izbivao izvan palače u Edirnama. 
Nadomak grada, ali izvan grada. Na riječnom ostrvu Tundža. 
Tu je bio najrahatniji u omiljenom mu društvu šejhova, 
pjesnika i učenjaka. 

I onda, jednom, kad se, bez ikakvih oznaka po kojima bi 
se moglo naslutiti da je on sultan, čak i odjeven kao prosječni 
prolaznik, da ne bi nepotrebno svraćao pozornost na sebe, 
vraćao sa riječnog ostrva u društvu prijatelja Sarudža-paše i 
Ishak-paše, pred njima se, na mostu koji spaja adu s kopnom, 
pojavi derviš u pohabanoj halji. Most je pouzak. Ne bi se mogli 
mimoići. Pa, kad se već treba pozastati, da se malo i popriča. 
Sultan Murat nazva selam. Bi mu odgovoreno. Upita ga — a 
šta bi drugo nekoga koga ne zna, a vidi mu se da je derviš — ko 
mu je šejh. Dobi odgovor da je derviš bez šejha. 

— Ne može se biti derviš bez šejha. 

— Evo, mene vidiš, a i čuješ. Eto, može. 

- Koti je bio šejh? 

- Hadži Bajram Veli, allahrahmetile, i Bezimeni Šejh, 
allahrahmetile. Pa, hajde se ti, poslije takvih, namiri na trećeg! 

— Oni su znali i vidjeli — kaza sultan. 

— Jesu. I znali i vidjeli, sultane. 

— Valja li zbijati takve šale? Kakav te sultan snašao? Nisam 
ja sultan. ! 

- Gotovo da si i pogodio. Promašio si samo za četiri dana, 
Od toliko duže nećeš ni biti. I neće biti to vaše, to između 
tebe i tvog sina, da sada jesi, sada nisi sultan. Odatle se niko 
nije vratio. Tako bi ti bilo i da, ovo, nisi na mene nabasao. 
Suđeno bilo da se sretnemo i da ti reknem. I neka sam, da 
znaš. Zaslužio si. Bio si dobar sultan. Bio, jah. 


Iako su ga znali i pretjerano hvaliti — i otvoreno priznajući 
da to čine kako bi bila istaknutija suprotnost njihovog odnosa 
prema njegovom sinu — kršćanski ljetopisci nisu mogli otrpiti 
i ne pokazati svoje pravo lice i prema velikom sultanu Muratu 
na samom njegovom kraju. Redom navode da ga je strefila 
srčana kap dok se, na Tundži, prejedao svakojakom hranom i 
prepijao vinom. I to navode kao uzrok smrti. 

Poznato je da je Murat bio mršav i da nije pio alkohol. 

još navode da je u postelji ležao četiri dana i više nije ustao. 


I osmanlijski izvori podudarni su u tome da je sultan Murat 
na samrtnoj postelji ležao četiri dana i da iz nje nije ustao. 

I oni spominju priču o susretu s dervišom skitnicom. I da 
je sultan potom ispričao Sarudža-paši i Ishak-paši da je bio 
svjedok kad su dvojica šejhova čija mu je imena spomenuo 
derviš govorili o onome šta se tek imalo dogoditi, a da je tako 
bilo. I navode da je te noći sultan legao u postelju i više iz nje 
nije ustao. 

Četvrtog dana dođe veliki melek Azrail velikom sultanu 
Muratu. 

Bio je prvi mjesec muslimanske nove 8 ; 
1451. godine po Miladu. e 855. godine, februar 


va li potvrditi da je onaj derviš na uskom mostu između 
ade i kopna, da je to bio Hazir, nekadašnji berber sa žuti 
makazama? sa žutim. 


NANIO 


pa 

IV/1 


Grad 


Razni narodi nazivali su ga raznijem imenima. Da se 
nabrojati više od stotinu dvanaest imena koja su mu, kako kad, 
kako ko i kako gdje, davana. Arapi su ga nazvali Konstantinija, 
Perzijanci Kajzer Zemin, Indijanci Tahtirum, Mongolci 
Čakdorkan, Tatari Sakalija, Osmanlije Der Alije i Astaneji 
Alije, Jevreji Vezendonija, Nijemci Konstantinopolis, Rusi 
Tekfurija, Holandezi Stefanija, Francuzi Arandona, Portugalci 
Kostilja, mnogi narodi Carigrad. Kad su vidjeli da razdvaja 
Evropu od Azije, Arapi su ga nazavli i Faruk. Poradi njegovog 
divnog položaja i prirodne ljepote, Osmanlije su ga prozvali i 
Ummi Dun'ja, majka svijeta, i Islambol — da je pun islama, pa 
se, premetanjima glasova i slova, došlo do naziva Istanbul. 
Zna se da je, prema starim historijama, nazivan Bizans ili 
Bizant i Konstantinopolis i Konstantinopolj. O imenu su razni 
evropski pisci nagađali kako koji i kako šta. Nisu džaba neki 
napisali: Ko bude vlasnik Carigrada, bit će gospodar svijeta. 
Carigrad je svjetska prijestolnica. Grad nad svim gradovima. 

Vladar Azije i Evrope, stoluje,na obje granice tih kontinenata 
dvije strane opkoljen morem, a istočna njegova strana čini istek 
južnoga kopna Evrope. Na jugu je okrenut Mramornom Mory 
i ka Dardanelima. Prema sjeverozapadu se protežu morske 
vode Bosfora poput zmije u sedam zavoja i na svakoj obalj 
ima sedam predgorja, a more se pomiče pomoću sedam SVojih 
struja i sedam polustruja, pa prelazi u Crno more. Na južnom 
kraju Bosfora more se uskom stazom uvija prema sjeveru | 
čini dovoljno prostranu luku. Ona pruža sigurnost brodovima 
iz svih krajeva svijeta. Ovo zavlačenje mora podsjeća na TOg. 
. Bogatstvo ovoga zaljeva moglo bi biti samjerljivo sa suhim 
zlatom. Zato se ovaj zaljev naziva Zlatnim rogom.. 

S obje strane koje su prema moru, grad je obuhvaćen 
visokim zidinama, dok ga s kopna brane dvostruki, još širi i 
visočiji bedemi; negdje i trostruki. Nu 

Unutraje grad podignut na sedam divnih brjegova. Moglo bi 
se kazati, poput starog Rima kad ovaj grad ne bibio neuporedivo 
ljepši i na značajnijem mjestu. A jest, neuporedivo je ljepši i na 
značajnijem mjestu. Bit će da mu se zato nije moglo primiti ime 
Novi Rim, koje mu je dao bizantski car Konstantin. Nije onaj 
posljednji, koji je odnekud u kršćanskom svijetu neuporedivo 
poznatiji kao car Konstantin. 

Prve temelje gradu postavio je Božiji poslanik Sulejman, 
kojega neki zovu premudri Solomon, a poslije su njegovi 
nasljednici i drugi starozavjetni vladari o njemu brinuli. Dalje 
ga je obnavljao Janko Madijan, a poslije i makedonski car 
Aleksandar. Domalo izatogaje strašnim zemljotresom porušen 
i četrdeset godina u ruševinama ostao. Potom je nekakav 
Pozantin, kralj, iz Madžarske s vojskom došao i obnovio grad 
i tu prijestolnicu svoju postavio, pa se grad njegovim imenom 
nazivao. Ama jada, veli se da je ovaj kralj, poslije, pošao s 

vojskom preko smrznutog Dunava i, jašući na konju, provalio 
jed i utopio se. A onda je, grad, opet zemljotresom skroz 
ostradao i sedamdeset godina u ruševinama ležao. 

Koliko je u tome istine, to meni nije poznato. 

Prema starim historijama, zna se daje grad poslije zasnutka, 
bio pomalehan, ali je neuobičajeno brzo napredovao, pa 
_se proširivao. Po rimskim običajima, bio je razdijeljen na 
_ četrnaest dijelova. 

Zavremena starih rimskih careva i kasnijih rimsko-istočnih 
vladalaca, bio je ovaj grad kao druga njihova prijestolnica na 
glasu, osobito poradi svog položaja i trgovačko-vojničkih 
pogodnosti. 

Godine 323. po Miladu, taj prvi Konstantin postaje 
imperator sveukupnog Rimskog Carstva. Ispadnu razni 
problemi upravljanja državom i vojskom u Rimu, pa 
Konstantin dođe u Bizans i učini ga centrom Carstva. To je 
ono kad mu dade ime Novi Rim i to ime mu se ne primi, 
nego su ga nazvali po njemu: Konstantinopolis. Grad je bio 
pun idolopoklonika, pa su se, da ih ne bi napadali, opasali 
visokim i debelim zidinama. Dođe utom godina 395. i 
Rimsko Carstvo rasturi se na dva dijela, Istočno i Zapadno. 
Poslije se ono Zapadno raspalo i izbrisalo iz novijih historija 
kao nepostojeće. Potraja još Istočno. A i ono gotovo svedeno 
na teritoriju koju obuhvataju gradske zidine. I poživi koliko 
i srednji vijek. Ali, granica rascjepa onih carstava označi 
podjelu između kršćanstva i hrišćanstva po zapadnoj granici 
stare zemlje Bosne. A ta zemlja, kao i Istanbul, ima tri strane i 
sva je, sa sve tri strane, od ostalih zemalja odvojena prirodnim 
granicama, što rijekama i morem, što izraženim planinama. 

Odvremena dovremena, zidine su utvrđivane, dograđivane, 
širene i višene. I bivale neprestalna meta. Nijedan grad 

u historiji nije bio utvrđeniji od njeg. Zato je odolijev, 
opsadama. Smatran je neosvojivim. Dvadeset i devet puta ; 
ga napali Rimljani, bizantski carevi, pa Bugari, Slaveni, Latin 
Perzijanci, Grci, Avari, Rusi. Devet puta su napadali Arapi. 
U prvom njihovom pohodu bio i Resulullahov bajkrakta, 
Ebu Ejjub Ensarija. Bio u dubokoj starosti, a da bi dostigao 
deredžu riječi Božijeg poslanika Muhammeda: "Konstantinija 
će sigurno biti osvojena. Divan li je vojskovođa te vojske ; 
divna li je vojska ta vojska", pao je, ubijen, časna starina, pod 
gradskim zidinama. 

Osmanlijski padišahovi su još puta udarali na . zidine 
Konstantinije. I ni u jednom napadu ni kamen na zidinama 
nije pomaknut. Sve dok, po sedmi put, na bedeme grada na 
sedam brjegova ne napade sedmi osmanlijski sultan. Pred 
njim se srušiše na sve tri strane gradski bedemi. On s njima 
sruši i mračni srednji vijek evropske povijesti. Do tada sultan 
zvani Mehmed, od tada prozvan Fatih. A i grad promijeni ime 
i Istanbul se proširi i nadaleko od zidina, i na jedan i na drugi 
kontinent. 


Da se zna — bilježeno je odranije — ovaj grad je još samo 
jednom bio zauzet. Prvi su to učinili Latini. Bila je 1204. godina 
po Miladu. Bilo je na mučku prijevaru. Franačka krstonosna 
vojska, zvana križari, krenu, u svom četvrtom pohodu, u svoj 
sveti rat na Kuds. Kadli, u putu ih njihov slijepi vođa namami 
da promijene pravac i nabijedi da im je isplatnije napasti 
Carigrad. Kad vide križeve na jedrima njihovih brodova, u 
gradu se neće nadati da će ih takvi, a i kudikamo će im biti veća 
pljačka i ugodnije negoli da se, po žarkom suncu i uzavrelom 
pijesku pustinje, nadgone sa muslimanima. 

;z grada su Bizantinci vidjeli čiji se brod primiče, pa su 
pripustili u luku. Mogli su ući i kroz kapije. Oni pređu 
preko zidina iz pravca Zlatnog roga i počnu ubijati svoje 
domaćine. Koliko je naroda moglo stati, sklonilo se u crkvu 
zvanu Aja Sofija. Tu su čekali da budu spaseni prema nekom 
roročanstvu. Ama, to krstonosnoj bandi Franaka dobro 
dođe da ih na jednom mjestu toliko zateknu. I bude da tolike 
pokolje počine da je u crkvi bilo jezero krvi. I još nekoliko 
krvavih potoka po gradu. Sve stanovnike poklalo. Bratija. 
svoju vjersku polubraću. 

I tu ostanu punih pedeset sedam godina. Harčili, trošili, 
razbacivali se. Kad im dojadi, u neka doba su se pokupili 
iz Carigrada. Carske riznice su i bili ispraznili, ali nakupe i 
ponesu sve šta je vrijedilo. 

To je tako bilo. Ta bruka se skriva ili se samo spomene, a ne 
navede kako i šta sve bi. 


Ovo je očaravajući grad i po okolnoj geografiji i po divnim 
brežuljcima unutar zidina. Zasluženo nazvan svjetskom 
prijestolnicom. 

Gradske zidine protežu se na dvadeset kilometara i još pola 
jednog kilometara. Zidine su na svakih pedesetak metara 
doučvršćene kulama. One su u visinu osamnaest metara. 
Unutrašnji zid prema kopnu je najviši i najjači. Širinom pet 
ili šest metara. I, sada ti zamisli, šest metara! Visinom i iznad 
petnaest. Vanjski je kao malo niži, ali je to nadomješteno 
opkopom. Taj jarak je ozidan kamenom i u njeg upuštena 
voda u dubini šest i širine osamnaest metara. Iznad vode je 
bilo još po metar i po zida s obje strane. 

Utvrđenja u zidu su različita. Kako koje, trougaona, 
četverougaona, osmougaona, sa jakim zidovima između njih. 

Zidovi koju su okrenuti južno, Mramornom moru, bili su 
tanji. Zupčasti su svi bedemi i kule, a gvožđem su nadžidžani, 
i odatle se, komotno i bez ikakve opasnosti, moglo strijeljati i. 
pucati kroz mazgale. 

Baška su bedemi koji su opasavali gradska naselja Fenar, 
Petrion i Psamatiju, pa bedemi koji su opasavali Galatu, grad 
na drugoj obali Zlatnog roga, a posebno je bedem po Trakiji 
koji je udaljen od grada šezdeset pet kilometara i prostirao 
se sve od Crnog do Mramornog mora u dužini pedeset 
kilometara. i 

Bedemi su najviše građeni kamenom i ciglom. Vezivani su 
krečnim malterom. Kamenovi su klesani iz krečnjaka vađenog 
u okolnim majdanima. Nerijetko je korišten mermer. Uziman 
je što iz starih građevina, a što vađen u kamenolomu na obali 
Mramornog mora. Ovo more i dobilo je ime po tom kamenu. 
Mermer u duvarovima je iz mramora. 

Cigle su pečene u blizini grada. Dužina im je bila od trideset 
do trideset šest centimetara, sa šest centimetara u širinu. 
Malter za njih pripravljen je miješanjem kreča sa komadićima 
ili prašinom nastalom od cigli i bio je veoma tvrd kad se osuši. 


Najveća građevina u gradu bila je crkva nazvana Aja Sofija. 
U nekim je historijama pisano da je ona koštala 221 hiljadu 
kesa, što iznosi 110 miliona i 500 hiljada groša, a ova suma je 
premala spram njezine veličine. 

Ne zna se kad je građena. Ima priča da je to bilo u vrijeme 
Božijeg poslanika Isaa, kad je na vlasti u gradu bio neki princ, 
a on bio bolešljiv. Njegova majka Sofija ode pejgamberru Isau 
i zamoli ga da moli Boga za njezinog sina. Dragi Bog dadne 
da sin ozdravi, pa njegova majka iz zahvalnosti podigne 
ovu građevinu. Neki, opet, navode da je izgrađena kasnije, 

360. godine po Miladu. Kako god to bilo, ali se zna da su je 
zemljotresi i jaki požari više puta uništavali. Ponovo je izgradio 
imperator Justinijan. Kad je gradnja bila pri kraju, a to je bilo 
538. godine po Miladu, a još nije bila uspostavljena kupola, 
justinijan je podviknuo: M 

— O Sulejmane, Sulejmane! Pobijedio sam te! Napravio sam 

veću bogomolju od mesdžida Aksa u Kudsu koji si ti gradio! 
Eto šta je čovjek i koliko se osili! Haj, začikava Božijeg 
Poslanika! 
Poslije ovih njegovih oholih riječi, neimari nikako da 
pokriju. Kako god je uzdurišu, ona se kupola obruši. Kako god 
da god. Onda će glavni majstor, Hizir po imenu bio, kazati 
caru da se pojavio u Arabiji posljednji Božiji Poslanik. Da 
odu njemu, da im on prouči dovu. Car i posla svoje izaslanike 
Muhammedu. On prouči na grudu zemlje i dadne im. Da je 
metnu u malter. Tako bi, kupola ostane nauzgor. Ostalo je da 
se govori da je neimar Hizir kazao da je tako bilo zato što se 
znalo da će građevina biti na usluzi islamu. 

Da ovo nije samo izmišljeno, potvrđeno je time što je 
građevina bila u krajnje slabom stanju u vrijeme posljednjeg 
Konstantina. Nikako nisu uspijevali ponovo staviti kupolu. 
Konstantin zatraži pomoć od sultana Mehmeda. Sultan posla 
neimara Aliju Nidžara. Nidžar kaza da bi lakše i isplativije bilo 
sve iznova sazidati. Pa, kako im volja. Ako oni hoće da bude 
privremeno, objasni im kakve potporne zidove treba. Sprva 
ostade s njima. I onda on, u jednom od potpornih zidova, 
ostavi početne basamke koji će voditi za munaru. Ti basamci i 
danas-danile ostaju dokaz svjedočenja. 

IV/2 


Feth 


Nisu samo nevjernici bili u zabludi kad su sebe sokolili da 
se ne treba plašiti nedoraslog sultana u Edirnama. 

Puni tek devetnaest godina. 

Pa brljavljenje s njegovim postavljenjima i odstavljenjima 
kao sultana. A i niti se — poslije onakvog sultana kakav je Murat 
bio, kojeg su voljeli prijatelji, a jednako uvažavali neprijatelji - 
može pojaviti neko i blizu njemu. 

I muslimani iz Anadolije gajili su istu zabludu. Ibrahim-beg 
jedva dočeka tu 1451. godinu po Miladu i proglasi nezavisnost 
Karamanije. ' 

Mladi sultan odlučno, brzo i žestinom stuče pobunu da je 
Velikom Karamanu dugo trebalo da se pribere, oporavi i usudi 
činiti ono šta je ranijih godina svako malo činio. 

I nesamo on, ineće samo još Konstantin to osjetiti, obznanit 
će se dokle god se mogne čuti kolika je moć mladog sultana. 


Žali Bože šta Konstantin počini. 

pristajući na muku mladom sultanu pred polazak vojske 
na Karamana, posla izaslanika Dimitriosa i zatraži trista 
piljada akči za izdržavanje princa Orhana. Sultan klimne 

Jlavom. Biva, bit će razmotreno. Pa krenu s vojskom. Avaj, 
u jeku borbi u Anadoliji, da iskoristi stisku, posla Konstantin, 
novoga glasnika. Taj donese poruku da se traži duplo više akči 
za princa Orhana. Čitavo veliko bogatstvo. Još priprijeti da 
isplata nije pravovremena, a nemiri su u Sultanatu i mnogi bi 
s radošću prihvatili princa Orhana kao sultana. 

Ova poruka bi prenijeta Halil-paši. Njega je sin sultan kao 
velikog vezira naslijedio od oca. Neki vele da je izgrdio, a neki 
da je posavjetovao Bizantince kad im kaza: 

— Sultan Murat je prema vama bio trpeljiv. Sadašnji sultan 
je drukčiji. Ako se Konstantin izvuče bez kazne spram vašeg 
drskog zahtjeva, to će biti samo zato što Bog i dalje prelazi 
preko vaših podmuklih namjera. Nije se ni osušila tinta na 
vašoj prethodnoj prijetnji, a vi srljate dalje. Gadno se varate. 
ako mislite da je ovaj sultan dijete bez snage i razuma. Samo vi 
proglasite Orhana za sultana u Trakiji. Dovedite Ugare preko 
Dunava, povratite gradove koje ste odavno izgubili. Ovaj 
sultan vam neće dozvoliti da učinite bilo šta od toga. Izgubit 
ćete i to malo šta vam je ostalo od Carstva. 

Ni tu ne budi kraj, nego — kad se vojska vraćala iz pohoda 
na Karamaniju — bizantske lađe u Dardanelima onemoguće 
im prelazak u Rumeliju. I tu sultan klimne glavom, sada sebi u 
njedra, i krene zaobilazno. Da vojsku prevede preko Bosfora. 
Na onome mjestu gdje je moreuz najuži. Tu je njegov pradjed 
sultan Bajazit — ima i trideset pet godina od toga — na azijskoj 
obali podigao tvrđavu Anadoli hisar. 

Kad vojsku prebaci u Rumeliju, sultan osmotri krajolik i 
pozva velikog vezira Halil-pašu: 

— Lalo, da se okupi dvije hiljade zidara i četiri hiljade irget, 
Sve da se spremi da bi se i na ovoj strani, naspram Anadol; 
hisara, odmah s proljeća podizala tvrđava. 


Građeno je po nacrtima mladog sultana. On je to smislio ; 
čudesno domislio — da tvrđava bude velika i ima oblik levhe 
s ispisanim imenom Božijeg poslanika iz Mekke, a to je i 
sultanovo pravo ime. 

Radovi na tvrđavi uspaniče Konstantina. Utvrda će odvojiti 
Carigrad od Crnog mora. Sultan će ubuduće nadgledati šta 
se prevozi brodovima. I ubirati silne carine. A to je on dotad 
uzimao. Posla s protestom sultanu svog najsposobnijeg 
predstavnika, Lucasa Notarasa. I da mu napomene da je — iako 
je to bila osmanlijska teritorija — sultan Bajazit, od tadašnjeg 
bizantskog cara Manojla Drugog, sa poštovanjem tražio 
dozvolu za gradnju anadolske tvrđave. 

Kao što je već dočekivao predstavnike mnogih zemalja koji 
su mu požurili iz Evrope, a prvi su stigli Dubrovčani, sultan 
lijepo primi Lucasa Notarasa. Sasluša i smireno kaza: 

— Granice Bizantskog Carstva odavno su unutar zidina 
Konstantinije. Izvan zidina su i moreuz Bosfor i obje obale te 
nije sporno da pripadaju Sultanatu. Mom ocu je pred Bitku 
na Varni onemogućeno da tu pređe na rumelijsku stranu. 
Ja sam tada bio dijete, ali sam dobro zapamtio da je nama 
prijetila propast i da ste se vi unaprijed radovali. Moj otac se 
tada zakleo da će podići Rumeli hisar. I meni su vaše galije 
zatvorile prolaz na Dardanelima. Hajde-de, ja bih i mogao 
pregrmjeti to svoje. Ali, moj otac nije poživio, a moje je da 
ispunim njegovu zakletvu. Niko me ne može spriječiti da na 
svojoj zemlji gradim šta hoću. Recite vašem imperatoru da mi 
više ne šalje ovakve poruke. 

Tvrđava bi završena u augustu, za samo četiri mjeseca. Na 
njoj su postavljeni topovi. I još jedan top, a taj je veliki, veći 
nego ijedan top dotad. Bi to opomena da se brodovi zaustave i 
budu pregledani. Koji ne zastane, ima da bude potopljen. 

I, prođe malo, a to se i dokaza. To s velikim topom. Bi 
potopljen mletački brod. 


Nekako u to vrijeme, kod Epivata, na obali Mramornog 
mora, izbiju čarke između Osmanlija i Grka. Njihov historičar 
pukas navodi da to bi ,,povod da Konstantin objavi rat sultanu 
i da se taj sukob pretvorio u propast Romeja". 

Sultan uzvrati riječima: 

— Prenesite vašima da sadašnji sultan nije ni nalik ranijim 
sultanima. Ni misli njihove ne mogu doprijeti dokle dopire 
moja moć. Ili ću ja Bizant ili bizant mene! Ili nek preda grad 
ili nek se spremi za taj rat kojim prijeti! 

Konstantin se — da bi izdržao moguću opsadu, kakvih je 
u prošlosti bilo ihahaj —- dade na dobavljanje hrane i slanje 
poruka za pomoć vladarskim dvorovima po Evropi. 

Koji su mu odgovorili — a svi nisu ni toliko, jer su o svom 
jadu zabavljeni — zatraže protuusluge koje su veće od njihove 
pomoći. I još papa Nikola Peti odbi pružiti pomoć dok se 
hrišćani ne pokaju zbog svojih grijeha, preobrate iz nevjere u 
kršćansku vjeru i proglase jedinstvo sa Crkvom u Rimu. 

Da se i to obavi, stiže kardinal iz Rima. Bi prihvaćeno 
ukidanje Pravoslavne crkve. = 

Izaziva to velike podjele među žiteljima Carigrada. 
Predvođeni svećenikom Genadijem, hrišćani se pobune. 
Uzvikuju: , Bolje je osmanlijski turban nego rimska mitra!" 

Na ovome mjestu ukratko prenosim iz onoga šta sam ja 
siroti putnik rodnim gradom Evlija, naduže objasnio u Mojoj 
prvoj knjizi putopisa, a ona je o Istanbulu. 

Kako objavi rat, Konstantin se prepade šta će biti s njim j 
da se neko ko nije njegov ne bi domogao njegove krune. On 
ne bi oženjen i nejmade zakonskog nasljednika. Zato naum; 
spram sebe ljubu sebi imati. Posla brodom prosce nekom 
velikom mletačkom plemiću. Bi odbijen zbog različitosti 
krsta i križa u njihovim vjerama. Onda posla da mu se isprosi | 
srpska princeza i bivša osmanlijska sultanija Mara. Ona koja. 
je hudovica sultana Murata. U tome ona njega ljutito odbi. A 
on, šta će i kako će, posla da mu isprose đurđijansku princezu. 
E, tu mu se treća sreća osmijehnu. Pristanu njezini. Svatovijei 
povedu. Tada bi da mu se i treća sreća podsmijehnu. Nesuđena 
posljednja bizantska carica nikad ne stiže u carev grad. To bi 
zato što se do tada rasplamsao rat koji je njezin neljubljeni 
objavio sultanu Mehmedu. Više se s tu stranu nije ni moglo 
prići gradu. 


Šta će biti s nevjestom? 

To niko ne zna. 

Golemo je čudo da o tome nisu ostala ni nagađanja, a ni 
izmišljene spletke. 


Neki iz Evrope, a svaki, velim, sa svojom debelom 
računicom da im bude uzvraćeno, odazvali su se Konstantinu 
te mu poslali brodove s hranom, oružjem i vojskom. Neki 
nisu. Od Hunyadija se najviše očekivalo. Dok on, poslije svoja 
dva velika poraza, nije ni pomišljao na treći. 


Vascijelu tu zimu u Carigradu su popravljali gradske zidine 
i nadopunjavali zalihe namirnica. 

 onudi svoje usluge. Kaza da je on izlio veliki top koji je 
ostavljen na Rumeli hisaru. Bi odbijen. Dosad nijedna vojska 
nije ni kamena izbila iz carigradskih bedema. Šta im mogu 
topovi? Ništa. 
Urban se ponudi i mladom sultanu. On pokaza livcu svoje 
nacrte i proračune za četiri velika topa i za još jedan, peti i 
najveći. 
Urban se zadubi u papire. Tri dana ih je proučavao. I kaza 
da se za tolike topove još nije ni čulo, a kamoli da ih je svijet 
vidio. Ali, da skice, crteži i izračuni potvrđuju da se mogu 


izliti. 


Peti, najveći top, zvani baljemez, duži je od osam metara. 
Otvor na cijevi mu je blizu metra. Kameno đule, teže od pola 
tone, izbaci na dva kilometra i ono se zari dva metra u zemlju. 

Kad je bio probni hitac, Edirne prekri dim kao da je popala 
zgusnuta magla. Iako je ispucavanje obavljeno daleko od 
grada, nijedan džam u Edirnama ne ostade čitav. 

Trebala su dva mjeseca, pedeset pari volova za vuču i po 
dvjesta ljudi da ga pridržavaju, jedni sa lijeve, a jedni sa desne 
strane, dok ne bi prevezen nadomak zidina Konstantinije. 
Tolika je to sila. 

Baljemez, spram svoje veličine i značaja, bi postavljen 
uprinase glavnoj gradskoj kapiji, a ona je po sredini zidina, i 
tu je trostruka linija bedema. 

I to kako dolikuje, iza topa bi namješten sultanov čador. 
Naprijed i po bokovima, razmješteno je sedamdeset hiljada 
vojnika. Tu sesteče i na hiljadei hiljade drugih. S najrazličitijim, 
svakakvim umijećima. Oni trebaju da bi se opsluživala tolika 
vojska. Da su na pomoći kako ništa ne bi usfalilo. Ne može 

se zamisliti zanimanje da nije bilo zastupljeno u potreb 
broju. A ni broja im nije, toliko se okupilo derviša. Primje 
njihovoj brojnosti, moralo je biti mnogo i šejhova. Pa a 
imami, hodže, softe. I . 
Nađe se i jedan derviš bez šejha. On je tu bio berbe. 
Pobuđivao je pažnju sa svojim žutim makazama. Bio je 
cijenjen i po svome znanju i ulivao posebno poštovanje kad se 
saznalo ko su mu bili šejhovi. To bi onaj Hazir, iz tamo nekog 
uništenog sela u Anadoliji. ; 
Onisu učili sure iz Kur'ana, zikrili, izgovarali dove. Ponajviše 
se čulo uzvikivanje tekbira — da je Bog najveći, i šehadet — da 
je samo jedan Bog, a da je Muhammed Njegov rob i poslanik. 
Od kur'anskih sura najviše su, s podjednakim uvažavanjem, 
glasno učene dvije. 
One su u čudesnom sazvučju svojih glavnih obilježja: sura 
smrti — Jasin i sura pobjede — Feth. 


hom 
reno 
limi, 


Posebno je da se tu slila sila mehtera. Takva nikad i nigdje 
nije okupljena, a niti će biti dok je svijeta i vijeka. Pet stotina s 
bubnjevima. I hiljadu i po sa zurlama. I svi odjeveni u nošnje, 
pa se crvenilo od njih i od bajraka iste boje. 


Bio je šesti april 1453. godine po Miladu kad stiže mladi 
sultan sa svojom pratnjom. Po pravilima Šerijata i običajima 
ratovanja, spremi sultan svoga glasnika — a izabrao je 
rumelijskog beglerbega Mahmut-pašu — Konstantinu u 
Konstantiniju. Caru ima da se prenese da mu sultan poručuje 
ovako: 

olli ću ja uzeti ovaj grad ili će ovaj grad uzeti mene! Pa 
ko živ, ko mrtav! Ako prihvatiš poraz i povučeš se u miru, 
slobodno izvedi narod. Ko neće, neka ostane. Nikom neće 

usfaliti dlaka s glave. Ti ćeš dobiti Peloponez, tvojoj braći 
jedovat će provincije, a mi ćemo biti prijatelji. Ako se i dalje 
rotiviš mom mirnom ulasku u grad, ja ću ući na silu". 

' Konstantin ni da čuje. 

To se samo tako rekne. Ali, on baš nije htio ni čuti o ponudi. 

vrati se Mahmut-paša i kaza za odbijanje. 

Sultan podiže desnu ruku i onda je spusti. Ovaj znak je, i ne 

trepćući, čekalo sve što je tu bilo na okupu. 

I — gruhnu ko nebesko vrijeme. Zaljulja se zemlja koju je, 

s ovu stranu, težinom pritiskalo više od stotinu hiljada ljudi 

sa svojim oružjima i oruđima. Zdrmaše se stresene zidine 

Carigrada i zadrhta dvije stotine hiljada onih koji su unutar 

zidina. Bojno polje obavi dim. Jednima, ovima na ovoj strani, 

zaigra srce. Onima tamo, njima se zaledi krv u žilama. 

I Konstantin uvidje koliko je sati. 

Više se nije moglo zaustaviti. Teklo je vrijeme posljednjeg 

rata za Carigrad. 

Ama, opet, nisu to zidovi, to su zidine, široko je to, čvrsto, 

udvostručeni, utrostručeni. 


Gruhali su topovi danima. Baljemez po pet puta. Više ga se 
nije moglo napuniti u jednom danu. Ona četiri koji su manji, 
mnogo puta. A iz običnih, topova nije ni broja. 

Prvo pukotine, pa su se u bedemima ukazivale veće i veće 
rupe. I sve veće. 

Kako se pokazivalo da se zidovi rasturaju, veliki vezir 
Halil-paša predloži da se prekine opsada i u zamjenu zatraži 
sedamdeset hiljada dukata godišnjeg poreza. Odbiše ostali 
veziri, pa sultan nije ni trebao iskazati svoje. 

U to su se oni u gradu prihvatili da - dok im ne dođe pomoć 
— po noći krpe bedeme. Dignuto je i staro i mlado. I ženskinje. 


| 

Unutra ih je bilo, zajedno s njihovom i vojskom pridošlom ;, 
raznijeh zemalja Evrope, najmanje dvije stotine hiljada kršćana 
Ovo stanje s brojevima ponavljam da bi me se razumjelg 
koliko je to! A na to, i ovo treba navezati: koliko god njima 
koji su unutar zidina ne bilo lahko, lakše se iz tvrđave braniti 
Pogotovo ovakve, kakve nigdje nejma, negoli na nju napadati 
odozdo, gdje su oni dolje na brisanom prostoru, kao na dlanu, 
onima gore. 

Kad ih je toliko, nije ni čudo da su uspijevali Zakrpiti 
razvaline. Što kamenjem iz obrušenih zidina, što kamenjem 
vađenim iz zgrada koje su sami sebi rušili po gradu, što 
nanošenjem zemlje sa slamom i polivanjem svega toga vodom, 
što svime i svačime, obnoć su popunjavane zarušene široke 
zidine. 

Širina je to. Šest metara u širinu, pa samo trpaj u to. 

Opet ih je dosta preostajalo koji su odozgo, sa zidina i 
kula, odbijali napade onih odozdo. I oni ove dolje zgađali iz 
svojih topova, pa kopljima, strijelama, i iz pušaka, bacanjem 
svega i svačega, polivanjem vrelim uljem, a obaška je s grčkom 
vatrom. 

To, ta vatra! To je opasno oružje. Ne može mu se oduprijeti. 
Načinjeno miješanjem naftalina, petroleja i šalitre, nosilo je 
jaku vatru i teško se gasilo. 


Izučavajući povijest islama, sultan je naučio da su, u vrijeme 
Božijeg poslanika Muhammeda, u Bitki za Taif, korištene 
pokretne kule. Njima se izvana nadvise zidine utvrđenoga 
grada i s njih se moglo zakoračiti u grad bez merdevina. 

Prema sultanovim crtežima, stolari su napravili dijelove za 
pet trospratnih kula na točkovima. U svaku se moglo skloniti 
po pedeset vojnika. 

sto kako su preko opkopa s vodom prenošene duge 
erdevine i ostalo šta je trebalo, dijelove pokretnih kula po 
raku su prenijeli vojnici plivači. Kule su sastavljene pod 
dinama. Obložene mokrim kožama, stalno su vlažene kako 
ne bi zapalila grčka vatra. 

I, šta će biti? 

Kako su te kule uspravljene, tako su se, gore, stražari 
uspomagali i zaklepetali zvonima. Uzbuna! Okupi se sve što 
se moglo okupiti i sa zidina osu svim i svačim po pokretnim 
kulama. Četiri su zapaljene. 

Sultan kaza: 

- Sutra ćemo napraviti četiri nove. I zidine ćemo napadati 
sa svih strana, pa se oni neće svi na jednom mjestu sakupljati 
j uzvraćati. 


Sutradan stiže vijest da je iz Mramornog mora u Dardanele 
zašlo pet velikih brodova sa vojskom i hranom. Ispomoć 
onima u gradu. Sultan naredi da se admiralu njegove flote 
Sulejman-begu Balti prenese: 

-— Ima da zauzme te brodove ili ih potopi! 
 Učasi po, osmanlijska flota opkoli kršćanske brodove. Ali, 

okrenu se tako da izgube prednost. 

Bitku na moru gledali su i oni sa zidina i osmanlijska vojska 
iznad Galate, posebnoga grada preko puta Konstantinije. 

Komandant Balta nije se snalazio kako bi trebao. 

I sultan je gledao. On ne izdrža samo gledati. Kako su 
njegovi počeli gubiti - zanesen borbom — natjera konja 
poduboko u more. 

Konji dobro plivaju, a da ne bi sultanov odabrani bijelac! 
Konj pod njim je zaplivao, a sultan na njemu mahao sabljom 
iizdavao naređenja. 

Onda ii vjetar zapuha u jedra onim brodovima. I oni utekoš 
prema Zlatnom rogu. Tu im iz tvrđave popustiše Masivn 
gvozdeni lanac i brodovi uplove u Zlatni rog. Iza lanca i 
dočeka njihova ratna flota i mirno ih preprati u luku. 

| Sultan smijeni Sulejman-bega i na njegovo mjesto Postavi 
pouzdanog pašu Hamzu. 


Đule iz topa nosi pravo i topom se nije moglo gađati 
carigradske brodove usidrene iza zategnutog lanca a da se ne 
bi pogodilo kuće u Galati. Tu su bili nastanjeni Venecijanci 
i Đenovljani, a oni su, bajagi, iskazali svoju neumiješanost ; 
zakleli se da ne pomažu Konstantinu. 

Po sultanovim zamislima, bi izliven top iz kojeg đule nije 
išlo pravo, letjelo je u visinu, pa bi se, potom, lučno spuštalo. 
To bi prva upotreba takvog topa u povijesti. I uspješna. Bi 
pogođeno više brodova iza lanca, pa ostali umaknuše s vidika. 

Ali, i kad bi mogli potopiti većinu tih brodova, pa s mirom 
prići tom lancu, njemu se ne bi moglo ništa. Tolike su to halke, 
i čvrste, a lancom upravljano iz grada. Otuda ga oni zatezali 
i popuštali kad njima treba da se uplovi ili isplovi iz zaljeva 
Zlatni rog. 


Koliko su god topovi gruhali po kopnenom zidu i oštećivali 
ga, toliko su oni iz grada natrpavali u široke zidine. 


Treba, naredio je sultan, Konstantiniju napasti sa svih 
strana. 

Ama, jedna strana zidina je duž Zlatnog roga. Njoj se ne 
može ni prići što od tog lanca, što od njihove flote. 

Nikako se ne može napasti zidove od Zlatnog roga. 

Može! 

sultan je smislio i naredio čudo neviđeno. 
Brodovi će u zaljev biti prebačeni kopnom! 
Kako? 
Tako. 
preko brda između Bosfora, pa iznad Galate, do zaljeva 
Zlatni rog iza Galate. U dužini od tri kilometra, posječeno je 
drveće i grmlje, skinuta zemlja, po tome postavljeni balvani, 
_ po balvanima pokovane debele čamove daske. One premazane 
lojem i maslinovim uljem, da bi bile skliske. 

S obje strane drvene staze, po zemlji su išli ljudi i volovi 
i, vezane debelim konopcima, teglili brodove s razapetim 
jedrima. U isto vrijeme su, ne samo mehteri, Osmanlije na sve 
strane pravile nesnosnu larmu i galamu. To je da bi se odvukla 
pažnja onih na zidinama. Da ne bi odozgo zasuli topovima i 
grčkom vatrom gađali brodove koji prelaze kopnom. 
A ko bi se ikako tome mogao i nadati?! 
Samo bi da su oni na zidinama, ujutro 23. aprila, u dubini 
Zlatnog roga, užasnuti, ugledali, što manjih, što većih, 
sedamdeset brodova ukrašenih crvenim bajracima sa bijelim 
polumjesecom i razapetim jedrima. Konstantin i njegov narod 
samo su blehnuli. 
Da se svojim očima ne može povjerovati. Kao da su lađe 
baš preletjele! 
Kako bi drukčije? 


Konstantin, još uznadan da će mu u pomoć stići obećana 
flota iz Venecije, posla mletački brod u izviđanje. 

Kako je otišao, brod izvidnik se i vrati. Flote ni na vidiku. 
Njihov historičar Dukas bilježi da je Konstantin zaplakao. 
Navodi: ,1 vjeru im je dao, a kršćanski svijet ga je ostavio 
samog" 

On, u taj ponedjeljak 23. aprila, zatraži prekid opsade — d. 
grad ostane pod njegovom komandom, a plaćat će godišnje 
stotinu hiljada zlatnika poreza. 

Prenijeto. I uzvraćeno ponudom. 

Konstantin odbija da on i njegovi napuste grad i sa sobo 
ponesu svu svoju imovinu. 

Sultan kaže pred glasnikom: 

— Dobro, kad je tako, onda ću ja u tom gradu imati sultanske 
dvore. 


m 


Istoga dana zbi se novo čudo nad čudima. Osmanlijska 
vojska, i to u kolonama sa po pet vojnika uširinu, prohoda 
morem! 

Kako? 

Može li biti, a nikad nije bilo? 

Kako nije ako je bilo? 

Kako može ako nije? 

Tako. Kako je onaj makedonski car prešao u Aziju? I on je 
bio mlad... 

To s njegovom mladodšću, to bi se kao njih dvojicu 
poredilo... To nikako nije kako treba. Ako će se pravo, mladi 
sultan ima sedam žena uporedo i još harem žena, a taj drugi 
nije od toga posla... I to što se priča da je on pravu ćupriju 
preko Bosfora postavio i njome preveo vojsku u Aziju, to se 
priča. Niko nije vidio. A i zna se da je brodovima. 

Jest, Isa pejgamber. 

Šta je on? 

Hodao po vodi. 

On jest. On je Božiji poslanik. 

Helem... 

pa bi spojio vojsku koja mu je besposlena iznad Galate sa 
vojim mornarima na brodovima naspram zidina Zlatnog 
oga; mladi sultan naredi da se po moru poredaju, jedno 
a drugim, više od hiljadu buradi i čamaca. Preko njih su 
učvršćeni balvani. Po balvanima opet pokovane debele daske, 
ako daje uporedo, širinom, nesmetano marširala duga kolona 
a po pet vojnika u jednom redu. Hiljade vojnika u petoredu 
prešlo je zaljev. Most izdrža i prebacivanje topova. 

Sad se na sve tri strane napada Konstantinija i brani 


_ Carigrad. 


Samo bi još trebalo da se sukobe i pod zemljom. 

Zametnu se rat i ispod zemlje. Za to su zaduženi vojnici 
rudari. To su njihove vazalne obaveze prema sultanu. Vični 
tim poslovima, rudari iz Novog Brda u Srbiji marljivo 
prokopavaju više podzemnih hodnika. Ako ne može drukčije, 
odozdo će se, iz zemlje, prodrijeti u grad! 

Kad su bili prokopani podzemni prolazi ispod zidina i 
odozdo se zašlo naspram unutrašnjosti grada, Bizantinci 
nekako doznaju. Ili su, može biti, osjetili pod nogama? Ili im 
je neko odao? Kako je bilo, bilo je. Pa oni u iskope navedu 
vodu i potope ih. Rudare iz Srbije pohvataju i ubiju. Jednoga 
ostave i on im priznade kuda se još kopa. Na to su i oni iz 
grada prionuli kopanju. I da se pod zemljom sretnu. Pa ko 
koga. 

Bio je 27. april kad se pod zemljom zametnuo ljuti boj. Oni 
iz Carigrada ubiju svu svoju pravoslavnu braću. 


S koljena na koljeno prenošeno je i pamćeno u Carigradu 
šta se zbilo 1204. godine, po Miladu, kad su križari upali u 
grad preko zidina od Zlatnog roga. 

Sad je tamo osmanlijska flota i vojska koja je prešla preko 
mora. 

Kako god se tu našli, velika su opasnost. Brodovi su zaštita 
i podrška vojnicima koji su pješke prešli zaljev, a još će i s tih 
brodova napasti na zidine. One su tu najtanje, a napadi će se 
razviti sa sve tri strane grada. 

Koliko se god čudio, Konstantinu nejma druge - naređuje 
svojoj floti, koja je čuvala lanac razapet nad ulazom u morski 
zaljev, da napadne osmanlijsku flotu: Uništiti brodove koji su 
se obreli u Zlatnom rogu, popaliti ih grčkom vatrom i odsjeći 
odstupnicu prebačenoj vojsci. 

Bila je noć 28. aprila. 

Naprijed je isturen veliki venecijanski brod. Izgledalo je 
kao da samo on plovi. Skrivene iza njega, bile su đenovljanske 
i bizantske lađe. One će iznebuha nahrupiti na osmanlijsku 
flotu. 


Čim su prevučeni kopnom, sultan je naredio da se u 
pozadini svih brodova — da se ne može vidjeti sa gradskih 
zidina — načine splavovi i na njih postave topovi. Da bi se 
branilo brodove. Dodatno. Da ne bi bio uzalud toliki trud s 
njihovim prenošenjem. 

Već prvo ispaljeno đule potopi venecijanski brod. Na 
brisanom prostoru ukaza im se neprijateljska flota.Tobdžije sa 
splavova osuše paljbu. 

Neoštećene lađe dadnu se u bijeg. Osmanlije za njima na 
svojim brodovima... 

Zapaljeni su ili potopljeni i preostali kršćanski brodovi. Bi 
zarobljeno i mnogo mornara. 

Carigradom caruje unezvjerenost. Kad im ništa drugo 
nije ni preostalo, među opkoljenima nadvlada praznovjerje. 
(mali su svoja proročanstva i držali do njih. Pronese se da će 
grad pasti kad na vlasti bude car s istim imenom kao i njegov 
osnivač. To je sad. Drugo je što nisu ni slični. Ali, Konstantin , 
:e bio onaj prvi, zvani Konstantin Veliki, a i ovaj je, iako nije ni 
blizu Velikom, Konstantin. Kakav god da je, Konstantin je. I to 
joS= da se upotpuni paznovjerje — zvani Konstantin Trinaesti. 
'Trinaesti po redu car Bizanta. " 

Pribježište od tog proročanstva bilo je. proročanstvo da 
grad neće pasti u danima dok se Mjesec na nebu povećava. 
Ali, ispuni se Mjesec tokom noći 24. maja... 

Te noći dođe do njegovog potpunog pomračenja. To bi 
primljeno kao krajnje loš znak. 

Da se predznaci i znaci proročanstava zabaljuše, Konstantin 
naredi da se iznese ikona Bogorodice, zaštitnice grada, i da se 
nosi u procesiji po ulicama. 
Ama, kako nikad nije, ikona ispade iz najbrižnije moguće 
nošenog stalka. I slomi se. 

To bi strašan znak. 

Umjesto pjevanjem, procesija se nastavi plačem i 
pomagljavijom. 

I najednom se nebo zatamni. Odasvud pokuljaše crni oblaci. 
U naletima su se prestizale tutnjave grmljavine. Prolomi se 
nebo kako nikad nije. Spusti se krupna kiša izmiješana sa 
gradom. Pa se — i ona niotkud — navuče magla. Takva nije 
pamćena u maju. Raziđe se tek uvečer. A na sjevernoj strani, 
naspram kupole Aja Sofije, ukaza se silna crvena svjetlost. 
Penjala se uz kupolu i — tamam kad će se primaknuti krstu, 
odakle će silno zasijati, jer je krst pozlaćen — zgasnu. 

Ovo osmanlijski vojnici prime kao znak svoje skor 
pobjede, a onima u gradu ledila se krv u venama i Mutio j 
se razum. Ne budi primijenjeno, ljudi su budaljeli. Mnogi s 
skakali sa zidina. Neki su nekako, neki kroz provaljene zidoy 
neki kroz tajne kapije, kako li, napuštali su grad i Primalj 
Muhammedovu vjeru. Ostali su, u stanju općeg jada i čemera, 
bačeni u najdublje očajanje, proklinjali cara Konstantina do 
čega ih dovede. 

Sutradan, kako bi se prekratile muke i izbjeglo nepotrebno 
krvoproliće, sultan uputi i posljednju ponudu za predaju grada. 

Konstantin odbi. 

Je li bilo još proročanstava u koja se uzdao? 

I bilo je, a možda se mogne kakogod i drukčije... 


Osmanlijska flota topovima je ravnala sa zemljom zidove 
spram Zlatnog roga. U nedjelju 27. maja, kad se još samo 
čekalo da grad padne, novo nastojanje Halil-paše Čandarlije 
da se prekine opsada. Iznosi vijesti da se primiče velika flota, 
kojoj su se kršćani i nadali svo vrijeme i nisu pristajali ne 
predaju. 

Sultan odbi. Dobi podršku ostalih svojih vezira. 

Sutradan su i na zidinama od kopna bile dovoljno velike 
rupe. 

Da bi se spriječilo noćno zatrpavanje širokih zidina, sultan 
izdaje naređenje o pretvaranju noći u dan. Na sve tri strane oko 
grada zapaljene su velike vatre. Osvjetljavaju zidove. Mornari 
na brodovima s upaljenim fenjerima. More bljeska kao da 
gori. Svi vojnici, a i oni razni pomoćnici redom, svi pale baklje 
u rukama. Noć progledala. Obdanilo. Pucaju topovi. Mehteri 
sviraju u zurle. Mehteri udaraju u talambase. Cijukaju zurle. 
Prolamaju se pokliči. I krici iznutra. Oni unutra očekivali su 
još samo da se nebesa otvore. 

Utorak, 29. maj. 
poslije klanjanog ranog sabaha, sultan se opasa sabljom. 
Hitro uzjaha. S konja naredi svojim komandantima da se, od 
uha do uha, prenesu njegove riječi s naređenjem za posljednji 
napad: 

- Gazije moje, uz Božiju pomoć, osvojite Konstantiniju! 
_ Ubijajte samo one koji vam pružaju otpor. Nipošto ne dirajte 
one koji vam se ne suprotstavljaju, koji mole za milost. Ne 
dirajte žene, djecu, stare i bolesne. Uzmite plijen koji vam je 
dozvoljen. Ne lomite ništa što daje zelenilo. 


Na najvisočijem bedemu zavihori se crveni bajrak sa tri 
bijela polumjeseca. Drži ga u ruci gorostasni vojnik Ulubatli 
Hasan. 

O njemu, o ovome Hasanu, ima i jakih tvrdnji da je Bošnjak. 
Ali, ne bih o tome. Nejma se kad. Valja ukorak s događajima 
koji pretiču jedni druge da bi se otvorila nova stranica historije. 

Ulubatli Hasan bi proboden strijelama. I ne ispusti bajrak. 
Utom i Karištiran Sulejman-paša pobode sultanov bajrak. 

Vojska nahrupi sa sve tri strane uz pokliče da je Bog najveći 
i da je samo jedan Bog, a da je Muhammed Njegov rob i 
poslanik. 

Pod njihovim naletima, na sve tri strane obarali su se 
razdrmani, nazor krpljeni i isprovaljivani bedemi. 

Svanjivao je 29. maj 1453. godine po Miladu, 20. džumade"- 
ula 857. godine po Hidžri. 

Pao je Carigrad. 

Konstatinija je osvojena. 

Zaklopi se posljednja stranica povijesti srednjeg vijeka. 

Započe novo doba. 

IV/3 


Aja Sofija 


Koliko ja, siroti hronopisar Evlija, mogu razabrati iz 
historija koje su napisane u slavu i čast osvojenja Konstantinije 
i žalopojki o odbrani i padu, a mnogi su, i kršćani i muslimani, 
na tome svoja pera istupili, još se ne zna kad je veliki sultan. 
Mehmed-han, sin sultana Murata hana, zadobio ime Fatih. 
Neslaganja se svode na period kad je sultan, ispred srušenih 
zidina, uzjahao na konja do toga kad je sjahao unutar 
osvojenoga grada. Neki nastoje pomiriti te oprečnosti, pa vele 
da je uzjahao sultan Mehmed, .a sjahao sultan Fatih. Neki se, 
opet, žestoko usprotivljuju i navode da je bilo drukčije. Te 
ovako, te onako, te ovamo se, te tamo se, samo da ne bi bilo 
kako je bilo. , 

Ja se, siromah Evlija, ne bih prepuštao jadu naglabanja 
o tome. Meni nikako ne ide u pamet da svjesni ljudi tako o 
tome zbore. Bolje je — smatrajući da je to potrebnije na ovome 
mjestu u mojoj knjizi, a da bih se nadovezao na prethodno 
poglavlje — prepisati opis pada Konstantinije iz pera čuvenog 
francuskog historičara Conte Segura: 

. Čim je zora zaplavila Osmanlije su sa suhog i sa mora 
ći napadaj na Carigrad učinili. Svi sultanovi topovi 
rimaknuti su bedemima. Mornari s osmanlijskih ubojnih 
ađa, jednako kao i u pješačkim napadajima na bedeme sa 
opna; pentrali su se pomoću merdevina i pokretnih kula ; 
zadavali opkoljenoj vojsci užasan strah i trepet. Hendeci 
{| provaljene doline bjehu napunjeni drvljem i kamenjem, 
preko kojih je osmanlijska vojska marljivo i hitro napredovala 
svojoj meti. Osmanlijski topovi su zidine rušili i provalije 
-krčili, tako da su svi jednodušno svoj život založili bili dok 
nisu najposlije branioce Carigrada suzbili i sa odbrambenih 
položaja rastjerali. Od bacanja strijela, kamenja iz katapultova, 
fijukanja kuršuma, gruhanja topova i strašne magle od 
gustih oblaka dima, bješe se horizont u tamnu noć pretvorio. 
Prašina pomiješana s dimom, smrad baruta, plamenovi 
grčke vatre, zvonjenje gradskih zvona i galama naroda koji 
se Bogu moli, grmljavina silnih obostranih topova, trubljenje 
zurli, udaranje talambasa, zveketanje sablji i jatagana, 
vriska i plač vojske, to pretvori teren ratišta u pravu sferu 
Strašnoga suda. 

Sultan Fatih svojim umilnim glasom hrabri svoju vojsku 
i određuje velikim grupama napadaje, u čemu se kao junaci 
pokazaše i mnogi narodi koji su prije toga pod osmanlijsku 
vlast potpali. Mora se priznati da su i branioci Carigrada 
junaštvo pokazali sve dotle dok nisu malaksali. Sultan Fatih 
je odabranu janičarsku vojsku neko vrijeme držao u pozadini, 
pa im, poslije, naredi da jurišaju na bedeme. 

Opkoljeni kršćani u ovom strašnom i za njih sudbonosnom 
okršaju bjehu prikupili cijelu svoju vojsku da pokušaju složnu 
odbranu, ali silna grmljavina osmanlijskih topova i lomljava 
krivih sablji svaki im pokušaj odbrane osujeti". 

Spisatelju Conte Seguru sultan na konju izvan zidina Većj 
kao Fatih. | 


Hele nejse, kako se ču da je vojska provalila unutar grada, 
tako glavni vojskovođa grčke vojske i njihov najveći junak 
Giovanni Justinnijan bi lakše ranjen i, takav, pobježe što su 
ga noge nosile. Uzalud ga je Konstantin pokušao Odvratiti, 
Pa se i on, Konstantin, potom dade u bijeg, sve trgajući sa 
sebe i odbacujući vladarsku odoru kako ne bi bio prepoznat. 
Od svega carskog, na njemu su ostale samo čizme, kad mu, 
u dvoboju, neki obični vojnik iz Anadolije sabljom odsiječe 
glavu. 


Da se meni ne bi pristrasnost na nos nabijala, prepustit ću 
riječi grčkom historičaru Dukasu: : 

,Kad su Osmanlije nagrnule u grad, pohrliše hrišćani ka 
velikoj crkvi Haja Sofiji, monasi i sestre, muškarci i žene, 
noseći svoju djecu u naručju i napuštajući domove. Ulice 
su bile pune ljudi koji su pokušavali doći do crkve. Razlog 
njihove žurbe bio je sljedeći: postojalo je staro proročanstvo 
da će muslimani nasilno osvojiti grad i poubijati sve hrišćane, 
ali samo one koji na vrijeme ne stignu do stuba Konstantina 
Velikog. Na tome mjestu sići će anđeo koji nosi mač i predati 
ga nepoznatom čovjeku, vrlo skromnom i siromašnom, koji 
će stajati kraj stuba. Anđeo će mu reći: 'Uzmi ovaj mač i osveti 
narod Gospodov!' Muslimani će se na to dati u bjekstvo, a 
hrišćani će ih goniti i sjeći dok bježe. I otjerat će ih iz grada, i 
s istoka i sa zapada, sve do granica Perzije, do mjesta zvanog 
Monodendron. 

Tako su ljudi povjerovali da će biti sigurni ako se natiskaju 
u crkvi Haja Sofija... Za kratko vrijeme bi prostrana crkva, sa 

yim svojim predvorjima, galerijama i hodnicima, ispunjena 
|udima. I da je tada stvarno s neba sišao anđeo i obznanio 
jječi: Primite sjedinjenje crkve i ja ću protjerati neprijatelje 
7 grada! oni se ne bi za to opredijelili i radije bi se predali 
osmanlijama nego Rimskoj crkvi" 


Vojska sultana Fatiha bradvama otvori zakapijana vrata na 
-arkvi. Vojnici ostanu u čudu kad su ugledali koliko je naroda 
unutra. Reknu im da bez bojazni iziđu i slobodno udišu zrak, 
jer da im je sultan nudio slobodu, a njihov car nije htio tako. 


J 


Bilo je — opisuje hroničar s lica mjesta Tursun-beg - minulo 
podne kad je sultan Fatih ujahao u Istanbul. Nezavaran 
svojom snagom, brojnošću svoje vojske i širinom svoje vlasti, 
niti slavohlepljem pobjednika, obrati se svojim vojnicima koji 
su mu klicali: 

- Gazije moje, Božijom voljom, vi ste danas osvojili 
ovaj grad. I sada, dok snažno osjećamo ovu radost vašega 
gazijstva, imajte na umu: La galibe illallah! Samo je Bog 
pobjednik! Zahvalnost pripada samo Njemu. Molim Dragog 
Boga da se smiluje šehidima, da mudžahidima podari 
čast i slavu te učini moj narod ponosnim i zahvalnim! 


U pratnji šejhova i vojskovođa, sultan obilazi grad. Razgleda 
i carsku palaču, odavno zapuštenu i prepuštenu propadanju. 
Zaviruje i u crkvu Aja Sofiju. Zapamćeno je da je prekorio 
vojnika koji je bradvom nastojao izvaliti kamen iz crkvene 
kaldrme. Kaza: 

— Vaši komandanti prenijeli su vam moju naredbu prije 
ulaska u grad da meni pripadaju građevine. 

Nije zapaženo da je šta drugo unutra privuklo njego 
pažnju. Koliko god se kratko zadržao, ušao je u bivšu crkvu, 
izišao iz buduće džamije. 

Napolju zatraži da se popne na vrh kupole. 

Valjda je to moglo naumpasti samo njemu kakav je i koji. 
tek što je navršio dvadeset jednu godinu. 

Odozgo je pogledom obuhvatio poprišta pedesetodnevnih 
borbi: i svoj tabor, i Zlatni rog, i Bosfor, i Mramorno More, j 
ovaj grad ispod sebe. 

Tu, ispet iznad grada, među oblacima — kako ga u tim 
trenucima opisuje neposredni hroničar Tursun-beg — izgledao 
_ je kao gospodar ovoga svijeta ili kao duh pejgambera Isaa, 
kojega je Gospodar svih svjetova uzdigao Sebi na nebo. 

Utom je najveći zemaljski vladar tadašnjeg svijeta oborio 
pogled. Nije što mu se zavrtoglavilo. Da bi gledao pred sebe. 
Onako kako Bog zapovijeda, oborio svoj pogled i svega ga 
sveo ga na gledanje ispred sebe. Tako se iskazuje pribranost... 

Imao je šta i vidjeti. Smuči mu se. Ugledao je razvaline 
mnogobrojnih pregrada koje su činile ishanđalim zamršeni 
skelet crkve da bi nazor pridržavale što veću kupolu, pa je time 
sva građevina — odakle god bila gledana, i izbliza i iz daljine - 
zato djelovala veoma nezgrapno. 

Unutrašnji sjaj građevine, koji njega ničim nije mamio, 
odavno opstaje na ovim ruševinama. One samo što se nisu 
strovalile. 

Pogođen prizorom, izgovori nekoliko riječi o nestalnosti i 
slabostima ovoga svijeta, koji će, kao i ova građevina, propasti. 

I sam pjesnik, mladi sultan Fatih potom kaza dva stiha. Njih 
obavezno navode svi koji pišu o njemu i o osvojenju Carigrada. 
Ušao sam u trag da je to distih perzijskog pjesnika Hakanija. 
Živio je u dvanaestom stoljeću po Miladu. Tim stihovima 

se, na izrazitim primjerima, svjedoči da je na dunjuluku sve 
prolazno, tako i vladari i prijestolja. 


Pauk na Kisrinom prozoru plete svoju mrežu, 
U dvorcu Efrasijaba sova najavljuje propast. 


Kisra, šahinšah, car careva, jedan je od najvećih moćnika 
u vremenu, a takvi umisle da će na ovom svijetu dosegnuti 
vječnost. Kao vladar tada premoćne Perzije, pocijepao je 
pismo koje mu je, po svom izaslaniku, poslao Božiji poslanik 
rođen u Mekki. Nakon što su mu pročitane uvodne riječi, 
Kisra, u svojoj silodernosti, zabrani da mu se pismo dalje čita. 
Naredi da mu privedu toga iz Arabije koji je sebi dozvolio da 
se na početku pisma njemu, Kisri, poziva na Boga. I pocijepa 
pismo. Kad je čuo šta je bilo, Božiji poslanik Muhammed kaza: 
Pocijepao Allah njegovo carstvo!" 

Ubrzo se, izvršavajući Kisrinu naredbu, u Medini pojave 
dvojica da bi priveli Božijeg poslanika iz Mekke. Božiji poslanik 
ih lijepo primi u džamiji i zakaza im da dođu i sutra. Sutradan 
im kaza: ,,Sad je kasno da vam odgovorim. Moj Gospodar je 
prethodne noći usmrtio vašega gospodara!" 

Bilo je oboje: ispotstavit će se da je baš te noći Kisru ubio 
njegov sin, a ubrzo bi pocijepano Kisrino carstvo i pauk je 
pleo svoju mrežu na njegovom prozoru. 

A Efrasijab? On je čuveni junak iz jednako čuvene 
Šahname". 

Šta bi s njim? Sove su se gnijezdile u njegovim dvorima. 


Da je bila u pitanju džamija i drugi osvajač, nemusliman, 
Aja Sofija bi odmah bila srušena. 

Kao što su drugi ubijali muslimane u osvojenim zemljam 
sultan Fatih — poput muslimanskih vojskovođa iz povijesti 
proglasi oprost svima koji su se borili u odbrani Konstantinij e 
i dade im na volju hoće li ostati u Istanbulu i u svojoj vjeri, — 

Iskazuje svoju moć oprostom ophođenja prema — kako 
je tada smatrano — ehli-kitabijama u skladu sa šerijatom. 
omogućava im njihova vjerska prava i slobodu, ne dozvoljava 
da im se čini nepravda i nasilje. Ukazuje čast njihovim 
poglavarima i čini dobročinstvo prema njima. Drži se pravila 
da je pravednost temelj vlasti. 


Nije trebao ni rušiti Aja Sofiju. Mogao je samo prepustiti 
propadanju. Sama bi se urušila. Niko mu na tome ne bi 
zamjerio. Ni Bizantsko carstvo, dok ga je bilo, nije bilo u stanju 
brinuti se o njoj. 

Vrstan poznavalac hadisa, mladi sultan je znao — i 
pridržavao ih se — riječi Božijeg poslanika Muhammeda 
kad je iz Medine ispraćao muslimansku vojsku prije bitke 
na Muti: ,,Idete u borbu s neprijateljem koji nam je nanio 
sramotu i uvredu. Poštedite narod koji ne sudjeluje u ratu. Ne 
dirajte žene, djecu i starce; nemojte sebi dopustiti da radi njih 
budete optuženi. Ne smijete napasti nikoga ko je bez oružja. 
Ne dirajte njihove bogomolje i samostane, niti one koji se u 
njih povuku. Ne uništavajte žetvu, voćke i druga stabla, niti 
išta što je zeleno. Ne napadajte na kuće ukoliko u njima nisu 
naoružani neprijateljić 


Pravomoćni nasljednik Bizantskog carstva, sultan Fatih 
iskaza svoju velikodušnost naređivanjem velikih radova na 
opravkama Aja Sofije. 

Za preuređivanje su zaduženi najveći neimari: Muslihudin, 
pan Atik, Alija Nedžar, Hajrudin i Sinan. Bilo je očigledno 
da potporni zidovi više ne mogu nositi težinu kupole. Bili 
u poput terazije — daljnje propadanje nekog od zidova 
rouzrokovalo bi rušenje čitave građevine. 

Neimari su sračunali da bi bilo jeftinije iz temelja izgraditi 
oš veću — uz to, lijepu — novu džamiju. Ali, njihovo je bilo da 
se late poslova i temeljito oprave ovu. 

Građevina je spasena i ukrašena posebnostima islamske 
umjetnosti. Ugrađeni su mihrab, mimber i, za početak, drvena 
_ munara te podignute vakufske zgrade i mekteb. 


Jesu li to glavni grijesi sultana Fatiha? 

Jesu li to razlozi zašto među kršćanima, i pravoslavnim i 
katolicima, ne postoji omrznutija ličnost od njega? 

I da se tako odnose oni koji bi mu trebali iskazivati 
zahvalnost? 

Mrze li ga katolici zato što je onemogućio utapanje 
Pravoslavne u Katoličku crkvu? . 

Mrzeli ga pravoslavni zato što je bio svjedok krajnje slabosti 
njihovih poglavara kad su popustili pod papinim ucjenama da 
odustanu od svoga vjerovanja, a on im omogućio da nastave 
svoje vjerovanje? 

Muslimani u Istanbulu Aja Sofiju nazivaju džamijom. 
Katolici i danas-danile kažu da je Aja Sofija bazilika i daje 
u njoj ukinuto pravoslavlje. 


Pravoslavni, opet, da je crkva. 
Na svoju nesreću, muslimani u njezinom obnavljanju i 


očuvanju vide podrazumijevajuću humanost i milost mladog 
sultana. I ne pomišljaju da je to možda njegova velika ili i 
najveća greška. 

Drugi i treći svode to na svoj najveći, i ne samo Pritajenj 
cilj — da opet, kadli-tadli, zaposjednu Aja Sofiju. 

Ali, nisu li čak i to manje zamjerke da bi se prikrivalo ono 
šta se trebalo dogoditi u Rimu 886. godine po Hidžru ili 1481 
godine po Miladu?! 


U pismu halifi u Egiptu i u pismu poslanom u Mekku 
sultan Fatih javlja: 

Šaljem ovo pismo da bih izvijestio o pobjedama koje nam 
dosudi Uzvišeni Bog, a kakve oči još ne vidješe, niti uši čuše) 
a to je osvojenje slavnoga grada Konstantinije. Ovaj naročiti 
grad poznat je bio po svojoj čvrstini. S jedne strane na kopnu, 
a sa dvije okružen morem, ovo je sada sultan svih gradova. 

Kad smo se dobro odnosili prema njima, napadali su nas 
nevjernici, koji su bili spolja i iznutra visokih zidina, i protiviše 
nam se i ratom prijetiše. Nakon što su nas odbili da prihvate 
islam ili da nam daju džizju, ono što nam naređuje šerijat, 
među nama se dogodi rat i potraja. 

Radi osvojenja toga grada, pripremili smo svakakvo oružje 
oruđe u koje se ljudi uzdaju, a to su topovi i puške, katapultovi, 
pokretne kule i kamenje, sve do kopalja i lukova i strijela te sa 
mora lađa i brodova koji su slični planinama. 

Ja sa svojim vojnicima, i moji vojnici zajedno sa mnom, sa 
kopna i sa našim brodovima sa mora, spustili smo se pred taj 
grad 26. dana rabiu'l-evela ove mubarek 857. godine. 

Tukli smo se s njima, a i oni sa nama. Ratovasmo s njima, a 
ioni sa nama. To među nama potraja pedeset četiri dana. Uz 
Božiju i Resulullahovu pomoć, u utorak 20. dana džumade!'l- 
ula ove mubarek godine, kad je počinjao sabah, napadosmo 
poput zvijezda padalica koje sliče kamenju bačenom na 

ejtanske vojske i, još prije nego što Sunce iziđe na mejdan, 
zvišeni Bog padari nam dosuđenu pobjedu. 

Nakon osvojenja, ovdašnji narod zatraži oprost i dade riječ 
a više neće praviti istu grešku. Mi im oprostismo, ostavismo 
m imanja i obavezasmo ih na džizju. 

Hvala Bogu, stvoritelju svjetova. Salavat i selam Njegovom 
oslaniku Muhammedu i onima koji ga slijede i slijedit će ga 


do Sudnjeg dana. 

Glava u torbi 


Sultan Fatih ispuni obećanje da će u Istanbulu imati svoje 
dvore. 

Da veliki zapušteni grad ne bi bio prazan, ranijim 
stanovnicima, kao i onima iz Galate, bi ponuđeno da ostanu. 
Omogućeno im je ili da prime islam ili da se obavežu na 
davanje poreza. Porez je bio niži nego kršćanima i u jednoj 
njihovoj zemlji. 


Ničim nisu ugonjeni u vjeru oni koji su ostali u bivšoj 
Konstantiniji. To je zapisano u muslimanskoj Svetoj knjizi, u 
kojoj ništa nije promijenjeno od kad je objavljena u Arabiji 
posljednjem Božijem poslaniku Muhammedu. U jednom 
ajetu te knjige — njega kršćani nazivaju velikim ajetom, dok 
muslimani ne podvajaju ajete — stoji Božija presuda o tome: 
Nejma prisile u vjeru. 

Nisu se mogli načuditi oni koji su ostali u Istanbulu: 
zadržali su svoje vjerovanje i uživali čak veća prava u slobodi 

od muslimanskog življa. Takve povlastice nije bilo ni u jedno 
kršćanskoj zemlji. Njihovi sposobni muškarci nikako nisu 
podizani u vojsku, dok su muslimani na to bili obavezani. 

Toga nije bilo na tragu ni u kojoj drugoj zemlji poznatoga. 
svijeta. Niti to još negdje postoji i sada, dok ja, ovo ispisujem, 
bilo gdje izvan zemalja u kojima je na snazi šerijat. A Može 
li biti veća od te povlastice u tom vremenu? I u tom, kao ; u 
svim bivšim i budućim vremenima, dok je svijeta i vijeka, više 
je ratovanja i ubijanja u ratu nego ičega drugog koje bi bilo 
manje zlo. 


Drugi halifa Omer, prilikom preuzimanja Jerusalema, 15. 
hidžretske ili 637. godine po Miladu, predade predstavnicima 
kršćanske vjere emannamu kojom im omogućuje sigurnost 
života, imetka i slobode vjeroispovjesti pod uvjetom da daju 
džizju i ne skrivaju neprijatelja. 

Tako se od davnine uobičajilo da, u skladu sa propisima 
islama, zapovjednik muslimanske vojske ili sam vladar, kad 
se neko mjesto bez jačeg otpora i velikih žrtava zauzme, 
građanima kršćanske i jevrejske zajednice, a posebno 
posadama tvrđava i braniocima koji se predaju na vjeru, izda 
povelju zvanu emannama, muaheda ili ahdnama. 


U primjeru Konstatinije bilo je i velikog otpora i velikih 
žrtava i nepristajanja na mnogobrojne ponude za mirom. 
Ali, činom svoje velike milosti, sultan Fatih, smatrajući sebe 
pravomoćnim nasljednikom Istočnog rimskog carstva i 
baštinikom Rimskog Carstva općenito — a to pravo mu, shodno 
važećim pravilima, kao osvajaču Bizanta, i nije osporavano ni 
u kršćanskom svijetu — obnovi ukinutu Pravoslavnu crkvu. 
Dade hrišćanima na volju da sami između sebe izaberu 

_najsposobnijeg i najodanijeg njihovom vjerovanju, a potom 
uruči ahdnamu novom patrijarhu Genadiju. U njoj piše da 
ga niko neće uznemiravati, niti remetiti, da je nepovrediv, 
neoporeziv, nepotresiv od svih protivnika i da je sa svim sebi 
potčinjenim svećenicima za sva vremena slobodan od poreza 
i danka" I još njihovog izabranog patrijarha obodri riječima: 

— Zadržite sve privilegije koje su imali patrijarsi prije vas. 
Ja sam vam uvijek na raspolaganju za sve troškove i izvođenja 
radova. 

Jednako se ponio i prema Jevrejskoj zajednici, a i prema 
Ermenskoj crkvi u Istanbulu. 


Deset godina poslije, postupit će jednako i u zemlji Bosni. 
Ne upotrebljavajući pripadajuće pravo taliona na pravednu 
osvetu, katolicima ne vrati jednakom mjerom. Ne kazni ih zato 
što su ubijali, robili i udarali na obraz domaćem stanovništvu 
Dobrih Bošnjana da bi ih prisilom prevodili na svoje i na njih 
navodili evropske križare, čije su dolaženje u njihovim svetim 
ratovima isposlovali kod pape u Rimu. 

Na Milodraževu polju kraj Fojnice, iziđe pred sultana Fatiha 
predstavnik franjevaca katolika u Bosni fra Anđelo Zvizdović, 
iskaza sultanu pokornost, da ga priznaje kao gospodara Bosne, 
i pokorno zamoli da njegovim redovnicima omogući vjersku i 
imovinsku slobodu, jer se oni boje osvete i iseljavaju se. 

Činom svoje prevelike milosti, sultan Fatih odobri da se 
sačini ahdnama. Ona je, ujutro 28. maja 1463. godine po 
Miladu, predana poniznom zamoliocu. U to vrijeme, sultan 
je sa glavninom vojske bio daleko odmakao planinskim 
prečacima prema zapadu Bosne. 


"Jedino Bog daje pravu pomoć! 

Sultan Mehmed, sin sultana Murata hana, Uvije 
pobjedonosan! Zapovijed časnog, uzvišenog sultanskog znaka. 
i svijetle carske tugre osvajača svijeta. Ja, sultan Mehmed-han, 
stavljam do znanja cijelom svijetu, narodu i odličnicima da 
se prema posjednicima ovog carskog fermana bosanskim 
redovnicima pojavila moja velika milost, pa zapovijedam 
sljedeće: Neka niko njima i njihovim crkvama ne pravi smetnje 
i neka ih niko ne uznemiruje. Neka oni bezbrižno stanuju 
u mome carstvu. A oni koji su izbjegli, neka su slobodni ; 
sigurni, neka dođu i neka bez straha stanuju u zemljama moga 
carstva. Neka se nastane u svojim samostanima i neka ih niko 
ne vrijeđa i ne uznemiruje, ni moje Visoko Veličanstvo, ni iko 
od mojih vezira, ni od mojih sluga, ni od mojih podanika, niti 
iko od stanovnika moga carstva. Neka ih ne napada i neka 
ih ne ugrožava i ne vrijeđa ni njih, ni njihove duše, ni njihov 
imetak, niti njihove crkve. Isto tako, neka im je dopušteno da 
dovedu čovjeka iz tuđine u zemlje moga carstva. 

Zato im velikodušno darujem carsku zapovijed i zaklinjem 
se sljedećim teškim zakletvama: 

Tako mi Stvoritelja Zemlje i neba, Koji hrani sva stvorenja, i 
tako mi sedam mushafa, i tako mi našeg velikog vjerovjesnika 
Muhammeda, i tako mi stotinu dvadeset četiri hiljade Božijih 
poslanika, i tako mi sablje koju pašem, niko se neće protiviti 
onome šta je napisano sve dokle god mi oni budu služili, 
dok se budu pokoravali i dok budu odani mojoj zapovijedi. 


RŽŽI 


Napisano 28. maja u stanu Milodraž", 


Sin sultana Fatiha sultan Bajazit, beratom upućenim 
sandžakbezima i kadijama Bosanskog, Hercegovačkog i 
Zvorničkog sandžaka 1483. godine po Miladu, a potom i 
fermanom poslanom kadijama Novog Brda i Srebrenice 17. 

ugusta 1498. godine po Miladu, potvrdi ahdnamu svoga 
ca i njezinu tačnost. Čukunčukununuk sultana Fatiha 
ultan Ahmed, fermanom iz 1607. godine po Miladu, obnovi 
ndnamu svog slavnog pretka i potvrdi njezinu tačnost. 


Helem, neki inovjerci se vrate, a neki ne vrate u Istanbul. 
onima koji nisu, ostade žal dok su bili živi životom. Tugu su 
prenijeli i na svoje potomke. I 

Ne bi druge sultanu Fatihu nego da, kuda je bilo više 
stanovnika po njegovim zemljama, dovodi njih i. naseljava 
u Stambol. To zapade i mom prapretku Muli Zilliju, koji je 
dotad živio u lijepom gradu Kutahiji, u Anadoliji. Naseljen je 
u predjel grada zvani Un-Kapan. To bi daleki uzrok i povod da 
ja buden rođen u Istanbulu. 

I ne naseli se narod samo unutar zidina. 

Naseli se mnogo svijeta i sa vanjske strane, oko mjesta na 
kojem bi, uz feth, novim čudom nad čudima — poslije sedam 
stotina godina i pod velikim naslagama zemlje — pronađen 
mezar ashaba Ebu Ejjuba Ensarije, sa sačuvanim posebnim 
biljegom uklesanim u kamenu da je on tu ukopan. 

Da se mezar ne bi premještao, sultan Fatih dade da se nad 
njim podigne turbe. Tu izgradi i lijepu džamiju. 
Čuveni bajraktar Božijeg poslanika Muhammeda toliko 
je omiljen među muslimanima da uz tu džamiju brzo — da 
bi njihove kuće bile što bliže njegovom mubarek-mezaru — 
izraste kuća koliko za čitav novi grad, s više mahala i u svakoj 
po jedna džamija. Stambol se stade širiti i visiti i izvan zidina. 
Bivao sve Veći i Veći. 


Iz Istanbula se kretalo u nove pohode. 

Pošto u Srbiji, po već koji put, pronevjere svoje Vazals 
obaveze spram džizje i vezujući se svako malo sa Ugarima 
sultan Fatih digne vojsku te ih dozva pameti i uvede yu te 
tako što zauze preostale dijelove te pokrajine. Prevrtljivi Gre 
digoše pobunu te i Peloponez bi stavljen pod okrilje Sultanata 
I Moreja, kao zaostatak Bizanta. Za time se zbi da se —- Poslij 
Bizantskog — pridoda još jedno carstvo, Trapezuntsko. Onda je 
opet svašta nešta i po svome, i ovako i onako, brljavio lažni grof. 
i stvarni krvolok svog, vlaškog naroda, neuzubillah, lampir;. 
vampir Vlad Drakula, tako da bi konačno osvojenai Moldavija, 
Za time se vojska sultana Fatiha vrati s pobjedonosnog pohoda 
na ostrvo Lezbos. To ostrvo je, daleko od toga grada, duge 
godine pod svojom vlašću držala država Đenova i odatle se 
rovarilo. Dođe reda, pa se i tome stade u kraj. : 

Sultan Fatih bi uzdignut u vladara Istoka i Zapada. I ne 
samo najmlađi, najveći vladar poznatog svijeta. 

Nekako se u tome zbi, kad je okončavana šesta decenija 
četrnaestoga stoljeća po Miladu i prerano nastupi zima, da 
sultan Fatih diže vojsku koja je u opsadi držala negdje neku 
tvrđavu. Kaza veliki sultan da to nije vrijedno smrzotina jednog 
njegovog vojnika. Da je njemu vrjedniji život svakog vojnika 
od svih tvrđava na ovome svijetu. I ta utvrda će svakako, kadli- 
tadli, pasti, a preče je da se njegova vojska izodmara kako valja 
i prezimi u rahatnosti. 


Kako ševa propjeva, da se dadne duši oduška, sultanu bi 
upriličen lov sa sokolovima u blizini Edirni. 

To je gospodski lov. 

I lov sa sokolovima je, među mnogočime kudikamo 
prečim, sa čime su se križari prvi put susreli pustošeći u 
ratovima muslimanske zemlje i narode. Ama, oni su to 

u ptice grabljivice. Bilo je ljudi koji su i poznavali njihov 
govor. A sve je to od ljubavi ovoga ummeta prema Božijem 
\oslaniku Sulejmanu. Križari, pak, sokolove dresiraju grubim 
_nuštranjima.... 

Uz lov će sultan Fatih, da se rekne, kao usputno, iako je 
on sve temeljito, nadgledati kako se vode poslovi u gradu koji 
:e doskorašnje glavno sjedište Sultanata. Nikako ne bi da se 


dopusti da Edirne padnu u zaborav i budu zaboravljene. 


__- 


Primičući se s pratnjom gradu, sultanu zape za oko da im 
u susret, drugom stranom druma, dolazi derviš. Onakav kako 
pristoji dervišu: u otrcanim i čistim haljinama i s kapuljačom. 
I da im je bliže, jahači na konjima koji su pratili sultana mogli 
bi mu vidjeti samo pola lica, bez čela, očiju i pola nosa. I da 
su sjahali s konja i da je on već pred njima i oni pred njim, 
ukazalo bi im se samo malko više njegovog lica, bez čela i 
očiju. To je od kapuljače kakvu imaju neki derviši, pa bila ona 
ili ne bila natučena. 

Kako pratioci vidješe da je sultan usmjerio pažnju prema 
dervišu, tako se začudiše otkud taj. Kako li tu izniknu? Da se ne 
bi ko našao na putu, njihova prethodnica pomela je s carskog 
druma sve šta se miče. Zato i nejma žive duše iz suprotnog 
pravca, kako i pristoji ovakvoj prilici - da se ko neželjen ne bi 
mogao primaknuti sultanu. 

Oni su, ako bi bilo do njih, horni istog ovog časa potjerati 
konje i natjerati ih na derviša. Ali, zaustavlja ih spuštanje 
sultanove ruke. Biva, neka bude tako kako se ispostavilo. 
Onda im pokaza da oni projašu naprijed i ostave ga nasamo s 
dervišem. 

Kad biše uprinase, sultan sredinom džade, a odrpana. 
okrajkom i samo što još nije jarkom — da se sili makne s Puta 
sultan mu se obrati: i 

— Derviše, prouči mi dovu. 

Derviš odmahnu rukom. I ljuto: 

- Alejkumu selam! Meni je farz odgovoriti, a treba se 
podrazumijevati da si mi se ti javio nazivanjem selama. 

Vidi jada iznenada! Kako bi i šta bi? On to sultanu. Lanu 
derviš. | 

— Lajem! — kaza derviš. — Lajem zato što se bojim samo 
Boga. A sila Boga ne voli, pa Mu se i ne moli! — odbrusi. 

Sve gore od goreg. Kako ludi, sve više budali. 

- Šta će tebi derviška dova kad imaš one svoje oko sebe i 
svoju sablju!? — opet lanu derviš. 

- Što ne bi proučio dovu? — smješka se sultan Fatih. — Zna 
se primiti dova od takvog putnika. 

— A zašto bih? Tebi ne trebaju dove. Ti reče da nisu derviši 
dovama pripomogli, nego si ti sabljom osvojio Konstantinov 
grad! 

— Odakle to?! — upitat će sultan. 

— Odakle tebi?! Samo se čudim da ti one svoje zauzda i ne 
pusti ih da me sataru konjima na carskoj, na tvojoj džadi. 

— Ja rekao to?! 

— Ja šta reknem, reknem. A tvoje se broji. 

— Ja to nisam rekao. 

— Hajde — veli ljuti derviš — da pomislim da je tako kad to 
sad čujem iz tvojih usta. Da ne bude da te ugonim u laž. To 
o dovi i sablji, nisam to čuo iz jednih. Hiljade usta prenosi 
takve tvoje riječi. Bezbeli, ne kažu pred tobom. Za to — od 
onakvih kakvi su oni oko tebe — ide glava s ramena, kao što 
odu mnoge i za manje. Da mogu, sasjekli bi sve od kojih se 

čuje to tvoje o dovi i sablji. Ali, ne mogu. Hiljadu da sasijeku, 
mnogo je. A hiljada nije ništa koliko ih ima da to govori da si 
rekao. Ovi s tobom i tvoji takvi kao što su ovi, izvještili se i, 
bezbeli, prenose ti ono o čemu ocijene da vole čuti tvoje uši da 
_ se govori o tebi. Svaka vlast je ista. Osvajači se okruže takvima 
kakvim se okruže. Ja, moj brate. Niko do tvog vremena ne 
osvoji Konstantinije. A šta ih je udaralo na te bedeme. I nisu 
im pera odbili. Vlast je vlast. Svi su isti. Ne reče li ti kad uđe 
u Konstantiniju da je samo Bog pobjednik?! A ne poreče li 
ti sebe poslije?! Da nisu dove pomogle, nego je tvoja sablja 
slomila one zidine! I da to nisi rekao, rekao si. Nejma ko ne 
kaže da si rekao. Niko da opovrgne. Da nisi takav, da si onaj 
koji si bio, ne bi se tako ni reklo. Ili bi se našao makar neko da 
odrekne kako to tebi ne pristoji. 

— A pristoji li tebi ovakav razgovor sa svojim sultanom? 

— Ja svoje reknem i rekoh. A Bog, i bez mene, Zna kakav je 
ko. 

- Što ne dorekneš? Što ne kažeš da sam i neimaru Sinanu 
odsjekao ruku, pa da mi je on pred kadijom oprostio da me 
kadija ne bi kaznio jednako kao što sam ija neimara te džamije. 

— Viđao sam neimara Sinana s objema rukama i nakon što 
se takva priča pronijela o tebi. A malo ih je koji su, kao ja, 
vidjeli neimara Sinana poslije izgradnje Božije kuće koja se 
ne zove po tvom imenu. Samo Nova džamija. A to je lijepo. 
Akpo nije i još ljepše što si dao da se uz tu džamiju izgradi čak 
dvanaest medresa. Ili, ako su i viđali neimara, malo ih je da 
znaju da je to on. 

— Ti me se ne bojiš. Svašta rekneš... 

— U jednu ruku, ne bojim se. Ali, tebe. A onih tvojih, oko 
tebe... Ti nećeš moje uzeti zaozbiljno. Reći ćeš, ludi derviš. U 

drugu ruku, ne bojim se zato što bih bio šehid ako bih bio 
ubijen odobravanjem nepravednog vladara. 

— E, Omere, Omere... — othuknu sultan Fatih. 

— Spominješ li to hazreti Omera, Hattabovog sina? 

— Spominjem pravednog halifu — kaza sultan i domahny 
rukom pratnji da ga i dalje ostave s dervišom. 

— Neka ih tamo. Neka nas nasamo. Ionako nas dvojica. 
nismo ostali sami. Gdje se dvojica osame, Allah je treći. Tako 
kaže hadis i tako je — kaza sultan, a iz njegovih očiju gruhnuše 
suze. — I nemoj misliti zašto mi oči suze. Zato što si me naveo 
da se sjetim pravednog halife Omera. Kažeš, vidio si neimara 
Sinana i znaš da mu ja nisam odsjekao ruku, ili i obje ruke, 
kako već ko pronosi, zato što munara džamije koju zovu po 
mom imenu nije visočija od džamije Aja Sofije. A znaš, i to 

sigurno znaš, i u kakvom je stanju bila Aja Sofija kad smo 
mi ušli i Istanbul, i u kakvom bi bila dosad, ako bi je dosad i 
bilo, jer bi se sama u sebe urušila. I da sam ja taj koji je rekao 
neimaru Sinanu kolika će biti u visinu munara na toj džamiji. 
Ni metar niža, ni pola viša. I to bi se trebalo znati... Ko bi svom 
svijetu ugodio?! 

— Pričalo se i drukčije o tebi — kaza derviš. — Pričalo se 
kako si se, prije nego što ćeš sabljom, hajde da reknem topom 
baljemezom i tuđim životima, udariti na one zidine; pričalo se 
da si se, kao i tvoj rahmetli otac, veliki sultan Murat, Allah ga 
uzvisio i na Onom svijetu, znao preobući u običnog čovjeka, 
pa zaći od dućana do dućana, pa... Šta ti ja imam o tome 
pričati kad sam najbolje znaš šta si radio da bi ispipao kakav 
ti je narod. | 

— Dopričaj. Da čujem šta sam radio. 

— To što si odjeven u običnog čovjeka znao po čaršiji ići od 
dućana do dućana, pa, kobajagi, kupovati potrepštine. 

_ Ne znam. Malo znam o sebi. Premalo o tome šta drugi 
znaju o meni. 

— Da ti pričam da bi se ti naslađivao i sam sebi divio. 

_ Ako ti kažem da ne znam i da nisam to radio, onda nisam. 
Ako nisam, kako ću znati šta ćeš ispričati. 

— Kao, poraniš ti u čaršiju. Uđeš u prvi dućan. Kažeš: ,, Daj 
_ mi toliko zejtina, toliko, šećera, toliko hurmi..." A dućandžija 
_tiodmjeri i nalije zejtin, pa ti rekne kolika je cijena. Ti njemu: 
Rekao sam i šećera, i hurmi i." On tebi kaže: ,Dobar 
čovječe, čuo sam. Ti si mi seftedžija, sretan bio! Ali, trgovac 
u susjednom dućanu nije odjutra ništa pazario, pa i od njeg 
kupi!" Onda ti u drugi dućan. Rekneš za šećer, hurme i šta ti 
ja znam šta još. A onaj odvagne šećer i naplati. Ti kažeš šta 
si još tražio, a on tebi: ,,Seftedžija si mi, sretan bio! A, dobar 
čovječe, komšija u dućanu do mene nije odjutra ništa pazario, 
pa ti od njeg to kupi!" I tako ti redom po dućanima. I oni 
tako redom. I ti rekneš samome sebi: ,,E, sad znam, kad imam 
ovakav narod, sad mogu udariti na Konstantiniju i uzeti je. 1 
ne samo Konstantiniju, nego i preostali svijet!" Zar nije tako? 

— Tako je. Baš je tako bilo s mojim narodom. A kažem ti da 
ja to nisam hodao od dućana do dućana. To je takva priča i 
prvi put je čujem. 

- Akoje i tako, nek bude. Nekad je narod o tebi pričao tako. 
Sad priča kako priča. Nije to ni do mene, a ne znam šta bih ti 
rekao je li to do naroda. 

- Možda smo se razumjeli. 

— Nekad se, sultane, u narodu govorilo kako si se znao 
preobući u običnog čovjeka, pa zaći pijacom i pregledati 
ispravnost namirnica i tačnost vaga. 

— To jesam. A nisam da bi se o tome pričalo. To je sunnet. 
Naš pejgamber Muhammed činio je to po pijacama. Džamije 

su najčistija, a pijace najprljavija mjesta na svijetu. To je hadisi 
šerif. Dragi Bog nas duži da odvraćamo od zla i navraćamo 
dobro, da ne dozvoljavamo varanje robom i zakidanje na Vagi 
da... 

— Nekad te, sultane, narod prozvao Fatihom. Ako te narog 
i nije tako prozvao, opet je kao da je i narod. Zato što je narod 
to prihvatio i zvao te Fatihom. Bojim se da će te sve rjeđe 
spominjati i kao sultana. Nije da te neće spominjati. Spominjat 
će i više nego što treba, a i kako ne treba. Više kao Mehmeda, 
još češće kao Mehmeda Silnog. Ko će i reći Fatih, dometat će 
Silni. Fatih Silni. Ako misliš da se ti nisi promijenio, možda se 
narod promijenio. Ili si se ti zasitio naroda ili se narod zasitio 
tebe. 

Sultan je gledao preda se. 

— Kako ti je, tako ti je. Znam i da sebe nisi, kako to čine po 
drugim muslimanskim krajevima, kako je to sada u Damasku, 
u Endelusu, u Kahiri, da i ti nisi sebe proglasio i halifom. Kad 
bi bila četverica, bilo bi kao da nije nijedan. A niti ikako valja 
ovo s trojicom. Ti imaš kadije po gradovima i nahijama, imaš 
i glavnog kadiju za pitanja vojske i glavnog kadiju za pitanja 
države. I opet nad njima muftiju. To je važno. Ali bi se, ako 
već i nije, moglo propričati da time zamazuješ oči narodu, a da 
tvoja riječ upravlja kadijskim jezicima. Nisam to još čuo. A ne 
znam jesu li ti tvoje uhode o tome štagod dojavile. Ne prenose 
li ti samo ono šta bi tvoje uši željele čuti? Znam da se dobro 
razumiješ u hadise. Neće biti da ne znaš hadis: ,, Ako se dvije 
grupe iz moga ummeta ophode shodno svom znanju, ljudi će 
biti spašeni. To su alimi i sudije. Ako se oni pokvare, narod će 
se pokvariti i okolinu će obaviti sumnja" Ne kažem da ne držiš 
do toga, ali kažem da nije sve u osvajanju... 

— Ne treba pregoniti. Ne ratujem ja što mi se ratuje. Nije 
ravedno bez uzroka ni mrava u njegovom mravinjaku 
uznemiriti kad u miru sjedi. Nikog ja ne bih napao da mene ne 
napadaju ili me ne natjeraju. Ili se prema meni obavežu da traže 
moju zaštitu, pa me prvom prilikom namagarče i magarče. Ne 
samo da vrdnu, nego mi iza leđa zarivaju nožii rade mi o glavi. 
čuruju i udaraju s najvećim mojim neprijateljima. To je jedno, 
ati si govorio io drugome. Ako je tako kako si ti rekao, ako se 
tako govori, pa i nekako. Ali, ako se i misli tako, onda nije na 
dobro. Ali, evo, hajde - kaza sultan — hajde da kažem da si u 
pravu. L jesi. A šta bi ti da si na mom mjestu? 

- Nisam na tvom mjestu — kaza derviš. 

- Pusti se takvog razgovora. Saspeš na me drvlje i kamenje, 
a onda , nisam" Šta bi? 

— Nisam na tvom mjestu. I nek nisam, hvala Dragom Bogu. 
— Nek si mi rekao šta si rekao. Hvala Dragom Bogu što si 
mi rekao, pa onda hvala i tebi. Ja želim biti, i mislim da jesam, 
pravedni vladar. 

— Ne znam, kažem ti. Ne kažem ni da skroz nisi. Još mi je 
glava na ramenu dok ti govorim i prenosim ono šta ne želiš 
čuti. I to je mnogo. Kud će više od životaft! 

— Nije da ne želim čuti ono što mi nije milo... — kaza sultan. 
— Ne znam. Pitaj svoga šejha. Tvoj šejh bi mogao znati. 

— A ko je tvoj šejh? — upita sultan. 

- Nejmam šejha. 

— Ne može se biti derviš bez šejha. 

- Vidiš da može. 

- Ko ti je bio šejh. 

- Hadži Bajram Veli, allahrahmetile, i Bezimeni Šejh, 
allahrahmetile. Pa, hajde se, poslije takvih, namiri na trećeg! 
— Oni su znali. I vidjeli unaprijed — kaza sultan. 

— Da si ti zdrav i živ! Po suncu ti hodio! Ali, OVaj di, 
razgovora već sam s nekim vodio. Ne bih ga nastavio i s tobom 
— Nisi valjda ti taj...? De, podigni tu kapuljaču. 

Derviš učini tako, smače je s glave, zabaci na leđa. 

— E, ne bih te poznao. E, dervišino, dervišino. Od tada je 
prošlo polijepo. Godine odlaze. Čim te nisam prepoznao. 

— Prošlo je polijepo godina. Onda je moje s tobom bilo 
u polumraku, uz rasvjetu baklji. Sve se mijenja. I moj glas. 
Lahko je meni pamtiti tebe, jedan si koji si sultan. Kako ti 
možeš zapamtiti sve nas koje čuješ i vidiš! 

— Ti li si?! Trebao sam znati. Trebao. 


To je bio derviš kojem je sultan Fatih dao prvu nagradu kad 
je, nakon osvojenja Konstantinije, upriličeno veliko veselje, 
Potraja danima i noćima. Izloženo je oružje, pa narod iz svih 
dijelova Sultanata dolazio, da se vidi čime je Konstantinija 
osvojena. I bilo je još svakoraznih tih zabava. Takmičenje 
za nagradu u gađanju strijelom iz luka. Baška u gađanju 
kuršumom iz puške, kad je puška bila rijetkost u poznatom 
svijetu. Održavajući stare običaje, bilo je i nadmetanje u 
govorništvu. Sultan Fatih postavio je pitanje koliko vrijedi 
osvojeni grad. Svi koji su bili najbolji s riječima u Sultanatu 
izredali se u kićenju naljepših riječi koje su znali ili smislili. 
Ništa im se nije razabiralo od prešećerene kitnjavosti. A onda 
je neki, vidjevši namršteno lice sultana Fatiha, predložio da se 
i dervišu sa žutim makazama dozvoli da i on rekne. Slušao ga 
je kako govori vojnicima dok je trajala opsada, pa, eto, nek i 
on proba. Sultan Fatih odobri. Onaj kaza ovako: 

— Stambol vrijedi i vrijedit će koliko kiša na mjesec i po 
prije Aliđuna. 

Oni koji su čuli kratak i prost odgovor pomislili su da će 
ultanovi ljudi u tamnicu baciti odrpanog derviša. Jer, može 
biti, podsmjehuje se sultanu. Ali, kaza sultan da se — da kratak 
običan odgovor ne bi samo čudio prisutne -dobro odvagne 
ečeno. j RF 

Odmah se, tu, okupe najumunije glave. Ćuću-ćuću. Oni to 
_ između sebe. I iziđoše s riječima da nejma bolje računice od 
te koliko vrijedi ta kiša, koja ne bude iznenadni ljetni pljusak, 
nego se spusti od neba do zemlje kao zastor koji se ne smiče 
najmanje heftu, poput kasnojesenje kiše. Toliko može vrijediti 
dotadašnji Carigrad zajedno s nastajućim Istanbulom. I još 
prisutni biše podsjećeni da Bog ne kaže da kiša pada, nego: 
Mi kišu spuštamo" a Gospodar svjetova jedino još za svoje 
objave ljudima kaže da ih spušta. Takvo je to poređenje i toliko 
je ta kiša Božija blagodat. 


— I, ja nagradim tebe, a ti odbi nagradu. Ne treba ti... A ti li 
si i onaj koji je mom rahmetli ocu... 

- Rahmet njegovoj duši. Bio je velik sultan. Nek je tebi živa 
glava. Po suncu ti hodio i bolji bio! 

- Ti mene sada, kao, tješiš. Jolpaze, dabili jolpaze! A narezili 
me na pasija preskala. Kako niko nije. I neka si. I hazreti 
Omera znali su oreziliti. I to u punoj džamiji. A on bi priznao 
svoju grešku i znao i zaplakati. Trebao sam misliti da si ti... 

— Ako misliš da je to meni pohvala, trebao bi znati da tebi 
nije. Da to ne znači ništa drugo nego da ti drugi ne smiju 
reći ništa osim onog šta se tebi sviđa. Da su se tvoji doušnici 
brzo izbirikali. I prenose samo ono šta bi ti htio i želio da je. 
tako. Rijetko se koji vladar nije na tome poskliznuo. Većina je 
odabrala da ih se tetoši, da im se ulaguje. Većina vas odabere 
laži umjesto istine. Okruže se takvima koji im se ulaguju, 

umjesto — ako ništa drugo — da provjere kako šta jest, šta jest 
a kako nije i šta nije. Ako već ne mogu ili ne smiju sami, be; 
pratnje, da se preobuku u obični narod, pa krenu čaršijom 
Ali, sami. Bez njih. Zavire opet i na pijacu. 

- Ito što kažeš... . 

— Ako si ti bio pod Konstantinijom, bio sam i ja. Još nas 
je hiljade i hiljade bilo i s tobom i sa mnom. Ako sam ja tu 
mogao poginuti, mogao si ti. Ne kažem da smo mi, nas dvoj ica; 
isti. Ti si ti, ja sam ja. Ali, svačiji život je samo njegov i jedini 
njegov život na Ovome svijetu. Treba ga živjeti. Lahko je i tebi 
i meni za mene. A nije nam lahko za tebe. Da nam bude lakše 
s tobom, do tebe je. 

- Ako bih te nagradio za ovo šta mi napriča, bi li sada 
prihvatio. 

- Bih? 

— Mašallah! Da znaš da mi je drago. 

— Da znaš da je i meni drago. 

— Da znaš daje i meni drago. Drago mije što si mi nagovorio 
šta si nagovorio. I da znaš da mi je drago, a nije mi jasno, i nek 
nije, to što ćeš sad uzeti nagradu. 

- Nek i ne bude jasno. Nek ostane tajnovito. I ovaj naš 
razgovor. Najbolje je da bude da ni ti, ni ja, a i ništa nisu mogli 
čuti oni tvoji koji nas gledaju, da niko ništa nije rekao, ni 
Vidio, a ni čuo. Tako će biti istinitije od prave istine o ovome. 
Drukčije, ne bismo ni ti, ni oni tvoji, ne bih ni ja povjerovao 
da je ikako bilo ovog susreta i ovakvog razgovora između nas. 

— Da, derviški je to govor. Ne znam šta bih ti rekao. Bit će 
šta će biti. Ali, neka si mi nagovorio. 


Sultan domahnu onome iz svoje pratnje koji je bio zadužen 
za haznu. Haznadar bi pritrčao. Sultan ga zaustavi pomakom 

ke i, opet nekim svojim načinom mahanja, da ne troši riječi, 
naišareti mu da dođe s konjem. On dođe. Sultan naredi da se 
dervišu, odmah sada, iz bisaga odvoji i odbroji toliko i toliko 
dukata. ' 

_ Onaj bi se i iznenadio, ali ne smije. Odbroja. Utrese ih u 
kesicu. Derviš to tutnu u kostrijetnu torbu preko ramena. 
Tako i zveknu. 

- Šta ti je to u torbi? — veli mu onaj. 

- Žute makaze. I glava. 

- Čuj, žute makaze?! Gdje to ima. 

- U mojoj torbi — tjera li, tjera po svome dervišina. 

— Ako to nisam vidio, ni čuo, glava ti je, vidim, na ramenu 
- opet onaj. 

— Ne vidiš ti dobro. U torbi... - derviš onom dere mačku, pa 
onaj na njeg izbeči oči i..., ali ga sultan prekide odmahivanjem 
rukom. 

Onda ovaj goljo i odrpanac, ova bezobzirna dervišina, 
zavuče ruku u torbu, napipa zlatnik iz kese i još nešta, pa, fino- 
lijepo, crtnu time po dukatu. Biva, da utvrdi kakvo je zlato. 
Tada i sultanov rizničar i brbljivi derviš shvatiše da je on 
imao, i da još ima, čakiju uza se. 

Ama, ima i sultan sablju kojom se paše. 

Lakše li je nablizu čakijom uzmahnuti nego sabljom 
razmahnuti. 

Sultan klimnu glavom dervišu, a onome odmahnu rukom. 


To je to. Nejma se tu više ništa ni među njima pričati, a ni 
o ovome zapisivati. Bilo je kako bilo. Derviš nastavi svojim 
putem. Sultan svojim. 

Sultan nastavi svojim putem. I još pod okriljem istoga dana 
krenu u tekiju svom starom dobrom šejhu Ajasu. Nađe gaisve 
mu ovo, od riječi do riječi, ispripovijeda. 

— Neka si se izgovorio. Tako je bolje. Da olakšaš duši. Ja 
sam iz toga razumio ono šta sam razumio. I ti si iz toga Mogao 
izvući pouku koji si mogao. Da ti ne dijelim savjete kao 
vladaru koji bi htio biti pravedan... Ja se u posljednje vrijeme 
bavim oko knjiga. Pišem svoje i dopopravljam one koje nisu 
moje. Sve knjige imaju naslov. Ovo što ću ti ispričati, nije 
knjiga. Priča. Nije samo priča, i istinita je. Ti meni prepriča 
vaš razgovor. Ja ću tebi priču. Može se nasloviti jednostavno: 
Gazali u Damasku" A ti, ako htjedneš, možeš odabrati i drugi 
naslov. Ili na ovaj moj dodati svoj. Dva naslova. Što ne bi bila i 
dva? Kao s tvoja dva imena. Ili kao s tvoja dva nadimka. S dva 
naslova će biti naslovljena i ova knjiga Evlije Čelebije. Ova u 
kojoj smo i mi. Ima i ono o čemu si pričao s tim dervišem | 
ovo o čemu mi pričamo. On nastoji u ovoj knjizi doći do istine 
o tebi. 

— Ko? — upita sultan, mada je znao da ne bi trebao pitati, jer 
šejh Ajas njemu ne ostavlja nedorečenosti. 

— Evlija Čelebija. Toliko je dosta, Evlija Čelebija. 

— Evlija Čelebija? Njegova knjiga. Ne sjećam se. Njegova, 
ova knjiga... — zamišljeno će sultan. 

- Omakne mi se. Pobrkam vremena — kaza šejh Ajas, a 
sultan odšuti. 

V/2 


Gazali u Damsku 


Amrov sin Sahid brzo je napredovao u sticanju znanja. Bio 
je sve uvaženiji alim. Prozvan je imenom Sahid el-Damaški, 
da bi, vremenom, postalo uobičajeno da se misli na njeg kad 
se samo rekne Damaški. To je bila najveća počast u drevnom 
gradu čuvene uleme. 

Onjejednakotežio zaznanjem. Tako gaje zaokupio problem 
_ kojem nije znao naći rješenje. Za razliku od većine učenjaka, 
nije bio sujetan i pokušavao je u razgovoru s drugima doći 
do odgovora. Obišao je dvadeset devet najpoznatijih alimskih 
halki u Damasku i svima iznio problem koji ga je mučio. 
Umjesto odgovora, ispraćan je šutnjom, odmahivanjem glave, 
a ponegdje bi mu i rekli da bi to u današnjem vaktu mogao 
rastumačiti jedino Gazali. 

U nekoliko džamija pripomenuto mu je ono šta je i sam 
znao: da se, ima i deset godina, Gazaliju izgubio svaki trag, 
tako da se ni u Bagdadu ne zna šta je s njim i gdje bi mogao 
biti. 

Kao posljednju, tridesetu halku koju je Damaški namjex 
obići u Damasku, a kojoj se najviše i bio usponadao, ostavig e 
posjetu alimima u Emevijskoj džamiji, čuvenoj i po tome što 
je uz nju turbe Jusufa Salahuddina Ejjubije. Ali, i tu se jednak, 
. završilo: saslušan je s razumijevanjem, a ispraćen šutnjom, 
odmahivanjem glavama i spominjanjem velikog Gazalija, 
kome se izgubio svaki trag. 

Malo je reći da je Amrov sin Sahid el-Damaški bio ojađen, 
Kako je izišao iz ove džamije, tako ga je zapljusnula sparina 
ljetne noći. Samo što skroz nije izgubio dah, jer mu se u 
prsima bilo stisnulo. To učini da mu se natjeraju suze na oči 
i alim se nađe unezgođen: nije mogao zaustaviti suze, jecaji 
su se otimali iz njegovih prsa i pretvarali u ridanje. Da takav 
ne bi bio drugima na očima, pobiti i skloni se u najudaljeniji, 
zamračeni dio avlije, tamo gdje je prestajao džamijski harem, 
kako bi se na miru isplakao. Sjeo na kamen u blizini javnog 
klozeta. Tu nikoga neće ometati, a ni on neće nikome zasmetati. 

Dok se borio s naletima suza, mislio je o tome dokle su 
" znanje i znanost nisko pali da čak ni ulema Šama, čuvena po 
znanju u tom vremenu, ne zna riještiti taj problem. 

Toliko se ridanje otimalo iz njega da nije moglo da ga ne 
čuje starac koji je održavao klozet i spremao se još jednom 
osmottriti prostorije poslije završnog čišćenja i prije nego što 
zaklopi vratnice. Prišao je Amarovom sinu i stavio mu ruku 
na rame. Blagi dodir tuđe ruke trgnuo je Damaškija. Njegove 
rasplakane oči susrele su se s bijelom prilikom. Pred njim je 
bio starac s bijelom bradom, odjeven u bijelu halju. Prepoznao 
ga je. Takvog, urednog, godinama ga je, letimičnim pogledom, 
viđao na ovome mjestu dok je obavljao svoj neprimjetni i 
važni posao. 

— Tebe nešta muči — kazao je starac. 

Nije mu odgovoreno, pa je postavio pitanje: 

- Mogu li ti pomoći? 

Nije imalo smisla da Amrov sin Sahid i dalje odšućuje pred 
plagim riječima, pa iz njeg provali ono šta mu je bilo na duši. 
povjeri se da je ojađen time koliko je znanje nisko palo da ne 
može naći odgovor na pitanje koje ga muči. 

- Doreci šta je to što te muči... — kazao je starac. 

Damaški je odšutio. 

— Izreci. Bit će ti lakše duši. Makar ti neće otežati stanje u 
kojem si sada. 

Starac je to izgovorio smireno, njegove oči bljeskale su 
toplinom iz tame, pa, da ga ne bi povrijedio, Damaški se 
uljudno predstavi, reče ko je i šta je, ispripovijeda onako kako 
_ je govorio i na halkama koje je obišao: jezgovito obrazloži 
problem koji ga je mučio. 

Damaški, u mraku, nije mogao primijetiti kako je starac 
zatreperio. A i da jest, ne bi nikako mogao naslutiti zašto se 
to zbiva njemu, koji godinama održava javni klozet uz harem 
džamije koja je poznata i po čuvenom vojskovođi Jusufu 
Salahuddinu BEjjubiji. 

U starcu je vrilo, ključalo, kipilo. Pogađalo ga je to što je 
nenadano zapao u nedoumicu treba li odgovoriti rastuženom 
učenjaku. Znao je odgovor na to pitanje, a Sami Bog ga duži 
da odgovori ukolio zna. Ili da, jednostavno, opet samo utješno 
stavi ruku na rame uplakanom? Time bi starac zadovoljio 
svoju odluku o vlastitom neisticanju, a i ojađeni učenjak ne bi 
bio ništa manje nezadovoljan nego što jest. 

Dug pred Bogom je preči i starac, izbjegavajući da to izgleda 
kao razmetanje znanjem ili hvaljenje samoga sebe, kratko i 
jasno izgovori ono šta je smatrao odgovorom. 

Amrov sin Sahid, poznat i samo po imenu Damaški 
poskoči od radosti. I, kao da je mladić, samo što ne Polet 
Otrča prema ulazu u džamiju. Treba stići što je moguće pri 
dok se alimi nisu razišli. 

U džamiji je, sav zadihan, ponavljao riječi koje je čuo. Kako 
je koju izgovarao, tako su postajala blistavija lica uglednih 
alima. I još Amrov sin Sahid, sav usplahiren, doreče od koga 
je čuo rješenje problema koji ga je slamao. 

T ostali alimi bili su ushićeni. U sebi su prebirali po riječima 
koje su upravo čuli i povezivali ih u jasnu misao. 

Nađe se jedan pribraniji i kaza da je to mogao znati 
samo Gazali te da požure poljubitu ga u ruku, izraziti mu 
dobrodošlicu što je odabrao da se skrasi u njihovom gradu te 
da ga zamole da im održi predavanje o čemu god on želi. 

Tako su se svi, kao što je Amrov sin Sahid požurio u 
džamiju, natisnuli iz džamije. Na njihovu veliku sreću, starac 
— kojega su godinama, iz dana u dan, nekad i po više puta u 
istome danu, viđali s urednom bijelom bradom i u čistoj bijeloj 
galabiji kako se neprimjetno mota po klozetu i uokolo njega i 
predano obavlja te poslove, kojega su viđali na namazima i svi 
ga poznavali, a niko ništa više nije znao o njemu — još je bio 
tamo. Zaklapao je vratnice. 

Priletjeli su mu, ljubili ga u ruku, grlili, plakali od radosti, 
govorili mu da on može biti samo Gazali i pozvali ga da im 
neizostavno ukaže veliku čast i da im prije nego što se novi 
dan zabijeli, već poslije sabahskog namaza, održi predavanje, 
o čemu kod on hoće, prema vlastitom izboru. 

Starac je kazao da je sada kasno, da je on umoran, ali da će 
vidjeti, jer se nikad ne zna šta nosi noć, a šta nosi dan. 

Ozareni, prihvatili su njegove riječi kao čvrsto obećanje i 
ponovo se, svi redom, dakako i Damaški, izgrlili i izljubili s njim. 

čta je nagnalo Gazalija da, prije deset godina, napusti 
agdadisvete godine provede u Damsku i tu gdje ih je proveo? 


Bilo je tako što se pred svojim bratom Ahmedom počeo 
azmetati znanjem. Još nije bio zašao u godine, a bio svjestan . 
da mnogo zna, već je čuven po tome, pa mu se činilo da ne. 
_zma gdje mu je kraj! Ponijelo ga. Uznio se. Te on je. Te on će. 
Te ko je kao on... Brat ga je nastojao opomenuti i primiriti. 
Savjetovao mu je da smiri svoj nefs. Da je znanje i u tome kako 
se treba odnositi prema znanju, a nikakako da to preraste u 
oholost samohvale. Da je skromnost vrlina, a u skromnosti 
je osnovna vrlina onoga koji zna. Da će sutra, ako već to i ne 
čini, tako postupati i pred drugima. 

I ovako, i onako. Svašta mu je savjetovao i svakako 
pokušavao njegov stariji brat. Sve u najboljem smislu, pravim 
bratskim riječima. Bez uspjeha. Gazali je jednako tvrdio da 
je u pravu i da ga ne treba sputavati čak ako i izgleda da se 
razmeće svojim znanjem. 

I brat je bio uporan. 

Gazali, onda, malo popusti. Makar zato što je brat stariji po 
godinama, pa da mu ne uskrati pravo starijeg. Alije kočoperno 
rekao Ahmedu: 

— Dobro, ovako ćemo. Da obojica zaželimo sljedeće noći 
sanjati Božijeg poslanika Muhammeda, pa ćemo vidjeti kome 
će doći na san i kako će presuditi. Takvi snovi su istiniti i u taj 
sud ne može biti sumnje. 

I, u neka doba te noći, trgnuo se Gazali iz sna nakon što je 
sanjao Božijeg poslanika Muhammeda i da je on, u tom snu, 
stavio desnu ruku i zdjelu i na dlan mu stavio tri hurme. 
Kako se Gazali trgnuo iz sna, tako je na svom dlanu vidio 
tri hurme. Brisao je oči, spominjao Božije ime, učio salavate, a 
hurme su mu bile u ruci. 

Skočio je iz postelje. Istrčao napolje u galabiji u kojoj j 
spavao i dotrčao pred bratovu kuću. Snažno je udarao u Vrat. 
i dozivao brata. Vikao mu je da dođe i da vidi, da će imati št. 
i vidjeti. 

Brat se iz kuće odazva riječima: 

- Polahko, polahko. Ko sanja Poslanika, ne udara 
vratima i ne galami. | 

Kad je brat otvorio vrata, Gazali pokaza hurme u ruci. 

Ahmed mu kaza da se, ma koliko bio lijep i istinit, ne treba 
razmetati ni sa tim snom. Na to je Gazali opet podmetnuo 
bratu pred oči tri hurme. 

Kako Ahmedu nije uspijevalo s riječima, rekao je Gazaliju 
da ga sačeka, brzo će se vratiti. 

Vratio se noseći u ruci posudu s hurmama. Kazao mu jeda 
je i on sanjao Božijeg poslanika Muhammeda i da mu je dao 
ovu zdjelu s hurmama, a da je Božiji poslanik Muhammed iz 
te činije uzeo tri hurme i da su to te tri hurme u njegovoj ruci. 

Gazali prepozna zdjelu. 

Ne čekajući da svane, sakupio je sav svoj prtljag u jednu 
naprtnjaču i otišao iz Bagdada. Zaputio se u Damask. 

Tamo je ostao punih deset godina i bavio se poslom kojim 
se bavio. 

A šta je bilo s Gazalijem poslije događaja s Damaškijem 
i alimima iz halke koja se sastajala u Emevijskoj džamiji u 
Damasku, uz koju je turbe osvajača Kudsa Jusufa Salahuddina 
Ejjubije? 


Po 


Gazali, ne čekajući da svane, sakupi sav svoj prtljag u jednu 
naprtnjaču i ode iz Damaska. Zaputi se u Bagdad. Tu ostade. 
Svoj znanje prenosio je na papir. Od tih papira sklapane su 
knjige, mnogo knjiga. 

VI/I 


Careva džamija 


Postavljen 1418. godine po Miladu, Ishak-beg, kao 
namjesnik u zvanju beglerbega, provede dvadeset devet 
godina u Bosni upravljajući teritorijama koje su bile u sastavu 
Sultanata. 

Kršćanski historičar Asboth novodi da su predjeli Vrhbosne 
pripadali Osmanlijskom Sultanatu od 1415. godine po 
Miladu, na tri godine prije Ishak-begovog dolaska u Bosnu. A 
godine 1436. po Miladu prenese on svoje sjedište u taj kraj i 
iznova zasnova grad, šeher Sarajevo, kao sjedište ovoga dijela 


Sultanata. 


U podnožju brdskih padina, na početku dugog polja, 
podignut je saraj. Veli se da je nekad ta kotlina nazivana 
Zlatnom dolinom. Zadobi ime Sarajevsko polje 

Po saraju je šeher nazvan Saray ovasi — saraj ispred polja, 
dvori ispred polja. Ali, kako i dolikuje da narod svojim jezikom 
nazove mjesto svog stanovanja, i ovaj šeher bi prozvan po volji 
naroda, Sarajevo. I to mu ostade. 

Narod je sebi podizao kuće na istočnim i sjeverni, 
padinama brda. Iznicale su mahale. I u svakoj džamija. Taka 
je muslimanski adet — da su džamije blizu kuća. Kad Mujezi 
zauči i ljudi čuju ezan da ih eto u džamiju na namaz. Znatno 
pribraniji namaz u džematu, i još u džamiji, nego da se kl 
u svojoj kući. 

Ja, siromah Evlija, na jednoj džamiji u Sarajevu svojim 
očima vidio sam tarih nad vratima da je ona dovršena godine 
840. godine po Hidžri, godine 1443. po Miladu. To je ravnijeh 
dvadeset godina prije dolaska sultana Fatiha s vojskom. Na 
tarihu piše da je Haseči-hanuma dala da se o njezinom trošku 
podigne ova džamija. Koliko ih je bilo i starijih, a koje, poradi 
svoje starine, nisu dočekale vrijeme u kojem sam ja zijaretio 
Sarajevo dvjesta i kusur godina poslije? To ja ne znam. 


anja 


U blizini saraja, sa desne strane omanje rijeke, izrastala 
je čaršija. Dućani s najrazličitijim zanatima. Držali su ih oni 
čije su kuće na padinama. Te kuće je nastanjivao narod iz 
bliže i dalje okoline. Dolazili su i iz krajeva koji su bili pod 
upravom kralja Bosne. Oni su bili i ostali Bošnjaci. Nalazili 
su da se njihova stara vjera podudara s islamom. Samo što 
su muslimani imali Knjigu koja se ne mijenja, a Bošnjaci su 
svoje vjerovanje i običaje prenosili s koljena na koljeno, pa 
se ponešta i promijenilo, zaboravljano, zaturano, dodavano. 
Ispravnije bi bilo kazati da su redom prilazili islamu, negoli da 
su prelazili na islam. Ali, kako god da god, bili su i Bošnjaci i 
muslimani. 

Ishak-bega zamijeni Nasuh-beg. Sarajevo nastavi rasti 
brojem kuća i žitelja. I ići u napredak pod uticajem istočne 
kulture. 

pojave se u gradu i trgovci jevreji. Sefardi. Dotad su živjeli s 
uslimanima na skroz drugom kraju Evrope, na jugozapadu. 
a Iberijskom poluostrvu. Tu je bio Endelus. Muslimani su 

tamo prihvatili kao ehli-kitabije, narod kojem je objavljena 
njiga. Imali su punu slobodu i sva prava. Njihovi ljudi 
dostizali su i položaje vezira. Endelus su morali napustiti 
brodovima koje su sultani iz Magriba, Egipta i Istanbula 
poslali po preostale muslimane iz Iberije. Nakon gotovo osam 
stotina godina življenja u Iberiji, muslimane je na svakom 
koraku proganjao rekonkvist. Ova nepoznata riječ znači 
uvođenje katoličanstva silom i potpuno zatiranje islama. Samo 
je riječ nepoznata, ostalo je bilo veoma poznato Bošnjacima u 
njihovoj Bosni. 

Protjeranim iz Iberije, muslimanima koje nisu ubili ili 
okrstili u križarskim pohodima — a ubili su na hiljade i 
hiljade, slijedio je izbor: surgun ili pokrštavanje. Mnogi su i 
ostali nadajući se da će i to proći i da im njihovu vjeru niko iz 
prsa ne može istjerati. Jah... Na veliku žalost, ti ljudi su se, u 
najboljoj namjeri, samo samozavaravali. Takvim su i tolikim 
pritiscima izloženi pokršteni muslimani da u vremenu u 
kome sam ja, siroti Božiji rob Evlija, živio — više nije nikako 
bilo muslimana među potomcima nekadašnjih časnih žitelja 
Endelusa. 

I dosta jevreja krenulo je s protjeranim muslimanima. U 
Istanbulu oni saznaju da još negdje u Evropi ima muslimana. 
I, kako im je bilo dobro s njima u Evropi, zapute se u Bosnu. 
Neki ostanu već u Foči i Goraždu, a neki se nastane u Sarajevu. 


E, ima tu priča o fočanskim Bošnjacima kao vještim 
trgovcima i jevrejima kao vještim trgovcima. Nadmetali 
su se u tome. Dok muslimani preko kadije ne urede da se u 

Foči subota proglasi pijačnim danom. Tim danom se Pazari 
znatno više nego ostalim u sedmici. Kako po jevrejskoj Vjeri 
nije dozvoljeno raditi subotom, oni ostanu bez dobrih Zarada 
i odsele se iz Foče. Pređu kojekuda, najviše u Sarajevo. 

I jevreji podignu dva svoja naselja u Sarajevu, a otvore 
dućane u čaršiji. 

Malo-pomalo, bi u šeheru i drugih vjera ili naroda. To je. 
zato što su u Sultanatu uživali povlastice. Osim nešta mala 
Bugara, pravoslavnih nije bilo ni u Sarajevu, a ni u Bosni, 
Oni će nagrnuti poslije, kad sva Bosna bude u osmanlijskoj 
vlasti, pa je i njima omogućavano naseljavanje. Tada su i oni 
smatrani ehli-kitabijama. 


Nejse, bi godine 858. hidžretske ili 1454. po Miladu na 
Nusuh-begovo mjesto beglerbega bosanskih sandžaka bi 
postavljen gazi Isa-beg. I njemu se svidje u Bosni, pa je 
gledao da ostane što duže mogne. Bio je vrijedan upravitelj 
i sposoban vojskovođa. Kao Ishak-beg po utemeljenju 
Sarajeva, Isa-begu se pripisuje da je pod njegovim nadzorom 
podignuta prva velika džamija u Bosni. Dade da se izgradi 
hamam do džamije, tu nad rijekom Miljackom uspotstavi 
lijepu ćupriju, pa han Kolobara, bezistan. I sve je to lijepo, na 
svom mjestu i potrebno. Ali, džamija! Ona je naročitog sklada 
u ljepoti. Iz nje se ezan — Božijom pomoći — neće prekidati do 
Kijametskog dana. Toliko će — s Božijom pomoći — trajati i ova. 
zemlja Bosna. O tome bih posebno, kad na to, u ovome mom 
ispisivanju harfova, dođe reda u ovoj knjizi. 


Dotadašnje džamije po Sarajevu bile su po mahalama. 
Podugo je bila potreba za većom džamijom. Da bi se u njoj 

zimi, kad nije moguće na meraji musale, klanjala džuma na 
ednome mjestu. Onako kako je po pravilu. 

Vakufnama svjedoči da je ova džamija završena 1457. 
godine. Zna se daje gradio najbolji učenik tadašnjeg najboljeg 
peimara mimara Sinana. Moralo je biti da ga je Isa-beg sa 
sobom doveo u Bosnu. 1 da su povedeni i vični zidari; izvjesno 
je da majstori nisu bili Dubrovčani. 

Prvo je bilo odrediti mjesto na kome će izniknuti džamija. 
pa ne bude u čaršijskoj vrevi i da bude na zaklonjenijem 
mjestu, kako ne bi bilo da se džamija kinđuri, a da, opet, ne 
bude ni na zakučitome mjestu. Da joj mjesto bude onako kako 


treba. 


Da bi tolika građevina u to doba bila sagrađena u toliko 
malo vremena, da ne bi stajali mnogobrojni poslovi, mladi 
neimar, namah ispostavi obračun. Da ne uzmanjka, a _ni 
ostane, odredi koliko kojeg materijala treba, pa da se nabavlja i 
obrađuje. Tako je moglo da majstori majstorišu dok on obavlja 
svoje: crta vanjske i unutrašnje skice, primiče se odabranome 
mjestu i odmiče, da bi izgledom bilo udešeno i podešeno kako 
pristoji, te svodi različite izračune. 

Kad bi dođi zima i nastupi opora studen, nikako nije prilika 
da se u Bosni zida. Ali, majstori su, u posebnim, zagrijanim 
velikim šupama, klesali kamenove za široke duvarove, 
tesari i stolari se bavili drvenarijom — japijom, skelama, 
sofama, podom i pendžerima, drvorezbari ugađanjem 
mimbera, ćurseva i ograde na mahfilu, kovači kovačijom 
- kovanjem demira, koji su pjesma za sebe, i baglama po 
četrdeset centimetara i klinova palamara približnih dužina. 
Ja, kao i drvorezbari, bili su i kamenoresci i kamenorezbari 
- od uređivanja posebnih kamenova uzvratnika i kamenova 

nad pendžerima, pa posebnih kamenova kojima je odvojen 
mihrab, pa šerefe na munari, dok su kamenove za Munary 
uređivali skroz posebni majstori. Sve ima svoje i ne može se 
mimo toga. 

Nastade džamija da je stati i gledati, da ti je se dva oka 
nagledaju. Ja, siroti hodoljub dunjalukom Evlija, mogao bih 
uskliknuti da nigdje nije ovakve kakva je ova. Ono, i ne Mogu 
biti dvije iste džamije. Ama je ova posebna. 


Uzvišena je munara kakva nije viđena spram prostorne 
veličine ove džamije. A džamija nije ni malehna, a ni 
pregolema. Potamam. 

Kako se u narodu rekne, ova munara izgleda kao da je 
izmišljena. Ili, da se takva nije mogla ni zamisliti. Građena 
posebnim kamenom, čija se glatkost mogla zadobiti samo 
testerama sitnog zuba, munara je na osam ćoškova, pa samo 
što nije i skroz postignuta oblina. A ljepše je ovako. Tanka, 
tankovijasta, visinom dotle da joj se ne može sagledati kraja 
kad se odozdo, ispod nje, uz nju podignu oči. Kad se dobro 
poodmakne, obuzme insana strah i ushićenje od pogleda da 
ovako nešta može postojati, stojati uzgor i opstajati. 

Ne samo ispod šerefe i šerefskom ogradom, munara je na 
više mjesta ukrašena duborezom u kamenu. Neke od tih šara 
i srmom je teško izvesti na đerđefu, a ove su izrezbarene u 
kamenu. 

Samo za tri metra niža je od pedeseset metara. Ne umiju mi 
reći je li to sa ili je bez zašiljenog krova. Zato bi moglo biti da 
je, skupa sa alemom na vrhu, i cijelih pedeset metara. 

Petojabučni_ alem uvrh vrha munare, sa zlatnim 
polumjesecom, susreće se sa zvjezdanim nebom i, poput 
pravog Mlađaka, sa njima se takmiči u ljepoti. 

Ne znam je li još gdje moguće sresti ovakav sklad postignut 

judskom rukom, a da se ne nameće raskošnošću. Plijeni 

 gwojom skromnošću i traje u tihoći. I sve to je tako, a da pri 

svemu ništa ne odudara kad se džamija sagleda u cjelini. 

_ Vanjskaljepotaneodbija odokoline. U svojojjednostavnosti, 
djeluje kao Bogom dana u ovome krajoliku. 


Kube je dostojna kapa ove Božije kuće. Neimar koji je 
osmislio ovo kube, nije ga uspio uspotstaviti onako kakvo je 
bilo prvobitno. Ali, morao je posjedovati istančan osjećaj da bi 
se usudio da kube drukčije izgleda, a da, opet, djeluje kao daje 
nastalo kad i džamija. 

otkud, u ovom pričanju o džamiji, sada ovakva priča 
o kubetu? Otuda što je prvobitno kube uništeno. Nekih 
dvjestotinjak godina poslije gradnje, neki despot iz Srbije po. 
imenu Vuk sa razbojnicima naprepad upadne u Sarajevo da 
bi ga popalio. Tako bi i s ovom džamijom. Ali, vatra ništa nije 
mogla nauditi duvarovima. Oni su od samo samog kamena, 
bez direka i greda, široki metar i čejrek. Izgorjeti je mogao 
samo neveliki drveni mahfil na drvenim direcima, vatra 
zahvatiti pod i začaditi džamiju unutra. To i nije neka šteta 
spram opakosti namjere. Ama, srpski razbojnici posebnu 
mržnju imali su spram ove džamije. Zato su im njihove uhode 
ijataci potanko savjetovali. Da vatra može sažgati japiju koja 
drži kube. I kube će se strovaliti. Ali, dotle je visoko i nikako se 
ne može prići osim ako bi se na džamiju prislonile skroz duge 
merdevine i vatru poturilo ispod kubeta. Uglavnom, poturili 
su vatru na toj visini. 

Htjede se da, ubrzo poslije toga, naiđe Bosnom praunuk 
sultana Fatiha sultan Sulejman Kanuni. I on dadne da se, 

od njeg, nanovo postavi kube. Mora da je on odredio i tom 


vičnoga neimara 


E, da sada, redajući odozgo prema dolje, dođem do tog 
šta moje oči nisu dosad vidjele i, može biti, ima samo ov 
džamija. To su sofe sa tri strane. Koliko god ovo bila nemala 
glavna građevina, još je bila veća volja i potreba u narodu Za 
klanjanjem zajedničke džume na jednome mjestu. Zato sy 
ostavljeni veliki trijemovi s obje strane vrata i s obiju strana 
uzdužnih zidova džamije. Sve sofe su nadsvođene krovom, 
tako da — kako se rekne u ovom narodu — ne kaplje za vrat, a 
ljeti je tu ugodna hladovina. 

Ljeti ne bude toplo unutra. Opet, zimi nije hladno. Kako je 
to postignuto, ja ne umijem reći. Ibret. A i nije šale nazvati se 
džamijom koja je podsjećanje na sultana Fatiha. 

Sofe su, i ne samo time što su pod krovom, tako uređene 
da se lahko dvije bočne mogu preurediti u temime zidanjem 
dodatnih duvarova, a da to ne okrnji vanjski izgled. Ni 
unutrašnji. 


Moje riječi su skromne i njima se ne može dosegnuti 
sklad vanjskog izgleda džamije. Da budem iskren do kraja, 
pribojavao sam se ući u džamiju. Vanjština mi je ugonila stah 
u kosti spram očekivanja kakva je džamija iznutra. Pitao sam 
sebe kako li je unutrašnjost pomirena s vanjskim. 

Samo me, kad sam ušao, obuzelo strahopoštovanje. Tako 
treba kad se ulazi u bogomolju. Sve je na svome mjestu. I 
mihrab. I mimber. I ćurs. I levhe na duvarovima. I kad se oči 
uzdignu prema kubetu unutra. Cakum-pakum. I ljepša nego 
s vana! 

{ imam je na svome mjestu! Posebno mi bi drago što 
njega sretoh. Izučio je velike škole na Istoku, pa smo se siti 
narazgovarali na više jezika, i nesvjesni govori li on meni urdu, 
a ja njemu odgovorim na perzijskom, ili on mene upita na 
arapskom, a ja njemu dajem odgovor na bosanskom. Ne znam 
sta je pomislio ako nas je neko slušao. Meni je to poseban 
doživljaj. Kao i ova džamija, u kojoj je on imam, muallim i 
hatib. Ime mu je Sadrudin. ' 


Ne bi upamćeno ime glavnog neimara ove džamije u 
Sarajevu. 

Ono ostade tajna. 

Naiđem i na još jednu tajnu. Reknu mi da se za jedan od 
nekoliko više starinskih nišana u haremu ove džamije misli 
da označava zemno počivalište trećeg po redu beglerbega u 
Sarajevu, Isa-begovo. Više se ne zna koji su to nišani. 


A ime? 

Kako se zvala džamija? 

Da, baš je tako: kako se zvala. 

Da bi se razlikovale, džamije mogu imati ime: Hajrija, 
Hunkarija, Aladža, Atik... A ne s imenima ljudi. Pogotovo ne 
može biti ispravno da se nazivom džamije naglasi da je ona 
nečija, da je džamija tog i tog. Džamije su Božije kuće na 
Zemlji. 

Ni ona džamija koja je, o trošku sultana Fatiha, izgrađena u 
Istanbulu, ni ona se nije zvala po njemu. Samo Nova džamija. 
Ako bi to drugi vladari i dozvolili sebi, a alimi im se u tome 
ne bi usprotivili, ovaj sultan to nije dopuštao. 

Obično bi narod džamije po ljudima prozvao kasnije, poslije 
smrti njihovih vakifa. Ali, narod kao narod. I ne bi to narod 

iz hrđave namjere. Zašto se tome nisu usprotivili oni koji to 
moraju znati, a kao i da ne znaju ako se ne usprotive? E, sada, 
Kad je već kako je, to, onda, spada u njihovu odgovornosti ;, a 
grijeh koji je time počinjen. mm 

Džamije su Božije kuće na Zemlji. 

Ova u Sarajevu je, od Hunkar ili Hunkari, pobošnjačen, 
u Hunkarija džamija. I to ime će se — zato što zvukovno nije 
nagodno bosanskom jeziku i bošnjačkom uhu — Zagubiti j, 
u neka doba, džamija biti prozvana Atik džamija. Ta riječ je, 
već, bila odomaćena. Značila je: stara džamija, pa je doličnije 
zvučalo ako se rekne Atik. 

Ali, kako je ova džamija narodu bila posebno draga poradi 
svoje jednostavnosti u ljepoti i zato se pouzdano znalo da je 
građena i izgrađena u vrijeme vladavine sultana Fatiha i kao 
uspomena na njega, bit će prozvana Carevom džamijom. 

Ali, kako kad je sultan — sultan, nikako car?! Možda zato 
što je Sarajevo duboko u Evropi. A po Evropi je bilo i ima 
careva. Zna se na koga se misli. I nad carevima ko je car. 

Mogla je — primjereno bošnjačkom nazivanju džamija - 
biti prozvana Sultanija. To bi moglo već i zato što je, uz titule 
sultan, han i padišah, ravnopravno stajalo i hunkar, u smislu 
vladar. 


A ona priča koje sam se, kao istinite, naslušao u Sarajevu 
da je namjesnik u Bosni po imenu Husrev-beg izgradio dvije 
džamije: jednu manju i jednu veću.. Pa on uputio pismo 
sultanu Fatihu — koji tada nije mogao doći u Bosnu — tražeći 
da probere koja će se od te dvije po njemu nazvati. Sultan mu 
odgovori da to bude manja džamija. Tako je odgovorio zato što 
je već bio varan sa džamijama koje su dobijale ime po njemu, 
pa je mislio i da je beglerbeg naumio takvu smicalicu, pa da 

ispravno bude obratno. Ali, Husrev-beg postupi kako mu je 
zultan javio. Većoj džamiji dade ime Begova, a manjoj Careva. 

E, da ne bih još i s ovim dangubio, da ja, siroti zapisivač 
Jegendi Evlija, navedem daje iz svega toga jedino moguće samo 
toliko da sultan Fatih u to vrijeme nikako nije mogao doći u 
gosnu. Čak ni takav kao sultan Fatih nikako tada nije mogao 
doći! To je zato što se Husrev-beg u svom životu mogao sresti 
sa sultanom Fatihom jedino ako mu je sultan Fatih bio na 
babinama — tek je nekoliko mjeseci između njegovog rođenja 
ismrti sultana Fatiha. 

Manja džamija izgrađena je sedamdeset tri godine prije 
Begove džamije, a sultan Fatih je prvi put s vojskom bio u Bosni 
na šezdeset sedam godina prije nego što će biti izgrađena ta 
veća džamija, koja će, opet, a ko zna već koliko godina poslije, 
biti nazvana Begovom. 

Džamija koja je prozvana Begovom, izgrađena je 1530. 
godine po Miladu. 

Sultan Fatih je na Bolji svijet preselio 1481. godine po 
Miladu. 

Husref-beg je rođen 1480. godine po Miladu. 

Bit će da je narod ovu legendu — ako nije i poturena — smislio 
iz milošte prema sultanu Fatihu, pa da se nađe opravdanje 
zašto je džamija koja se zove Begovom veća od one koja je 
prozvana Carevom. 

Da ovdje doprimetnem nekoliko riječi. Dužan sam Zato 
što sam, svojim očima i uz ljubaznu pripomoć glavnog 
imama te džamije hafiza Mensura, protabirio Husrev-begove 
vakufname za sve građevine koje je zavještao: ni na jednoj beg 
nije naveo da se zove njegovim imenom, niti je tražio da se 
poslije prozovu po njemu: ni za medresu, ni hanikah, ni za 
imaret, ni za džamiju, niti je i na jednom mjestu ijednu od 
građevina nazvao svojom. 

VI/2 


Kralj i kraj 


Ne sukobljavam se ja s historijom. Historija se, u bavljenju 
muslimanskim narodima, na svakom koraku sukobljava sa 
sobom. To se krajnje tegobno očituje i na primjeru Bosne i 
Bošnjaka, odnosno bosanskih muslimana. Oni su i previše 
bili žrtve u prošlosti. Ali, drugi i to, a i sve ostalo, naknadno 
prikazuju drukčijim. Na jednake probleme nailazi se i kad se 
zadubi u prošlost i drugih krajeva u kojima su živjeli ili žive 
muslimani. Bio to Endelus ili, evo, život sultana Fatiha, Bosne 
i Bošnjaka. 


Sultanat je u Bosni imao teritorije pod svojim upravljanjem 
i na osamdeset godina prije nego što će sultan Fatih doći 
ovamo. Prolazim je — napisah to — bio slobodan poslije Bitke na 
Marici, 1371. godine po Miladu. Tu Osmanlije, pod vođstvom 
rumelijskog beglerbega Šahin-bega, teško poraze Srbe i 
poginu im i obojica vojskovođa, kralj Vukašin i njegov brat i 
despot Uglješa. I odmah potom Bosna potpade pod vazalski 
odnos prema Sultanatu i poče plaćati godišnju glavarinu. 

Kršćanski historičar Asboth navodi kao sasvim izvjesno 
da su Osmanlije od tada imale u Bosni i teritorije pod 
svojom upravom i da su se 1415. godine po Miladu ustoličile 
u Vrhbosni, počele podizati novi grad, šeher Sarajevo, i 
odatle upravljale krajevima Bosne koji su bili pod njihovim 
vladanjem. 

Pouzdano se zna da je tri godine potom, 1418. godine po 
Miladu, kao vladalac-namjesnik u Bosni postavljen Ishak-beg 
sa zvanjem beglerbega. A beglerbeg može biti vojni i narodni 
zapovjednik samo veće oblasti ili pokrajine. To je titula za 
jedan tug veća od sandžakbega i za jedan tug niža od vezirske. 
Visoko zvanje. Ne može se odnositi na manji posjed. 
Ishak-beg to ostane dvadeset devet godina. U tim godina 
širila se i teritorija njegove vlasti u Bosni. Obuhvatala je 
Nevesinje, Foču, Gacko, Taslidžu, Čajniče, Višegrad, Sokol, 
Srebrenicu, Zvornik, Šabac, Šamac, Sarajevo sokolinom te — što 
podrazumijeva velike površine — krajeve Zagorja i Podrinja. Na 
to se nadovezuje da je Firuz-beg u Novopazarskom sandžaku 
preuzeo ostale gradove sve do Hecegovine, pa i taj sandžak, 
sultanovom naredbom, pripojen bosanskom namjesništvu. 

Ostalo, što je bilo južne Bosne iodozdo zapadnom granicom 
sve Glamoča, bilo je pod vladavinom hercega Stjepana. On je 
bio u staroj bošnjačkoj vjeri, a i drukčije kralj Bosne sa njim 
nije mogao računati. 

I u većini preostalih gradova u Bosni gospodovali su 
velikaši starobošnjačke vjere. Tako je kraljeva država bila 
omanja zakrpa na zemljovidu ukupne Bosne. I to , njegove" 
zemlje najviše su nastanjivali Dobri Bošnjani, Bošnjaci, što je, 
i ovako i onako, ime istog naroda. 

U vrijema vladavine kralja Stjepana Tomaša, taj je serbez 
navodio križare. Sačuvano je pismo rimskom papi nekog 

dominikanca Nikole Barbuccija da se stanovništvo u Bosn 
uglavnom drži svoje stare vjere i da više vole Osmanlijam 
nego kršćanima. 

Dugim godinama svirepo ugonjeni u katoličku vjeru, Boš 
njaci su u velikom broju prebjegli u Hercegovinu. Ono što ih 
ostade u srednjoj Bosni, potucalo se u brdima i po nepristup. 
nim šumama te se očajno borilo sa rimskim križarima ; 
kraljevim katoličkim četama. 

I po Ishak-begu i po novom beglerbegu Nasuh-begu, 
poručivali su Bošnjaci, i narod i plemići, da Osmanlije 
preuzmu i taj preostali dio Bosne, da će oni, redom i objeručke, 
dočekati pripajanje Sultanatu. 


Dok su se te nesreće u Bosni odigravale, sultan Murat 
bi zaokupljen navalama križara sa sjevera Evrope. Kad 
ga je naslijedio mladi sultan Mehmed, izbi rat koji objavi 
Konstantin iz Konstantinije. U tim zbivanjima bi propet na 
stolicu velikog vezira prvi čovjek iz ovih krajeva, Mahmut- 
paša. I sam Bošnjak i potekao iz stare bošnjačke vjere, ostao. 
je prijatelj naroda iz kojeg je ponikao i svakom prilikom 
podupirao njihova nastojanja. Od njega do vremena u kojem 
ja živim bilo je još Bošnjaka na visokim položajima. Čak se 
rekne da su Bošnjaci vladali Osmanlijskim Sultanatom. 


Iza kralja Tomaša ostade troje djece: Stjepan od prve žene 
Vojače, a od hercegove kćerke Katarine, Sigismund i Katarina. 
Najstarijeg sina Stjepana, prozvanog po očevom imenu 
Tomaševićem, sljedovalo je da preuzme kraljevsko mjesto. I 
vidi jada: ionako s malo zemlje na teritoriji kojom je kraljevao, 
on okrenu protiv sebe i ono naroda što mu je ostalo. Umjesto 
da počne pridobijati svoj narod, kralj se obrati rimskom papi. 

Osmanlije su", piše novi kralj papi, ,izgradile više svojih 
utvrda u mom kraljevstvu i ponašaju se dobro prema seljacima. 
gbećavaju im da će svi koji pređu na njihovu stranu biti 
slobodni i ljubazni su prema njima. Neiskusni nikogovići ne 
razumiju njihove podlosti i misle da će njihova sloboda trajati 
zauvijek. Narod će biti vrlo lahko naveden takvim trikovima 
_ da me napusti, osim ako me ne vide utvrđena tvojom pomoći. 
_ Aako seljaci napuste plemiće, neće se oni moći dugo izdržavati 
u tvrđavama". 

Tomašević u pismu obeća da će prekinuti sve sporazume sa 
Osmanlijama i svim silama zatirati i Rimu i Budimu omrznuti 
narod heretika koji se ne da iz svoje vjere istjerati. 

Od svega, papa Stjepanu posla legata i taj ga u Jajcu okruni 
i pokatoliči. 
Time skroz okrenu protiv sebe i ono naroda. U Bošnjacim 
se, kroz stoljeća križarskih ugnjetavanja, uvriježila nesnošljiva 
odbojnost prema katoličanstvu. Dočim, i više velikaša, koji su 
se gradili da su prešli na katoličko, ostali su u svojoj staroj vjeri. 
Oni su ponovo od bosanskih namjesnika tražili da javljaju 
Mahmut-paši o njihovoj spremnosti da pređu pod osmanlijsku 
vlast. Da bi još kako naudili kralju Stjepanu, potaknu bivšu 
kraljica Katarinu da traži da se na prijestolje postavi njezin sin 
Sigismund. Uza sve, dođe kralju papina naredba da se održi 
obećano i da se zatare stara bošnjačka vjera. 

Što je i bilo vjerske snošljivosti, i s jedne i s druge strane 
pretvori se u najžešću mržnju. I još kralj Stjepan odbi Stambolu 
dalje plaćati dažbine. Na to s vojskama na kraljevu zemlju 
upadnu ušćupski namjesnik Ishak-beg i bosanski namjesnik 
Isa-beg. Kralj se polauši i, da se dodvori, sam od sebe obeća 
dvostruki iznos poreza. 

A nesuđeni kralj, sin bivše kraljice Katarine? Ona Povjeri 
Ishak-begu svoju djecu. Sigismund i sestra mu Katarina pređu 
u Sarajevu na islam, a odatle odu Stambol. : 


Ama, ono što se rekne, kad zagudi — ne staje šale. 

U tome i ugarski kralj provali u Bosnu i podstaknu kralja 
Stjepana da opet otkaže davanja sultanu. To bi protivno svim 
do tada potpisivanim ugovorima. Sultanu Fatihu ne bi druge, 
otpremi izaslanika kralju Stjepanu. 

Kralj grubo odbi davanja i neprilično primi izaslanika. 


Zapisane su dvije istine o sultanovom izaslaniku i Stjepanu 
Tomaševiću. Suprotne su. 

Jedna je da ga je kralj sveo u magazu i pokazao mu 
prostoriju ispunjenu blagom. I kazao mu da će sve to radije 
dati ugarskom kralju u zamjenu da ga zaštiti od Osmanlija. 
A ne prihvati li kralj Ugarske, onda njemu, kralju Stjepanu, 
nejma druge nego bježati iz Bosne, pa će mu blago dobro doći 
da i dalje mogne dobro živjeti. I da, ako mu bude do toga, 
pomoću bogatstva podriva sultanovu vlast. 

Druga priča kazuje da kralj Stjepan Tomašević nije imao od 
koga skupiti džizju. Toliko je malo ljudi ostalo pod njegovim 
vladanjem u Bosni. 

Koja je tačnija, može se zaključivati po nahođenju. Ili su 
obje netačne? 


I u vrijeme bila su stroga pravila ponašanja na vladarskim 
dvorovima. Kad je, na godinu prije, sultanov izaslanik ubijen 
u Moldaviji, na to je uzvraćeno ratom. 


S prvim prosjajima premaljeća godine 1463. godine po 
Miladu istureni su sultanovi bajraci na istanbulskim zidinama. 

giloje da se, kad se kreće u ratni pohod, bajraci postave tako da 
ze, prema pravcu njihovog okretanja, znalo na koju će stranu 
vojska. Po tome bi se pretpostavljalo kuda bi to moglo biti. Te 
tamo će. Ili neće tamo, nego ovamo. Ili će onuda. Neće, nego 
ovuda. Jednako bi o tome nagađao i narod, i uhode, pa i vojska. 
Ali, da to nisu znali ni seraskeri, ni veziri, pa i veliki vezir i da 
bi sultan, da to zna i jedna dlaka u njegovoj bradi, odmah bi 
je iščupao% e, to su izmišljotine. I nisu obične. Mučke. 

I za sultana, koji god bio, to bi bilo previše. Prekipjelo bii 
sa svakim terslukom. Iako mu je moć to omogućavala, sultan 
Fatih nije bio terslija. Bio je razgovoran i širokih pogleda. 

Tačno je i da moraju postojati i opstajati pravila. I oni koji 
ne drže do dobrog odgoja i pravila, pa se ponašaju kako ne 
treba, i takvi će, prije nego što iziđu iz kuće, nešta na sebe 
odjenuti i neće izići napolje, među ljude, goli. Ni takvima 
to ne bi priličilo. Razumljivo je da i sultan nije slao telale po 
mahalama i naseljima da bi se u talambase udaralo kojim će 
pravcem vojska i koji je cilj vojnog pohoda. Ali, da to bude 
tajna i seraskerima, vezirima i velikom veziru, to je nemoguće 
i tim se poturanjem nešta hoće. Nešta se s time krupno iza 
brda valja. Jer, kad se isture sultanovi bajraci, onda sultan 
kreće sa trideset, sa pedeset, sa sedamdeset, pa i sa stotinu 
hiljada vojnika, pa imami, derviši, zanatlije svake potrebe..., 
pa silna ordija koja brine o opskrbi oružjem, hranom i 
ostalim. To nikako nije igla koju bi se sakrilo u plastu stijena. 
Ako nije običan, nije sultan Fatih ni čudak. On pripada onima 
najrjeđima, o kojima se rekne da to majka jednom rađa, da bi 
uživao u samoljublju budalaština. Bio je samozatajan koliko 
i kako treba. A to o dlaki iz njegove brade, to je nakaradno 
pretjerivanje da bi se podvrgnula ismijavanju slika o njegovoj 
ukupnoj tajnovitosti. To kukavičije jaje s dlakom potureno 

je u naknadnim pisanjima neistina. To su smislili oni koji 
svojim historijama svakom pohodu ovog sultana pripisuju da 
je poveo dvostruko i trostruko više hiljada vojnika, e da bi. 
na tome moglo biti zasnovano njihovo laganje da ih je - pri 
toj i toj pobjedi — poginulo makar onoliko koliko je stvarna 
povedeno. Kad bi se zbrojale brojke mrtvih osmanlijskih 
vojnika koje oni navode, bilo bi da ih je poginulo barem tr; 
puta više nego što je u Sultanatu bilo svih stanovnika, od ono 
djeteta u bešiki i njegove matere koja ga doji, pa do onih koji 
su drugih vjera i kao takvi nisu dizani u vojsku, pa do... Da ne 
nabrajam. Sve do njihovih preuveličavanja broja janičara. Njih 
jest bilo, ali ih je bilo toliko da ih nikako nije moglo biti više 
od petine ukupne vojske. Mada je i to pretjerano. Naveo sam 
petinu da ne bih svodio na izgledniju desetinu. A i to s velikim 
brojkama janičara, ni to nije tek tako. To je da se dokaže da je 
lahko bilo sultanu boriti se kad mu tuđi narodi ginu u bitkama. 
Ali, da ne duljim. Doći će se na svoje i sa time o tajnosti 
vojnih pohoda i sultanovoj dlaki iz brade. Ako vam se to već 
nije samo reklo ili vam se ne pokaže to nedjelo na vidjelu, 
ružno bi bilo da ja pri kraju knjige izreknem: Pozor, ovo je to! 


I oni koje sam zadobio da s pažnjom čitaju ovo moje 
uvezivanje jazije ili i oni koji samo prelijeću očima preko 
napisanog, mogu pomisliti šta o tome imam pametovati kad 
sve ukazuje i zna se, jasno je kao vedar dan, da se iz prethodnog 
čitanja zna pravac i cilj — Bosna. 

Bosna ti mati, brda se lati! 

Tako je. 

I nije tako. 

Polahko. 

Hitnja je šejtanska. Ako baš nije potreba, nije insanska. 

Nisam samo onako naveo daje Firuz-beg u Novopazarskom 
sandžaku preuzeo ostale gradove sve do Hecegovine, pa je, 
sultanovom naredbom, taj sandžak pripojen bosanskom 
namjesništvu. I da je u Bosni postavljen Ishak-beg kao 
beglerbeg, vojni i narodni zapovjednik veće oblasti ili 

okrajine. I da je to visoka titula, samo za jedan tug niža od 
vezirske. I da je to bilo na četrdeset i više godina nego što će 
sultan Fatih s vojskom stupiti u Bosnu. I da je osamdeset godina 
ranije Bosna bila u vazalskom odnosu prema Sultanatu. Zato 
podsjećam da nije greška u harfu ,,h{. Ishak-beg je jedan, a 
 Jsa-beg drugi. Ishak-beg je u Bosni počeo zastupati sultane na 
četrdeset godina prije Isa-bega. 

To znači da je Sultanat u Bosni imao dosta svoje teritorije, 
a da su se kraljevi koji su se smjenjivali na preostalom dijelu 
Bosne bili odavno obavezali redovno plaćati godišnji porez, 
glavarinu. 


Sultan je povrijeđen ponašanjem — kralja = Stjepana 
Tomaševića. Iz iste rupe otrovno je ujeden više puta. Pređene 
su granice. Ako on ispunjava svoje obaveze na zaštiti Bosne, 
mora zaštiti i svoja prava. A baška što je tu i znatna teritorija 
Bosne koja nije bila pod kraljevom, nego pod njegovom 
vlašću, i koju je dužan štititi. 


Kad je sultan Fatih, u proljeće godine 1463. po Miladu, 
digao vojsku i krenuo prema Bosni, u Bosnu je stupio u 
Novopazarskom sandžaku. Prva džuma u Bosni zatekla ga je 
u Novom Pazaru. Klanjao je na musali ispred Lejlek džamije. 

Još je u Ušćupu izdao naređenje velikom veziru Mahmut- 
paši da će ići na Sjenicu i naspram nje pregaziti Drinu. Odatle 

da kopnom ubrza prema sjeveru. I zaskoči kralja Stjepan 
tamo gdje se pouzdano utvrdi da je. : 

Sultan se sa ostalom vojskom zapućuje preko svoje pokrajine 
Srbije, pa će u Posavinu. On će odozgo, sa sjeveroistoka, y 
Bosnu. 

Na Savi ima više svojih utvrđenja sa vojskom. Istom što je na, 
utoku Drine u Savu podignuta nova tvrđava, poslije prozvana 
Šabac — tako se govori u narodu — po graditelju Šabanu. 

Uz utvrđenja na Savi imaju skele. Jest da je zaobilaznije, ali 
će vojska bez zamuke preći. 


Ubrzani razvoj događaja pri putovanju, s vijestima o 
ubijenim vojnicima u razorenoj tvrđavi Šamac, pogotovo ne 
"ostavlja sumnju da je sultan preko Save ušao u Bosnu. 

Došlo je do mog vremena nebrojeno mnogo legendi o 
prelasku sultana Fatiha preko Drine i njegovim velikim 
bitkama na lijevoj obali te rijeke. I kako je on dao ime rijeci 
Drini; kao, nešta izviknuo prelazeći, pa od te riječi ime Drina. 
Pa da je zato i zato izrekao neku riječ nalik riječi foča; i onda 
će to postati ime naselju koje će tek nastati, jer da tada tu nije 
bilo nijedne kuće. 

I kako su na više mjesta oko Drine mezarja njegove vojske 
koja je ginula zato što su joj branioci pružali otpor u žestokim 
borbama. I to sam slušao. I kako je sultan dao da se tu i tu 
napravi ta i ta džamija, pa ta i ta, i nadalje. 

Legende i postoje kao izmišljene. 

Tako su me, kad sam dolazio, i u Sarajevu dočekivale priče 
kako je sultan Fatih i tuda vodio velike borbe. I kad je, onda, 
trebao zanoćiti, nije imao gdje. Tolike su te borbe bile da je sve. 
uništeno i preostala bijedna koliba, pa su mu se izvinjavali na. 
neudobnosti, a on kazao: ,,Saraj je ovo!f I po tome uskliku da. 

će dobiti ime grad koji se tek treba podizati na ledini. Te da je, 
u tim borbama, na nekom mjestu izdao neko naređenje i to se 
zato tako nazva. Ondje se odmarao od bitke, pa se taj kraj tako 
nazva. I nadalje. 

Kao što nijedan sultan u pohodu, nikad i nikako, ne može 
zanoćiti u kolibi, i kao što u Bosnu nije ušao preko Drine, u 
Sarajevo je sultan Fatih ušao najrahatnije, s mehterima. Tada 
|! je Sarajevo već bilo šeher i odavno se — još od prvog beglerbega 
{shak-bega — nazivalo Sarajevom i bilo sjedište Sultanata u 
Bosni. 

Isto tako, Foča je već bila kasaba kad je sultan Fatih prvi 
put s vojskom došao u Bosnu. A to što uz Drinu ima džamija 
koje se povezuju s njegovim imenom i što tamo ima starih 
nišana, džamije su se mogle izgraditi i prije i poslije njegovog 
dolaska. Tako je i sa nišanima. Ne samo sultan Fatih, niko te 
godine, a ni ranijih, pa niti kasnijih godina, ni sa kim nije tu 
vodio nikakve borbe. To znači da stari nišani potiču iz mirnog 
vremena. Ako su to vojnički nišani, onda su to mezarja onih 
koji su tu bili nastanjeni i živjeli kao vojnici i mnogo godina 
prije dolaska sultana Fatiha s vojskom u Bosnu, ai poslije toga. 


Ne može se naći nikakav razlog da bi se 1461. godina po 
Miladu uporno dovodila u vezu s osvajanjem Bosne. Druge, 
_ uz tu brojku redovno spominjane 1463. godine po Miladu, 
na preostaloj teritoriji Bosne, onoj kojom je kraljevao Stjepan 
_ Tomašević, ne bi ni bitaka, ni pogibija. Jest razrušena mala 
utvrda u nepristupačnom kraju i jesu bili opkoljeni gradovi, 
_ tačnije je tvrđave, Jajce i Ključ. 


S jedne strane se kaže se da je Bosna pala šapatom, a to 
znači upravo to da nije bilo borbi. S druge strane, raspredaju 

se priče o velikom otporu, bitkama i pogibijama po Bosn; kad 
je sultan Fatih došao sa vojskom. 

A ito da je Bosna tada pala, nije. 

Spasila se. 

Od tada će se u Bosni poživjeti lijepih godina i godina, kao 
nikad, bez ratova na njezinoj teritoriji i u napretku. Spasena og 
križarskih haranja, uzdignu se Bosna. Steče povlašten položaj 
i procvjeta dobrinom. 

A Bošnjaci? Našavši spas od istrebljenja, mogli su nastaviti 
postojanje. 

VI/3 


Ključ Bosne 


Još je Ušćupu, na Vardaru, gdje je tada bio beglerbeg onaj 
Ishak-beg iz Bosne, sultanu Fatihu stigao je glasnik. Dojava: 
Vojska kralja Bosne Stjepana Tomaševića iznenada napala 
osmanlijsku tvrđavu Šamac na Savi. Razorili Tvrđavu i ubili 
posadu. 

Na bilgajri hak. Iz čista mira. 


Ti ljudi. Ta tvrđava. 
Mladi, tridesetjednogodišnji sultan, uči u sebi. Moli Dragog 
Boga da ukabuli vojnicima poginulim na pravdi Boga. 


Tebe, Allaha, Gospodara svjetova, hvalimo, 
Milostivog, Samilosnog, 

Vladara Sudnjeg dana, 

Tebi se klanjamo i od Tebe pomoć tražimo. 
Uputi nas na Pravi put, 

na put onih kojima si milost Svoju darovao, 
a ne onih koji su protiv sebe srdžbu izazvali, 
niti onih koji su zalutali. 

Amin! 


Ponovi, još jednom prouči. Moli Dragog Boga da njemu 
u hajr i u dobro upiše i da ga uputi na put onih kojima je 
darovana Njegova milost, a ne na put onih koji su protiv sebe 
srdžbu izazvali, niti na put onih koji su zalutali. 

Kad je ljut, prouči Bismillu. To ga primiri. Da ne bi ljutnjom 
uzvratio. Kad je više ljut, prouči Bismillu, a prethodno zamoli 
Boga da ga zaštiti od prokletog šejtana. Kad je još ljući, douči 
i Rabbi jessir: Bože, olakšaj, a ne otežaj, Bože, učini da završi 
sa dobrim. ) 

Velike dove. Donose smiraj. Uspotstavljaju primirje između 
srca i pameti. 


Kad ga ljutnja toliko obuzme da ne bi mogao savladati 
srdžbu i — a to mu položaj omogućava — uzvratio još srditije, 
uči Fatihu. 

Najveća molitva. 

Davne poduke šejha Ajasa: 

— Povučen za jezik, povrijeđen, ponižen ili šta već, insan se 
zaboravi; uzvrati kako ne bi. Neuzubillah, i na Boga zaboravi. 
Donesu smiraj u uzbihuzurene misli, hlade uzburkanu krv, 
izoštravaju pogled, krote jezik. Dok drugi broje do tri, ili 
dok broje do deset, da bi se, pogođeni nečim, koliko-toliko 
primirili i da se ne bi ponijeli tako da bi ubrzo zažalili, ti 
prouči tim redom. Nećeš zaboraviti na Boga, a nećeš u huji 
prosuđivati — govorio je dobri šejh Ajas. 

Ti ljudi. Ta tvrđava. U tom Šamcu. 

Kome je to trebalo? Kome je trebalo da ubije one koji su 
došli iz dalekog svijeta da bi zaštitili od ubijanja ove koji si njih 
ubili? Poubijalo ih ko muhe. : 

Podizanje tvrđave, i da tu budu iskusni i okretni sultanovi 
vojnici, tražio je isti taj kralj Bosne. Da bi, od upada sa sjevera, 
ta tvrđava i ti ljudi zaštitili tog kralja i to šta je još zemlje bilo 
pod njegovim upravljanjem. Pojave se Ugari na tome dijelu i 
preko te rijeke, Save. Ravnica. Kao da poniknu iz zemlje. Niko 
im ne priječi Slavonijom. Kao da izniknu iz vode. I stušte se 
niz zemlju Bosnu. Orobe, pokolju, poubijaju, udare na obraz 
dječacima i ženskinju, odvode. 

Sultan Fatih.nije planuo u vatru. Ljut je. Šalje po velikog 
vezira. Dolazi Mahmut-paša. Sultan mu naređuje da iz istih 
stopa požuri koliko se god može. Da povede vojske koliko 
treba. Ni mnogo, ni malo. Treba dobro odmjeriti. Te utvrde tog 
kralja redom su po klisurama i gudurama. Brže će se kretati 
ako nije s previše vojske. Pregaziti Drinu spram Sjenice. Što 
južnije, ima gazova. Ne ići samo drumovima, prečicama na 
sjever. Zanositi ulijevo, prema sredini. I pred sobom, zna se, 
isturiti pouzdane vodiče. Ispred njih, izvidnike. Kad se tačno 
uprati gdje je kralj, zaskočiti ga. Što prije. Bez čekanja. Da 
nejmadne kad slušati dojave o našem kretanju. Da se obavezno 
rasturi ta tvrđava. Da kamen na kamenu ne ostane. 

— Da ne čujem da ti je utekao. Opkoliti naširiko. Utekne 
li prije, poteci za njim s vojskom. Odbiju li se predati, jedne 
ostavi s topovima, nek ruše zidine. Ti, s većinom, u potjeru. 
Za njim prohodnim prečicama. Ne dati mu predaha. Opet li 
umakne, a oni iz utvrde te htjednu zadržavati, isto, rušiti. Tako 
treba. , Kad dođe neka vojska i osvoji neki grad, oni ga razore, 
a njegove ugledne stanovnike učine poniženim". To nije moje, 
tako je kazano. Pravilo ratovanja. Da znadne kralj na koga se 

namjerio. A narod kao narod, ne diraj. Udarati na utvrdu y 
kojoj saznaš da je kralj. I na utvrde iz kojih bi napali. I ako se 
gdje vojska pred vas isturi. Mi ćemo po Bosni podizati utvrde 
gdje mi odredimo da treba i kakve trebaju. 

I da stalno obavještava o kretanju. On će s ostalom vojskom 
u Bosnu s drugu stranu. Pa će se naći. 


U stopu za njim. Okončati s petljavinama, prevarama F 
varanjima. 


Bi javljeno sultanu da se kralj krije u nepristupačnoj klisuri. 
Idau Bosni misle kako se ta utvrda može braniti i dvije godine. 
Navode da je tu tvrđavu, prije stotinu godina, opsijedao neki 
srpski knez, Stefan ili Dušan. I nije mogao osvojiti. Toj utvrdi 
su tri imena: Babića odžak, Dobobica i Bobovac. Treba je 
poravnati sa zemljom. : ) 

Sultanu ne bi nepravo što je to u pravcu gdje je naumio 
mahsuz doći kad se mogne od obaveza. A kad je ovako, idući 
u susret Mahmut-paši, moći će i usputno. 

Bude li i potrebe, ne bi napao na grad Visoki. Radije bi 
da tu bude onako kako mu je poručivano da će biti — da u 
Bosni neće biti dočekivan kao napadač. I na miru, izbliza to 
osmotriti. 

Kitabi, koje je čitao na arapskom i perzijskom jeziku, 
upućivali su ga prema sjeverozapadu. Tamo negdje, a sada iza 
ovoga gorja koje mu je pred očima, tako kazuju drevne knjige, 
pri postanku svijeta susrele su se, sjekući se u jednoj tački, sve 
kosmičke sile. Kome je dano da pronikne u njih, u te kitabe —- 
prenosi Dževad, sin Azizov — oni upućuju na tu tačku i da iz 
nje polazi razdjelna crta između tame i svjetla ovoga svijeta. . 

Ne bi napada i odbrane. Sašli su sa grada Visokog s bijelim 
pajrakom i pred sultana izišli s darovima. 
I taj njihov grad, odakle su mu došli u susret, ta tvrđava 


OTE..- 
. Taj njihov grad — znaju li se to oni — namješten je na jednom = 
od tih piramidalnih brda s oštrim rubovima. A to nisu samo 
brda. U njima su skrivene prastare tajne građenja i znanja. 

U susretu njegovog pogleda i ovog krajolika, sultanova 
misao, začuđena, zastat će oklijevajući. I više neće moći od 
sebe nikud dalje. 


Sultan na ovaj dan, 21. maja, namjeri zakonačiti na drugoj 
strani grada Visokog. Tu, pod travom i naslagama ilovače, 
počivaju — zarobljeni u svom davnom snu — ostaci ostataka 
bogomolje iz davnih tajnih knjiga. Tu su znaci sklopljenih 
simetrija zabodeni u svoju tačku višega smisla. 


Bez. ikakvog otpora, .sjavi Mahmut-paša pod utvrdu 
Dobobicu. 

Veliki vezir osmotri utvrdu. Učini mu se neznatnom. Jadna 
gromila nezgrapnog kamenja. 

Zatraži predaju. 

-Biodbijen. 

I, tamam da se postave topovi, stiže haber da je kralj 
pobjegao prema gradu Sokolu. A da u toj maloj utvrdi na 
zasječenom brdu, da je tu, gore, ostao kao glavni neki knez 
Radak. Odskoro prevjerio, katolik. 

Nejma se tu na šta gubiti vrijeme, niti trošiti džebhanu. 1, 
kad je već kralj utekao... 

Obaviješten gdje će sultan zakonačiti, Mahmut-paša požuri 
položiti račun. 

Kad ču šta je i kako je, sultan ga izruži na pasija preskakal, 
što se oglušio o njegove zapovijesti. Naredi mu da se odmah, 
iz istih stopa, vrati i učini šta treba, kolika god je tvrđava. 
I da poslije gleda kako će i kuda će, nek se lomi kako Zna i 
umije prijekim putevima i nadokadi zaostanak za kraljem koji 
bijega. I da mu, ni za živu glavu, ne smije umaći. 

Tome mjestu, odakle sultan Fatih vrati velikog vezira, tom 
predjelu odvojenom nemnogo prema sjeveroistoku od grada 
Visoki, ostade ime Vratnica. 


Mahmut-paša, nije ni svanulo kako treba, učas i po, 
topovima rasturi onu utvrdu. Odatle diže vojsku prema 
Sokolu. U putu bi obaviješten da je kralj pobjegao i iz Sokola. 
Daje u Jajcu. 

E, Jajce, grad utvrđen debelim bedemima. 

Mahmut-paša ga opkoli sa svih strana. 

Kaže se da su tu izliveni posebni topovi. S vojskom idu i 
livci i kalufi. A nisu. 

Kralj je i odavde prebjegao. U Ključu je. Treba brzo za njim. 
Dok je čitava ćuprija. Drukčije nije lahko preći preko plahe 
rijeke. | 

Ispred bi poslan Omer-beg, Turhanov sin, sa hiljadu lahko 
naoružanih konjanika. Ako ne sustignu kralja i ne zapriječe 
li mu pristup gradu Ključu, kako god zna da se makar sačuva 
' ćuprija na rijeci Sani, pa da se opkoli tvrđava. 

Utom, popravljenog raspoloženja, pristigne pred Jajce 
sultan Fatih. On preuzme opsadu grada, a Mehmed-pašu a 
naputi za kraljem. I da ne broji koliko će vojske povesti. On , 
neka s jednima ide pravo na Ključ, a da se vojska raporedi 
uokolo. I da se sa svih strana utegnu obruči. Da ne bi umakao 
Venecijancima u Dalmaciju. Valja ga tu, u Ključu, sprpiti. Da 

ne može dalje maknuti. Dosta je bilo igranja bijeganja. Tu, na 
gradu Ključu, preuzeti ključ Bosne. " 


Kad je Omer-beg s konjanicima stigao pred rijeku, iznad 
njih su se gore, dobro u visini, ukazale zidine. I 

Pogledu se otkrivala kamena planina. I odozgo se 
strmoglavljivala prema rijeci. A na. samom vrhu, među 
oblacima, isticali su se bedemi stare tvrđave. 

E, sad, šta je i kako je bilo dalje? 

Sa sigurnošću se zna da se kralj domogao Ključa prije Omer- 
bega. Nije sigurno kako je bilo sa ćuprijom i prelaženjem Sane. 

Jedna priča je daje Omer-beg uspio sačuvati ćupriju na Sani. 
Druga je da nije, da je zatekao srušenu. Vode je mnogo, brza 
je, jaka, kulja, nadošla poslije otapanja snjegova u planinama. 
Onda se — potanko je to opisano — Omer-beg bacio u rijeku. I 
preplivao. Ostali, hiljadu ih konjanika, preko Sane su tako da 
se svaki vojnik držao iza svoga konja, za rep se hvatalo. 

Treća je da je tražen bogaz preko rijeke. I da je nađen 
malo nizvodno. Gdje se Sana razlijeva u tri struke, pa je tu 
ponajplića. 

Ali, to je moglo biti poslije. Kad je Mahmut-paša naljegao 
s vojskom. Omer-begu je bilo što brže za kraljem. I preći gdje 
mu je najbliže. Nije imao kad tražiti gaz. 


Kad teklić dođe i bi doveden pred sultana, prenese da je 
bosanski kralj u gradu Ključu. Opkoljen. A onda, možda i 
nesvjesno, ne znajući šta i kako treba pred sultanom, bez 
namjere da bi ga opterećivao, izgovori niz riječi koje bi mogle 
izgledati nepovezano: kako se planinina strmoglavljuje odozgo 
prema rijeci, dok se gore, u samom vrhu, među oblacima, 
ističu bedemi stare tvrđave, srasli s kamenom i nebom. 

Sultanu se zaleluja pred očima. Samo što ne posrnu. Prihvat 
se rukom uz glasnika. Odšuti. Zatrese glavom. Pribran, kaza 
mu, ali ne kao naređenje, nego kao što bi neki drugi, običan 
čovjek kazao nekom drugom, običnom, svom Prijatelju, da 
mu ponovi rečeno. 

- Ono o planini. Kako se strmoglavljuje...? A u samom 
vrhu, gore... Kako si ono rekao za bedeme, tvrđavu? 

Vojnik se ne snađe. Bio je obični glasnik. Postariji i po tome 
malo neobičniji za vojnika. Oko četrdesete, četrdeset i možda 
koja. To su još godine u kojima vojska kupi sa sobom kad se 
ide u ratove. Takvima se nađe više nešta onako, nekog posla, 
čega uvijek ima preko glave, kao što su ovome dali da bude 
glasnik na sigurnoj teritoriji. Običan je po svemu drugom. 
Najobičniji. Svakodnevni čovjek. Tu je, uz vojsku, nešta 
pripomaže, koliko može. Pouzdan. Da nije pouzdan, zar bi 
mu ovo pripalo? S ukazanom čašću da se, prsa u prsa, sretne 
sa sultanom Fatihom, da se, očima u oči, gleda s njim. 

_ Jezik mu se svezao. Kad se odveza, poče zamuckivati. Nešta 
je mrmljao o kralju. O čemu bi on drugome sultanu? 

- Dobro — kaza sultan Fatih. - Dobro. Ništa. Ti nisi 
pogriješio. Dobro je! — kaza i maši se rukom sebi za bensilah 
i poteže kesicu s dukatima. — Maj! — kaza. — Halal ti bilo i na 
Ovom i na Onom svijetu. 

Vojnik je ušeprtljen, ne zna šta bi. Koje je to priznanje! Pao 
bi na koljena i izljubio sultanove mubarek noge. I pođe to. Pa 
mu naumpade da to nipošto ne smije. Da ovaj sultan to ne 
dozvoljava. Ali, šta? I kako? Šta i kako, kud bi sa sobom? Ne 
zna. 

Sultan mu položi ruku na rame i vojnik se dozva. Isprsi se, 
zategnu, ukoči se. Tako valjda treba vojnik. To vojniku pristoji 
pred sultanom. 

Sultan onom drugom, desnom rukom, išaretima, mahanjem 
ispruženim kažiprstom, pokaza prvom pratiocu do sebe da mu 
pozove, da mu odmah dovede vezira Kara Zaima. Kaza Kara 
Zaimu da preuzme komandu nad opsadom Jajca. Da ne žuri 
s napadom. Da se opkoli kako treba. Da oni iz tvrđave vide 
kakva im je vojska pred bedemima. Prvo im treba ponuditi 
da se predaju. A da će on, da će se vratiti. Treba nešta sa ovim 
vojnikom, prema tom gradu Ključu. 


Dovoljno bi sultanovima iz pratnje da razaberu o čemu je 
i šta je njihovo. Privedoše sultanu konja. Ukipljenom vojniku 
pokazaše da se popne na konja s kojim je došao. Jahat će ispred 
sa dvojicom sultanovih ljudi. A da će za njima ostala sultanova 
pratnja sa sultanom. Da ih on vodi odakle je došao. 

Dok oni to njemu, sultan Fatih se i odmorio na konju. Ne 
stigoše mu ga pridržati za ular, a kamoli prihvatiti nogu u 
uzengiji. Redovno je tako. Niko brže na uzjaše. Slabo da ga 
ima koji se sultanom može primjeriti i u tome. To je čudo 
jedno. Brz kao svjetlica. 1 skroz pouzdan jahač. 


Iza njih se nije čulo gruhanje topova. Ni ispred njih. 

Odmakli su dobro od Jajca. 

Primiču se Ključu. 

Vojnik zastade i uzmahnu rukom. Je li bio svjestan da 
zadizanjem ruke sultanu pokazuje to šta mu je opisao, nije li? 
Ili je ispruženom rukom samo pokazivao da je dolje rijeka, a 
gore da je tvrđava, grad Ključ. 

I — sultan ugleda ono šta je viđao kao dječak ispet na dudu 
u bašči sultanskog Saraja u Amasiji! 

Pokaza prvom do sebe iz pratnje da se svi poodmaknu 
unazad. Da ga ostave nasamo. 

Pred — sultanovim pogledom — kamenita 
strmoglavljivala se prema rijeci, a gore, u samom vrhu, među 
oblacima, isticali se bedemi stare tvrđave. Srasli sa kamenom 
i nebom. Kao da su iz kamena izniknuli. Sami od sebe, Be; 
uplitanja ljudskih ruku. Ovo je, isti ovi bedemi, ta kamena 
planina strmoglavljena u rijeku, to je zaokupljalo Pažnju i 
mamilo njegovu dječačku maštu! I znao je da to još nigdje 
nije vidio, ali je cijelim tijelom, organizmom, nekako, svojim 
bićem, osjećao da ga to još negdje čeka. I bilo mu suđeno da 
ovdje dođe i da ga ovdje dočeka. 

Pozva prstom vojnika iz pratnje kojem se dotad obraćao. I, 
više pokaza išaretom neko što kaza riječima da se onaj vojnik 
koji ih je doveo dovde, da se njega zadrži. I da bude priključen 
njegovoj pratnji. Da mu je od sada to u službi. I pokaza mu 
da njega, sultana, još malo ostave nasamo sa sobom. Neka ih 
poodmaknutih. 

Vojnik ustuknu unatraške. Usputno je mlatio objema 
rukama kao da široko zaveslava. Ostalima pokazivao da se još 
poodmaknu. Da ne bi riječima. Da ne remeti sultana u tome 
nečemu njegovom. 

Sultan je sultan. Svaki sultan je sultan. Ali, kao što je 
Stambol grad nad gradovima, i ovo je sultan nad sultanima. 

Jesti on, ovaj vojnik iz pratnje, slušao da se za sultana Fatiha 
kaže da je zagonetan. Niko ne preleti da bi rekao da je čudan. 
Tajanstven. Tajnovit. Zagonetan. Ali je uvijek sav svoj. I sada 
je, ovo sada, dok je u svojim mislima. 

Ako je to ovo što sada biva s njim, ta tajanstvenost... Ništa 
tu nije da nije na mjestu. 

Valja njemu misliti. Hiljada, deset, dvadeset, dvadeset 
hiljada, trideset hiljada, koliko je već vojnika poveo u Bosnu. 


planina ' 

{ koliko ih povede gdje se očekuju velike bitke?! I njemu je 
g svakom od njih misliti. I za svakog među njima tolikim. 
grinuti se, zbrinuti ih. Nije njemu nimalo lahko. I još drmati 
svijetom! Hej, svijetom! 

To je taj čovjek, ovaj sada, osamljeni kraj rijeke, on. 

A da bi svaki od njih život dao za njeg, bi da i ne trepne. 

Rijetkost je da vojnici imalo vole vojskovođu. Ovoga vole 
bez ostatka. 


Sultan je svoje prebirao po mislima: 

_ Bože, mili i dragi, velik li si, najveći! Gdje je Amasija i 
rijeka Jeršil Imak, a gdje je Ključ i ova rijeka...?! — pa mahnu 
onom svom iz pratnje i pokaza da se upita vojnika koji ih je 
doveo kako se zove ova zelena rijeka koja kulja, tutnji i hukti 
pred njima. 

— Nije Sava, Sana. Sana! — ču vojnika vodiča i sultan Fatih 
pokretom ruke dade do znanja da je čuo ime rijeke. 

I opet se okrenu rijeci i vrletnoj stijeni koja se gubi u nebu. 

— Gdje je Amasija i rijeka Jeršil Imak, a gdje je Ključ i ova 
rijeka Sana! Bože, mili i dragi, Ti znaš, a mi ne znamo. Ti znaš, 
sve znaš. A šta mi znamo? Znamo onoliko koliko si nam dao, 
koliko nam daš. 

Naglas, kao da se s hukom rijeke razgovara. 

— Tbreta li! Ču li ti, Sana?! Toplo, mehko, umilno ime rijeke 
koja uporno, iz dana u dan, iz noći u noć, iz sahata u sahat, iz 
dekika u dekik, iz stoljeća u stoljeće... protiče ovim surovim 
krajolikom. Sneno ime. Kao san. Kao iz sna. Čuj ti, Sana! 
Nije li i ova zemlja Bosna samo san? Samo san, Bože mili i 
dragi?! Bosna. Bosna, haman, i jest samo san. Više od svega, 
san. I ovakav, i onakav, takav, svakav, ali najviše san. Krhko je 
insansko. Krhko je insansko poimanje. Zemlja iz sna, Bosna. 
Lijepo ime lijepe zemlje. Naljepše ime Bosna. Najljepšoj zemlji. 

Pa zadiže pogled. 

- U samom vrhu. Među oblacima. Bedemi stare tvrđave. 
Srasli sa kamenom. Kao da su iz njeg izniknuli. Sami od sebe. 
Bez uplitanja ljudskih ruku. I ta kamena planina strmoglavljena 
u rijeku... I da bude suđeno da ja ovdje preuzmem ključeva 
Bosne. 

Pritišće čelo prstima sastavljenih šaka, dlanovima utire oči. 

— Kud sve nisam prošao, šta sve nisam vidio i nagledao se 
svega, sa čim se sve nisam sreo, a nigdje se više svega nisam 
nagledao kao na ovo malo prostora Bosne. Rijeke. Rijeka kao 
ova Sana. I drukčije. Rijeke. Izvori. Vrela. Potoci. Vododerine. 
Uvijek zelene planine. I ogoljele planine. Kamenjar. Četinarske 
šume. Listopadne šume. Šume. Prašume. Pustare. Gudure. 
Brda ovako. Brda onako. Goli kamen. Kamene planine. Sure 
klisure. Visoki kanjoni. Duboki kanjoni s visokim liticama nad 
sobom. Proplanci. Brežuljci. Livade. Doline. Ravnice. Jezera. 
Dolje im i more. Ispred mora, i močvara. Svega na svijet. I 
četiri godišnja doba. 

Baš li! 

-— I četiri godišnja doba! Hej, četiri pravilno raspoređena 
doba u godini. Svako za sebe, posebno. Četiri. Gdje to ima? 
Ima li to igdje još? Proljeće je proljećem. Ljeto ljetom. Jesen 
jeseni. Zima zimom. 

Izgovara: 

— Da joj zime budče'zimom! Da joj ljeta budu ljetom! 


Bože mili i dragi, divne li davne mladalačke kušnje u ovoj 
ljepoti. — 


— Bosna je lijepa, najljepša. Ovako bi samo još moglo biti u 
Džennetu. Bosna i jest džennet na zemlji. I u njoj dobri ljudi. 

Ljudi iz dženneta. Džennetlije opkoljene Džehennemlijama. 
prelijepa i nesretna zemlja. Nije li njima, Bošnjacima, čitav 
život u kušnji življenja na ovakvom prostoru, a s takvim 
komšijama? I da zato plaćaju previsoku cijenu? Zemlja dobrih 
Bošnjaka. Ja šta sam vidio, pročitao i čuo od drugih, pa 
poredio, nejma je ljepše na svijetu. Ne znam ima li i nesretnije 
zemlje. 

- Slavljen neka si Ti, moj Bože! Neka si hvaljen onoliko 
koliko ima Tvojih stvorenja, onoliko koliko si Sam Sobom 
zadovoljan, koliko je teško Tvoje prijestolje i koliko je Tvojih 
riječi! 


Samo tišina razlamana kuljajućim hukom rijeke. 


Smatrajući sebe najodvažnijim zato što se njemu obraćao, 
onaj vojnik iz njegove pratnje primače se sultanu nadnesonom 
nad bezdane provalije svojih misli. Kaza da su se stekla dva 
teklića. Jedan je odozgo, iz Ključa, drugi ide iz Jajca. Sultan 
odobri da mu priđu. 

Glasnik poslan ispred Ključa, ispod tvrđave, bio je upućen 
uJajce. Da javi sultanu da se pouzdano zna da je kralj u tvrđavi, 
opkoljen, da više ne može umaći. Sve i da iz grada ima tajni 
izlaz, sve je naširoko opasano i vojska raspoređena sve do litice. 

Drugi javlja da su na tvrđavi u Jajcu istureni bijeli bajraci i 
da bi se oni unutra predali lično sultanu. 

Sultan sasluša. Otpusti glasnike. Kaza pratiocu da obojica 
budu nagrađena. A neka njih. Neka ostalih još tu gdje su. 
Poodmaknuti. 

I samo što to, a pozva opet onog iz svoje pratnje. Pokaza i 
kaza da mu pošalje vodiča, onog koji ih je ovdje doveo. 

Učinjeno. 

— Znamo li se mi odnekud? -— upita. 

— Onako — kaza onaj postariji vojnik. 

- Odakle? 

— Onaj derviš bez šejha i berber. 

— I berber? Ti li si?! Kad si mi ovo što mi je ispred očiju 
onako, mogao sam misliti da si ti. 

Hazir odšuti. 

— Nisi razgovorljiv? Nisi više brbljiv? 

- Ovo je drugo. Rat. Ti si glavni komandant. Ja sam 
pomoćni vojnik. 

— Jesi li bio obavezan u rat? 

Vojnik odšuti. 

— Što se s nama zaputi čak dovde? 

- I mnogi su koji nisu obavezani. 

- A ti? . 

- Iz ibreta. Čuo, načuo o Bosni, pa ne bih li doživio. 

— Tako? 

Hazir klimnu glavom. 

- Dobro — kaza sultan i pokaza mu da odstupi. 


Gore, pod nebom, nestade tvrđave. I uzdužnog kamenog 
vrha na kojem je stajala. Nejma ih. Kao rukom odneseni. Sve 
prekrio dim gust kao gusta magla. 


Kad je građen grad Ključ, oveliku tvrđavu nad liticom i 
rijekom nastojalo se sa svih strana, osim one kojoj se ionako 
ne može prići — s one koje nejma, jer je odsječena prema rijeci 
— osigurati i opkopom. I, onako kako se to čini s utvrdama, 
iskopan je dovoljno dubok i dovoljno širok jarak. U neka doba 
je shvaćeno da je uzaludan posao stalno odozdo gore iznositi 
vodu i nalijevati u jarak. Samo je usrkne. Ne može se to ni 

nikakvim kulukom. Kao presipanje iz šupljeg u prazno. Od 
vode, od rijeke dolje, ima da se nahoda i nahoda do gore, kao 
uz nos. Odozgo prema dolje je kao niz nos. Tako je taj opkop 
i zapušten. Što je ostalo vode, ostalo. Kad bude kiše, nadopuni 
se. Vremenom se na tom mjestu zamočvarilo. To se pokaza 
i boljim rješenjem. Neprohodnije je kroz močvaru. Jarak s 
vodom, koliko god bio dubok i širok, ne može biti toliki da se 
ne može preplivati ili premostiti. A ovo s močvarom, kao živo 
blato. 

Posljednjih dana sunce je pržilo. Upekao zvjezdan. Zvizdan, 
rekli bi Krajišnici. Isušio se i močvarni jarak. Suh kao barut. 
Kao pustinjski pijesak. Neki vojnik upita bi li mogao nešta 
predložiti velikom veziru, da mu rekne o svom iskustvu sa 
dimom... Mahmut-paša sasluša. Da isproba, naredi vojnicima. 
Sasjekli su šaš i trsku. Sabrali na kamare. Pa potpalili. Ja, kako 
to gori! I, hajde što gori, ali koliko dimi i čadi! 

Toliki dim se digao da je to nemalo čudo. Neće onima u 
gradu samo potkaditi. 


Kralj Stjepan Tomašević, uviđajući da je nemoguće obraniti 
se, a i pobjeći jednako nemoguće, zatraži pregovore s velikim 
vezirom Mahmut-pašom. Prevodilac nije trebao. Pregovarali 
su na obojici maternjem, bosanskom jeziku. Ili je to bio više 
razgovor? 

Nisu dugo. Mahmut-paša potpisa da, svojom riječju i u 
ime velikog sultana Fatiha, jamči posljednjem kralju Bosne 
Stjepanu Tomaševiću da mu se ništa neće dogoditi ako se 
preda i lično pokloni sultanu, a kralj na to pristaje. 

Bilo je pred akšam 29. dana mjeseca maja 1463. godine po 
Miladu. : 

Da ne bi slao glasnika, da lično obraduje sultana, Mahmut- 
paša požuri u Jajce. 

Da se kralj Stjepan Tomašević predao, a daje on njemu dao 
pismo kojim mu, i u sultanovo ime, jamči slobodu i još nek, 
prava. 


Mahmut je sultanov nerazdvojni prijatelj. Od djetinjstva. 
Kad je njegov otac sultan Murat doznao da je Mahmut 
plemenitog roda iz Bosne, poveo je posebnu brigu o njemu još 
kao dječaku. Iz tog vremena poticalo je prijateljstvo između 
njega i princa Mehmeda. Bili su prijatelji. Kad je naslijedio 
oca, Mehmed je Mahmuta postavljao na visoka mjesta. I na 
vezirsko. Da nije, iz velikog poštovanja prema ocu, Halil-pašu 
ostavio kao velikog vezira, bi na to mjesto postavio Mahmuta. 
Zato je Mahmutu ukazao veliku — ili najveću moguću -— čast, 
koja je pripadala njemu kao sultanu. Omogućio njemu, 
uskratio je sebi. Umjesto da on sa vojskom prvi uđe u osvojeni 


Istanbul, pustio je da to pripadne njegovom rumelijskom 
veziru Mahmut-paši. 


Tih dana osvojenja Konstatinije iziđe na vidjelo više debelih 
dokaza o sprezi velikog vezira Halil-paše sa Grcima, i prije 
i u toku same opsade. Čim je Halil-paša zatamničen, prije 
nego što će potrajati dugo ispitivanje i suđenje, koje je završilo 
smrtnom presudom za veleizdaju, sultan se nije dvoumio 
da Mahmuta postavi na položaj velikog vezira. Niti je ko, u 
sjaju osvojenja Carigrada, imao obraza potužiti se što se na to 
mjesto, prema dugom običaju, ne postavlja neko iz porodice 
Čandarlija. 

A sad ovo Mehmedovo s tim kraljem... 

Nekidan ono njegovo s tom tamo nekom utvrdom u tom 
nekom zabitom klancu. A i prije toga, i na Smederevu, bilo 
je njegovog protivljenja. I sada još i ovo, napismeno, s tim 

kraljem, kojem je puštano da ih zavlači i vara treću godinu, 
kao niko, koji im, kao zadnja hulja, bijega iz brloga u brlog, a 
nikako da im se muški suprotstavi, koji je ostao i bez naroda 
i bez zemlje, čija riječ ne vrijedi ništa više od njegovog života, 
koji je morao znati šta ga čeka. Da se takvome daje časna riječ 
u sultanovo ime i nagrađuje ga se životom!? 

Protivno je svim pravilima. 

Zna Mehmed-paša. Dobro on zna da se u ratovima ne 
ostavljaju u životu oni koji bi poslije mogli činiti smutnje i 
tražiti svoje pravo da opet budu ono šta su bili ili da budu šta 
je bio neko njihov. I da takvima nimalo nije do toga naroda 
koji bi predstavljali. Samo do sebe. 

Rat je sam po sebi surov i on ima takva svoja pravila. 

I još u sultanovo ime da bude nagrađen životom!? 


Sultan Fatih je sa sobom na pohode vodio šejhove. Bilo ih 
je i sada. Da šejhove, jednog po jednog, razmjesti i ostavi na 
probranim mjestima po Bosni. Da oni, svojim umijećem o 
vjeri, osvajaju duše Bošnjaka i islam im usade u srca. A onda 
si siguran u tu zemlji i narod kao u samoga sebe. 

Na ovome putovanju Bosnom najugledniji među šejhovima 
bio je Ali Bestami. Čuven kao učenjak u tom vremenu. Nazvan 
je Musanifek, Mali pisac. To je zato što je odmalehna, još kao 
dječak, pisao knjige. U velikom je prijateljstvu sa velikim 
vezirom Mahmut-pašom. Iako u dobro odmaklim godinama, 
uz Mahmut-pašu je i krenuo na ovaj daleki pohod. 

Šejh Bestami, kao najpozvaniji među prisutnima, polagao 
je pravo da se umiješa u nastalo stanje i da bude pravedno 
presuđeno. Javi se i spomenu da će izdati fetvu. 

Umiješa se i sultan Fatih. Ljutito odbi šejha. Ili je baš bio 
toliko ljut, a njemu se nije mogla pripisati naprasitost, ili 

je očekivao da stari šejh plete mrežu kako bi podržao SVOg 
prijatelja velikog vezira? 

Ljutnju pokaza i šejh. 

Prisutni su bili u čudu. Zar da neko proturiječi sultanu? 
Bilo kojem sultanu? Zar da sultanu Fatihu? Može li i to biti? 

Biva. 

S druge strane, opet, sultan Fatih je poznat kao pravedni 
vladar. Zna se da se ne miješa u pravne poslove. Odbija 
odlučivati o pitanjima pravne naravi. Zato i jesu fakihi, tumači 
zakona. To je njihovo. 

Sultan kaza: 

— Božija i carska se ne gaze! Data je riječ u moje ime. I 
gotovo. 

Šejh Ali Bastani ne odustaje. I on poteže teške riječi: 

- Nije gotovo! — kaza šejh. —- Poslije Božije, ima još jedna 
koja je preča od svakog sultana. I koja se ne gazi. 

Oho-ho! Šta će biti? 

Već biva. 

U šta će se izroditi ovo? 

— Kako? — pribrano upita sultan. 

= Lahko! ) 

- Čija? | 

-— Prvo je Božija, a poslije Božije ne gazi se riječ Božijeg | 
poslanika Muhammeda, Allah bio zadovoljan s njim i na ) 
Onom svijetu. 

— Koja? 

— Ova: Vjernik ne smije dopustiti da ga ista guja dva puta 
ujede iz iste rupe. To je... 

— Znam! — prekide ga sultan Fatih. - Znam taj hadis. To je 
potvrđeni hadis. 


jekbjačiiivortišnanni 

— Da — potvrdi šejh. - Svi muhadisi jednoglasni su u 
tome da su prenosioci pouzdani i da je to stvarni govor 
Božijeg poslanika Muhammeda, Allah bio zadovoljan s njim 
i na Onome svijetu. Sultan, kao zastupnik Božije pravde na 
Dunjaluku, zna da je ovaj kralj više puta omahnuo, da je on _; 
varalica i prevrtljivac, i zna se da si ti, kao pravedni vladar, 
dužan povinovati se razložnoj fetvi. Fetvu donosim na osnovu 
očitih dokaza da je obećanje velikog vezira protivno ponašanju 
posljednjeg kralja Bosne. Kao pravednu kaznu, moguće je 
izreći jedino smrtnu presudu. 


Tako se znalo da se Stjepan Tomašević prema svima, najviše 
prema Bosni i narodu Bošnjaka, ponašao kukavno, poslije se 
od njega pokušalo načiniti novog Konstantina. Ispredane su 
svakorazne priče. Kad nisu mogle o njegovom životu, jesu O 
kraljevoj smrti. Ne bi li ga se u tome učinilo boljim nego što 
je bio. Te, ,,sa njega živog kožu su ogulili", Te, ,na mijeh su ga 
sadrli". Te... 

Ali, bilo je previše svjedoka javnog suđenja i pogubljenja da 
bi se govorilo i napisalo kako nije bilo. 

To prenose i svi koji mrze sultana Fatiha — da je stari šejh 
Bestami sabljom u svojoj ruci presudio Stjepanu Tomaševiću, 
zadnjem bosanskom kralju. 

Za njim — dodaje se — nije imao ko zažaliti, ni toliko da bi 
se pustila jedna suza. Nije imao ni poroda. u 


Jelena, Stjepanova udovica, pobjegla je u Dalmaciju S 
rijetkim kraljevim pristalicama. Tu bi orobljena i oglobljena. 
Razočarana u katolike, jedva nekako umakne materi u 
Ugarsku. Zaturi joj se svaki trag i pravo na prijestolje. 

Kad se Jelena, Stjepanova žena, spominje po imenu Mara, 
kaže se da je, preko Kupresa, pobjegla u Hrvatsku. Tamo je 
" zarobio i orobio hrvatski ban Pavao Speračić, zakleti neprijatelj 
njezinog muža. Nekako se spasi tamnice te prebjegne yu 
Dubrovnik. Tu kraljici bude onemogućeno da preuzme 
porodično blago koje je čuvano u Dubrovniku. Razočarana 
u Dubrovnik, prebjegne u Split i, dorazočarana redom u 
katolike, nekako prebjegne svojoj majci u Ugarsku. 
Stjepan nije, kao njegov otac, imao dvije žene. Jelena i Mara, 
nekad spominjana i kao Marija, jedna je te ista osoba. 


Stjepanova maćeha, druga žena i udovica njegovog oca 
i ranijeg kralja Tomaša, Katarina, nije mogla opstati u 
Dubrovniku. I ne samo zato što je taj grad, kao posebna država, 
imao dobre odnose sa Istanbulom i plaćao visoke dažbine za 
svoju samostalnost. Kaže se da u njemu Katarina nije lijepo 
primljena i da je odatle izbjegla i zaputila se u Rim. 

Poslije su o njoj kao ranijoj kraljici pronošene različite priče. 
Oni koji bi mutili vodu gdje god stignu, navode da je ostavila 
zavjet da pravo na Bosnu prenosi na svoju djecu Sigismunda 
i Katarinu ukoliko napuste islam i vrate se u katoličku vjeru. 
Ako to njezina djeca ne učine, onda Bosnu ostavlja u nasljeđe 
rimskom papi. 

lako joj to pripisuju, ona zapadnim historičarima nije 
po volji i ne pišu dobro o njoj. Možda i zato što ne mogu 
zanemariti svoje tvrdnje da je oboje svoje djece predala , 
ranijem bosanskom i tadašnjem ušćupskom beglerbegu | 
Ishak-begu te da su, s njezinim znanjem, mladić i djevojka 
primili islam. Oboje su dugo poživjeli kao muslimani. I niti su 
opet prevjeravali, a ni prešli u neku kršćansku zemlju. A da im 
je bilo do toga, mogli su. 


KAO EKG ma ON 

Ti historičari jasno stavljaju na znanje da Katarina, poslije 
ženidbe njezinog pastorka Stjepana, više nije bila, niti mogla 
biti kraljica. 


Posljednja bosanska kraljica je Stjepanova žena, bila ona 
Jelena ili Mara. I nije istina da je prešla majci u Ugarsku. Otišla 
je u Istanbul. 

Da se to ne zna sasvim pouzdano, koliko bi se s njom 
prijetilo i ucjenjivalo iz Ugarske?! 

U Istanbulu više nije htjela čuti ni za katolike, ni za krunu. 
Živjela je dokle je živjela. 


Kaže se da je njezina prethodnica s krunom kraljice, 
Katarina, umrla 25. oktobra 1478. godine u Rimu i da je 
ukopana u crkvi Ara-Coeli. 

Njezin sin Sigismund uzeo je ime svog dobrotvora Ishak- 
bega i zadobio isto plemićko zvanje. On se spominje pod tim 
imenom, Ishak-beg, kao sandžakbeg Karasije. O njegovoj 
sestri zna se toliko da se nije udavala te da je, kao bogobojazna 
muslimanka, ukopana u Ušćupu i da joj je tu podignuto turbe. 


Sultan Fatih naredi da se, kao nauk i opomena, na kamenu 
iznad jajačke kapije ukleše hadis: 

Vjernik ne smije dopustiti da ga ista guja dva puta ujede iz 
iste rupe. 


Vijest o smaknuću kralja Stjepana pronese se Bosnom. Na 
to bošnjački velikaši požure u Jajce. Skupi ih se iz sedamdeset 
gradova, utvrđenja i naselja. 

Po starom običaju i zakonu, sultan Fatih ponudi im da 
prime islam ili da, ukoliko ne žele — u vjeru nejma prisile — 

plaćaju džizju kao i svi pripadnici drugih vjera u Sultanatu. 
Upozori ih da će, prihvate li islam, biti obavezani slati djecu 
u vojsku, a da neće ako ne prihvate. I da će i oni, sposobni i y 
snazi, biti dizani na asker. 

Bosanski plemići potvrde da su ga sve dobro čuli i razumjeli, 
I da redom prihvataju islam. Da to čine drage volje i s radošću, 
ne nalazeći razlike između njihovog usmeno prenošenog 
vjerskog učenja i islamskog naučavanja vjere zapisanog u 
Knjizi. I da sultana Fatiha prihvataju kao spasenje ove zemlje i 
bošnjačkog naroda od komšija i križarskih ratova. 

Iako naviknut da ga prate čuda, pribrani sultan. Fatih, 
veoma upućen u pitanja Bosne i Bošnjaka, nije mogao doći 
sebi od miline koja ga je obuzimala. Poviknuo je: 

— Vi niste hrđav narod! 

Zatim reče Bošnjacima: 

— Tražite od mene šta želite! 

Oni mu odgovore: 

— Uzimajte i našu djecu u adžami oglane. 

Te riječi su prenesene u janičarski zakon. 


Ja, siroti pisac i putopisac Evlija, na ovome mjestu odmaram 
se od toga kako će se moje misli kititi u harfove riječi i rečenica. 
To je zato što ću prepisati šta piše u tom zakonu o janičarima. 
A zakonik je — napisa moj prethodnik koji je, od riječi do 
riječi, sve naveo iz dokumenta - najsigurnije vrelo za povijest: 


vlz svih ostalih pokrajina zakon je uzimati samo kršćansku 

djecu u adžami oglane. Naprotiv, u Bosni zakonom je 
određeno da se uzimaju samo muslimanski sinovi i primaju 
odmah u carske saraje i bašču. 

Bosna je stekla toliki ugled kad jć Fatih osvajao time što se 
većina naroda priklonila njegovoj sili iodmah prešla na islam. 

Videći to, sultan povika: 

(Ovaj narod nije hrđav! 

Za tijem, reče Bošnjacima: 

"Tražite šta želite! 

Oni odgovore: 

-Uzimajte i našu djecu u adžami oglane. 

To im bude uslišano i zakonom zajamčeno: muslimanska 
djeca iz Bosne, bila obrezana ili neobrezana, bez joklame/ 
regrutacije moraju se primati u saraje. Muslimanska djeca 
iz Bosne, što ih je do sada uzeto, bilo u saraju, bilo u bašči, 
većinom su došla do najvećih časti u državi" 


Sultan Fatih posla velikog vezira Mahmut-pašu s dijelom 
vojske na Hercegovinu, a on krenu zapadnije. 

Pred Ključem, sa istog onog mjesta kraj Sane, opet natenane 
osejri liticu i grad. 

Odatle ga prvi petak u junu mjesecu, na dan džume, zateče 
ispod Kamengrada. Ni tu ga ne dočeka borba. Bi, na ravnom 
polju ispod lijepe tvrđave grada Kamengrada, dočekan 
dobrodošlicom sa mihrabom i mimberom. Kako i dolikuje 
Kamengradu, mihrab je bio ozidan kamenom. 

Tu veliki sultan Fatih, kao njihov imam-komandant, poreda 
u safove svoju vojsku, računajući i Bošnjake koji su pristigli sa 
šireg kraja. 

Onima koji to nisu umjeli, šejhovi imami objasnili su 
lahkoću klanjanja džume namaza i potrebu da se s pažnjom i 
u miru, bez glasnog odobravanja ili negodovanja, sasluša ono 
šta bude kazano. 

Božijim davanjem bistri, Krajišnici su brzo shvatili i 
prihvatili. Razumjeli su da je džuma posebno važna, pa joj 
preture ime u muško: džumaj. 

Ja, siroti tragač za istinom Evlija, nisam mogao utvrditi je |; 
baštadai tu, u ovom Kamengradu ili u toj hutbi u Kamengradu, 
sultan Fatih u svom vazu, govoreći na tri jezika, pomalo na 
arapskom, malo i na bosanskom — već sam navodio da je dobro 
znao taj jezik — malo i na osmanlijskom jeziku, izgovorio kao 
dovu upućenu Dragom Bogu ili je ove riječi izrekao kao sVoju 
misao: 

— Ova zemlja Bosna trajat će do Kijametskog dana! 

Utvrdo sam doznao da su, poslije, u ozidanom kamenom 
mihrabu kamengradske musale bile uklesane važne riječi. 
Nisam uznao jesu li to bile baš ove riječi. 

Sigurno je da je riječi koje sam naveo sultan Fatih izgovorio 
1463. godine po Miladu u zemlji Bosni. 


Pitao sam o tim riječima i trajanju Bosne velike šejhove i 
druge alime koje sam sretao hodeći bijelim svijetom. Ako ih 
nije izgovorio kao dovu, je li sultan Fatih takve riječi mogao 
objelodaniti kao tvrdnju? 

Svaki mi je potvrdio da je dokazano nesumljivo evlijstvo 
sultana Fatiha i da je on mogao izreći te riječi koje mogu 
predstavljati poznavanje vijesti iz budućnosti. 

Drugi učenjaci, oni koji imaju drukčija shvatanja i | 
. zaključivanja od sufija, navode da je stvarnim događajem | 
potvrđeno da je sultan Fatih vojskovođa koji je osvojio | 
Konstatiniju te da je u tom hadisu i dodatno istaknuta odlika | 
tog vojskovođe. 


Iz Serhata, sultan Fatih upravi prema Sarajevu. 

VI/4 


Polumjesec sa zvijezdom 


U Kamengradu je sultan Fatih stigao najzapadnije. 

Je li pomislio krenuti dalje? 

Taj rog Bosne, blizu je. Samo preko brda, sjeverozapadna 
granica. Rijeka Una do uliva u rijeku Savu, pa tok Save 
nadalje. I još dan hoda zapadnije po brežuljkastom krajištu 
i eto, lijevo, manje rijeke Korane i, odozgo, još manja rijeka 
Glina. Prirodne granice Bosne. I to je Serhat. U to vrijeme to 
su drugi bili prigrabili. 

On je došao zaštiti teritorije Sultanata i vazalska prava 
koja su polagana na Bosnu u tadašnjim granicama. Sada su te 
granice Bosne sjeverozapdne granice Sultanata. 

Nije ni valjano ako je nabrzinu. Ne treba navrat-nanos. Ni 
sa čim ne treba, a ne treba ni sa ovim. Treba, prvo, ojačati 
korijenje vjere. I urediti državu. Da se narod navikne na 
dobro. 

A tu će se, ako Bog da, islam i Bosna najviše voljeti i braniti. 

Odatle je u Kamengrad dojahalo nekoliko mladića. Vele, s 
Brigova. Došli s pjesmom. ,,Bježi bane niz bužimske strane. 
pjevaju jedro, razliježe se. Hoće, vele ovi Bošnjaci, u sultanovu 
vojsku. Njihov rod je i tako islamu. Glavu daju, a vjeru i 
Krajinu ne daju. Treba im Bosnu braniti. 

Kako, šta? 

Tako. Lijepo. 

Drži-ne daj. 

Ne bi druge, njih pred sultana. Njemu drago. Zagleda im 
čehre. : 

A ovako će: Kad su tako harni i horni, neka ih do Sarajeva. 
Da ih novi beglerbeg postavi na mjesta koja im pripadaju. 

Kod Ključa se priključi još nekoliko momaka. Njih predvodi 
okretan momak. Njegovi nisu prevjerili. Ostali u staroj vjeri 
na svojoj zemlji. I on i oni sa njim, jednako kao oni s Brigova, 
glavu daju, a vjeru i Krajinu ne daju. Treba Bosnu braniti. 

Opet sultanu. 

Opet sultanu drago. Zagleda im čehre. Opet: Kad su harni i 
horni, neka ih do Sarajeva. Da ih beglerbeg postavi na mjesta 
koja im pripadaju u Bosni. 

Sultan nastavi u još boljem raspoloženju, sejreći ljepote 
ljetom okićene zemlje Bosne. Ako nije stigao pomoći Endelusu, 
jest u Bosni. Križari su uništili moćni Endelus, u njemu zatrli 
muslimane i jevreje, a da ne bi Bošnjake u maloj Bosni. 


U noćima, dok bi konačili pod čadorima, sultan podugo ne 
bi zaspao. U jednu ruku, bilo mu žao što se, u takvoj umilnosti 
blage oštrine ljetnog zraka, odmah ne preda snu. Opet, još mu 
žalivije ne prepustiti se uživanju na takvoj havi i pod nebom 
zacakljenim zvijezdama. 

Mladi Mjesec. Tanji od srpa. Treba zaželjeti nešta lijepo. 
Valjda se i želi lijepo. Zaželjeti nešta lijepo. I proučiti Fatihu 
da bi bilo ukabuljeno. 

Odjekuje tišina. Tolika vojska uokolo, a tišina. 

Sultanu naumpada ajet: "A koliko ima znamenja na 
nebesima i na Zemlji pored kojih prolaze, od kojih oni glave 
okreću!" 

Lijepo je. 

Šta je vremena pred njim, pred njim je. Imat će se kad, ako 
Bog da, i naspavati. 

Sjeća se savjeta Božijeg poslanika Muhammeda: "Poranite, 
putujte i Allaha spominjite". 

Liježe. Uokolo jednaki mir. Tišinu nadjačavaju zrikavci. 
Kao da uokolo nije tolika vojska. 

Kako je to moguće? 


Svećenik Georg iz Miilenbaha tih godina boravio je u 
Sultanatu. Bilježi: 

Stanje u osmanlijskim taborima takvo je da se i među 
stotinu hiljada konja jedva može čuti hrzanje ijedne životinje. 
Sedla i oprema su veoma jednostavni. Ništa ne ukazuje na 
surevnjivost ili suvišnost. Ništa nije jednostavnije nego nj ihova 
konjska oprema. Niko u taboru ne nosi oružje, osim kad ga 
treba napustiti. Oružje je spremljeno u džakovima. Uokolo ne 
trčkaraju psi, ni mazge. Niko ne goni konje i ne pravi galamu, 
kao što je to običaj kod kršćana. Velika gospoda i velmože u 
svemu su toliko jednostavni da se teško mogu izdvojiti iz mase. 
Vidio sam sultana kako, kao što ide u Istanbulu u džamiju, u 
pratnji samo dvojice nenaoružanih mladića odlazi na mjesto 
molitve u vojnom taboru. Kad se vraćao, isto kao što bude 
i u gradu, niko mu se nije priključivao, niti bi se drznuo da 

uzvikne: Živio sultan? ili da na neki drugi način izrazi SVoje 
zadovoljstvo, kao što je to uobičajeno kod nas. Vidio samo 
sultana kako obavlja svoju molitvu na livadi. Niti je sjedio na 
nekoj stolici, niti na prijestolju, već se, kao i drugi, smjestio 
na prostrtom ćilimu. Oko njega nije bilo nikakvih ukrasa. 
Na svojoj odjeći ili na konju sultan ne nosi neki naročit Znak 
koji bi ga razlikovao od drugih. Kao i u vojnom logoru ili Po 
gradu, posmatrao sam ga kad je bio na dženazi svoje majke, 
I, da mi ga nisu pokazali, ne bih ga prepoznao. Izostavit ću 
mnoge pojedinosti koje su mi iznijeli o njegovoj ljubaznosti u 
razgovoru. U razgovoru pokazuje razumijevanje. Velikođušan 
je u davanju milostinje i dobronamjeran u svojim postupcima" 


Po danu dok je jahao, pojavljivale su mu se pred pogledom 
bjelkaste hrpice. U daljini. Na čistini. Kao da rasute bobe iz 
tespiha. Pa je, s primicanjem, izgledalo poput jata golubova 
popadnulih na livadi. Pa poput zbijenih kućica omanjeg sela. 
Ili kao zgusnute kuće mahale u kasabi. I, izbliza, izrastalo u 
hrpe ukrovljenih ovećih kamenova. 

Kad ih je prvi put vidio, krovišta su im bila bijela. Pod 
snijegom. 

O tome je slušao od djetinjstva. Pričali mu i Abdulkerim, i 
Mahmut, i Ajas, dobri šejh Ajas 


Prilazi, razgleda, zagleda. Rezbarije u kamenu. Mladi mjesec 
i zvijezda. Sablja. Zambak. Šare u obliku kruga na različite 
načine. Negdje po dva izuvijana kruga, pa su kao stručak s 
dva cvijeta. Negdje sablja, negdje i mač. S tim krugovima. Ili 
samo sablja. Ili kao cvijet. Najščešće, Polumjesec i zvijezda. 
Mlađak i Sjeverna zvijezda zaustavljeni u naljepšem skladu 
jedno spram drugog. 

T svuda su ukrasi ispupčeni. Nigdje kao udubljenja u 
kamenu. 

Kažu mu da ima ponegdje, neki-teneki, da su uklesana 
slova. Kažu mu da ih, na nekim mjestima, zavisno od kraja 
do kraja, ima i sa šarama koje nagovještavaju ljudski lik i s 
raširenom desnom šakom. Ili sa mnogo sitnijih figura. 
Opet, a i to je zavisno od područja do područja, jer je takvih 
najviše, bez ikakvih klesarija. Samo kamen. 1 takvi začuđuju. 
Samo čista, lijepo, uredno, jednostavno uređena vodoravno 
položena gromada kamena. Potpuna jednostavnost sklada. 

Biljezi starih Bošnjaka. I sada ih postavljaju. 

Lijepi su. 

Lijepo je. 

Dokih nije vidio pod snijegom, prije ih nije ni vidio. Nije ni 
mogao. I ovo sada. Odnekud, samo u Azerbejdžanu i u Bosni. 
I po okolnim prostorima, kuda je bošnjački narod prebjegavao 
pred križarskim zulumom. 

Po Bosni su uglavom posijani na visini, na uzvisinama. 
Gdje ni zob ne niče. Samo homore. T borovi. I ovi bošnjački 
biljezi. 

Što li? 

Da bi bili bliže Bogu. 

I zato što su se Bošnjaci u brda sklanjali pred kugom. Onom 
crnom. I pred drugom, bijelom, križarima. Oštar zrak brani 
od kuge. Šume od križara. Druga kuga ih i više smarala od 
prve. 

Sada su se odbranili. 
Dokad li? 


Zato li je njemu, primajući vjeru Muhammedovu, časni 
starac kojega su zvali did, a to mu je i zvanje, zato li mu predade 

pastirski štap! Lijep je i unosan. Gladak. Nošen ko zna otkad. 
Još bez crvotočine kakvom je prekinut štap Božijeg poslanika 
Sulejmana. Vidljivo je, zanavljan na onome mjestu gdje su, 
ispod rukohvata, ispupčeni, na štapu prikazani Mlađak ; 
Sjeverna zvijezda. 

Čuvan i prenošen s koljena koljeno. Znamenje stare vjere, 

I da oni misle, tako je prenošeno među njima, pa ostalo 
da je tako, da misle da je taj štap, ili takav kao ovaj, pripadao 
Božijem poslaniku koji je njima poslan, Dragi Bog bio 
zadovoljan sa njim i na Boljem svijetu. | 

I da je, kazao je did, u njihovim predajama ostalo uščuvano 
da će doći dan kad će biti predan na čuvanje svjetskom caru. 
Taj da će, uz usklike veličanja Jedinoga Boga, ući u osvojeni 
Carigrad. I da će taj car iz toga grada odatle stolovati. Da je to 
ovo vrijeme. Da će on doći u Bosnu. I zaustaviti nestanak Ovog 
dobrog naroda. Došao je. Ovo je to. On da je taj. I da sultan 
zna šta će s pastirskim štapom. 

Did je duboko dirnut. 

Sultan razumije svaku riječ. Ali, pušta tumaču, nekome od 
domaćih, da mu prenosi šta did govori. I da ugodi tome koji 
zna i ovaj i onaj jezik. I da se, dok mu tumač prenosi, može 
sabrati osluškujući u sebi odjeke drhtavih riječi koje izgovara 
sam usud sudbine. Kismet. 

Sultan kaza starcu i da se Božiji poslanik Muhammed 
nije odvajao od pastirskog štapa. I da je Božiji poslanik 
Muhammed, kao mali, dječak, čuvao ovce. Bio pastir. I da je 
pastirski štap znamenje svih Božijih poslanika. Da su ga svi 
imali. I da se nisu odvajali od njeg. 

Zna, tumačio je tumač sultanu didove klimanje glavom. 

I da, kazao je sultan, njemu, kao caru od zemlje, ne pristoji 
tolika čast da zadrži ovaj štap. 

Sultan je zastao da bi tumač obavio svoje. 
Tumač je, objašnjavajući starcu, najzad shvatio da nije 
potreban: i sultan je didu govorio razgovjetnim bosanskim 
jezikom. 
{_ Did pokaza da je rekao svoje. 


Sultan je znao — i time nije opterećivao dida — da bi ovaj 
pastirski štap najbolje bilo predati halifi svih muslimana. 
Ama da je. Ama da je tako. A nije. Sad ih ima, jedan, dva, 
tri... Četverica su. U Damsku, u Kahiri, u Endelusu i, četvrti, 
na magribu Ifrikije, da su četverica halifa odjednom. Kao 
nijedan. Ili je jedan ili nejma halifeta. 


Umjesto riječi, sultan je desnom rukom preuzeo štap, pa 
privio sebe uz starčeva prsa i poljubio ga u oba obraza. 

Onda je sultan klimnuo glavom. Tumač se opet umiješa. 
Rastumači da car zna šta će i kako će sa štapom. 

Starac ništa nije dodao. 

Nije ni sultan. 

Sultan je zagledao didovu čehru... 

A tumač? On je — ili se zaboravio ili da sebi, i ovim važnim 
trenucima proticanja vremena, pridoda na značaju — nastavio 
objašnjavati ono šta je i kako je on razumijevao da treba 
kazati: da će sultan postupiti onako kako on zna da je najbolje 
i predati štap kome treba. | 
Sultan potvrdi. 


Mnogo godina poslije, dok je ležao na svojoj samrtnoj 
postelji, sultanu Fatihu će — kao jedan od rijetkih doživljaja 
kojih će se tada sjetiti iz svog života — prosinuti misao da je 
pastirski štap, koji je njemu dao posljednji did stare bošnjačke 
vjere, predao u amanet... 

Tu se prekinulo njegovo sjećanje. Pokazivao je rukam: 
okupljenima oko sebe, valjda se nadajući da će oni, kao E 
obično što su umjeli, razumjeti govor pokreta njegovih ruku. 

Oni bi ga i mogli razumjeti da je rekao nešta od toga o čemu 
misli, pa da uspiju povezati. Ovako, ništa ga nisu shvatili. 

Onda je pomislio da je obrnuto stanje između njih, tih oko 
postelje, i njega. Da je on nadnesen nad njima svima koji su na 
samrtnoj postelji i da ih zato ne razumije šta mu hoće reći, jer 
se oni nisu izvještili govorenju pokretima ruku. 

Opet je pokušao izreći to šta je imao. Ako ne njima i ako ne 
naglas, a ono saopćiti svojim mislima. 

Nije išlo. Sve se gubilo, nestajalo. Ili se tek pojavljivalo? Ili 
se tek pojavljivalo ono šta nikako ne mogu shvatiti ovi koji su 
na Ovome svijetu? 

Zar bi bilo moguće da se tako potrgaju misli iz dunjalučkog 
svijeta koji se, ako već nije smislen, smatra mislenim? I - 
uspjelo mu je! Išaretom je poslao poruku da je to, taj štap 
posljednjeg dida stare bošnjačke vjere, u sigurnim, u pravim 
rukama. 

Ako ni to ne mogu dokučiti, uspijeva mu između usana 
proturiti riječi: 

— U Bosni. 

To će biti među posljednjim riječima koje će, mnogo godina 
poslije njegovih boravaka u Bosni, na svojoj samrtnoj postelji 
izgovoriti veliki sultan Fatih. 

Oni koji su čuli, mogli su razumjeti toliko da je spomenuta 
Bosna. 

Tako će - osim ako neko od prisutnih nije uhvatio ili govor 
pokreta ili sultanove misli — iza sultana Fatiha ostati još jedna 
velika tajna. 

vele sultanu da se na mramorovima nađe i križ. Ima i toga. 
Ponegdje. Nejma u većini krajeva. A ima i Polumjesec sa 
_ zvijezdom, a pridodan im križ. To je spominjanje na one koji 

_ su prevjerili pod stare dane. Djeci oporučili da se njima ostavi 
_ njihovo, Polumjesec sa zvijezdom, a djeca pridodala i križ. Pa 
su, ta djeca, sebi za života, da ne bi bilo zabune pred svojima, 
postavljali mramorove bez Polumjeseca i zvijezde, samo s 
križom. I takvih da je gdjegdje. Ili su i naknadno dodavani. 
Da bi se mijenjala prošlost. ; 

A daje Allah htio, sve bi vas u jednoj vjeri stvorio." 


Ali, brate li si moj dragi, kad biva, onda biva. 

Bi da se, za sljedećeg konačenja na putu prema Sarajevu, 
sultan Fatih, zagledan u nebo okovano zvijezdama, prenu. 
Kao da bi poskočio radostan iz lijepog sna. 

Ovo ovako još nije vidio. Ili je i vidio. 1 mogao vidjeti 
mnogo puta. A da nije posebno obratio pažnju. 

Mnogo puta, tome nije broja, zagledao se u noćno nebo. 
Bilo je i s Mjesecom. I s Polumjesecom. I sa Sjevernjačom. =— 

A ne misli da je na nebu dosad vidio ovakav njihov 
međusobni položaj. 

Trljao je oči. 

Opet jje isto. I 

Ili se to odsvakle može vidjeti? Ili samo odavde? I da mu je 
baš trebalo doći ovdje, u Bosnu, ovdje u Bosni, na ovo mjesto 
na kojem je sada, i odavde i sada pogledati u nebo i vidjeti to 
šta sada vidi. 

Sjeverna zvijezda našla se spram Mlađaka u naljepšem 
skladu jednoga spram drugog. U istom položaju kao na 
mramornim biljezima starih Bošnjaka. 

Opet mu mislima prosinu ajet iz sure Jasin: , A koliko ima 
znamenja na nebesima i na Zemlji pored kojih prolaze, od 
kojih oni okreću glave" 

- Znak! Nikad ništa nije slučajno. Mi koji vjerujemo, 
svjedočimo da sve biva i sve se događa Božijom voljom ;_ 
određenjem — kaza sultan i shvati da je svaki od tri polumjeseca 

.na svakom njegovom bajraku stekao svoju zvijezdu. 


Tako ostade priča kako je crvenom bajraku pridodana 
zvijezda. 
Tako bi. 
Ja, siroti Božiji rob Evlija, jedva čekam da sultan Fatih uđe 
pod svoj čador i da legne. Ili makar prilegne. Ne bih li i ja 
sredio svoje misli uzburkane njegovim tihim doživljavanjima 
Bosne. 
Umjesto toga, sultan Fatih pritvrdi: 
- Znak! 


Sutradan, ha bi klanjan rani sabah, diže se vojska na konje. 
{I put pod kopite. 

Na onome mjestu od sinoć ostadoše samo oni čije je bilo 
da sklope čadore i počiste tabor, pa će i oni za njima. Oni će to 
brže-bolje, uvježbano. Valja se njima što prije staviti između 
čela kolone i izvidnice, zajedno s kuharima i ostalima koji 
opslužuju vojsku u pokretu, kako bi na vrijeme sve uzdurisali 
pred naredno konačenje. 


Tek je bilo odjutrilo kad, u dobrom raspoloženju, sultan s 
vojskom pade drumom uz rijeku Lašvu. I nastaviše, sve tim 
drumom. 

Drum bi prozvan Putom sultana Fatiha. Nije carskim, nego 
tačno tako: Put sultana Fatiha. Ovakav naziv dočekao je moje 
vrijeme. Hoće li tako ostati, ja ne znam. Zavisi koliko će narod 
obnavljati svoje sjećanje. 


Ja, siroti putnik Evlija, na ovome mjestu ne umijem razabrati 
koliko im još ostalo konaka do Sarajeva. Ako ću suditi po sebi, 
po vlastitom putovanju Putem sultana Fatiha uz Lašvu i dalje, 
bit će da je još jednom i još jednom zakonačio. Drugi put 
pred Sarajevom. Mogao bi zanoćiti i u Sarajevu. Ali, bi se ušlo 
ugluho, po mraku. 

VI/5 


San o Bosni 


Meni se kapije mraka sklapaju na očima. Teška kanata 
padaju po mojim zjenicama. I na prisan mi dolazi davni san 
sultana Fatiha. Sanjam kako on sanja san u svom čadoru 
postavljenom nadomak Sarajeva i pred njegov ulazak u 
Sarajevo. 

I kako pred jutro, u ovo isto doba dana u kakvom mene 
ophrvava san njegovoga sna, skače iz mehkih dušeka i kretnjom 
ruke, bez riječi, naviknutim šaranjem prsta po zraku, daje na 
znanje stražarima da mu se, iz istih stopa, iz mehkih dušeka, 
imaju pred oči dovesti najučeniji među njegovim učenjacima. 

I kako njima, snenima, probuđenim njegovim naređenjem 
umjesto mujezinovim pozivom na sabah, nervozno pokušava 
ispripovijedati svoj san i zatražiti njihovo tumačenje. 

I kako se kisele još neumivena lica velikih alima. 

Sanjam. I 

I da se jedan usuđuje podignuti ruku. Da ne bi podignuo 
glas. Sultanu uzdignutom rukom hoće reći da stane, da dalje 

ne govori, da prvo valja abdestom sprati poganluk noći, pa 
čist stati u saf i pristati za imamom u prvoj dnevnoj dovi 
silaom i Samilosnom, pa tek poslije pričati san i iskati 
njegovo značenje. I kako se na dignutu ruku staroga derviša, 
ne mogavši je nikako vidjeti, s drugoga kraja tabora oglašava 
mujezin. Ezan Kerim! 

I sanjam kako sultan Mehmed-han, sa silnom svitom, 
poslije klanjanog sabah-namaza, poziva onoga derviša sa 
zadignutom rukom. 

Zapazio je. 

Nije mu promaknulo. 

I kaže da mu on ima rastumačiti san. 

— Sanjao sam hazreti Ebu Bekra... 

— Čestiti sultane, lijep si san usnio. Lijep. Hazreti Ebu 
Bekr je — iznad svih vrlina koje ga čine uzorom vjernima — 
bio bogat i spreman na odricanje od sveg bogatstva. Lahko je 
protumačiti tvoj san. Došao si u bogatu zemlju, u zemlju koja 
će i biti bogata i koja će se odricati svojih bogatstava. 

— Sanjao sam i hazreti Osmana... " 

— Čestiti sultane, upotpunila se ljepota tvoga sna. Hazreti 
Osman je bio — iznad svih svojih vrlina na kojima se uče vjerni 
- odan pobožnosti. Lahko mi je protumačiti i ovaj dio sna. 
Došao si u zemlju u kojoj će zasjati svjetlost islama i odanijih 
vjernika neće biti nigdje na Dunjaluku. 

— 1 sanjao sam hazreti Aliju. 

_ Čestiti sultane, tvoj san se primiče vrhuncu lijepoga. 
Hazreti Alija — uza sve vrline koje će nadahnjivati generacije 
vjernih do Kijametskoga dana — bio je veliki gazija. Nimalo 
nije teško rastumačiti ni ovaj dio tvoga sna. Allahovi podanici 
u zemlji u koju smo došli bit će među najhrabrijim i najvećim 
ratnicima koje će Dunjaluk poznavati. 

— I nisam sanjao hazreti Omera. 

-— Čestiti sultane, sunovraćuje se tvoj san o ovoj zemlji, 
Hazreti Omer je — uza sve osobine koje su ga učinile halifom 
i činit će ga uzorom muminima dok je Ovoga svijeta —- iznad 
svega bio pravedan insan. Bosna će biti i bogata, i pobožna, i 
zemlja gazija, ali u njoj nikad nije bilo, niti će ikad biti pravde. 
Ovo je zemlja osuđena na nepravdu. 

VI/6 


Čehra dembeli 


Na zemlji ima mnogo gradova po imenu Saraj: Aksaraj, 
Tabesaraj — između Perzije, Kurdistana i Degestana, Šehirsaraj 
— na obali rijeke Erdelja, kad se prođe polje Hajhat, sada u 
zemlji Moskoviji, Vizesaraj - u Rumeliji i drugi. Ali, bosanski 
kameni šeher Sarajevo napredniji je od svih ovih, ljepši i 
življi. U donjem i gornjem dijelu šehera teku bezgranične i 
bezbrojne žive vode, a sa svih strana ukrašen je mnogobrojnim 
baščama. One izgledaju kao cvijetnjaci ili ograđene dženetske 
bašče. Ovdje ih ima dvadeset šest hiljada, a kroz svaku bašču 
teče živa voda. Ti su vrtovi krasni. Ukrašeni su raznovrsnim 
hladnjacima, bazenima i šadrvanima. 

Jedno izletište je bašča mevlevijske tekije na obali rijeke 
Miljacke. Iznad nje je izletište u gaju male tekije. Tu ima neka 
vrsta tako sočnog i ukrasnog crnog grožda da ga se čovjek ne 
može zasititi. 

Tijem opisom sam ja, siroti putopisac Evlija, u svoju knjigu 
metnuo o Sarajevu dolazeći u njeg okruglih dvije stotine 
godina poslije sultana Fatiha. 

Sultan je, u svoje vrijeme, uredno obavještavan o izrastanju 
Sarajeva, a bi zadovoljan kad je pred njegovim očima sinuo 
šeher, skroz nanovo, iz temelja izniknuo. 

Poput bisera prosutih niz padine strmih brda prema dolini, 
kroz koju teče mala rijeka, bijeljele su se okrečene kuće pod 
visokim crnim krovovima šindre. Kao u Amasiji, a drukčije, 
Ono tamo je na svoj način, ovo ovdje je na svoj način. I lijepo. 
Okućnice uokvirene parmacima, sa ni velikim, a ni malim 
zelenim baščama i voćnjacima. " 


Kako pristoji, pred sultana u dnu Sarajevskog polja iziđoše 
uglednici predvođeni bosanskim namjesnikom gazi Isa- 
begom. Gazi Isa-beg svečano iskaza da je namišljeno da, 
dolično ovoj prilici, džuma bude klanjana u Hunkar džamiji, 
izrađenoj u Sarabosni, u Sarajevu u Bosni, kao uspomena na 
sultana Fatiha. Da ispred nje, kako priliči, ima i musala. Nije 
ni malehna. I bila bi potamam da nije ova prilika. Musala je 
stiješnjena rijekom prema sjeverozapadu. U kolikom broju je 
narod rad doći, i ne samo iz Sarajeva, na džumu sa sultanom 
i kako god se stijesnili kljanjači, neće moći stati u džamiju, na 
tri džamijske sofe i na tu musalu. Toliko je, e, muslimana! 

- Elhamdulillah — potvrdi sultan Fatih zahvalnost Dragom 
Bogu. 

Onda upita ima li veća musala, na komotnijoj meraji. Ima. 
Sultan pokaza da se udovolji obavezama džume i narodu. 
Poslije da će u novu džamiju. 


Ako na putovanju prema Sarajevu narod, još nenaviknut, 
i nije znao kako bi, kojim načinima iskazivao dobrodošlicu 

oslobodiocu, Sarajevu su ga dočekali Bošnjaci koji nisu bili 
odjučer muslimani: prolamali su se tekbiri. I ne znajući koji je 
među među konjanicima sultan, sve Živo se sjatilo da ga vidi 
i pozdravi. Odabirajući koji bi mogao biti, nene su mnogim 
konjanikom prolile bistru vodu iz glinenih bardaka i bakrenih 
đuguma: da tegobe budu kao vodom odnesene. 

A sultan je, kako je jahao šeherom i, poslije, pred džumu, 
uporno zagledao po tom narodu, kao da nikad nije vidio ljude 
ili kao da ih se ne može nagledati. 

Te čehre! 

Svi ljudi imaju lice. Svi nejmaju čehru. 

Kao da je otkrio ne znam ti šta, glasno gaza: 

— Čehra dembeli! 

I doreče domaćim jezikom: 

— Čehra sve govori! 

A onda mu kao — to je u ovoj knjizi pritvrđivano — dobrom 
poznavaocu hadisa, i nadođe iz misli odgovor na tu njegovu 
zapitanost zašto posljednjih dana uporno zagleda lica 
Bošnjaka. I, kao da mu kamen pade sa srca, navriješe mu iz 
sjećanja dva hadisa. 


Prvi hadis se odnosi na događaj potkraj života Božijeg 
Poslanika Muhammeda na Ovom svijetu, kad su mu, 
zagledanom u zvjezdano nebo, potekle suze. Ashabi su ga 
pitali o razlogu. On kaza: 

 Radujem se onima koji će me voljeti i sljediti, a neće me 
poznavati po liku, nego će Božiju riječ i moje učenje saznavati 
iz knjiga". 

— To se Božiji Poslanik radovao nama! I evo ovome narodu! 
I onima koji će doći poslije nas! — kaza sultan. 

Drugi hadis naslanja se na prethodni. Bilo je tako da je. 
Božiji Poslanik Muhammed rekao ashabima da se najviše | 
raduje svojoj braći. ' 

Začuđeni, upitali su ga: 

Nismo li mi tvoja braća, Božiji Poslaniče?" 

A Božiji Poslanik ovakav odgovor im dade: 

,Vi ste moji ashabi, a braća su oni koji još nisu došli na 
svijet. Oni će biti svijetlih bijelih lica, a ja ću ih predvoditi na 
vrelo Havd!" 


Sultanu Fatihu zasuziše oči. Jabučica u grlu mu uzdthta, 
dok je, iz svoje dubine, istiskivao riječi: 

- Bože mili i dragi, ova zemlja Bosna! I ovi ljudi ovdje! 
Njihova svijetla bijela lica. Njihovo prihvatanje islama. Je li 
ovime dosegnuto značenje hadisi-šerifa kad je Božiji Poslanik 
rekao svojim ashabima, najodabranijoj generaciji muslimana, 
da se najviše raduje svojoj braći koja još nisu došla na svijet, a 
oni će biti svijetlih bijelih lica i da će ih on predvoditi na vrelo 
Havd?! ; 

- Bože mili i dragi, to li su ovi ljudi?! Njihova zemlja je 
džennet na Zemlji, a oni bi mogli biti te džennetlije iz hadisa! 


Allah će svog poslanika Muhammeda na Sudnjem danu 
počastiti prostranim jezerom Havd. Njegova voda je bjelja 
od mlijeka i slađa od meda, miris mu ugodniji od miska, a 
posude na njemu su poput zvijezda. Voda u Havd dotiče iz 
rijeke Kevser, koju je Allah također darovao svome Poslaniku 
Muhammedu u Džennetu. Ko se iz Havda napije samo 
jednom, nikad više neće ožedniti. 


Sultan Fatih pozva vezira Kara Zaim-pašu. Kaza mu: 

— Da se zna i zapiše, da bi se prenosilo i ne bi zaboravilo. 
Oni, ovi ljudi, i njihova zemlja zavrjeđuju posebnu pažnju. Da 
imaju povlastice kakve nije dobila neka druga zemlja. 


S juga Bosne pojavi se Mahmut-pašin glasnik. Nije bio sam. 
Došao je sa posebnom pratnjom. 

Šta je to? 

Uviđajući da bez povoljnog uspjeha Mahmut-paša neće 
odustati, herceg Stjepan je otpremio najmlađeg sina s bogatim 
darovima sultanu i zamolbom za primirje i vođenje pregovora. 

Stultan poruči Mahmut-paši da prenese hercegu da 
Sultanat preuzima gornju polovinu te zemlje, sve do Blagaja, a 
donju da zadrži te da će ovaj njegov sin u Stambolu biti pažen 
kako dolikuje plemićkom djetetu. Herceg Stjepan to primi s 
olakšanjem i odobravanjem. | 

Na to bi naloženo Mahmut-paši da krene put Istanbula. I 
gdje se u putu imaju susresti. 

I još, prije nego će i on krenuti, u dobrom raspoloženju, 
sultan nagradi Skender-bega nasljednim zijametom Vesela 
straža i da tu podiže kule i odžake. Svoga silahdara Kara 
Davud-bega postavi kao alajbega bosanskih zajima i spahija 
sa zijametom od pedeset hiljada akči. Kao novog namjesnika 
Bosne namjesti Minet Mehmed-bega. 

Tako sultan Fatih i ode iz Bosne. 

Ali, bi da se već dogodine naglo vratio. 

Šta je moglo biti? 

Udareno na Bosnu. Da ne može gore. 


Potkraj te 1463. godine po Miladu, već je bilo zazimilo, 
da bi se opravdao pred kršćanima što nije ispunio obećanje 
nekadašnjem kralju Stjepanu Tomaševiću, u decembru 

mjesecu upade ugarski kralj Matija Korvin kroz Bosnu. Pravo 
na Jajce. Tu se zbi grdna prijevara. Izvedena je toliko podlo 
da mučkije ne može. Odabrao je kralj Ugarske da to bude y 
petak. I još s vojskom u prikrajku iščekao da nastupi podne. 

Kod onako tvrdoga grada Jajca, koji bi zaludno opsijedao 
godinama, uđu Ugari kroz širom otvorene gradske kapije. 
Nigdje žive duše. Što je bilo muška, što Bošnjaka — svi postali 
muslimani, što Osmanlija, sve otišlo na džumu. A kapiju ne 
zakapijali. 

I, kao što Jusuf Salahuddin Ejjubija oprosti križarima 
iz Jerusalema, onima koji su u džamiji Aksa poklali sve 
muslimane, ili kao što sultan Fatih pusti sve koji su se sklonili 
u tadašnjoj crkvi Aja Sofija i kao što na tom nekom polju kod 
Fojnice oprosti bosanskim katolicima dotadašnja strašna 
ugnjetavanja Bošnjaka, kralj Korvin učini sasvim suprotno, 
onako kako njemu dolikuje. Uz pomoć nekog katoličkog 
velikaša Hercegovića, opkoli džamiju u Jajcu. I — pokolju sve 
prisutne. 

Poslije, kad Jajce bi skroz vraćeno, dođe naredba iz Istanbula 
da se u svaki petak prije džume zakapijaju gradske kapije i da 
ostanu zakapijane dok ne prođe džuma. 

Ozlojeđen, povrijeđen do svojih bolnih kostiju zločinom u 
Jajcu, sultan Fatih jedva iščeka da mine zima. Ali se ta zima 
otegnula. Bilo je i oljetilo kad diže vojsku. U Bosnu. Na Jajce. 

Opkoli ga. 

To je tako utvrđen grad da ga se moglo osvojiti samo na 
četiri načina. Prvi je onako kako ga je sultan Fatih lani — 
dobrovoljnom predajom. Ili kako je kralj Korvin — da se vojska 
ušeta kroz otvorene kapije. Treća mogućnost je dugoročno 
opsijedanje u širokom krugu. Ili da se iz topova gruha; kad je 

Konstatinija pala, kako ne bi Jajce? Šta su bedemi Jajca spram 
Konstatinije? Ništa. Dibidus ništa. 

Da bi se brže stiglo, vojska nije vukla topove. I, tamam da 
su ih trebali početi izlivati pod zidinama Jajca, stiže glasnik. 
Ugari udarili na Zvornik. Grad se još drži. Nisu ga zauzeli. 
Jesu opkolili. : 

Jajce je u sredini Bosne. Samo ojačati granicu na sjeveru, na 
Savi, pa je Jajce opkoljeno i bez opsade. Ne ubijati ljude makar 
su i kukavni neprijatelji. 

A Zvornik? E, sa Zvornikom je drukčije. Treba spisiti Žive 
u Zvorniku i uokolo Zvornika. Učiniti Bosnu nedodirljivom s 
tih strana! 

Sultan diže glavninu vojske ispod Jajca i krenu na 
sjeveroistok Bosne. 


Koliko god Bosna ne izgledala velika, nije se lahko 
prebacivati njome. 

Da je kako ne kasniti i stići na vrijeme, a ne može se ni 
preletjeti. Do Zvornika je preko sedam gora i sedam rijeka, pa 
još iha-haj. ; 

Sultan Fatih izdijeli vojsku između, Jašar-paše i Mehmed- 
paše. Ostavi najmanje sa sobom, vojsku kojoj oprema ne da 
brže se kretati. Obojici paša lahke konjanike. Neka ih skupa do 
iza Travnika. Odatle da se razdvoje. Mahmut-paša na Tuzlu, 
pa da priđe sa sjevera. Jašar-paša da se hvata pravca na Olovo 
i Kladanj, pa da priđe s juga. 

Sultan će svojim pravcem. 

I da vojske s pašama ne zastaju kad ne moraju. Isturiti preda 
se pouzdane vodiče, za njima izvidnicu, za njima vojsku. 
Koliko se mogne hitrije. A ne slamati konje, ni vojnike. Nego 
onako: Kako treba. 

I da se teklići redovno šalju. Da se održavaju veze između 
sve tri vojske. I kad zatreba i kad ne treba. 


Pa, haha. 

Pa, haha, haha. 

Ko kad vojske hitaju. 

Tu nije do šale. Kao da ih aždaha goni, a da su oni dobro 
ispred nje. 

Pa, haha, haha, haha. 

Što onaj rekao: Vur trackaja. 

Pa, haha, haha, haha. 

Minu i četiri i pet dana. I još ja koja noć manje, ja koja više. 
Eto habera sultanu između Vlasenice i Kladnja: Nadbijeni 
Ugari. Za njima se u potjeru s vojskom dao Mehmed-paša. 
Jašar-paša je s vojskom ostao na Zvorniku. Da osokole narod 
i pripomognu. 

Sultan naređuje da Mehmed-paša ne odustaje. Ima da ih 
goni i progoni bez zastoja. Da se zapamti na čije su udarili. 

_ Jašar-paša da vraća kućama svijet koji se zbio uz vojsku na 
Kula-Gradu. Da mogu sa sigurnošću naniže, prema Drini, i na 
druge strane. I da im se bude pri ruci. Da se oporave i opravi 
im se šta je razvaljeno na kućama, da mogu živjeti kao ljudi. 

I da se odmore glasnici koji su prenijeli vijesti, a zapovijesti 
otpreme po odmornim teklićima. 


Zadovoljan je sultan Fatih. Zadovoljan. 

Mislio je da će morati mimo Vlasenicu, samo se očešati o 
nju, i produžiti svojim putem. 

A kad je ovako sa Zvornikom, može svratiti i do na Brdo. 

Io Brdo, nije to obično mjesto. Do njega je posebno stalo 
sultanu. 

Sultan se naputovao i naputovao. Svašta doživio. Svačega 
se nagledao. Bi li i znao za Vlasenicu, a još i da mu priraste 
za srce, da mu gore, gdje se sad kuće počinju uspinjati za 
džamijom, na brdu koje se zove Brdo, da nije bilo šta je bilo? 

Ono s gromom usred zime i s jednom rascijepljenom i 
drugom čitavom lipom. On to primi kao Božiju volju i Božiji 
znak. I dade da se tu podigne džamija. 


Mnogo godina poslije, u vremenu u kojem je meni, sirotom 
Božijem putniku Evliji, zapalo da budem dunjalučki hizmećar 
Dragom Bogu, volio sam tu doći, boraviti i klanjati u toj 
džamiji. Narod je poslije nazvao tačno ovako: Sultan Mehmed - 
Fatihova džamija. Znalo se da je lično sultan Fatih dao da se 
podigne kao njegov dužni dug Dragom Bogu na tom mjestu. 


I, Božijeg li davanja! Od tog vremena sultanovog ponovnog 
nailaska tuda, kad je s vojskom krenuo na Zvornik, a tada su 
se kuće počinjale uspinjati za džamijom, do ovog vremena o 
kome ja svjedočim svojim hodoljubljem po slobodnoj zemlji 
Bosni, sve kuće, baš sve, popele su se uz brdo. Uokolo džamije 
iznikla je nanovo čitava lijepa čaršija, sa mnogo strmih 
sokakaka i uzbrditih bašči. 

Kako ja tražim dokaze o tome šta mi se rekne prije nego to 
i napišem, odveli su me i pokazali mi gdje je, podaleko ispod 
brda, nekad bila Vlasenica. Zatekoh samo sa zemljom srasle 
temelje starih ruševina. — 

Jest, bilo je tako kako je bilo. Čuda Božijeg davanja. 


Nejse. 

Kao što je od Kladnja do u Vlasenicu kao uz nos, od 
Vlasenice do Zvornika sve je strmu. Lakše za hođu i insanu i 
hajvanu. Ma, neuporedivo. 

Sultan nakasti zastati i zanoćiti na pola puta. Tu je selo 
Konjević. 


E, ne napisah li ja, negdje sprva, da je meni časna namjera 
još na listovima ove knjige zboriti o tome kraju i hamzevijama? 
Ne treba dušu griješiti, napisao sam. Tu je, navedoh, živio 
pročuveni Hamza-baba. On je bio musahib i šejh Njegovog 
Veličanstva sultana Fatiha. 

Kad sam ja, dvije stotine godina poslije sultana Fatiha, 
naljegao kroz Konjević, više se nije jasno razabiralo je li 
Hamza-baba došao sa sultanom Fatihom. Ili je, može biti, 
poslije. A može biti da je i ranije. 

Takve kao Hamza-baba, istaknute učenjake i šejhove, sultan 

je ili slao ranije u Bosnu ili ih je vodio sa sobom i ostavljao 
za sebom po Bosni. Njihovim znanjem i dobrostivošću, 
ukorjenjivao se i širio islam. Utičući više on na njih nego oni 
na njeg, šejh se stopio sa žiteljima Konjevića. 

Pouzdano se zna da se sultan — poslije više godina njihovog 
neviđanja, krećući na Zvornik — namjerio njemu na konak. 

Htjelo se da — dok je sjahivao s konja — zapazi starog šejha 

 Hamza-babu kako s volovima ore u dnu sela, u polju. Začudi 
se tome i posla da orača izvedu pred njeg. 

- Zašto oreš bijele brade? Zašto si okasnio? Zašto nisi 
uranio? — upitao je. 

— Uranio sam, ali mi Bog ne dade! 

Drugima bi njihov govor vjerovatno bio nerazumljiv, ali 
su se njih dvojica dobro razumjeli. Tijem riječima je sultan 
prekorio Hamza-babu zašto se nije ranije oženio, pa bi mu 
sada sinovi orali. Hamza-babin odgovor značio je da se na 
vrijeme oženio, i dijete je stekao, ali da mu je sin podignut na 
vojsku. 

Potom sultan upita ima li gdje musafir prenoćiti. Hamza- 
baba, sav sretan, pokaza prema kućama na strmini. 

Kad se sultan, sa pratnjom na hitrim konjima, primakao 
kućama, ususret mu je izišao Hamza-baba i pozvao ga u kuću. 
Sultan se nije dao zbuniti time što je starac uspio i ispregnuti 
volove i još pješke stići prije. 

Kad su završili s klanjanjem akšama, zapita: 

- Znaš li gusku očerupatif? " 

Pomislilo bi se da sultan iskušava domaćina hoće li ih za 
večeru ponuditi pečenom guskom. Ali, Hamza-baba odgovori: 

— Ako bih je imao, znao bih je i u torbu metnuti. 

Sultan je odgovor prihvatio kao potvrdu da se Hamza- 
baba svojom predanošću vjeri uzdigao na deredžu posebnih 
Božijih miljenika te je namjerio omogućiti izdržavanje njemu 
i dobrim ljudima sa njim. I to da ga ne unizi nagradom. A 
neće ukoliko ga njome i obaveže. Zato je, pred spavanje, nešta 
zapisivao. 

Ujutro, odlazeći, sultan podiže dlanove. Izreče zahvalnost 
Gospodaru na ovoj zemlji i ovakvim ljudima. Uputi dovu da 
ljudi u ovoj zemlji primaju dobronamjernike kao što su njega 
ugostili. 

To je ta čuvena dova. Jedna od tri za koje se zna da ih je 
sultan Fatih izgovorio u Bosni o Bosni. Ja sam ih, siroti 
Božiji rob Evlija, razmjestio u ovoj knjizi na mjestima kojima 
pripadaju. 

Da Dragi Bog ukabuli. 


Nakon što isprati musafira sa njegovom silnom vojskom, 
stari šejh Hamza-baba ispod jastuka nađe svitak papira. Ne 
htjede ga razmotati i zavirivati unutra. Sultanovo je, nije odnio. 

Brže-bolje, koliko su on i konj pod njim mogli, pohiti Za. 
vojskom. Uz Božiju pomoć, pristići će ih. Mnoga je Vojska. 
Ima je kilometrima. 

Sustigao je vojnike koji su na začelju osiguravali kolonu. 
Kaza da je on onaj od sinoć, sultanov domaćin, da treba do 
sultana. 

Njihov starješina mu se obradova: 

- Nismo žurili. Čekali smo na te. Sultan je rekao da ćeš nas 
stići. | 

— Sultan je zaboravio! — kaza i pokaza svitak papira. 

— Tako je. To je sultanovo. Selam ti je sultan i da ti reknem 
da je to tvoje. Rečeno je da odviješ preda mnom. Odmotaj, 
preberi. Rastabiri. Umiješ čitati. 

Berat o uvakufljenju državnog posjeda uokolo Konjevića 
koji se, dok je svijeta i vijeka, ne smije otuđiti, niti će se — dokle 
god tako bude moglo — na to plaćati porezi i ostali nameti, s 
obavezom da se podigne musafirhana i u njoj Hamaza-baba i 
njegovo potomstvo ugošćuju namjernike bez ikakve naknade. 

— Pročita li? 

— Pročitah. 

— Ejdovale, šejh! 

— Ejsahadile, vojsko Fatihova! 


I poslije, sjećajući se noćenja u Konjeviću uoči dolaska 
u Zvornik, sultan Fatih poslao je još dva berata kojima 
potvrđuje da se ima poštovati njegov ukaz u selu Konjeviću 
kraj Vlasenice. 


E, ovdje sam ja, siroti putopisac Evlija Čelebija, dužnik 
ukazati — da ne ispadne da slažem — na mogućnost postojanja 
dviju istina. 

Pod brojem jedan: Ja sam prepričao razgovor sultana 
Fatiha sa šeihom Hamza-babom sve onako kako sam to čuo 
u Konjeviću dvije stotine godina poslije sultanovog razgovora 
sa Hamza-babom. Meni je te potankosti prenio stari šejh po 
imenu Hamza-baba. | 

Pod brojem dva: U više historija, pak, pročitao sam da 
se sultan Fatih, došavši u Zvornik sav radostan, duboko 
ražalostio kad mu je rečeno da je u borbama na odbrani 
Zvornika poginuo stari šejh Hamza-baba iz sela Konjević. 

Za ono ,pod brojem jedan" ja sam, kao što je to uvijek 
potrebno, tražio da mi se pruže dokazi. Ili bih, ako ih. nije, 
opet to prepričao, kao što sam i učinio, a naveo da predaja nije 
pouzdana i da je, ako ništa drugo, dobra priča kao priča. 

Ne ide mi upamet da se na me nije makar ljutnuo stari šejh 
Hamza-baba. Smireno je ustao sa šiljteta u masafirhani, izišao 
i domalo se vratio sa naramkom u tubu savijenih papira. 

— Naj! — kazao je šejh i iz naramka mi to sasuo. — Ti bi to, 
Evlija, trebao protabiriti bolje od mene. Ja znam šta piše tako 
što sam naučio napamet. Kao što i ja učim napamet one iza 
sebe. 

Ljudi Božiji, šta sam tada vidio! Na bolje dokaze nisam 
u životu naišao. Tri berata sultana Fatiha s njegovom lično 
ispisanom tugrom kojima potvrđuje prinadležnosti koje je 
prenio na Hamaza-babu lično i njegovo potomstvo! I tri berata 
njegovog praunuka sultana Sulejmana Zakonodavca, kojima 
potvrđuje prinadležnosti koje im je dao njegov pradjed, veliki 
sultan Fatih. I, na prvom beratu, datum: s jeseni 1463. godine 
po Miladu, koji se poklapa s vremenom koje u historijama 
navode kao dane odbrane Zvornika. 

Pozvah li se na historije kao potvrđivače? Pozvah. 


322 itsnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 


Pa, šta onda hoću ja? To samo znači da ne prihvatam šta oni, 
navode o pogibiji starog šejha Hamza-babe. 

Nikako ne može biti da lažu berati. 

Nije li, onda, stari šejh Hamza-baba prije poginuo yu 
odbrani Zvornika, pa se poslije toga vratio u Konjević da 
dočeka sultana Fatiha, koji je tim putem namjerio nakon što 
je Zvornik već bio odbranjen?! 

Ako bih i pomislio, ne mislim da je tako. Bilo bi malo 
previše čudno. 


Pitao sam starog šejha Hamza-babu nije li i previše čudan 
razgovor između sultana Fatiha i starog šejha Hamza-babe. 
Ispada da su vodili razgovor tako kao da se ne poznaju, a 
Hamza-baba je musahib, lični su prijatelj, i šejh Njegovog 
Veličanstva sultana Fatiha. Nikako nije moglo proći stotinu 
godina da se nisu viđali, pa da se ne prepoznaju. I ovaj i onaj 
je znao ko je ko. 

- Onda bi, dobri moj Evlija, trebalo biti čudnije što su se 
oni u tom razgovoru veoma dobro međusobno razumjeli. To 
su takvi razgovori između takvih. Samo rijetkima je dano da 
mogu tako. Što ne bi bilo da takvi kad se sretnu ostalo obave 
očima? Mogao si zapaziti da se nisu pozdravili ni na sastanku, 
ni na rastanku. Slažemo li se da dvojici takvih to nikako ne 
može promaknuti. Farz je farz, svima jednako! — odgovorio 
mi je mirno stari šejh Hamza-baba, a na licu me se čitalo da 
izgovara najnormalniju istinu. 


Da ni ja ne bih ostavio nedoumicu sa time da sam, dvije 
stotine godina poslije, razgovarao sa starim šejhom Hamza- 
babom,a daje sultan Fatih dvije stotine godina prije razgovarao 
sa starim šejhom Hamza-babom. 

Obojica smo. I sultan i ja. Niti ja i pomišljam upoređivati se 
sa sultanom Fatihom. i 

I onaj raniji i ovaj kasniji Hamza-baba nosili su isto ime. 
Takav je običaj među njima u Konjeviću. Daju često to ime. A 
htjelo se da i onda onaj šejh Hamza-baba i ovaj sa mnom šejh_ 
Hamza-baba, da obojica budu u poodmaklim godinama. 


Bio sam u Hamza-babinom turbetu. Odvojeno je, ukraj od 
sela. Bit će da je zato da se ne bi remetilo turbetski mir. I svojim 
očima vidio da to nije samo Hamza-babino turbe. U omanjoj, 
čustoj kućici, jedan spram drugog, dva su kaburska biljega. Na 
onome drugome, poput položenih mramorova starih Dobrih 
Bošnjana, ispupčena je sablja u kamenu. Znak daje rahmetlija 
pao u vojni. Veli se da je to nad mezarom šejhovog sina. Imao 
je samo onoga koji je podignut na vojsku. 

Je li saznanje o pogibiji šejhovog sina ojadilo sultana Fatiha 
kad je došao u Zvornik, a u historijama se — kako i dolikuje 
— pogrešno zapisalo i pobrkalo između oca i sina? 

Tako se nameće da je, a nije moje da nagađam. 

VI/7 


Hamzevije 


Ja, siroti putnik Bosnom Evlija, konačio sam u dva maha u 
musafirhani u selu Konjević. Ne znam čime sam — mogao bih 
nagađati — pridobio povjerenje čuvara sultanskih berata šejha 
Hamza-babe da se sa mnom upusti u razgovor i ispripovijeda 
mi svoje o hamzevijama. Iako samo što nije bilo prošlo stotinu 
godina od ubistva velikog vezira Mehmed-paše Sokolu i 
smatrano je da su hamzevije istrijebljene, o njima se i dalje 
nije smjelo naglas ni progovoriti. 


Kad je derviš, koji je odavde, iz Konjevića, u Stambolu 
zbo tog velikoga vezira, uslijedila je strašna odmazda nad 
hamzevijama. Najstrožije je zabranjen tarikat kojem su 
pripadali. Zatirali su ih po čitavom Sultanatu. 

Začetak sukoba bio je u tome što se na njih on bio okomio. 
Sve pod izgovorom da vodi borbu protiv njihovoga naučavanja 
islama, progonio ih je na svakom koraku. 

Spominjući tog velikog vezira, stari šejh Hamza-baba nije 
mu volio izgovoriti ime, ali mi je, ne osvrćući se oko sebe, 
kazao: 

— On da brani islam?! Jadna majko svoja! A, eto, de. 

Nije se taj paša usudio udariti na sam vakuf u selu Konjević. 
Nije smio protiv berata. Berati su sultanski. I mrtvi sultani veći 
su i preči od svakoga živog vezira. Nije smio ni na hamzevije 
po Sultanatu dok je bio živ sultan Sulejman Kanuni. 

Htjelo se da se i taj sultan, kad pokrenu vojsku na sjever, 
na Mohač, namjeri kroz Konjević. I on tu, lično i svojim 
beratima, potvrdi berate svog velikog pretka sultana Fatiha o 
samostalnost i nadležnostima sela Konjević. 

Sačuvana je čitava priča i o njegovom razgovoru sa 
tadašnjim šejhom. Saslušao sam i nju, ali nije ni blizu onoj sa 
sultanom Fatihom. Možda je tadašnji šejh u Konjeviću i umio, 
ili barem donekle, ali više nije rađan sultan kao Fatih. 

Dugo sam se omišljao bih li ili ne bih u ovoj knjizi napisao 
kako mi je razliku između te dvojice sultana — na svoj osorni, 
hamzevijski način — pojasnio šejh Hamza-baba. Ali, eto, de. 
Kazao mi je: 

— Sultan Selejman ne bi mogao politi vode na ruke sultanu 
Fatihu. I 

Kako sam to čuo od starog šejha, ja sam se, siromah Evlija, 
našao unezgođen. Osvrtao sam se oko sebe. Zar se može tako 
o takvom sultanu i takvom velikom veziru? 

— Da ti ja ne pričam o tome — kaza stari šejh Hamza-baba. 
- A da ti reknem da nisu čista posla čim njih obojicu kršćani 
hvale. I još preko svake mjere. Nikad nisi mogao čuti ili gdje 
pročitati da oni pohvale ijednog drugog sultana ili velikog 
vezira. Tom sultanu čak dodaju ime Veličanstveni. To nikako 
ne može. To je Božija odlika. Ču li ikad da ga kao takvog pišu 

drugi. Nikad. On je svima drugima sultan Sulejman Kanuni, 
sultan Sulejman Zakonodavac. Kakvog-takvog, njega spriga 
taj njegov veliki vezir. Bez ikakve potrebe, kad je krenuo u 
novi pohod na Beč, svrati ga na Siget. Nevažna i nepotrebna 
bitka. Tu tog sultana, u baruštinama razlivenog Dunava, 
ubode zaraženi komarac. Od toga je umro stari, iscrpljeni 
sultan. Time je spriječena predaja Beča. A i prije, kad su prvi 
put udarili na Beč, taj vezir zavlačio je sultana. Da mu ne bi 
njega, Beč bi bio zauzet iz prve. I svijet bio izmijenjen. Ja šta 
ti kažem? Zato li i hrišćani i kršćani vole tog vezira, a tom 
sultanu tepaju Veličanstveni. Zašto se neko nikad ne zapita 
zašto je tako? 
Ali, nije priča o sultanu Sulejmanu. 


Kako dohaka sultanu, zajmi taj vezir ubijati hamzevije i 
njihove pristalice. Uzoholio se preko svake mjere. Otpadnik 
od svog naroda, pronalazio ko bi bio otpadnik od islama. 
"On to!? Hamzevije je označio najopasnijim i razvratnicima. 
Da su skroz zabacili učenje Časnog Kur'ana. Bili mu opasni, 
imali pristalica svukud po Sultanatu. Kod tolikih dušmana 
okolo, da su oni najveći protivnici Sultanata! Hamzevije mu 
najopasnije! Ne priznaju državu, imaju svoju vlast, sudove, 
zatvore. I umjesto da i on popravlja državu, progonio ih je gdje 
god ih je stigao i nije stigao. Oni su uzvraćali. Dizali bune i. 
svoju vojsku na njega. Vezir im sasiječe stotinu pristalica. Oni 
njemu vrate jednakim brojem. Tako se i zaljulja, od Konjevića 
i Vlasenice do Gornje Tuzle i Slavonije, pa sve do Budima i 
odatle do Istanbula. Sav Sultanat se tresao. Najveća pobuna. 

I dalje bi se nadgonili da se taj vezir ne pokunji i pozva 
šejha Hamza-babu na divan u Stambol. 


Isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 327 


Šejha su njegovi odvraćali. Govorili mu da je vezir din- 
dušmanin, da sprema zamku. Ali, starac krenu na put. Bio je 
učevan. Izučio za fakiha u Konyiji. Zato je bio zvan Doktor. 
Takav bio običaj da se rekne izučenom poznavaocu šerijata. 
Kaza da mu je pod moranje. Njemu da je jasno da nije vjerovati 
tom veziru, ali i da se nejma šta izgubiti. Mnogi su izginuli. 
Manja je šteta ako će i još jedan, a da stanu progoni. Vrijedi 
života probati. A dogodi li se suprotno i ostane živ, onda može 
samo biti bolje. 

Kazao je smireno, kao predvodnik hamzevija čije je učenje, 
u prvom redu, bilo usmjereno protiv svake državne stege, da 
se može dogoditi i treće. Ako ga ne ubiju i ako se ne nagodi s 
velikim vezirom, pokušat će doći i do sultana Murata, unuka 
sultana Sulejmana. Njemu ukazati na berate, među kojima su 
i oni njegovog djeda Sulejmana i velikog pretka sultana Fatiha. 
Veliki sultan Fatih da je u Konjević namjestio šejha Hamza- 
babu da širi svoje učenje. To je isto učenje, i takvom sultanu 
kao Fatih nije moglo smetati. Ali, rekao je stari šejh da je 
nesreća već i samo pomišljanje na treću sreću. Sultan Murat 
je poremećenog uma. Mamlaz i tevećelija. I njegov otac sultan 
Selim nije bio bolji, nidočeg mu nije bilo. Svu vlast oslonili 
su na istog tog vezira, nimalo ograničenog u vladarskoj moći. 
Samo, vezira su godine izdale. Time je u njemu prokletstvo 
vlasti žudilo za većom i većom silom. 

Dođe šejh u Stambol, a veliki vezir ga ne prima. Branio 
se, kao, prečim poslovima. Kad ga, hamzevijskim vezama u 
Stambolu i na samom dvoru, primi, zatraži da se hamzevije 
bezuvjetno odreknu svojeg učenja i proglase pristupanje 
drugom tarikatu. 

Stari šejh Hamza kaza da će svoje tjerati i do samoga sultanai 
pozvati se na berate njegovih prethodnika. Veliki vezir turobno 


328 jsnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 


se osmijehnu i reče šejhu da bi ga mogao smrviti u jumruku. 
Šejh uzvrati. Kao što je narod raspaljivao tumačenjima islama, 
vatreno, u lice, poreknu velikom veziru volju pri odlučivanju 
o njegovoj smrti. Da ga ne smije ni taknuti, ni smaknuti zato 
što je on šejh iz sela Konjević, kadiluk Vlasenica, nahija Birač, 
Ejalet Bosna, opunomoćeni čuvar sultanskih ukaza. 

Mehmed se starački iskezi. Podsmješljivo kaza da se uvijek 
ravnao po pravdi. I da će tako ostati. Da nije, odavno bi bili 
sravnjeni sa zemljom i temelji hamzevijskih kuća u Konjeviću. 
I da mu na tome, uprkos beratima, ne bi bilo zamjereno. Moglo 
bi se reći da je to greškom počinjeno. Selo je središte i stjecište 
derviša koji su protiv islama i ove carevine, a u njemu ni tekije, 
Već je to razvratno. Derviši, a bez tekije. Ne mogu biti derviši 
bez tekije. 

Šejh mirno odreče da je prednost njihovog naučavanja 
islama u potpunoj predanosti Allahu i prezrenosti svih 
ovozemaljskih povlastica. Nije potreban krov nad glavom da 
bi se sedžda i zikr činili. Dovoljno je smjerno srce na zelenoj 
serdžadi livade, na šumskom proplanku ili pokraj grgutavog 
izvora. 

Mehmed-paša; obiknuo da nikog ne sluša, mrzovoljno 
nastavi na mjestu gdje je prekinut. Odbrusi ponavljanjem 
da hamzevije niko i ne dira u samom Konjeviću. A to što se 
šejh poziva da je čuvar sultanskih berata, berati se čuvaju u 
musafirhani u Konjeviću. I da je on kao šejh beratima zaštićen 
u svome selu. Ovo da je Stambol. 


Umjesto sultana, vezir naruči da ga primi šejhu'l-islam Ebu 
Su'ud efendija. Već sa vrata dočekale su ga Ebu Su'udove riječi 
da ga, u ime sultana Murata hana, sina sultana Selima i unuka 
sultana Sulejmana, proglašava krivim zato što u hamzevijskoj 

tekiji u Ejaletu Bosna, nahija Birač, kadiluk Vlasenica, 
naseljenome mjestu Konjević pokraj Nove Kasabe, pod 
izgovorom da naučava islam, poziva pravovjerne u zabludu 
i bezvjerništvo. Iznosi nazore kojima se vrijeđa čast našega 
pjegambera Muhammeda i neprimjereno uznosi pejgamber 
Isa. 

Nalazeći da je šejhovo tumačenje islama u protivnosti s 
Kur'anom, šejhu'l-islam zaključuje da se hamzevijski šejh, kao 
takav; bezbožnik i rušilac temeljnog ustrojstva vjere, ima tajno 
pogubiti na osnovu važeće fetve njegovog uglednog učitelja 
i prethodnika, rahmetli šejhu'l-islama Ibn-Kemala kojom je 
presudio Ismailu Mašukiju, također kao zindiku i mulhidu. 

Upitan šta ima reći, šejh odgovori da nikako ne može 
prihvatiti presudu. Prvo, hamzevije nejmaju tekije, niti su 
je ikad imali u selu Konjević, Ejaletu Bosna, nahiji Birač i 
kadiluku Vlasenica, na šta se presuda odnosi, a to je dobro 
poznato i velikom veziru. Drugo, sve i da je onako kao što mu 
je presuđeno, a on to potpuno poriče, treba imati na umu da u 
islamu nejma prisile. On, prema tome, svojim učenjem nikome 
ništa ne nameće. Nadalje, sukladno Božijem jedinstvu, kao 
također temeljnoj odrednici islama, on — ako bi i bilo tačno 
da pripisuje pejgamberu Isau značenje Božijega sina koji je 
razapet za spas vjernika — više ne bi mogao biti musliman i ne 
može mu, onda, presuditi vrhovni šerijatski sudija. Odbranu 
ne iznosi da bi ubjeđivao u svoju nedužnost. Ili da bi se 
pomislilo kako se opravdava. Iznosi je zato što odbija da se 
o njemu kao muslimanu presuđuje u protivnosti s temeljnim 
učenjem Kur'ana. Presudu prima kao posebni znak Božije 
milosti, smatrajući da ga Allah uzvisuje na najvišu deredžu 
time što mu nepravedni vladari uzimaju život kao nedužnom 
stradalniku. 

— Čitavoga života borio sam se protiv ljudske sile ne Zemlji, | 
Narod se uz hamzevije nije digao i zaljuljao Sultanatom radi 
našeg naučavanja o bezbozništvu, nego s našom vjerom da 
Allah nije odredio prisilnu vladavinu nad podanicima. Kako 
islam ne poznaje posredovanje između Boga i čovjeka, a ti 
nisi halifa, ne možeš mi presuditi. Tako ne govorim zato što 
si mi upravo saopćio šta će biti počinjeno sa mnom. Govorim 
protiveći se načinu smišljenog nedjela. Doguralo se dotle 
da se u ime šerijata pogubljuje bezgriješan Allahov rob na 
Zemlji, umjesto da bude zaštićen. Na tronu šejhu"l-islama je 
Iblisov sluga u insanskom obličju. Može li takvo carstvo i dalje 
napredovati? 

Ebu Su'ud je, prema sačinjenome zapisniku, odgovorio 
ovako: 

— Tvoje riječi, dosljedno zapisane, ostat će opaka derviška 
tlapnja kojom se, sa zlom namjerom, unosi nemir u duše 
pravovjernih! — dorekao je Ebu Suud-efendija i pokazao da 
izdvedu šejha. 

Presuda je izvršena istoga dana. Raščejrečen je tajno na 
Tahte kaleu, ispod Devegloua, u blizini džamije Sulejmanije. 
Svezan je konjima za repove i konji potjerani na četiri strane. 


Hamzevije su širom Sultanata imale veliki broj pristalica. I 
u Stambolu. I u sultanskoj palači. Zato su se mogle saznati sve 
pojedinosti o šejhovom susretu s Mehmed-pašom i njegovim 
vrhovnim tumačem šerijata. 

Nije uspjela ljaga da s mrtvim šejhom hamzevije budu 
potvrđene kao bogohulnici i heretici u vjeri. Porastao je ugled 
mrtvog šejha u narodu. Sultanu Muratu rastumačeno je kako 
je potrebno da se njegovim muhurom odobri Ebu Su'udovo 
pogubljenje. 

Može biti da je to došlo i od velikog vezira. Da sebe prikrije, 
pokušao se iskupiti i odlukom o prestanku progona hamzevija. 
Ali, to je među onima koji su samostalno mislili shvaćeno kao 
priznanje da je nepogrješivi vezir teško zgriješio. 


Hamza Bošnjak iz Konjevića sticao je šest mjeseci povjerenje 
u saraju velikoga vezira i, četvrtkom između akšama i jacije, 
bio među onima koji su čekali da im Sokolu udijeli sadaku. 
Kad su se svi na njeg navikli i smatrali ga najbezazlenijim 
stvorenjem koje može postojati, ispod gunja je potegao čakiju 
i rasporio pašu. 

Ubici je presuđeno bez suđenja. 

Napisah li, ja, siroti žitelj vlastitog sna o pisanju Evlija, 
napisah li ja već ovo? Ne prepisujem li sam iz svoje knjige? Ili 
se to samo po sebi prepisuje iz života? 


Ubijen je veliki vezir. Najgrublje je dirnuto u najkrupnije 
poslove Sultanata. Odmazda se treba izvršiti do kraja i za sva 
vremena zatrti hamzevije. Žareno je i paljeno uzduži poprijeko 
Sultanata. Sasijecano ili bacano u zindane sve hamzevijsko. 
Sve dok nije bilo sasvim izvjesno da je zatravljena i pomisao o 
njihovom pokretu i tumačenju islama. 


Na ovome mjestu, ja, siroti Evlija, ovdje stavljam na 
uvid riječi koje je - mnogo godina poslije, u poganom 
nevaktu, spominjući šejha Hamza-babu — napisao potomak 
hamzevijskih šejhova. Nas dvojica smo adaši. Imamo isto ime, 
Derviš, iako nijedan nismo bili derviši. On je, umjesto Hamza, 
dobio ime po njima, dervišima hamzevijama. 

,Hiljadama njegovih sljedbenika, pripadnika hamzevijskog 
vahdetil-vudžudskog tarikata, a koje carska sablja isiječe yu 
drugoj polovini šesnaestog stoljeća po Miladu, navodno zbog 
hereze. Kad moć iz obijesti ili straha za sebe provali zulumom, 
tad se ljubav, ljepota, dobrota, istina i pamet, pravda kao zakon 
i pravičnost kao unutrašnji strogi sudija pojedinca prema 
samom sebi kažnjavaju kao zločin. Čudnovato je da su i carska 
uprava — od sultana do muhtara, sudije i dželati, također 
uvjereni da su nevini i čisti pred Bogom, vjerom i vremenom, 
Proganjanim, mučenim i svirepo poubijanim šejhu Hamzi i 
hamzevijama — Allah rahmetile!" 


Jedino nije ni pipnuto u samo selo Konjević. Ni sultan 
Murat nije bio tolika tevećelija da bi se usprotivio tome da su 
selo i životi njegovih žitelja pod zaštititom najvećeg sultanskog 
prethodnika. Na seljacima je bilo da se brinu o musafirhani i 
musafirima. Ako su sultani to i podrazumijevali, u beratima 
nejma ništa o hamzevijskom naučavanju. Zato su se dugo, vrlo 
dugo nakon ubistva Mehmed-paše, u musafirhani u Konjeviću 
— gradeći se da su i sami musafiri — smjenjivali strogi mufetiši 
iz Stambola. Revnosno su se brinuli da ne bude nikakvoga 
dervišluka. 


Sve to mene podsjeti na asasine i Hasana Sabaha. I po tome 
što je — iako su između tih dviju zabrana minule tri stotine 
dvadeset tri godine - Mehmed-paša ubijen na isti način 
kao Nizam Mulk. Razlika je u tome što je Nizam Mulk bio 
neuporedivo veći vezir, a da je Mehmed-paša bio previjaniji i 
opakiji te je tri cara dvorio, a nijednom dobro učinio. 

Na ovome mjestu Evlija Čelebija je istrgnuo 
trideset sedam stranica iz svoje rukopisne 
knjige. Na početku sljedećeg poglavlja, sa strane 
je dopisao objašnjenje. Postupio je tako zato što 
mu se otelo, a mislio je ukratko. Naknadno je 
shvatio da bi pisanjem o događajima koji su se 
zbili u međuvremenu opteretio čitaoce. Njima 
je obećao da će ovo biti knjiga o najvažnijim 
zbivanjima iz života sultana Fatiha i njegovoj 
povezanosti s Bošnjacima i Bosnom. 


SEDMI 
DIO 

VIII 


O smislu života 


Trebalo mi je više zamuke nego i u čemu drugom u ovoj 
knjizi da bih odgonetnuo kako se završilo sa Mahmut-pašom. 

Šejh Ajas je kudikamo zamršenija ličnost. I što je sam po 
sebi bio takav, a i kad se i naiđe na neki podatak o njemu, 
potrebno gaje odgonetati i provjeravati. Bude i da ga hroničari 
spominju pod drugim imenima. Ali, o njegovom životu može 
se dovoljno razabrati i primaknuti se istini. 

Poslije toga bih, da se nije pojavio , neriješen slučaj" sa 
velikim vezirom Mahmut-pašom, pomislio da će mi poći za 
rukom, da je to već uspjelo mojoj ruci kojom ovo pišem, da 
proniknem dokle je to moguće kad je u pitanju sultan Fatih 
i da ću mirne duše moći dogurati s ovom knjigom do mjesta 
kad treba staviti krajnju tačku i odmaknuti knjigu od sebe. 
Da ne bude više samo moja. Da je svijetla obraza dam na uvid 
čitaocima. 

Ali, kako god se pokušavalo, saberi-oduzmi, okreni-obrni, 
a-aa, džaba je, ne ide, nikako. Inekako kad je u pitanju neko 

ko je veliki vezir. Koliko god to bio visok položaj — odmah 
poslije sultana, ili ne odmah jer je iza sultana mnogo praznih 
mjesta, a tek onda dolazi veliki vezir kao druga najznačajnija 
ličnost ne samo seldžučke i osmanlijske povijesti — ipak je 
velikih vezira koliko hoćeš. I njihovih smjenjivanja. Kao što 
odgovori onaj derviš nekom velikom veziru na pitanje ko je 
najgluplji čovjek: 

= Ti, moćni vezire! Sve drugo si žrtvovao da bi se domogao 
tog položaja, iako si projahao pokraj krvave glave tvog 
prethodnika koja je ležala na istome mjestu na kojem je ležala 
glava njegovog prethodnika, a na kojem će budući veliki vezir 
projahati pokraj tvoje izložene glave! 

Ni manje ni više, on tako. 

I tačno poput smrti. 

Nije ugodno sresti se s time među redovima ovakve 
knjige, ali je tada bio takav običaj. Svako vrijeme ima svoje 
običaje. Oni tada izgledaju obično. Poslije postanu neobični. 
To je, naprosto, zato što prestanu biti uobičajeni. Moje je da 
pojasnim kad je neophodno: glave onih koji su bili značajni 
izlagane su na vidnom, za to posebno određenom mjestu, i 
još na posebnim tacnama, od srebrenih do drvenih, zavisno 
od važnosti pogubljenog, ili samo na golom kamenu. 

Je li to ugonjenje straha u kosti narodu šta tek njih čeka ili 
ne čeka ako je to snašlo takve glave? Ili je poručivano narodu 
da se ne misli da se pravda ne provodi i na takvim glavama? 
Nešta jest. Ne bi to bilo tako da nije bilo potrebno. 

Treba li postavljati pitanje ko je to mogao izgovoriti? I 
kojem veziru? 

Ko bi drugi, onaj derviš bez šejha, Hazir zvani, berber sa 
žutim makazama, iz nekog, nekad postojećeg sela kraj nekoga 

gradića nedaleko od Ankare. Znalo se da je ono šta on rekne 
pod zaštitom sultana Fatiha. 

Koji je veliki vezir povukao za jezik derviš-Hazira nadajući 
se da će mu pitanjem začepiti usta i dobiti dodvornički 
odgovor? Mahmut-paša nije, njemu to ne pristaje. 


Mahmut-paša nije bio tek veliki vezir. U povijesti 
Osmanlijskog Sultanata nijedan veliki vezir nije mu ni izbliza 
ravan po sposobnosti, odvažnosti, učenosti, omiljenosti, 
dobrotvornosti, uvažavanju. I da nije bilo Nizama Mulka iz 
doba Seldžuka, bio bi i najveći veliki vezir. 

Prijateljstvo između Mahmuta i mladog princa Mehmeda 
započelo je u djetinjstvu i potvrđeno posebnim pečatom: kad 
je princ postao namjesnik u Manisi, Mahmut je s njim tamo 
boravio kao muhurdar. Pripremajući opsadu Konstatinije, 
Mahmuta je postavio za beglerbega Rumelije. To je u 
ratnom stanju značilo da je glavni komandant osmanlijske 
vojske iz Evrope. Veliki vezir postao je odmah po osvojenju 
Konstatinije. Bio je i maršal. I admiral ratne flote. I vrhovni 
vojni sudija, kazi-asker. 

Navodi se da je Mahmut-paša ukupno šesnaest godina 
bio veliki vezir. I da je jednom bio smijenjen i ponovo 
postavljen za velikog vezira. Ne navodi se ni zašto, ni kad. 
Mnogi veliki veziri padali su kao kruške na povjetarcu, a to 
je mjesto izloženo vjetrometini. Navodi se i da se sultan Fatih 
namijenjao velikih vezira. To je moglo biti tada dok to nije 
bio Mahmut-paša. 

I oni koji su u to vrijeme ili poslije pisali o njemu — a dosta 
ih je koji ga nisu podnosili — nisu mu osporavali da je bio veliki 
učenjak, gazija proslavljen u više ratova i bitaka, dobrotvor, 
pjesnik izrazitog stila. Kao što svim vezirima stoji na čelu 

veliki vezir, Mahmut-paša stoji na čelu i svima iz Bosne na 
polju istočne književnosti. Pisao je pjesme pod imenom Adni. 

Iza njeg je ostala zbirka pjesama i zbirka pisama te opširna 

rasprava na temu "Šta je kibla i kako se pravilno odredi u 

nepoznatom kraju?" 

Njegov savremenik Latifi napisao je: 

,Kao što je on, rijetko je došao u Osmanlijskom Sultanatu 
pravedniji, Asafu sličniji i plemenitiji vezir. U darovitosti, 
pravednosti, duhovitosti i oštroumnosti, po mišljenju historika, 
nije njemu ravan zasjeo na stolicu velikih vezira. Mogao je sve 
čitati i razumjeti. Osim toga, u više grana znanosti domogao 
se stručnog znanja. Pošto je u javnosti vazda stajao na strani 
pravde, sultan mu je povjeravao sve državne poslove. Na 
način divana spjevanih pjesama i pjesničkih stihova, ostalo je 
iza njega dosta lijep broj". 


Kršćanski historičari, koji su, mnogo godina poslije, pisali 
o Mahmut-paši, svi su od jednog prepisivali uzroke koji su ga 
odveli u smrt. I način smrti. Previše upada u oči da se u tome 
nimalo ne razlikuju. Iako su jednaki po svojim namjerama, 
znaju se razići. Jedan te isti događaj svaki postavi u drugo 
vrijeme i prilike te ga drukčije obrazloži. Ili da ga i ispuste, pa 
bude kao da ga nije ni bilo. A skroz su podudarni u ovo dvoje, 
o uzrocima i načinu Mahmut-pašine smrti. Koliko sam se 
ja, siroti putopisac i pisac Evlija, izvještio u čitanju njihovog 
pisanja, ovo nikako nije mirisalo na dobro. 

Redom pišu da je to bilo po povratku iz pobjedonosnog 
pohoda po istočnoj Anadoliji, kad su izrečene kazne i 
krivcima i nevinima. I da je među pozvanima na divan bio 
i veliki vezir Mahmut-paša. A ko bi prije njega mogao biti 
pozvan? Ali, on je zadržan i bačen u zloglasnu tamnicu Sedma 


Isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 341 


kula. Potpuno izdvojen; tu je držan sedam mjeseci, da bi ga, 
poglavar Istanbula Sinan-paša zadavio: uz pomoć nekoliko 
odabranih hulja, nabio mu je na glavu luk i uvrnuo tetivu oko 
vrata. 

Drugi od dvojice najpoznatijih kršćanskih biografa sultana 
Fatiha — a vidi se da jedan od drugog uglavnom prepisuje — 
navodi da Mahmut nije bačen u tamnicu. Nije truhnuo sedam 
mjeseci u tamnici Sedma kula. Da je bio toliko dugo izdvojen 
i pod prismotrom na svom imanju kraj Edirni. 

Aha. 

To nimalo nije isto. A nije ni utjeha. Kraj je u obje knjige 
isti: našlo se hulja koje će se između sebe otimati da pomognu 
poglavaru Istanbula da se Mahmut-paši zategne kanafa tetive 
oko vrata. 


Navode četiri uzroka koji su ga koštali glave. Sva četiri su 
kao Mahmut-pašino pritivljenje sultanu Fatihu. Dva, pa i 
treći odnose se na Bosnu. 

Za četvrti, pohod sa vojskom na istočnu Anadoliju svi 
ocjenjuju uspješnim, a krivica velikog vezira obrazložena je 
odvraćanjem sultana od gonjenja poraženog pobunjeničkog 
vođe Uzunhasana. 

Kao treći razlog, navode prelazak Smedereva pod 
osmanlijsko gospodstvo. Toliko je bilo većih bitaka, 
značajnijih gradova i utvrđenijih zidina da to nisam smatrao 
bitnim u sultanovom životopisu. Iz toga sam, ranije, tek 
spomenuo da se zameće da je Jelena, udovica srpskog despota 
Lazara, pokatoličila se i zavještala Srbiju rimskom papi. Na to 
se pobune neki srpski poglavari i svi tudi prisutni Bošnjani. 
Oni su Smedereva dopali kao prebjeglice pred katolicima 
iz Bosne. Izaberu za vođu Mahmut-pašinog brata Mihajla. 

Računali su da će im Osmanlije pomoći da protjeraju Jelenu 
i razoružaju njezine pristalice. Tada je, godine 1458. po 
Miladu, Mahmut-paša prvi put opkolio Smederevo. I bi da 
ubrzo digne vojsku. Potrebnija bila na prečem mjestu. Kako 
on tako, Jelena na vjeru namami Mihajla. I, kako joj dopade 
u ruke, ona ga otpremi Ugarima. Oni ga pogube. Naredne 
godine se vrati Mahmut-paša. Osveti brata, uze Smederevo i 
time bi preuzeta čitava Srbija. A Jelenu protjera. 

Prva dva uzroka koje navode kršćanski tekstopisci odnose 
se na Bosnu. Prvi, Mahmut-pašina neposlušnost u vezi s 
utvrdom između Vareša, Fojnice i Visokog. Drugi, pokušaj 
- pomilovanja posljednjeg bosanskog kralja u sultanovo ime. 

Treći uzrok zapadnih historičara zbio se šesnaest godina 
prije presude. Od prvog i drugog prošlo je punih jedanaest 
godina. I da se tome sudi nakon tolikih godina! A još sutradan 
nakon toga šta je bilo to sa kraljem u Ključu, povjeri sultan 
Fatih Mahmut-paši kao svom velikom veziru pohod na 
Hercegovinu. To povodom tog razloga. 

Prvi je Mahmut-paša namah otklonio: kako ga sultan Fatih 
vrati, tako on topovima i razruši Babića odžak, Dobobicu ili 
Bobovac, kako je kome pravo i kako kršćanski historici utvrdu 
obilježavaju različito. | 

Vidljivo je da su prva tri uzroka neznatna i o njima su 
davno bile svedene računice. 

Da je i bio kriv, a nije, za treći je platio najtežom kaznom: 
izgubio je brata. 

Četvrti je nepostojeći. Sultan kao Fatih se niti nagovara, 
niti se odgovara, niti se navraća, niti odvraća. To je bilo ratno 
stanje i njegova je i prva i posljednja. ' 

Jedan od dvojice naknadnih zapadnih biografa kao tačan 
datum ubistva Mahmut-paše navodi 18. juli 1474. godine po 
Miladu. 

Drugi navodi 27. august 1474. godine po Miladu. 

Aha... Četrdesetak dana razlike. 

To je zanemarljivo kad se, s velike vremenske — i prostorne | 
- udaljenosti, piše o davnim događajima. Ali, zašto su se 
obojica opredijelila za precizne, a različite datume, kad je 
uobičajeno da jedan od drugog prepisuje? 

Nadalje, prvi biograf, tačno četrdeset šest stranica unazad 
u istoj knjizi, izričito navodi da je veliki vezir Mahmut-paša 
sahranjen 1470. godine po Miladu u turbetu pokraj male 
džamije čiji je on vakifi izvjesno je da je dovršena tek godinu 
poslije njegove smrti. 

Aha... Sada je razlika četiri godine. Ni to nije veliki raspon. 
Ali, jesu proturječnosti. 

Onome ko je zaslužio da bude najsvirepije pogubljen i 
još s najtežim optužbama za veleizdaju, ne može se znati za 
grob. Nikako mu ne može biti odana počast pokopavanjem 
u turbetu. Njegova zadužbina bila bi srušena. Nikako da bi 
mu se odala počast završavanjem džamije poslije njegovog 
pogubljenja. 

Obojica biografa, u istim knjigama, na drugim mjestima, 
opisuju ovu džamiju — kao i ostale njegove zadužbine — kao 
veliku i dovršenu za dobrotvorovog života. 

Aha... 

Prvi biograf poriče obje godine smrti koje je sam naveo i 
tvrdi da se nikako ne poklapaju s godinom u kojoj je Mahmut- 
paša postavljen za admirala osmanlijske flote. Ta godina se 
zna i tu dužnost nije mogao preuzeti onaj koji je zadavljen 
nekoliko godina ranije. 

Aha... 

Pogreške su moguće i u nekih sedam godina kad se računa 
unazad od stvarnog podatka o smrti do prvih tvrdnji zapadnih 
biografa. Ali, ni to se ne bi moglo zamjeriti kad se naknadno 
piše o događajima iz prošlosti. Nedovoljno je pouzdanih 
izvora, nagađanja su česta. I prilagođavanja potrebama. A, 
kad je previše prilagođavanja i loših namjera... 

Jedini mogući tačan podatak je ovaj na koji sam naišao 
i koji se navodi bez ikakve sumnje: Poslije naprasne smrti 
sultana Fatiha, kao žrtva svođenja prljavih računa, pogubljen 
je njegov veliki vezir Mahmut-paša. 


Iako su bila prošla dva dana otkako je sultan Fatih zapao 
u bunilo, tek kad je umro svima koji su bili u njegovoj blizini 
postalo je jasno da se neće uspjeti otrgnuti. Jest, znao je imati 
strašne napade bolova. Ali, patio je od bolesti od koje se ne 
umire i koja mu se javljala s vremena na vrijeme. Drukčije, 
bio je u dobroj snazi i razum ga je služio veoma dobro. Tako 
je i okupio veliku vojsku. 

Osim jednom čovjeku, onome koji je to učinio i koji 
nikako nije mogao računati s pomoćnikom, niti mu je trebao, 
sultanova smrt bila je potpuno iznenađenje. 

I, tada, kad se uznalo da sultana više neće biti, među 
grabežljivcima počinje otimačina za njegovo nasljedstvo. Ko 
će ga zamijeniti? Džem ili Bajazit? Bit će onaj koji prije dođe! 

Dotadašnji najodaniji sultanovi saradnici podijelili su se u 
tri grupe. Jedni su bili oni koji će dojaviti Bajazitu i nastojati 
onemogućiti one koji će poslati dojavljivače Džemu. Drugi 
će sve učiniti da bude sasvim suprotno. Treći su bili oni koji 
su iskreno patili za sultanom. Njima je s onima iz prve dvije 
grupe zajedničko da su bili zabrinuti da vijest o smrti ne 

procuri. To bi izazvalo nerede u vojsci na koje se ne bi moglo 
uticati i donijelo bi nesagledive posljedice. Oni su smatrali da 
to uspomena na velikog sultana nikako ne zaslužuje. Onima 
iz prve dvije grupe bilo je stalo da se ne raščuje o smrti prije 
nego što i sami ne dođu na sigurno. U Istanbul. Tu će stići 
njihov budući sultan, a dotad se onemogućiti onaj drugi. 
Nasmijani i zajedno s ostalima kad su vojsci na očima, oni iz 
dvije grupe više nisu prezale ni od čega. Počeli su svoja mučka 
međusobna razračunavanja. Nije se gledalo ko je ko i šta je 
ko. Ko živ, ko mrtav. 

U tome nije toliko vođeno računa o Bajazitu i o Džemu, 
koliko o očuvanju golih života i zadobijanju položaja. Bilo je 
pitanje, prvo, ko će ostati živ da bi se, tek zatim, kao takav, 
preživjeli, mogao domoći što većeg vlastitog udjela u vlasti. 

Ako je došlo dotle da glavom plati takav sultan, onda nije 
čudno da su ostali oko njega padali kao ledinice sa strehe. 

Ove kurjačke igre redovno vode oni koji se motaju oko 
vlasti. Nikad ne svi. Neki. I to veći dio. Oni u tome svome ne 
prestaju otkako je svijeta i vijeka. Samo što se na njih — pod 
dojmom velikog događaja s promjenom vlasti ili vladara — 
tada manje, ili i nikako, obrati pažnja. Oni za to znaju i znaju 
kako će se u tome zaštititi. Već se snađu u nastaloj općoj 
pometnji, koju oni potpiruju. Dok još frtutma traje, dovoljno 
se prikriju. Nikad nijedna vlast ili vladar nisu smijenjeni, a da 
u novoj vlasti ne bude neposrednog udjela poraženih. Takvi 
su samo prikriveni. Oni nikad ne rade u korist svoje štete. 
Rade u svoju korist. Čak i u situacijama sa smrću i nakon 
smrti takvih veličina svjetske povijesti, kakav je — volio ga 
ko, ne volio — sultan Fatih. Iako nimalo ne izgleda tako, oni 
pogotovo tada dolaze na svoje. 

U gunguli, u kojoj se više nije znalo ko pije, a ko plaća 
životom — bez obzira kojoj od tri strane pripadao — samo 
ako je bio tu, prisutan, najlakše je bilo da smrtno nastrada 
Mahmut-paša. Ili, ako nije bio tu, onda mu je to učinjeno 
nakon što se došlo u Istanbul, kad metež i vojsku više ništa 
neće moći saulisati. Bio je najveći protivnik slabijima od sebe, 
a to je većina preostalih oko sultana. 

I to što je nastala bespoštedna borba koji će od njegovih 
sinova steći prevlast — s trećim sinom, Korkutom, niko nije 
ni računao — dokazuje da sultan Mehmed nazvan Fatih nije 
mogao donijeti zakon o bratoubistvu. Ne samo što on tako 
nije postupio prema svojoj braći, nego što su mu sva tri sina 
bila živa i tada, a i poslije se, živi i zdravi, sreću u historijama. 


Bajazitovi zagovornici bili su spretniji, za razliku od onih 
koji su podržavali nesretnog princa Džema. To će Džema 
pratiti do kraja života i biti i sastavni dio njegovog života i 
njegovog imena: nesretni princ Džem. 


I, kad se znalo da je sultan Fatih mučenički završio Život, 
a sa njegovom smrću tek počinju smutnje njegovih zapadnih 
biografa: po njegovom životopisu treba mu pripisati što više 
zlodjela, tako i osuđivanje na mučku smrt najbližeg saradnika. 
Time će se dokusuriti tvrdnje o sultanu Fatihu kao pravednom 
vladaru koji se nije miješao u sudske poslove i pokazati da 
samo nikakav čovjek bez razloga naređuje da svirepo bude 
pogubljen i njegov najbolji prijatelj. 

Kao najvažniji razlog pogubljenja navodi se sultanova 
zavist prema prvom saradniku. On je, pak, među prvime što 
je naučio školujući se za vladara da nikad ne smetne s uma 
hadis: ,,Kad bi nešta moglo preteći Allahovu odredbu, onda bi 
to bila zavist" 

Malo ih je. Ima ih. Samo takvi ostanu zaista veliki. 

Radi takvih se i produžava i obnavlja ljudska vrsta na 
Zemlji. Bez njih bi život bio življen na džehenemski način već 
na Ovome svijetu. A, evo, i mene, sada, dok ja, siromah Evlija, 
ovo ispisujem i eto i vas, dok ovo čitate, još na Ovome svijetu. 


Nastranu dvije temeljne istine koje su jače od svih doka- 
zivanja: 

Prva: Ne bi Mahmut-paša sebi dozvolio da dotle pogriješi 
prema sultanu Fatihu. 

Druga: Čak ako on i bi — a ne bi, sultan Fatih to sebi ne bi 
dozvolio. 


Ovog trena dođe mi u pamet da Adni znači Dženetski, a 
Avni je Onaj koji pomaže. 
I za time mi naumpade Adnijeva pjesma: 


Kad smrt pusta najposlije svađu diže, mir uviđa — 
Zašto ljudstvo rad' svijeta uzalud se tudi svađa? 

Ne spominji svoga druga nigdje ime u pjesmama 

O, Adni, svrha pjesme: diviti se ljepotama! 

Kol'ko mudrih među lude opremiše tvoje oči! 

Sad su mene okupile — nek mi je Bog na pomoći! 
Adni svoju glavu, dušu, pred noge Ti meće sada 

Po zakonu: rob s imetkom gospodaru svom pripada. 
Mi smo mali, af u nama veliki se ponos budi, 

Što smo barem ljudskoj knjizi velikijeh dali ljudi. 


Neka je mir plemenitoj duši pjesnika Adnija. 

VII/2 


Pismo Sitti Mukrime 


Čestiti sultane, 

Danas sam nastavila čitati tvoj ,Divan' Odavno sam sve, 
svaki stih, naučila napamet. Ponovna čitanja tvojih pjesama 
nisu izazivala zasićenost ili odbojnost. Doživljavam ih kao da 
iznova na konce nanizujem zrnca bisera s prekinute ogrlice 
koja je imala više struka. Kao da biram jedno po jedno zrno 
iz zdjele u kojoj su sakupljena sva zrnca s prekinute biserne 
ogrlice. I počinjem ih nizati na konac. Nastojim da to bude 
onako i po onom rasporedu kako su bila nanizana. Zrnce po 
zrnce, struku po struku. Harf po harf, pjesma za pjesmom. 
Mogu li se ikad ponovo biseri s rasikinute struke nanizati 
rasporedom po kojem su bili nanizani? Ne mogu. Nije li u 
tome posebna ljepota te drukčije, nove struke bisera? I moga 
ponovnog čitanja tvojih pjesama? A možda i mogu, biseri. Ko 
možetvrditi dato nijemoguće. Prethodnoje moje potvrđivanje, 
nije pitanje, i zato misao nisam završila upitnikom. Možda mi 
i uspije, a da toga ne budem svjesna. 

Kad neko ima više sestara i one izgledaju isto, svaka sestra 
je različita sestra. Allah je htio da nikad dvoje isto nije isto. Da 
svi mi, i rođene sestre koje su iste, nismo iste. 

Avni dragi, 

Sitna zrna bisera su kao i harfovi u tvojim pjesmama. Zrna 
su sitna i kao da su i ista. A ne mogu biti. Samo se čini da su 
isti harfovi koje si upotrijebio u istoj riječi ili u rečenici, i da 
su ponovljeni ili se ponavljaju. Elif je elif. Ako nijedno zrno 
sitnog bisera ne može biti isto, svaki elif na drugome mjestu 
je različit elif. : 

Neko bi, ne samo pomislio nego i ustvrdio, da sam skrenula 
s pameti. I ne skrenula. 

Pročitala sam tvoj ,Divan" ko zna koliko puta. Vraćam 
se stalno i na tvoje riječi meni. Sve ove godine niko nikome 
nije mogao tako nizati riječi kao ti nekada meni. Ne znam 
nedostaju li tebi ti razgovori. Sjećaš li ih se ikako? 

Trebat će mi dosta vremena i snage da se uravnotežim 
poslije ovoga što sam ti — ako sam — najzad napisala pismo 
koje će ti biti uručeno — ako će biti. Ovo pismo ispisujem, u 
mislima i na papiru, trideset i nešta godina. Koliko god se 
razlikovala, isto je svako pismo koje ti nisam poslala svih tih 
trideset i nešta godina. Možda nisam zato što su, kao i ovo, sva 
podjednako zbrkana. 

Sapeta sam cijeli svoj život do grla. 

Dok nisam saznala, pretresala sam nebrojeno puta 
mogućnosti po kojima si ti mogao ustanoviti da to nisam ja kad 
si ujutro, poslije te prve vaše i jedine bračne noći, shvatio da 
pokraj tebe u postelji leži neka druga žena. Koji sam god razlog 
sebi navela, a navela sam ih na desetine i desetine, svaki bi otpao 
kao nemoguć. Davni su bili naši susreti. Bili smo premladi 
da bismo se mogli sjećati pojedinosti o našim susretima, 

pogotovo oboje istih pojedinosti. I da smo bili odrasliji, ne 
bi bilo moguće da bismo sve ove godine u međuvremenu 
oboje mogli pamtiti na isti način istu pojedinost. Ako sam ja 
nešta zapamtila, nisi morao ti, nisi i ti. I obrnuto. Ako bismo 
se oboje i sjećali iste pojedinosti, njezin doživljaj bi nam bio 
različit. Čega se mi poslije sjećamo iz djetinjstva, a čega se sve 
ne sjećamo? Premalo toga zapamtimo sami. I od toga malo 
šta nam ostane u sjećanju. Češće pamtimo ono na šta su nas 
drugi podsjećali i tako smo o tome produžavali i obnavljali to 
sjećanje, a ono, onda, više nije samo naše. Jesi li zapamtio da 
sam tražila da mi obećaš da ću ti biti žena? A ti si pristao. 

Ja sam zapamtila da sam, kad sam se igrala s tobom, bez 
gađenja i ikakvog ustezanja, držala puževe i puštala ih da mi 
gamižu uz ruku. Misleći da to govoriš meni, mogao si tog 
jutra mojoj sestri, onako bez veze ili i s namjerom, spomenuti 
to o puževima. I da se ona zgrozi na to. I da ti po tome povežeš 
da to nisam ja. Od tog primjera sam odustala. Ne samo zato 
što sam pomislila da se ti uopće toga ne sjećaš, kao što se ni 
ja ne sjećam šta si ti držao u rukama. Odustala sam već zato 
što mi je to s puževima u međuvremenu postalo odbojno. I da 
sam ja bila ta koja je osvanula u tvojoj bračnoj postelji i da si 
meni spomenuo to sa puževima, tada bih se već zgrozila, a ti 
bi mislio da imaš dokaz da to nisam ja. 

Onda sam, jednom, shvatila da mene od mojih sestara nisi 
razlikovao po mjerilima razuma. To je tebi srce govorilo. Dok 
nisam saznala kako je bilo, zaključila sam da si jednako tako 
ujutro prepoznao da nisam ja u tvom krevetu. 

Ovo pismo je ipak drukčije od ostalih mojih pisama koja 
nisi dobio. Dok ga pišem, sada, upravo sada dok ovo pišem, 
naumpada mi da ti ovo ne piše žena koja je mlada. Nisam više 
ni sredovječna. Od početka pisanja svih mojih neposlanih 

pisama tebi, jasno mi je bilo da nisam ona djevojčica iz našeg 
djetinjstva, da je od tada prošlo mnogo godina. Ali, dosad 
nisam shvatila da ti ovo pismo piše djevojka koja više nije ni 
mlada, čak ni sredovječna. Pogađa me misao da ti pišem kao 
osoba pokraj koje bi ti sada prošao kao da me nikad nisi ni 
vidio. To je razumljivo. Izgled se promijenio. Ali, mislim da ti 
ni srce neće reći, da ti neće zaigrati. Ako me budeš pogledao, 
pa da naknadno znadneš. 

Ni po kome se nisam usudila poslati nijedno moje pismo 
koje sam ti napisala. Sretna okolnost bila je da smo, naša 
porodica, ono šta je od nas ostalo, prešli u Istanbul. Tako 
sam se mogla uvjeriti da ti se može prići kad ideš u džamiju, 
kuda ideš, da ideš bez pratnje, da zastaješ i pričaš sa narodom. 
Jednom si stajao ni aršin dalje od mene. Tako ćeš primiti ovo 
pismo. 

Ako misliš da je kriva žena Kara Hidr-paše, ona je najmanje 
kriva. Ponijela se kako je njoj naloženo. Nama dvjema, onoj koja 
će poslije postati tvoja prva žena, i meni, rekla nam je da nju 
šalje Halil-paša. Između nas šest neudanih, ostale smo nasamo 
s njom nas dvije. S nama je nadugo razgovarala. Rekla nam da 
joj je naložio Halil-paša, njemu da je naložio tvoj otac, veliki 
sultan Murat, a da se on dogovorio s tobom kao mladoženjom. 
Zašto nam je to govorila? Da takvim spominjanjem pred nama 
kao njezinim svjedocima poslije mogne zaštiti sebe? Ako je 
sumnjala, je li mogla pitati koga drugog: tvog rahmetli oca, 
tebe, moju sestru? Kako je mogla sumnjati žena Kara Hidr- 
paše? Posumnjao je njezin muž Kara Hidr-paša. Rekla nam 
je to, nama dvjema, a da to mi možemo reći kome god živom 
hoćemo ako nam je stalo da u korijenu bude zatrven naš rod. 
Tako. Time bismo doveli u pitanje sultansko. A i ako bi se gazila 
riječ velikog vezira. I ovaj i onaj bi se svetili. 

Nije se moglo sakriti od Kara Hidr-paše. Najnormalnije jeda 
muž zna zašto će mu žena odsustvovati. Kad mu je prepričala 
razgovor sa Halil-pašom, tražio je da mu sve potanko prenese. 
Rekla mu je da je Halil-paša rekao da odabere onu koja se 
njoj svidi. Muž je njoj rekao da to nikako ne može biti. Da to 
smrdi po Čandarlijama. Gdje može biti da se provodadžijki 
prepusti da ona izabere između četiri-pet-šest, onu koja se 
njoj svidi?! Ne ženi se ona. Ne može se žena oženiti. Ženi se 
sultanov sin koji je bio i bit će sultan. Taj Halil-paša ako nije i 
četvrti veliki vezir kojeg zaredom daje porodica Čandarlija. S 
oca na sina, samo što još nisu sultani. I da on, Kara Hidr-paša, 
u tu familiju nejma povjerenja. Da je svašta načuo. Ali, hajde 
to reci sultanu. Da sultan ne drži do njeg ili, još više do uticaja 
njegove porodice, ne bi ga držao. Pa da će on, Kara Hidr- 
paša, otići sultanu. I da će mu, onako u razgovoru, usputno 
spomenuti da mu se žena smela i da nije najbolje zapamtila 
mladino ime. 

I, sultan njemu rekne da ni on ne zna imena. A ni Mehmed 
da nije zapamtio. Ali, zna da ima dva imena samo ta koju 
njegov sin hoće. Te ovo i ono, rekne mu. I o tim mogućim 
mahanama... To ona sve nama dvjema nasamo, i da to više živ 
rob ne smije znati. I da je tačno to da smo sve sličnije nego jaje 
jajetu. Da ona ovo još nije vidjela, ni čula da i tako može. A nas 
dvije, dibidus. I rekne nam ovako, pravo u oči: ,,Kučke jedne, 
da bi li kučke, kad vas vaša mater ne razlikuje, ja vas nikako 
ne mogu razaznati koja ste koja. Ja ću sad oko ruke svezati 
crvenu mahramu Sitti Mukrimi. Druga me, kad dođem sa 
svatovima, može dočekati s crvenom mahramom oko ruke. 
Bude li tako, otkrit će se. Nekako i po nečemu. Nekad. Neće 
moći biti da se ne otkrije. Kad-tad. Kako god ja sada obilježim 
jednu od vas, tako sebe može obilježiti i ona druga. Tamam 

ja i ostala ovdje tih petnaest dana s vama, opet ne može biti 
da vas upratim. Pa, hajde što će zaplatiti glavom svako ko se 
j u devčtom koljenu s vama orodio, ali je meni da ne platim 
svojom glavom. Pa, pamet u glavu". | 

Tako je rekla kako je rekla. 

Akojje kriv Halil-paša, on je za svoju krivicu poslije zaplatio 
drugim krivicama. 

Koliko je kriva moja sestra? Šta je mogla moja sestra? Ona 
trideset i nešta godina ispašta. Koja djevojka na ovom svijetu 
tada ne bi poželjela biti na njezinom mjestu?! I sad bi mnoga 
bila tvoja žena, a da se i ne govori tada. 

Njoj se nasmiješila sreća moje sreće. Ili samo nesreća moje 
nesreće. Za razliku od tebe, ona je znala, u toj svojoj jedinoj 
noći s tobom, da sam ja trebala tu noć leći u vaš bračni krevet. 
Zato je pitanje je li se ona i u toj jednoj noći mogla imalo 
osjećati onako kako bih se ja osjećala da sam bila na njezinom 
mjestu, koje meni pripada. 

Sad mi se i srce ubrzalo. Tuče. Šta bi s nama, dušo moja? 

Koliko nam je sad godina, dječače moj? Dovoljno da se ja 
ponovo plašim. 

Ja bolujem za tobom trideset i koju godinu. 

U pitanju su snažni osjećaji. To je u meni i samo moje. Čuvaj 
se. Molim te, bez sikiranja. Ionako će sve biti ili neće biti. 

Da bih ispunila obećanje sebi, riječ po riječ sam ovo 
pročitala više puta, pa se vraćala na početak. Koji početak? 
Toliko sam opterećena da zaboravim zašto se vraćam. Ponoći 
bi se moji osjećaji približavali i prolazili, a čarolija još uvijek 
trajala. 

Vraćat ću se mnogo puta na početak. Princ je zlatan, dobar, 
predobar. Znala sam to oduvijek. Zahvaljivala sam se Bogu na 
daru koji mi je došao s tobom. 

Jesi li zaboravio da sam sramežljiva? Ne pravdam se. Nikad 
se ne zna šta nam život nosi. 

Griješna li sam, majko moja mila. 

Sultane moj, | 

Misli se da je ženi lakše, da umije upravljati osjećajima, 
da joj je to lakše i organizmom. Možda jest. Možda nije. Iz 
smrtnog straha da bi bilo spomenuto tvoje ime kao krivca, 
niko od mojih ne smije ni pomisliti da sam luda. 

Ti si ona druga polovina moje duše koju sam našla, pa 
izgubila. 

Sultane moj, 

Bio si i ostao najvažnija osoba u mom životu. 

Nije mi bilo lahko sve ove godine nositi te u srcu i znati 
da ti ne znaš... Nisi o tome pitao moju sestru. Or je meni 
rekla. Nekom je morala. Kome bi drugom ako je ti više ništa 
nisi upitao? Ja samo sestra tvoje prve žene. Tvoje žene koja je 
trebala biti sestra tvojoj ženi. 

Sestra mi je rekla da ti je to odmah priznala. To znamo nas 
troje, ti, ona, ja. 

Šta si sve mogao kad si je, ujutro nakon vaše zajedničke noći, 
oslovio mojim imenom, a ona ti odgovorila da ona nije Sitti 
Mukrima? I ona i ja mislimo da si tako prema njoj postupio 
zato što ti je bilo stalo do mene, a nju nisi mogao ostaviti i 
mene dovesti. Ili nju otjerati, a mene dovesti. Nikome od nas 
troje ne bi bilo dobro. Hvala Dragom Bogu da njegov zakon 
ne dozvoljava ženiti se svastikom kod žive žene. 

Nije moje da nagađam šta si sve mogao, a nisi. Učinio si 
onako kako si učinio. Ni ona, ni ja, mi tebi ništa ne možemo 
zamjeriti. Zamjeraš li ti nama? 

Kad je iz naše kuće otišla žena Kara Hidr-paše, kad smo 
je svi ispratili kako dolikuje i kad sam se opet našla nasamo 

sa sestrom koja će postati tvoja žena, onako, možda u šali, 
ili igri, ili što mi đavo nije dao mira, odvezala sam crvenu 
mahramu s ruke i zavezala je njoj. Prihvatila je to kao igru 
i šalu. Navečer, sutradan, narednih dana, niko od naših nije 
primijetio zamjenu. Njoj se to svidjelo. Mene je spopao strah 
da budem tvoja žena. Bojala sam se. Ona se nije bojala. 

Opet sam pročitala ovo pismo. Možda je zbrkanije od onih 
koje ti prije nisam poslala. Mislim da ćeš me razumjeti zašto 
mi je toliko važno da znam da si pročitao ovo pismo. Ne 
tražim da mi oprostiš. Osjećam da će mi duša biti mirnija kad 
i njezina druga polovina bude znala o ovome. 

Ja mislim da znam zašto je ovo sa mnom i sa tobom bilo 
kako je bilo. Sve drugo u životu imao si osim mene. Ako je 
istina da ti je bilo stalo do mene, onda sam ja cijelim svojim 
životom trebala platiti cijenu da ni ti ne možeš imati sve. Niko, 
ni ti, ne može imati sve. Ti si izgubio samo mene. Ja sam, 
gubeći tebe, izgubila sve. 


Sitti Mukrima 

VII/3 


Mrazovac 


Dobro je bilo zaproljećilo. Godina 1481. po Miladu. 

Na istanbulskim zadinama zavihorili su se sultanovi bajraci: 
na svakom po tri polumjeseca sa zvijezdom. Vojska je pred 
pokretom. 

Mnogo vojske. 

Istanbul nije zborište. Usputno će se prilaziti iz drugih 
pravaca. Već po brojnosti pristiglih iz Rumelije i vojske koja 
kreće iz samog Istanbula, da se zaključiti da će biti toliko 
vojske koliko je dosad nije poveo nijedan sultan. 

Čim nejma vojske iz Azije, jasno je da se prelazi u Anadoliju. 

Toliko će se okupiti vojske da će mnoštvom dostići brojke 
kojima su dosadašnje osmanlijske pohode prikazivali kršćan- 
ski hroničari iz tog vremena i kasniji historičari. 

Pri kraju aprila, 25. dan toga mjeseca. 

Sultan Fatih je na čelu. 

A govorkanja da je sultan na kamari, da ga je spopala bolest 
od koje se ne može pomaknuti? 

Umjesto nadriljekara po Evropi, liječenjem na Istoku bavili 
su se školovani ljekari. Istočna medicina bila je daleko ispred 
zapadne. Na stambolskom dvoru bili su najbolji ljekari Istoka. 
Bilo ih je pet ili šest. Najviše Perzijanaca. Oni su pred sobom | 
imali najveći uzor u Ibn Sini, osnivaču moderne medicine. To 
su Zikrullah iz Širvana, Hamiduddin Lari, rodom iz Laristana, 
i Kutbeddin Ahmed iz Kirmana, koji se umijeću liječenja 
naučio od znamenitog oca, čije je pravo ime zamijenjeno 
nadimkom Hećim Kirmani. 

Ja, siroti Fatihov životopisac Evlija, više puta sam s dužnim 
poštovanjem spominjao u ovoj knjizi Ishak-bega, prvog 
bosanskog beglerbega. Napisao sam da je iz Bosne premješten 
bliže sultanskoj palači u Edirnama i postavljen za namjesnika 
u Ušćupu na Vardaru. Ovaj beg je velikom sultanu preporučio 
svog ličnog ljekara Araba iz Kudsa. 

Bio je i jedan ljekar Osmanlija, Nedžmuddin. Njegov 
uspješni učenik je Mehmed, sin Kemalov, iz Tibriza, ali se on 
više bavio u Velikoj bolnici u Istanbulu, koju je, kao i mnoge 
hajrate podigio sultan Fatih. 

Prilika je da spomenem da je, u vremenu u kojem je Živio, 
sultan Fatih bio podjednako poznat i pod imenom Hajrat ili 
El-Hajrat. To je došlo od toga što je dao da se izgradi mnogo 
medresa, imareta, bolnica, džamija, hamama, zidanih _i 
pokrivenih bazara, i to uzduž i poprijeko Sultanata. Iako su 
ga sve te građevine i njihova namjena nadživjele i preporodile 
krajeve u kojima su podignute, izgubilo mu se ime Hajrat, a 
ostalo Fatih. 

Mladi sultan veoma je poštovao oca, velikog sultana 
Murata, pa je od njeg preuzeo i ljekara jevrejskog porijekla. 

Njega spominju pod tri imena: Jakopo, Jakob i Jakub. Ovo 
treće je zato što se negdje navodi da je primio islam i postao 
Jakub-beg. U nekim izvorima ne spominje se kao musliman, 
a u nekim se to i pobija. Istovremeno se potvrđuje da je Jakob 
uživao posebne povlastice i da je bio sultanov savjetnik. Čak 
se navodi da je imao i titulu vezira i bio rizničar te je tituliran 
i kao Jakub-paša. ? 

Dok su se ostali dvorski ljekari uz sultana mijenjali na 
pohodina, Jakub je bio redovno prisutan. 

Značaj koji mu je pridavao sultan izazivao je prema njemu 
odbojnost i nije bio omiljen na dvoru. Zato je bio veoma 
cijenjen među strancima u Galati. Posebne veze održavao je 
sa ostalim jevrejima. Njihovim posredovanjem, bio je rado 
viđen u društvu s Venecijancima. Oni su do meštra Jakoba 
posebno držali. Propalo je više i njihovih prepredenih zavjera 
da ubiju sultana Fatiha. Navodi se da ga se, samo trovanjem, 
čak četrnaest puta pokušalo ubiti; što Venecijanci, što drugi za 
račun drugih kršćana. 

Koliko god zavjerenici bili mudri i uporni, sposobnija je 
bila tajna služba Sultanata, nasljeđena od sultanovog oca. Kad 
su nevidljive uši od riječi do riječi dojavljivale sultanu Muratu 
šta njegov sin kao dječačić priča igrajući se u vrtu sa svojom 
vršnjakinjom, tek se može pretpostavljati šta je sve i kako 
činjeno da se sazna i preduprijedi ono šta treba. 

Možda podstaknut i primjedbama bivšeg berbera Hazira, 
derviša bez šejha, i savjetima šejha Ajasa, sultan Fatih bio 
je posebno omiljen u narodu. Znao je krenuti u šetnju 
Stambolom i zapodjenuti razgovor nasred ceste. Rijetko je 
klanjao u mesdžidu u palalači, pa je svakodnevno više puta 
odlazio na namaz u neku od džamija. To je njegovoj tajnoj 
službi bila obaveza više, ali su uživali u tome što je on svima —- 

pa i samome sebi — djelovao kao da se kreće sasvim slobodno, 
kao najobičniji žitelj, bez pratnje i nepreodjeven. 

To je igrarija tajnoj službi spram svega šta se poduzimalo da 
bi se imali svoji ljudi i na svim kršćanskim dvorovima, da bi se 
na vrijeme znalo kakvi se sve planovi snuju i kuju u Veneciji 
i ostalim državama i državicama, pa da bi se ušlo u trag ko su 
izvršioci i sa kim su sve povezani. 

Iako poučen teškim primjerima izdaje očevog i svog 
najbližeg saradnika u upravljanju velikog vezira Halil-paše, 
sultan je - uporno ponavljajući da je podjednako ružna 
sumnja koja se pokaže neopravdanom koliko je važna ona 
koja je opravdana — ukazivao na opreznost, da se ne može 
u sve i svakog sumnjati te da se ne uhode ljudi od njegovog 
posebnog povjerenja. 


Ljekar Jakob bio je velika uzdanica Latinima da je moguće 
riješiti se sultana Fatiha. Posljednja njihova ponuda meštru 
popela se na nevjerovatnih 200 hiljada dukata. Prethodno 
je zamalo uspio pokušaj ubistva omrznutog sultana pomoću 
dvojice ljekara. Tada je na dvoru bio i ljekar s Apeninskog 
poluostrva i još jedan jevrej. Njihov plan je propao u posljednji 
čas. Koliko god se to sakrivalo, pretpostavljano je da ih je 
razotkrio upravo mešter Jakob. Možda je još čudnije bilo što 
su predstavnici Sinjorije s njim nastavili održavati prisne veze. 
A moždai nije. 

Može biti da je mešter Jakob pripadao i tajnim službama 
Sultanata. Ukoliko je igrao dvostruku ulogu, onda je ijednima 
i drugima morao činiti ustupke. Cijeni se da su to mogli biti 
manji ustupci. Osim jedne velike laži. Smatrano je da je on 
Venecijancima proturio jednu od najvećih mogućih laži -— da se 
sultan sve više zanima za kršćanstvo, da od dolaznika sa sjevera 


360 = isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 


i zapada Evrope traži da mu o tome govore i da samo što nije 
prevjerio. Venecija je to za skupe pare proslijedila rimskom 
papi kao izvještaj dobijen od najprovjerenijeg uhode. Na to je 
Sixt Četvrti sultanu poslao diplomatsko pismo podržavajućeg 
sadržaja, s uputama da to nije teško učiniti i naveo da treba 
tek ,,malo svete vodice i niropomazanje". Time je rimski papa 
od sebe napravio budalu. Od smijeha su se tresli ne samo 
sultanski dvori u Istanbulu, nego i mnogi po Evropi. Kad bi 
bilo istinito, u Evropi bi se, dakako, tome obradovali. Ali, baš 
je bilo nemoguće očekivati to od hafizu Kur'ana ili, kako su ga 
oni zvali, ,Velikog Orla" 

Ako je Sixt Četvrti u tome postupio tako kako se može 
činiti da jest, previjani Venecijanci sigurno nisu naivni. Ali, 
kao dugogodišnji saveznici Sultanata, nisu propustili, preko 
svojih ljudi u Galati, staviti na znanje dvoru u Istanbulu da je 
magarčenje izvedeno pomoću meštra Jakoba. 


Toliki broj ljekara i pažnja koja im je pridavana povezani 
su sa stanjem sultanovog zdravlja. Svi ljekari bili su, prije 
svega, njemu na raspolaganju, pa onda ostalima na dvoru. 
Danonoćno, u svako doba dana i noći, neki od njih bio je 
pripravan u blizini sultana. Nikad se nije znalo kad će ga 
spopasti bolovi. A to su baš gadne muke... 

Kad sam se ja, siroti zapisivač ove knjige Evlija, raspitivao o 
toj bolesti da bih o njoj mogao pisati, bolji odgovor od ljekara 
dao mi je prijatelj Omer. Ljekari na bolesti gledaju drukčije. 
Kao da njih prvo nauče kako će oguglati na svaku bolest i da 
bolesnike oko sebe posmatraju tako kao što se prema ljudima 
odnose i oni drugih zanimanja u obavljanju svojih poslova s 
njima ili pružanju usluga. Jedini , živ" podatak koji sam od 
njih uspio izvući bio je: ,, Ah, od te bolesti se ne umire!" 

I, kao što se ljekari prema bolesnicima odnose tako da njih 
ne boli ili dok ne zaboli nekog njima bližnjeg, ili što se odnose 
tako kako se odnose da bi i sami mogli živjeti, moj prijatelj 
Omer mi je — iz ličnog iskustva ili na osnovu iskustva nekoga 
njemu bliskog — kazao prostonarodno da se ne bi takmičio u 
poređenju sa jačinom ostalih bolova, ali da su napadi zglobnog 
reumatizma, gihta, takvi da bole gore nego kad bi se odjednom 
sastavili zubobolja i bolovi oka i uha. 

Neki misle da je ta bolest posljedica gojaznosti. Drugi misle 
suprotno — da je debljina posljedica te bolesti. Ali, bilo je da su 
sultana sve češće spopadali sve žešći bolovi. 

Bolest je vidljiva prostim okom i ljekari nisu mogli 
pogriješiti u tome šta je u pitanju. 


Sa sultanom je to počelo usred noći. Probudio ga je 
nesnosan bol u nožnom palcu. Smetao mu je i dodir jorgana. 
I kad je samo pokriven čaršafom. 

S nožnog palca prenijelo se pojavljivanjem guta po 
zglobovima. Kad počne boljeti, ne popušta i po dvije hefte. 
Ako je i upraćeno koliko bolovi potraju, nevolja je i u tome što 
se nije znala njihova učestalost i koliko ne traju. 

Veoma bolna utjeha je da se ta bolest naziva carskom ili 
kraljevskom. Nije mimoišla sultana. 


Sultanu su u ishrani uskraćene ribe i iznutrice, a i masna 
hrana. Alkohol je isključen kao uzročnik. Sultan ga nikad nije 
pio. Uvedeni su mu što oskudniji, a češći obroci. Ali, to se ne 
izliječi preko noći. i 

Što bi rekao moj dobri Omer, ko ne zna, bolje je da ne zna. 
Toliki su to bolovi. 

Kako durati. 

Ima li lijeka makar bolu? 
Ima. 
Spravlja se iz mrazovca. 


Mrazovac je svima i poznat i nepoznat cvijet. Ali, spram 
ostalih cvjetova i njihove ljepote, bolje je reći da je mrazovac 
biljka. Svugdje ga ima i kad ga nejma. To je zato što ga je veoma 
teško razlikovati od kaćuna ili šafrana, pa se misli da cvjeta od 
ranog proljeća do kasne jeseni. To je zato što kaćun procvjeta 
još s ranog proljeća, a mrazovac u kasno ljeto, pa sve do pred 
samu zimu. Ne samo oblikom, cvijet im je i bojom isti, na 
ružičasto. Teško je raspoznavati i njihove listove i plodove. 

Kao i kaćuna, ima ga na livadama i pašnjacima, od nizija do 
planinskih visija. 

Dozrijeva tek na proljeće. Samo oštro oko i dobro podučen 
travar znaju ga razlikovati od kaćuna. A to je još i najmanji 
problem. Glavno nastaje u tome kad ga treba brati i u kojoj 
količini upotrijebiti da bi koristio kao lijek. U tome je 
najpouzdaniji bio mešter Jakob. 


Iskidaru je zborno mjesto vojske sultana Fatiha. Odatle se 
kreće prema Gebzi. 

Nekad se Gebza zvala Libissa. Poznata je po Hanibalovom 
grobnom mjestu, jednog od najvećih vojskovođa u svjetskoj 
povijesti. 

Ja, siromah Evlija, napominjao sam o velikom zanimanju 
velikog sultana Fatiha za historiju. Mnogo je znao. Io Hanibalu. 
Kao što je on brodove po kopnu, vojskovođa iz Kartagene 
preveo je slonove preko sniježnih Pirineja i Alpa. Potukao je 
Rimljane u više bitaka u Punskim ratovima. Pred njim je bio 
Rim, osuđen da mu se preda. Rimljani uzvikuju: ,,Hanibal 

ante portas!$ ali više su mu pripremali svečani doček nego što 
su imali mogućnosti dalje se braniti. 

Veliki vojskovođa zaobilazi Rim?! Odlučuje se na 
učvršćivanje vlasti u južnom dijelu Apeninskog poluostrva, da 
je bliže svojoj Kartagini... Tako će se Drugi punski rat razvući 
na dugih šesnaest godina. Rimljani će pobijediti Hanibala. Da 
im ne bi bio isporučen, Hanibal se iz svoje Kartagine sklanja 
kod vladara Antioha od Sirije. Tu mašta o velikom savezu 
helenskih država kako bi Rim izgubio prvenstvo. Utom njegov 
zaštitnik Antioh od Sirije pretrpi veliki poraz od Rimljana. 
Morao je sklopiti mir i pobjednicima predati neprijatelje 
Rima. Hanibal bježi još istočnije, prema Pruziji. I tamošnji 
vladar ga mora izručiti Rimljanima. Da im ne bi pao u ruke, 
skončao je život. Otrovao se. Ili je otrovan? 


Na putu prema Gebzi, na velikoj poljani zvanoj Carevo 
polje, vojska je zastala popodne 1. maja. 

Neki ime ove poljane dovode u vezi s Hanibalom. Hanibal 
je bio vojskovođa. Ne i car. Ime tog polja može se dovesti u 
vezu samo sa sultanom Fatihom. Nažalost. 

Vojska je prestajala — što na nogama, što na konjima — do 
pred akšam. Iščekivano je naređenje za pokret. Predvečer stiže 
naredba o podizanju čadora. Konačenje. Vojska drugi dan nije 
ni sklapala šatore. Vojska se i treći dan ne pomaknu s mjesta. 

Glupo bi bilo reći da je vojska nestrpljiva zato što se ne 
kreće. Vojsci je bolje stajati. Makar to bilo i na brisanom 
prostoru ovoga polja, zna se da tu ne može biti napadnuta. 
Svim vojskama bolje je kad stoje nego da ratuju. 

Nova tajna s tajanstvenim sultanom? Ne bila ni prva, a ni... 
Da, nije prva kad je u pitanju sultan Fatih. To nikako. 

Četvrtak, četvrti dan rebiu'l-evela 886. hidžretske godine, 
treći dan maja 1481. godine po Miladu. 

Hamiduddin Lari, čuveni ljekar rodom iz Laristana, 
pokušava sve šta bi se moglo. 


Jednom, na mezarju, Božiji poslanik Muhammed kaza, 
obraćajući se stanovnicima kabura: ,,Neka vam je ugodno tu 
gdje ste, jer živi zapadaju u teškoće. Džehennem se raspirio. 
Smutnje nadolaze poput pramenova mrkle noći, sve jedna za 
drugom, a svaka kasnija gora je od prethodne" 


Šta te ne ubije, to te ojača! 

Mrazovac je najotrovnija livadarska biljka. Sva biljka je 
otrovna, posebno lukovice i sjemenske glavice. Ipak, svaki 
otrov je i lijek. Mrazovac se koristi protiv raznih bolesti, 
ponajviše zglobnog reumatizma. Svi njegovi dijelovi sadrže 
i ljekovite sastojke i samo najvičniji znaju u kojoj količini ih 
treba upotrijebiti. 


U vrijemeikindijskog namaza vojsci bi prenijeto podsjećenje 
da se ne smije odbiti izvršavanje vojskovođinih naređenja i 
kad ih on ne izdaje lično: 

— Sultana Fatiha spopala je strašna kostobolja. To je bolest 
na mahove. Proći će. Ali, nephodno nam je vratiti se u Istanbul. 
Naređuje se pokret! 

Vojska se komeša. Čuju se urlici. Traže da vide svoga 
gospodara. 

— Naređenje je da ostanete onakvi kakve vas on zna, njegovi 
vojnici. Sultanu je više nego ikad potreban mir. 


ot DALNŽEDAČERAVANJSZAKEAVAJENE KOŽNA JONA NESSPANPKON ELEMENTARNA GLAD GJVAKA 

Prošlo je šest dana od tada. 

Gluhoću ranog jutra sedmoga dana razbio je glas mujezina 
s Nove džamije u Istanbulu. Sa šerefe jeknu sala. Jedan od 
drugog, prihvatali su mujezini s munare na munaru čitavim 
Istanbulom, pa se prenijelo izvan zidina, odakle se oglasio 
mujezin džamije uz turbe Ebu Ejjuba Ensarije. Ječalo je i 
nadaleko se raznosila sala. Prihvatao je mujezin od mujezina, 
prenosilo se dalje, od džamije do džamije, od munare do 
munare, od ezan-taša do ezan-taša. 

Toliko je u Sultanatu sultana Muhammeda Fatiha bilo 
nanizanih džamija da se, sve od jedne do druge, čula sala i 
pronijela se do u Sarajevo, odakle se prvijavio mujezin džamije 
Hunkarije, pa dalje, Sarajevskim poljem i svom Bosnom do 
Kamengrada. 

Ljudi su zastajali kao ukopani, suze su im frcale, pa bi 
pričučnuli s podignutim rukama i učili Fatihu. 

Moglo je biti da među tolikim glasovima svi ne budu 
tugaljivi, da se među tolikim mujezinima našao i neko ko 
se uzdigao iznad zemaljske deredže i da poruke ove sale ne 
doživljava samo kao bol i strašnu tegobu, neki koji je svojim 
glasom mogao istinski kliknuti u nebesa radosnu vijest o 
povratku svome Gospodaru Njegovog roba... 


Šta se događalo u četvrtak, četvrtog dana rebiu'l-evela 886. 
hidžretske godine, trećeg dana maja 1481. godine po Miladu, 
u predikindijskom vaktu, na Carevom polju, između Iskidara 
i Gebzet 

Hamiduddin Lari, doktor medicinskih znanosti, rodom 
iz Laristana, nikako nije uspijevao popraviti ono šta je drugi 
počinio. 

Poslije dva puna dana u bunilu, ispuštajući poneku riječ 
koju nikako nisu mogli povezati i kad se već mislilo da mu 
više nejma pomoći, pod sultanskim čadorom pridignuo se iz 
postelje veliki sultan Muhammed Fatih. Uobičajeno, išaretom, 
pokretima ruku, pokazao je da mu dodaju sablju. Opasao se 
njome. I razmahnuo. Kad su to vidjeli, prisutnima je došlo 
u pamet da takav čovjek i ne može umrijeti. Prestravljeni 
bljeskom sablje, povukli su se iz čadora. 

Tada se oglasio mujezin s pozivom na ikindiju. 

Nastupio je ikindijski vakat, onaj za koji se rekne da se njime 
Bog kune kao obilježjem vremena da je svaki čovjek uvijek na 
gubitku osim onih koji vjeruju i dobra djela čine i koji jedni 
drugima preporučuju istinu i preporučuju strpljenje. 

Da se među njima našao neko ko je bio dostojan da ostane 
u sultanskom čadoru, ostao bi. Takvome bi bilo omogućeno 
da preživi i ljudima prenese veliku, nedostupnu tajnu, najveću 
neotkrivenu tajnu boravka u zemaljskom životu: kako izgleda 
Melek Smrti i kako je proteklo između njih dvojice. Tako se 
htjelo da se i završi samo njihovim suočenjem. 

A to sa sabljom? 

Sultan je htio da opasan njome stane pred svoga Gospodara. 


Duša velikog sultana Muhammeda Fatiha, Božije sjene na 
Zemlji, sultana svih sultana, vratila se u budućnost, svome 
jedinom Gospodaru. 

Napisah, velikog sultana. 

Nije bio veliki. 

Najveći. 

O ti smirena dušo... 


Ne mogu dalje. 

EPILOG, 1 


Šestog dana idenja od Carevog polja, duge kolone vojske 
muklo su se vukle. Kao da je to pogrebna povorka. Kao da 
nije vojska koja se treba radovati zato što se vraća iz pohoda 
u kome — a to nigdje i nikad nije bilo — nijedan vojnik nije 
poginuo. 

Kad se stiglo do Anadoli hisara, vojnicima bi naređeno da 
tu čekaju do daljnjeg, a lađarima je najstrožije zabranjeno da 
nikog iz Anadolije ne smiju prevesti do Istanbula. 

Strpljenje razularene sile potraja još toliko koliko je trebalo 
sultanovoj pratnji da se izgubi iz vida u vodenoj izmaglici 
morskog tjesnaca. Vojnici otpasaše sablje i, zakrvavljenih 
očiju, preuzeše lađe. Razvalili su višestruko zamandaljenu 
i zakatančenu glavnu gradsku kapiju. Ispunili su Istanbul 
nesnošljivom dernjavom. Smjesta da vide svoga gospodara! 
Kad im ne bi udovoljeno, provalili su u saraj. 


I tu su vidjeli umrlo tijelo velikog sultana Muhammeda 
Fatiha. 


Izrekavši da im je životom odgovoran zato što je smaknut 
prethodni veliki vezir Mahmut-paša, odmah, na licu mjesta, 
sasjekli su kukavnog velikog vezira Karamani Mehmed-pašu. 

Prevrnuli su Istanbul naglavačke, zavirili i u svaku mišiju 
rupu, dok, u Galati, nisu našli toga kojeg su našli. Izgovarajući 
presudu da je, za interese i dukate države Venecije, otrovao 
obojicu njihovih zemaljskih gospodara, oca sultana i sina 
sultana, sasjekli su meštra Jakoba. 

Onda su — ne znajući šta bi sa sobom i pregolemom tugom 
— otišli u saraj i, gdje je ko stigao, koliko god ih je moglo stati 
u saraj i dalje se velikim gradom raspoređujući u nebrojeno 
halki, posjedali oko svog mrtvog komandanta. Odjekivala je 
. mukla tišina dok vojnici nisu, za nekim od njih, koji se toga 
prvi dosjetio, podigli ruke i svi naglas zaučili Fatihu. Potom 
su im dlanovi ostali čvrsto priljubljeni uz obraze, a vrhovima 
prstiju stiskali su zatvorene oči. Dugo su ostali tako, ugoneći 
suze i utišavajući teške hroptaje koji su im se otimali iz dna 
duše. 

EPILOG, 2 


Zašto se uporno piše da je ostalo nepoznato kud je bio 
naumio sultan Fatih svojim posljednjim pohodom? 

Zašto se, onda, uporedo iznose tvrdnje da je krenuo u 
Amasiju da bi ubio sina Bajazita? 

Zar se može i pomisliti da je potrebno povesti dvjesta 
hiljada vojnika da bi otac ubio sina? 

Zašto se tvrdi da je pošao na ostrvo Rodos i da nad njegovim 
kaburom piše: , Imao sam na umu zadobiti Rodos"? 

I ko ne zna, može saznati da nad njegovim kaburom ništa 
ne piše. 

Zašto se jednako tvrdi da je krenuo na mamelučkog 
sultana Hoškadema, vladara Egipta i Sirije, kad to nikako nije 
povezano sa razumom? 

Zašto se — kad se uvidi da je to ništavno i da ni čovjek kao 
sultan Fatih nije mogao odjednom biti na više mjesta — opet 
poteže za time da nijedna dlaka u njegovoj bradi nije znala 
kud je krenuo? 


Zašto se i dalje — i 333 godine poslije dobrog i poštenog Evlije 
Čelebije — o sultanu Fatihu ne prestaje domišljati sve najgore, 
praveći sve grdnijeg krvoloka od sanjara tanahne duše? 

Zašto se, s druge strane, muslimanski autori, kao pijani 
plota, drže poturene im srceparajuće pričice da bi sultan 
iščupao i spalio dlaku iz svoje brade kad bi ona znala kuda je 
krenuo? 

Zašto muslimanski autori uporno navode žalobne pridike 
kao govor koji je, na svojoj samrtnoj postelji, sultan Fatih 
izgovorio svom sinu Bajazitu? 

Zna se da je budući sultan Bajazit tada boravio u Amasiji 
i da je sultan Fatih, smrtno otrovan 1. maja 1481. godine 
neprimjerenim odmjerom lijeka dobijenog iz cvijeta 
mrazovca, zapao u groznicu i bunilo te da je u takvom stanju 
proveo nepuna dva dana i dvije noći. 


Zna se da je njegov vojskovođa Ahmed-paša osvojio jug 
Apenina i stolovao u Otrantu. Sultanu Fatihu bila su otvorena 
vrata razjedinjenih talijanskih državica. Potpisao je i sporazum 

sa tada najuticajnijom kršćanskom državom Venecijom da 
dođe u Rim. Krenuo je praćen svitom od dvjesta hiljada svojih 
vojnika. U čast dobrodošlice, u Rimu je već bio iskovan novac 
s njegovim likom: Sultan Fatih jaše na konju, u pozadini drvo, 
a naprijed džamija. I natpis: , Neodoljivi ratni junak, sultan 
Mohameth, imperator Bizanta, 1481." 
Time bi se privela kraju i pripovijest o crvenoj jabuci. 


Šta je crvena jabuka? 

Prilikom proglašenja sultana, glavni dio svečanosti 
predstavljalo je opasavanje sabljom. Sultan bi naišao pokraj 
postrojene vojske. Istupio bi starješina šezdeset prvog džemata 
i pružio mu posudu sa šerbetom. Sultan bio ispio šerbe. Na 
to nosač sultanske sablje napuni tu posudu dukatima i vrati 


Isnam Taljić Opet ćemo se vidjeti ispod crvene jabuke / Roman o sultanu Fatihu, Bošnjacima i Bosni 371 


je vojnom zapovjedniku, a sultan ga potapše po ramenu i 
izgovori: 

— Opet ćemo se vidjeti ispod crvene jabuke! 

Tada bi se sultan opasao sabljom i — postao sultan. 


..-Na vrhu šatora starih hazarskih vladara isticana je jabuka 
od crvenog zlata. Predstavljala je njihovu moć i veličinu 
teritorije te poprimila značenje strijemljenja nekog naroda. 
Smatrano je da je narod koji nejma zajednički cilj samo masa 
ljudi koji hodaju bez posebne potrebe. 

Zlatna jabuka pređe u ruke Oguških Turaka. Oni će, u 
jedanaestom stoljeću po Miladu, zasnovati Seldžučki Sultanat. 

Poslije, kako je teklo vrijeme, zlatna crvena jabuka dođe u 
posjed osmanlijskih vladara i predstavljala je znamenje fetha. 

Pripovijest o crvenoj jabuci nastavlja se time što je ona 
ukradena. Dospjela je u Dagestan, potom u Iran. I odatle je 
ukradena. Prenijeta je u Rim i — kaže se tako — postavljena na 
vrhu crkve sv. Petra. 

Sultansko zakazivanje susreta s vojskom ispod crvene 
jabuke dovodi se i u vezu s uvodom u hadis o osvojenju 
Konstantinije: 

,Koji grad će prije biti osvojen, Konstantinija ili Rim?" 

,Prvo će biti osvojena Konstantinija... Konstantinija će 
sigurno biti osvojena..." 


U Rimu, kao baštinik Bizantskog Carstva, kojeje punopravni 
nasljednik i Zapadnog Rimskog Carstva, namjerio je sultan 
Fatih proglasiti se zemaljskim carem i omogućiti svim 
narodima i vjerskim zajednicama da svijet učine onakvim 
kakav bi mogao biti: da svi ljudi mognu osjetiti da je život 
najveće čudo i najveća radost Božijeg davanja na Ovom svijetu. 

Kad je, umjesto sultana Fatiha s vojskom, u Rim pristigla 
vijest o njegovoj smrti, da bi bilo prikriveno to šta je smatrano 
izvjesnim da će biti, svečanosti dobrodošlice zamijenjene su 
velikim orgijama u Rimu. Hroničari bilježe da je tromjesečno 
posmrtno veselje predvodio papa Sixt Četvrti. 


Zašto ga ne ostave u miru s njegovim onemogućenim 
snom? 

UMJESTO POGOVORA 


Kako je došlo do ove knjige 


Boraveći u Marakešu, bio sam na čuvenoj pijaci u tom 
gradu... 

Ne! Da bih boravio na čuvenoj pijaci u tom gradu, bio sam 
u Marakešu. 

Bivao sam u suku na vrelom pijesku i pod žarkim nebom 
od ranog jutra i gledao kako se suk budi dok ustaju iz krpa 
oni koji su tu zanoćili čuvajući sebi mjesto, i kako pristižu oni 
koji će toga dana nastojati zauzeti sebi mjesto pod suncem 
marakeške pijace. Kao što Sunce odjednom prosine, tako 
zaživljava iz dana u dan ova pijaca sa bezbrojnim svojim 
prodavačima svega iz svačega. Od raznoraznih predmeta, 
stvarčica i roba, sa svime i svačim što se može vidjeti na 
svim pijacama svaštarama po svijetu do onoga samo ovdje 
sačuvanog ili barem sačuvanog u izobilju i na način koji nastoji 
bez većih promjena trajati stotinama i stotinama godina: 
govornici, pripovjedači, pjesnici, recitatori, glumci-pojedinci, 
pozorišne trupe, ukrotitelji zmija, gatare, svirači, gutači vatre... 
I prodavači knjiga! Da, razumljivo je da na ovakvom mjestu 
budu i oni koji prodaju i kupuju knjige. 

Počelo je tako što sam zastao s nekim u razgovoru naspram 
tezge s nastrešnicom i neobičnim rafovima sa raznim knjigama, 

uglavnom starijim ili još starijim knjigama, s nemalim brojem 
i onih ispisanih rukom. Moralo je biti da sam sagovorniku 
spomenuo ime moje domovine i da je to Bosna ponovljeno 
možda i više puta da bi u pijačnoj vrevi bilo uhvaćeno uhom 
starog prodavača starih knjiga. Tako me zapamtio i, kad sam 
sutradan naišao kraj njega, zaustavio me s riječju Bosna i 
pokazivanjem desnim kažiprstom na mene, pa na rukopisnu 
knjigu, koju je potom prihvatio tom rukom i, premjestivši je u 
lijevu ruku, opet istim kažiprstom pokazivao na slova kojima 
je ispisano ime Bosne. Međutim, trebao je svoj kažiprst 
prepomaći za jednu riječ nazad, odnosno ispred, jer je ispisana 
arapskim ili nekim pismom koje ima porijeklo u arapskim 
harfovima. Potvrdio sam, a on opet uzeo knjigu koju je bio 
popustio, zagledao se u nju prinoseći i odnoseći je od očiju 
i opet kažiprstom upro na isto mjesto. Mada sam i ja mogao 
razumjeti tu i još jednu ili dvije riječi, prodavač se razotkrio da 
je nepismen. Drugi mu pročitaju šta piše, na naslovnoj strani, 
a on popamti na kojoj je šta knjizi. Razumljivo, obično je to 
naslov knjige i ime pisca. Nekad ime pisca, pa naslov. Često 
samo naslov. Ali, ima i riječi i rečenica koje on zna napamet i 
koje ne označavaju ni pisca, ni naslov. 

Knjiga koja mi je ponuđena bila je napisana ili prepisana 
rukom. 

Dva naslova ima knjiga s kojom je mene, jutrima i jutrima, 
dočekivao na pijaci i ispraćao me pred akšam sa pijace. Svaki 
put je cijena bila niža. Od previsoke i sve niže i niže, kako bi 
on procjenjivao moju nezanteresiranost. Na kraju je bilo — daj 
šta daš, koliko god. 

Osim što sam od njega čuo naslov, ni ja, kažem, nisam bio 
ništa bolji od mog prodavača u odgonetanju šta piše na knjizi. 
Jasna nam je ta riječ, Bosna. Ili je nešta što bi podsjećalo 

na Bosnu. I još: sultan, možda sultan Fatih. Ali, koliko god 
iščitavao harfove drugih riječi, nisam mogao doodgonetnuti. 
Podsjetilo me na bošnjačko pismo arebicu, s arapskim slovima 
ispisanim riječima bosanskog jezika. Ali, te bih riječi mogao 
razumjeti jer bi bile na mom jeziku. 

Da ne duljim, kupio sam tu knjigu ili je bilo da sam je, više, 
dobio na dar. 

Poslije, u Konyiji, ispostavilo se da je napisana arapskim 
harfovima sa riječima iz turskog jezika. Napisao je Evlija 
Čelebija, da je to njegova jedanaesta knjiga i da ima početni i 
završni dio naslova. Između prvog i drugog dijela naslova nije 
bilo veznika, tako da su to, može se reći, dva naslova koji su i 
jedan naslov. : 

Šta reći? Naravno, bio sam obradovan. Kako ne bih?! 

Uslijedile su peripetije. Iako su njima sve glavne riječi, i 
sultan Fatih i Evlija Čelebija, a i Bosna bile dobro poznate, moji 
prijatelji u Konyiji nisu iskazali oduševljenje. U to vrijeme je 
i njima njihova prošlost — kao i još uvijek Bošnjacima što je — 
bila zapretana. O njoj je s njima bilo bolje ne govoriti ukoliko 
se nije odnosila na period poslije 1923. godine po Miladu. 

Bosna im je bila jedna od zemalja o kojoj su čuli, ali ne i 
toliko da bi znali da tu, tamo, u Bosni, još žive Bošnjaci. Na 
moje iščuđavanje kako je moguće da ne znaju više o Bosni, 
nego ni veoma malo, ponudili su mi konkretan primjer. 

Evo, da su pretpostavljali da biu Bosni moglo biti muslimana, 
jer se — kako u kom gradu i kako se na koga naiđe — znalo da u 
Turskoj živi dosta Bošnjaka i daje njihovo porijeklo iz Bosne. U 
to vrijeme Bošnjaci su, izvan svoga stana ili avlijske kapije, bili 
samo Turci. Ali, s tom pretpostavkom da ih ima, moji prijatelji 
iz Društva inžinjera i tehničara u gradu Konyiji, u kraju u 
kojem se vjerska pripadnost unekoliko mogla pokazivati 

i izvan džamije, redovno su pratili televizijske izvještaje o 
Zimskim olimpijskim igrama u Sarajevu, posebno najavnu 
špicu, na kojoj su prikazivani i dijelovi grada, a i gradska 
panorama. 1 nisu uspijevali u tome u šta su se željeli uvjeriti 
svojim očima". Zato su najavu emisija zimskoolimpijskog 
programa snimili na VHS-kasetu i vrtjeli je na videoplejeru, 
usporavali i ,,zaleđivali" sliku, ali baš nikako nisu mogli otkriti 
makar i jednu munaru. 

Tojemeni bilo nevjerovatno, a oni su tako tvrdili bez namjere 
da lažu. Onda ja vjerovatno nisam zagledao te panoramske 
snimke iz Sarajeva zato što sam znao kako izgleda Sarajevo, 
pa sam podrazumijevao da je nemoguće snimati Sarajevo u 
krupnom planu, a da se ne vide munare. Drugi, oni koji su se 
bavili pojedinostima organiziranja Zimskih olimpijskih igara 
, Sarajevo '84% očito su znali raditi svoj posao. Pri tome su — 
ako ne i džamije — bar munare brižljivo bile izbrisane sa trake. 
Drukčije, naprosto nije moguće načiniti panoramski snimak 
Sarajeva da u njeg ,,ne upadnu" munare. 

, Poklopio" sam se ušima kad je u pitanju televizijska varka. 
Ali, skroz sam bio utučen time što su oni bili zaključili da su 
Bošnjaci kao narod — kao i mnogi drugi mali narodi po svijetu 
- u međuvremenu bili izumrli i u Bosni. Dosjetio sam se da 
je možda njihov problem bio u tome da smo mi, kako-tako, 
ali opstali pod nacionalnim imenom Muslimani. Oni to nisu 
razumjeli i moje objašnjavanje zahtijevalo je dosta truda... 

Pojavio se i problem s nalaženjem prevodioca. Ko to može 
učiniti kako treba? Pravi problem je u tome što je knjiga na 
staroturskom jeziku. I kod njih je, između ostalog, uvedena 
latinica kao pismo, ali i novoturski jezik. Od tada je bilo prošlo 
dovoljno mnogo vremena, a jezik je živ, mijenja se, pogotovo 
kad se — znamo to jednako iz iskustva — tradicionalno odbacuje 


EOANNOPNSEOONAANAA ANA STANA 

kao anahrono. Uglavnom, tek bi rijetki stručnjaci umjeli 
prevesti na novoturski. Ne i sa staroturskog na bosanski. 

Ništa, prevoditi sa staroturskog na novoturaski, pa pokušati 
na bosanski! 

Pretpostavljam da je prvi prijevod načinjen dobro. Ali, 
onoliko koliko je to bilo moguće: nedostajali su neki listovi u 
knjizi, na nekim mjestima tinta je bila razmrljana. 

Prijatelji iz Konyije nastojali su da se finišira rad na 
prevođenju. U svojoj najboljoj namjeri, dogovorili su se preko 
nekih poznanstava s ljudima za koje su znali da su bošnjačkog 
porijekla. Ali, uz praznine sa staroturskog, nastalo je mnogo 
novih praznina u prijevodu. Prijateljima mojih prijatelja bilo 
je nezgodno ne prevesti dobro, ili onako kako oni misle da je 
dobro, pa su pojedine odlomke ili stranice, u neznanju jezika 
i nedovoljno im jasne, preskakali. 

Prionuli smo da se sve ponovo prevede sa novoturskog na 
bosanski, da se nađe vičniji prevodilac na bosanski jezik... 

I, da ne duljim, poslije još jednog, drugog prijevoda, 
urađen je tako reći novi, treći, s temeljitim ispravkama 
drugog prijevoda. Kako god, bilo je više prekinutih misli 
i izostavljenih dijelova nego u prijevodu sa. staroturskog, 
gdje su do izražaja došli razmrljana tinta i istrgnuti listovi. 
Razumljivo je da su se — kad već nije bilo moguće drukčije 
— pojavile nove nedorečenosti. Ali, da bi se dobilo to do čega 
smo došli, trebalo je mnogo truda i dosta vremena. 

I, onda je to tako kako je. 

Zato je, uz takav tekst iz rukopisne knjige Evlije Čelebije, 
u popunjavanju praznina bilo neophodno koristiti i druge 
izvore. Nastojalo se doći i do tekstova autora koje navodi i 
Evlija Čelebija. Spram potreba koje su se ukazivale u tekstu, 
neophodno je bilo zastupiti i autore, historičare i književnike,. 

koji su živjeli prije vremena u kojem su se zbivali stvarni 
događaji. Zatim su korišteni — kao prepričani, parafrazirani 
ili citirani — i tekstovi autora koji nisu živjeli u tom vremenu, 
a pisali su o njemu. Zapravo, drukčije ne može biti: dostupne 
knjige i ostali tekstovi o sultanu Fatihu, zbivanjima iz ove 
knjige i ostalome što se spominje umnogome su i sačinjeni 
stotinama godina kasnije. 

1o su: Dželaluddin Rumi, Aali, Grci Dukas i Halkokondil, 
Francuz Conte Segura, Asboth; Evlija Čelebija, Muvekit, 
Ahmed Muhtar, Dursun Giulek, Helmut von Moltke; Safvet- 
beg Bašagić, Joseph von Hammer, Franz Babinger; Derviš 
Sušić, Amin Maalouf, Orhan Pamuk, Dževad Jahić Azizov, 
Bernard Lewis, Muhamed Ćeman, Omer Faruk Yilmaz, Isnam 
Taljić. 


Jedan od njih, Safvet-beg Bašagić, napisao je: 

Jedan narod može izgubiti moć i gospodstvo; slava 
njegovog oružja može isplaviti, bajrak pod kojim je vojevao 
može postati plijen neprijatelja, njegova prava i pravice mogu 
se pretvoriti u mrtva slova. Kratko rečeno, jedan narod može 
doživjeti pravi politički, socijalni i ekonomski fijasko u svojoj 
postojbini. Sve je to privremeno, sve može biti od danas do 
sutra. Ali, ipak ima nešta što nije prolazno, što ne može ni 
puki slučaj ni najljući neprijatelj uništiti, a to su umotvorine 
koje mi zovemo literaturom. U tome carstvu ni sila, ni slučaj, 
ni zub vremena ne može pomračiti umne stečevine naroda 
koje je on privrijedio, kad je pobijedio barbarstvo i neznanje. 
Taj trijumf ostaje na vijeke, jer je on amanet budućih naraštaja 
i vremena" 

Može se reći da sam, na način citiranih riječi, osjećao 
obavezu da ova knjiga bude dostupna. 

Da bi — u svoj situaciji s tajanstvenom knjigom iz Marakeša 
- višegodišnji trud bio zaokružen literarnom obradom, jedan 
od spomenutih autora čiji su tekstovi korišteni, dao je završno 
obličje ovoj knjizi. 

U nekim zemljama, unutar izdavačke djelatnosti, postoje 
profesionalci koji se bave time, literariziranjem ili konačnim 
dotjerivanjem knjige prije njezinog štampanja. Jasam insistirao 
da je najpoštenije da se on potpiše na naslovnoj strani. 


I, na kraju, s obzirom da meni čitaoci upućuju pitanja šta 
je bilo sa Hazirom, bivšim berberom i dervišem bez šejha, 
pronašao sam taj dio teksta. Bio je, kao i mnogi drugi dijelovi, 
isječen žutim makazama, pa su oni uklapani u mozaik ove 
knjige, a poneki i izostavljeni. To je zato što se, iz više razloga, 
nisu mogli uklopiti na mjestu gdje bi trebali stajati ili zato što 
je zaboravljeno na njih. 

To o Haziru hronološki se odnosi na četvrtak navečer 
četvrtog dana rebiu'l-evela 886. hidžretske godine, trećeg 
dana maja 1481. godine po Miladu, kad je vojska napokon 
napustila prostor između Iskidara i Gebze. 

Poslije višegodišnjeg ustrajavanja na pripremanju knjige, 
da ne bih — time gdje sada treba umetnuti taj dio — opterećivao 
krajnjeg potpisnika ove knjige, prenosim to ovdje: 


Carevo polje nije bilo skroz pusto. Ostao je na njemu Hazir, 
onaj derviš koji je dugo bio bez šejha. Duge bijele kose i brade, 
umotan kostrijetnom hrkom, izgledao je ostarjelije nego što 
bi se moglo očekivati. 

Zašto je on izostao od vojske i šta je dalje bilo s njim? 

Svašta se priča. I to da je prestao stariti. I da se svakog 
četvrtog dana u mjesecu rebiu'l-evelu u ikindijskom vremenu 
može vidjeti na istome mjestu gdje je posljednji put bio razapet 
čador njegovog šejha Muhammeda Fatiha. I da njegovo 
prisustvo, da je on tu, osjećaju i oni koji ga ne mogu vidjeti 
- čuju ga dok naglas uči ajete iz sure u kojoj se Dragi Bog 
zaklinje vremenom da je čovjek uvijek na gubitku osim onih 
koji vjeruju i dobra djela čine i koji jedni drugima preporučuju 
istinu i koji jedni drugima preporučuju strpljenje. 


Kraj romana 


Sarajevo, 28. juli 2008. — juli 2012. 


